
TE 


ভূমিকা 
‘রাজসিংহ’-রচনায় বঙ্কিমের উদ্দেগ্ঠয 


বঙ্কিমচন্দ্র কি উদ্দেশ্যে ‘রাজসিংহ’ লেখেন, তাহা তিনি নিজেই এই কথাগুলিতে 
বলিয়া দিয়াছেন, “ব্যায়ামের অভাবে মনুস্তের সর্ববাঙ্গ দুর্বল হয়। জাতি সম্বন্ধেও সে কথা 
খাঁটে। ইংরাজ-সাআাজ্যে হিন্দুর বাহুবল লুপ্ত হইয়াছে। কিন্তু তাহার পূর্বে কখনও লুপ্ত 
হয় নাই। হিন্দুদিগের বাহুবলই আমার প্রতিপাদ্য । উদ্বাহরণ-স্বরূপ আমি রাজসিংহকে 
লইয়াছি।...বখন বাহুবল মাত্র আমার প্রতিপাদ্, তখন উপন্যাসের আশ্রয় লওয়া৷ যাইতে 
পারে ।” 

'রাজসিংহে'র আরম্তেই গ্রন্থকার বলিতেছেন, “আমি পুরে কখন এঁতিহীসিক উপন্যাস 
লিখি নাই। ছুর্গেশনন্দিনী বা চন্দ্রশেখর বা সীতারামকে এতিহাসিক উপন্তাঁস বলা যাইতে 
পারে না। এই প্রথম এঁতিহাসিক উপন্যাস লিখিলাম।” বঙ্কিম এঁতিহাসিক উপন্তাসকে যে 
সংজ্ঞা দিয়াছেন, তাহাতে যদি 'সীতারাম' বাদ যায়, তবে ‘আনন্দমঠ’ ও. ‘দেবী চৌধুরাশী'কেও 
বাদ দিতে হইবে । 

আবার বন্ধিম নিজেই এই পার্থক্যের কারণ নির্দেশ করিয়াছেন। তাহার মতে এই 
শ্রেণীর উপন্যাসে মূল ঘটনা এবং অধিকাংশ ব্যক্তি (নাম ব্দলাইয়। বা না বদলাইয়া লওয়া 
হইয়াছে, তাহাতে আসে যায় না) এবং অনেক কথাবার্তা ও চরিত্রের গুণ-দৌষগুলি নিছক 
জ্ঞাত ইতিহাস হইতে লওয়া ; এবং সেই সত্য ভিত্তি বা কাঠামোর উপর গ্রন্থকার নিজ 
কল্পনার বলে কতকগুলি কথাবার্তা ও ক্ষুদ্র ক্ষুদ্র ঘটনা ( যাহাকে ০৪০৭০৪ বলা হয় ) 
. এবং নায়ক-নায়িকা ও গার্হস্থ্যজীবনের সাধারণ দৈনন্দিন দৃশ্যগুলি অতিরিক্ত সথষ্টি করিয়া 
দিয়াছেন । 

বন্ধিম বলিতেছেন, “সে কথা৷ পাঠকের হৃদয়ঙ্গম করিতে গেলে:.'রাজসিংহের সঙ্গে 
মোগল বাদশাহের যে মহাযুদ্ধ হইয়াছিল, তাহ! সমস্তই উপন্যাসভুক্ত করিতে হয়।--স্থুল 
ঘটনা অর্থাৎ যুদ্ধাদির ফল, ইতিহাসে যেমন আছে, প্রায় তেমনই রাখিয়াছি। কৌন যুদ্ধ বা 
তাহার ফল কল্পনাপ্রস্থত নহে । তবে যুদ্ধের প্রকরণ, যাহ! ইতিহাসে নাই, তাহা গড়িয়া 
দিতে হইয়াছে। গুঁরঙ্গজেব, রাজসিংহ, জেব-উন্নিসা, উদিপুরী, ইহারা এঁতিহাসিক ব্যক্তি । 
ইহাদের চরিত্রও ইতিহাসে যেমন আছে, সেইরূপ রাখা গিয়াছে । তবে ইহাদের সম্বন্ধে যে 
সকল ঘটনা লিখিত হইয়াছে, সকলই এঁতিহাসিক নহে। উপন্যাসে সকল কথা এতিহাসিক 
হইবার প্রয়োজন নাই ৷” 


৬ রাজসিংহ 


‘আনন্দমঠ,’ “দেবী চৌধুরাণী’ ও “সীতারাম? হইতে 'রাজসিংহে*র এইটি প্রথম পার্থক্য, 
এবং ইহা গ্স্থকার-কর্তৃক স্বীকৃত। দ্বিতীয় পার্থক্য যে কি, তাহা এই সংস্করণের “আনন্দমঠে'র 
আমার রচিত ভূমিকায় দেখাইয়াছি-_““আনন্দমঠ, ‘দেবী চৌধুরাণী’ ও ‘সীতারামে’র মধ্যে 
থে অম্বতরস আছে, তাহা.-সত্য এঁতিহাসিক কোন উপন্যাসে পাওয়া যায় না।--. এই 
এন্থগুলিতে তিনি দৃষ্টান্ত দিয়া দেখাইয়াছেন যে, আত্মসংঘম ও ধর্মা-অনুশীলনের ফলে 
মানবচিত্ত ক্রমেই উচ্চ হইতে উচ্চতর নৈতিক সোপানে উঠিতে থাকে, অবশেষে এই সব 
কর্মযোগীরা আর পাথিব রক্তমাংসের নরনারী থাকে না, নরদেহে দেবতা ৰা বোধিসত্বে 
পরিণত হইয়া যায়।” 

সতএব 'রাজসিংহে' ইতিহাসের সত্যের উপরই প্রধানতঃ জোর দিতে হইবে, ইহা 
বঙ্কিমের অভিপ্রায় ছিল। দেখা যাউক, ইহাতে তিনি কত দূর সফল হইয়াছেন। তিনি যখন 
'রাজসিংহ’ রচন! করেন, তখন “রাজসিংহের সঙ্গে মোগল বাদশাহের যে মহাযুদ্ধ হইয়াছিল,” 
তাহার পূর্ণাঙ্গ ইতিহাস লেখ! অসম্ভব ছিল । এজন্য ইতিহাস-প্রিয় বঞ্চিম দুঃখ করিয়াছেন 
“রাজপুতগণের বাধ্য [ মহারাষ্ীয়দিগের অপেক্ষা ] অধিকতর হইলেও, এদেশে তেমন 
স্থপরিচিত নহে ।...প্রকৃত এতিহাসিক ঘটনা কি, তাহা স্থির করা দুঃসাধ্য । মুসলমান ইতিহাস- 
লেখকেরা অত্যন্ত স্বজাতিপক্ষপাতী; হিন্দুদ্বেষক “রাজপুত ইতিহাসের উপর সম্পূর্ণ নির্ভর 
করা যায় না_-স্বজাতিপক্ষপাত নাই, এমন নহে । মন্ুষী নামে একজন বিনিসীয় চিকিৎসক 
মোগলদিগের সময়ে ভারতবর্ষে বাঁস করিয়াছিলেন। তিনিও মোগল সাত্রাজ্যের ইতিহাস 


নাওরংজীবের রাজপুত-যুদ্ধের এতিহাসিক উপকরণ উদ্ধার 


কিন্ত আজ এরূপ দুঃখ করিবার কারণ নাই। বষ্কিমের পর এই অর্দশতাব্দীরও কম 
সময়ের মধ্যে যে সব এতিহাসিক উপাদান আবিষ্কৃত হইয়াছে, তাহার ফলে এই রাজপুত- 


০ সা 


ভূমিকা এ 

বঙ্কিম জানিতেন, শুধু টডের ‘রাজস্থান’ (বাহার ভিত্তি ততোধিক ভীষণ কল্পনাপ্রিয় 
ডাউ সাহেবের মুঘল ইতিহাস ), ফারসীজ্ঞানহীন অর্ম্ম এবং মাজুচী-_এই তিন লেখক 
হইতেই তাঁহার ইতিহাস লওয়া, আর বর্ণনার জন্য বনিয়ারের ভ্রমণবৃততান্ত ৷ ইহার মধ্যে অর্ম্ম 
আবার নিজেই স্বীকার করিয়াছেন, “বেশির ভাগ কথা মানুচী হইতে লইয়াছি।” ( Hist. 
Fragments, ed. of 1805, 1). 169.) 

কিন্তু এ যুদ্ধের প্রকৃত ইতিহাস জানিবার পক্ষে বিবিধ শ্রেণীর বিবরণ বিবিধ ভাষায় 
আজ পাওয়া যায়। ইহার সবগুলিই প্রথম শ্রেণীর বিশ্বাসযোগ্য সাক্ষী, অর্থাৎ প্রত্যক্ষত্রষ্টীর 
কাহিনী অথবা সরকারী রিপোর্ট ও চিঠিপত্র, এবং ইহাদের সংখ্যাও অগণ্য। 

প্রথম, আওরংজীবের পুত্র মহম্মদ আকবরের লিখিত সমস্ত ফারসী চিঠি; এগুলিতে 
এ মহাযুদ্ধের প্রধান অংশটি উজ্জল হইয়া উঠে। “আদব্ই-আলম্গীরী' নামক গ্রন্থের 
পরিশিষ্টে এগুলি সংগৃহীত হইয়াছে । 

স্বয়ং আওরংজীব রাজসিংহকে যে সব ফারসী পত্র লেখেন, তাহার মধ্যে যেগুলি 
এখনও উদয়পুরে রক্ষিত আছে, তাহা কবিরাজ শ্যামলদাঁস-কৃত “বীরবিনোদ” নামক হিন্দী 
গ্রন্থের ২য় খণ্ডে ছাপা হইয়াছে । 

দ্বিতীয়, হাতে লেখা৷ দৈনিক সংবাদপত্র, নাম “আখ্বারাৎই-দর্বার্-ই-যুয়াল্লা” 
(ফারসী )। প্রত্যহ বাদশাহী দরবারে কি কি ঘটনা ঘটিল, শহর প্রদেশ বা অভিযান 
হইতে যে সব রিপোর্ট বাঁদশাহের নিকট পৌছিল, তাহার মধ্যে যেগুলি প্রকাশ্য দরবারে 
পড়া হইল-_তাহা, বাদশাহের উক্তি, এবং অন্যান্য সরকারী হুকুম ( ঠিক আমাদের গভর্ণমেণ্ট 
গেজেটের মত ), এ সব শুনিয়া করদ রাজাদের নিযুক্ত লেখকগণ ( নাম ওয়াকেয়ীনবিস ) 
তাহ! তৎক্ষণাৎ লিখিয়া সাত দিন বাঁ পনের দিন পরে পরে সেগুলি নিজ প্রভুর নিকট 
পাঠাইত। জয়পুরের রাঁজশেরেস্তায় এই সব আখ্বারাৎ রক্ষিত হইয়াছে, এই যুদ্ধের তিন 
বৎসরের কাগজ প্রায় হাজার পাত! হইবে । এগুলি হইতে অত্যন্ত খাঁটি, সমসাময়িক এবং 
এত কাল পৰ্য্যন্ত অবিকৃত অবস্থায় রক্ষিত সংবাদ পাওয়। যায় ৷ 

তৃতীয়, আওরংজীবের সরকারী ইতিহাস, নাম “মা’সির-ই-আলম্গীরী,” এ বাদণাহের 
প্রিয় শিষ্য এবং সেক্রেটারী ( মুরীদ্‌-ই-খাস্‌, মুন্সী ) ইনায়েৎউল্ল। খীর আদেশে এবং সরকারী 
দপ্তরখানার সব কাগজপত্র (বিশেষতঃ ওয়াকেয়া বা রিপোর্ট ) দেখিয়া, বিশ্বস্ত রাজকর্ম্মচাঁরী 
সাকী মুস্তাদ খী। কর্তৃক রচিত। ইহাতে আওরংজীবের কাৰ্য্য, চরিত্র ও উক্তি সম্বন্ধে যাহ। 
বল! হইয়াছে, তাঁহ| শক্রর উক্তি বাঁ বাজার-গুজব বলিয়া উড়াইয়া' দেওয়া যায় না, তাহার 


স্বীকৃত রাজনীতি ও মত বলিয়া গ্রহণ করিতেই হইবে। 2 
< . 


৮ | রাজসিংহ 

চতুর্থ ঈশ্বরদাস নাগর নামক এক জন গুজরাতী ব্রাহ্মণ (বিখ্যাত প্রাচীন রাজধানী 
আনহিলওয়ারা-পটন-নিবাসী ) ঠিক এই সময় মাড়োয়ারে মুঘলদের অবীনে আমলার 
কাজ করিতেন; তাহার ফারসী ভাষায় রচিত ইতিহাস, হিন্দুর লেখা বলিয়। অপূর্ব 
যুল্যবান্‌। 

পঞ্চম, ভিনিশীয় ভ্রমণকারী নিকোলো! মান্ুচীর অতি সুদীর্ঘ বিবরণ, নাম Storia do 
11907 অর্থাৎ মুঘলদের ইতিহাস (ইতালীয়, পোতুগীজ ও ফরাসী ভাষায় লিখিত )। 


ফরাসী ভাবায় সংক্ষিপ্ত অথচ অন্ত উপাদানের সঙ্গে মিশ্রিত এক ফরাসী অন্ধুবাদ প্রকাশ 
করেন ( ১৭০৫ এবং ১৭১৫ ীষ্টান্দে, ছুই খণ্ডে)। ইহাই অর্ম্মের, টডের এবং বঙ্ষিমের 
একমাত্র অবলম্বন ছিল, কিন্ত আসল গ্রন্থের বিশুদ্ধ ও অগাধ পাণ্ডিত্যপূৰ্ণ টাকা-সম্ঘলিত 
ইংরাজী অনুবাদ, উইলিয়ম আ্ভিন সাহেব ১৯০৭ এবং ১৯০৮ সালে চারি ভলুমে ছাপিয়াছেন। 

রাজস্থানী হিন্দী অর্থাৎ ডিঙ্গল ভাষায় 'রাজবিলাস” নামক কাব্য ( মান-কবিকৃত ) 
মহারাণা রাজসিংহের প্রশস্তি মাত্র। তেমনই, রাজসমুদ্র নামক কৃত্রিম হৃদের তীরে ২৫ 
খানা বৃহৎ প্রস্তরফলকে খোদা “রাজপ্রশস্তি মহাকাব্য” (সংস্কতে) এই মহারাণার কীন্তি 
খোষণা করিতেছে। ফলতঃ রাজস্থানী ভাষায় এই মহাযুদ্ধের প্রকৃত ইতিহাস একখানাও 
পাওয়া যায় নাই। বস্কিম রাজপুত কবিদের বিবরণ অগ্রাহ্য করিয়! তাঁহার স্তায়বিচার- 
শক্তিরই প্রমাণ দিয়াছেন। 


'রাজসিংহ, উপন্যাসের মধ্যে এঁতিহাসিক ভুল 


এই সকল মৌলিক উপাদান হইতে বিচারপূরব্বক তথ্য লইয়। ‘রাজসিংহে’ বর্ণিত 
এভিহাসিক ঘটনাটির প্রকৃত ইতিহাস পরে দিতেছি। তাহার পূর্বের এই গ্রন্থের মধ্যে কয়েকটি 
এঁতিহাসিক ভুল দেখা ইয়া, দিব, যদিও এগুলি উপন্যাসের পক্ষে মারাত্মক নহে ; কারণ, 
বঞ্ষিম নিজেই বলিয়াছেন যে, “উপন্যাসে সকল কথা এঁতিহাসিক হইবার প্রয়োজন নাই ৷” 

(১) ২য় খণ্ড ৫ম পরিচ্ছেদ। “আওরংজীবের প্রধানা মহিষী যোধপুরী বেগম-_ 
ঘোধপুররাজকন্যা ৮ এই বাদশাহ কোন যোধপুর-রাজকন্থাকে বিবাহ করেন নাই; তাহার 
একমাত্র হিন্দু পত্নীর নাম “নিবাব-বাঈ,” কাশ্মীর প্রদেশের রাজাউর শহরের ক্ষুদ্র রাজার 
কন্যা। ইহারই পুত্র শাহ আলম পরে বাহাছুর শাহ নাম লইয়া দিল্লীর সম্রাট হন। নবাব- 
বাঈকে মুসলমান করিয়া তাহার পর আওরংজীবের সঙ্গে বিবাহ দেওয়| হয়। আকবরের পর 
বাদশাহী মহলে কোন হিন্দু মহিষী হিন্দু আচার-ব্যবহার রক্ষা করিতে পারিতেন না, 


রত ভূমিকা ৯ 


তাহাদের মুসলমান হইয়! থাকিতে এবং মৃত্যুর পর কবরে আশ্রয় পাইতে হইত। এমন কি, 
যখন আঁওরংজীবের পুত্র আজম শাহের সঙ্গে বিবাহ দিবার জন্য বিজাপুরী রাজকন্যা শহরবাণু 
বেগমকে আনয়ন করা হইল, প্রথমে তাহাকে ছয় মাস ধরিয়া ধন্মশিক্ষা দিয়া, শিয়া হইতে 
সুন্নী করিয়া, তাহার পর বিবাঁহকার্য্য সম্পন্ন করা হয় । 

(২) ২য় খণ্ড, ২য় পরিচ্ছেদ। *পিসী-ভাইঝি ( অর্থাৎ রৌশনারা এবং জেব- 
উন্নিসা ) উভয়ে অনেক স্থলেই মদনমন্দিরে প্রতিযোগিনী হইয়া দীড়াইতেন।৮ কিন্তু যে 
মান্ুচী হইতে এই সংবাদ লওয়া হইয়াছে, তাহার গ্রন্থে জেব-উন্নিসার চরিত্রে কোন 
কলঙ্কপাত কর! হয় নাই, তাহার কনিষ্ঠা ভগিনী ফখর্-উন্নিসার উপর এই দুর্নাম দেওয়া 
হইয়াছে । -(190780 do Mogor, Irvine’s 0818, ii. 85.) আমার Studies in 
Aurangeib’s Reign গ্রন্থে জেব-চরিত্র যুক্তি দিয়া কলঙ্ক-মুক্ত কর! হইয়াছে । 

(৩) ৮ম খণ্ড, ২য় পরিচ্ছেদ এবং ৭ম খণ্ড, ৩য় পরিচ্ছেদ,_আঁওরংজীব মহারাণাঁর 
সৈন্য কর্তৃক ঘেরাও হইয়া এক দিন অনাহারে কাটাইলেন, উদিপুরী বেগম বন্দিনী হইবার 
পর রাণা তাহাকে মুক্তি দিলেন। 

টডের এই বিবরণ সত্য নহে, এবং জ্ঞাত ইতিহাসের অন্যান্য ঘটনা মনে রাখিলে ইহা 
অসম্ভব প্রমাণ হয়। বাদশাহী সৈন্যদল মেবারে অনেক বার ঘেরাও হয় এবং আহারের 
অভাবে এবং রাজপুতদের ভয়ে আড়ষ্ট হইয়। থাকে-_এ কথা মত্য, এবং ফারসী ইতিহাস 
হইতে প্রমাণ হইয়াছে, কিন্ত স্বয়ং বাদশাহ কখন সেখানে এরূপ বিপন্ন হন নাই । তবে কুচ 
করিবার সময় কখন কখন তাহার নিজ রক্ষিদলের মধ্যেও রসদ আস! রাজপুতের! বন্ধ. করিয়া 
দেয়। ফলতঃ হসন আলি খাঁর বিযুক্ত দলের ( detachment ) এবং শাহজাদা আকবরের 
নিজ সৈশ্তবিভাগের বিপদ্‌ ও ভয়ভীতিকে টড বাদশাহের নিজদলের উপর চাপাইয়াছেন। 
আমার History of Aurangeib, 8rd. ed., vol. iii, PP. 840, 879তে এই বিষয় 
বিস্তৃত আলোচনা করিয়! দেখানো হইয়াছে । 

এঁতিশ্বাসিক সত্যের অন্যান্য কয়েকটি ছোটখাট ব্যতিক্রম এই গ্রন্থে আছে, তাহ 
এখানে উল্লেখ করিব ন|। আর, সেই যুগের এবং দেশের পক্ষে অসম্ভব কয়েকটি ঘটনাও 
আছে-_রবীন্্নাথ যাহাঁকে “রীতিমত নভেল” নাম দিয়া উপহাস করিয়াছেন, সেই শ্রেণীর 
বর্ণনা ১ তাহার আলোচন! করিবার এ স্থান নহে। 


রূপনগরের সত্য রাজকুমারী 


পুর্বে ভয়পুর-রাজ্য, পশ্চিমে যোধপুর, এবং দক্ষিণে বাদশাহী আমীর সুবা, এই 
তিনটিতে ঘেরা একটি ক্ষুদ্র রাজপুত রাজ্য আছে, তাহার নাম কৃষ্ণগড়। এবং ইহার বর্তমান 
রাজধানীও “কিবণগড়” শহর । এই রাজ্যের উত্তর ভাগে রূপনগর নামে একটি নগর আছে, 
স্বতরাং “রূপনগরের রাজকুমারী” বলিতে কিবণগড়ের রাজকন্াই বুঝায়। এই দেশের রাজা 
রূপসিংহ রাঠোর দারা শুকোর পক্ষে এবং আওরংজীবের বিরুদ্ধে সামুগড়ের যুদ্ধক্ষেত্রে 
(২৯ মে ১৬৫৮) লড়িয়া প্ৰাণত্যাগ করিলে পর,* তাহার পুত্র মানসিংহ রাজা হন, এবং 
তিনি চিরজীবন মুঘলদের বাধ্য থাকেন। ওঁ যুদ্ধে বিজয়ী আওরংজীব রূপসিংহের জ্যেষ্ঠ 
কন্তা চারুমতীকে বিবাহ করিবার জন্য দাবি করিলেন, যাহাতে মৃত শত্রুর বংশ যথেষ্ট লঙ্জিত 
ও অপমানিত হয়। কিন্তু মানিনী চারুমতী কুলপুরোহিতের হাত দিয়! মহারাণা রাজসিংহের 
নিকট নিজ বিবাহের প্রস্তাব পাঠাইলেন, এবং রাজসিংহও সদলবলে প্রকাণ্ড “বরাৎ” অর্থাৎ 
বরযাত্রীদের শোভাযাত্রা সঙ্গে লইয়| কিষণগড়ে গিয়। চারুমতীর পাণিগ্রহণ করিলেন। 
আওরংজীব প্রতিশোধের ইচ্ছ। আপাততঃ চাপিয়া রাখিয়া, মহারাণার দুইটি পরগণ কাড়িয়া 
লইয়া! হরিসিংহ দেবলিয়াকে তাহা দান করিলেন । এই হুকুমের বিরুদ্ধে রাজসিংহ বাঁদশাকে 
মে দরখাস্ত করেন, তাহাতে তিনি বলেন, “আমি যে বাদশাহের অনুমতি না লইয়া বিবাহের 
জন্য কিষণগড় গিয়াছিলাম, তাহাতে বাদশাহের প্রতি গুদ্ধত্য দেখানে। হইয়াছে, এরূপ আপনি 
লিখিয়াছেন। কিন্ত রাজপুতের সঙ্গে রাজপুতের সম্বন্ধ বহু দিন হইতে চলিয়! আসিতেছে, 
ইহাতে যে কোন মানা হইবে, এরূপ আমি কল্পনা করি নাই।...এজন্য আমি বাদশাহের 
অন্থুমতির অপেক্ষা করি নাই, এবং বাদশাহী রাজ্যে (অর্থাৎ বরাৎ যাতায়াতের পথে আজমীর 
সবাতে ) কোন প্রকার উপদ্রব করি নাই ৷” ইত্যাদি (মূল ফারসী পত্র, 'বীরবিনোদ, ২য় 
খণ্ড ৪৪০-৪৪ পৃষ্ঠা )। রূপসিংহের মৃত্যুর প্রায় চারি বৎসর পরে তাহার দ্বিতীয় কন্যার 
সহিত আওরংজীবের পুত্র মুয়জ্জম ওরফে শাহ আলমের বিবাহ হয় (২৬ জানুয়ারি ১৬৬২) । 
'রাজসিংহ' উপন্যাসের বিষয় যে বড় ঘটনাটি, তাহার প্রকৃত এতিহাসিক বিবরণ এখন 
নীচে দিতেছি £__ 
১২১৫৭) a 
* এই যুদ্ধে রূপসিংহ ঘোড়া হইতে লাফাইয়! পড়িয়া, উন্মুক্ত তরবারির জোরে পথ পরিফার করিয়া 
আওরংজীবের হাতীর কাছে আসিয়! হাওদার দড়ি কাঁটবার চেষ্টা করিলেন, যেন হাওদাুদ্ধ আওরংজীব মাটিতে ' 
পড়িয়া যান। শেষে হাতীর পায়ে কোপ নারিতে লাগিলেন। শাহাজাদার_রক্ষিগণ তাহাকে কাটিয়া ফেলিল, 
যদিও আওরংজীব টেচাইতে লাগিলেন, “এমন সাহপী বীরকে জীবন্ত বন্দী কর, প্রাণে মারিও না ।” 


মাড়োয়ারে আগুন জ্বলিল 


যোধপুরের মহারাজ! যশোবস্ত সিংহ আওরংজীবের সর্ব্বপ্রধান হিন্দু সেনাপতি ছিলেন 
এবং বড় প্রদেশের সুবাদীরীও করেন। ১৬৭৮ খ্রীষ্টাব্দের ১:ই ডিসেম্বর আফঘানিস্থানের 
জম্রুদ গিরি-সঙ্কটের ফৌজদারের পদে নিযুক্ত থাকিবার সময় তাহার মৃত্যু হইল । অপর 
স্ব্বোচ্চ হিন্দু মনসবদার, আম্বেরের রাজা জয়সিংহ, ইহার এগাঁরো বৎসর আগে মারা 
গিয়াছিলেন, সুতরাং এখন হিন্দুস্থান একেবারে হিন্দুনেতা-শুন্ত হইল । যশোবস্তের মৃত্যু- 
সংবাদ দিল্লীতে পাইবামাত্র আওরংজীব মাড়োয়ার রাজ্য খাস করিয়া মুঘল-শাসনে আনিলেন, 
মুসলমান ফৌজদার, কিলাদার, কোতোয়াল ও আমিন পাঠাইয়া যোধপুর শহর দখল 
করিলেন । ইহার কয়েক দিন পরে (৯ জানুয়ারি ১৬৭৯) স্বয়ং বাদশাহ আজমীর রওনা 
হইলেন, যেন মাঁড়োয়ারের সীমানায় বসিয়া সেখানকার রাজপুতদের ভীত ও নিশ্চল করিয়। 
রাখিতে পারেন । মাড়োয়ারের রাঠোরেরা সদ্য রাজাকে হারাইয়াছে, তাহাদের রাজ- 
পরিবার, সৈন্যদল এবং স্বজাতীয় নেতার! তখনও আফথানিস্থান হইতে ফেরে নাই, সেখানে 
মুঘল-শক্তি দ্বারা ঘেরা ছিল। সুতরাং রাঠোরেরা৷ কোনই বাধা দিতে পারিল না; 
আঁওরংজীবের হুকুম অন্ুনারে এক প্রকাণ্ড সৈন্যদল খঁ| জহান বাহাদুরের নেতৃত্বে (৭ 
ফেব্রুয়ারি ) মাড়োয়ারে ঢুকিয়া, সব মন্দির ধ্বংস করিয়া, রাজধানীর তোবাখানা খুলিয়া এবং 
দুর্গের মাটি খু'ড়িয়া যশোবস্তের সমস্ত সম্পত্তি লুঠ করিতে লাগিল । (ইহা আওরংজীবের 
সরকারী এতিহাসিক মুস্তাদ খাঁর কথা; মাসির, ফারসী মূল, ১৭২ পুষ্ঠা। ) 

যশোবস্তের মৃত্যুর পর তাহার পাঁচ জন রাণী তাহার চিতায় সহমরণ করেন। অপর 
ছুই জন অন্তঃসত্বা ছিলেন, তাহার! দেশে ফিরিবার পথে লাহোর পৌঁছিয়া, প্রত্যেকে এক 
একটি পুত্রসন্তান প্রসব করেন (১০ ফেব্রুয়ারি ১৬৭৯), তাঁহাদের নাম অজিত সিংহ ও 
দলমন্থন। এই দ্বিতীয় শিশুটি কয়েক দিন পরে মারা গেল। কিন্তু আওরংজীব, অজিতকে 
তাহার শত শত বর্ষব্যাপী পিতৃপুরুষদের অজ্জিত রাজ্য দিলেন না, এবং যখন অজিত 
মাত! সহ দিল্লী পৌছিলেন, তখন বাদশাহ হুকুম দিলেন যে, শিশু রাঠোর-রাজকুমারকে নিজ 
হারেম মহলে আনিয়া রাখিতে হইবে এবং বড় হইবার পর তাহাকে মনসব ও রাঁজপদ দেওয়া 
যাইবে । অজিত যদি মুসলমান হন, তবে তিনি মাঁড়োয়ার রাজ্য পাইতে পারেন, এরূপও 
বল! হইল (নুস্থা-ই-দিলকষা, হস্তলিপি, পৃ. ১৬৪ ) ৷ 

রাঠোর-প্রধানগণ এই প্রস্তাব শুনিয়! মন্মীহত হইলেন। কিন্ত তাহাদের নেতা 
দর্গাদাস (এবং তাহার যোগ্য সহকারী সোনঙ্গ ) অসাধারণ বুদ্ধি, ধৈর্য্য ও সাহসের সহিত 
শিশু রাষ্ট্রপতিকে শক্তুর রাজধানীর মধ্যে শত্রুর গ্রাস হইতে উদ্ধার করিয়! মাড়োয়ারে লইয়া 


১৪ রাজসিংহ 


সৈন্য সহ এই পর্বতমধ্যে পাঠাইলেন, এবং তিনি অতি দৃঢ়ত| ও দক্ষতার সহিত এই 
আহার্্যশৃন্ত অজ্ঞাত শক্ত অঞ্চলে নিজেকে বাঁচাইয়া এক যুদ্ধে মহারাণাকে হারাইয়া তাহার 
শিবির ও পথে রসদ লুঠ করিলেন । এই বিজয়কালে উদয়পুরে ১৭৩টি ও চিতোরে ৬৩টি 
মন্দির ভাঙ্গিয়া ফেল! হইল। তাহার পর মেবার-পতন সুসম্পন্ন ভাবিয়া বাদশাহ আজমীরে 
ফিরিয়া গেলেন, পুত্র আকবরকে চিতোরে ঘাটি করিয়া সৈন্য সহিত মেবার-দমনের জন্য 
রাখিয়া গেলেন; উদয়পুরে মুঘল থানা রহিল না ( মার্চ মাসের শেষ )। 

ইহাই রাজসিংহের রণকৌশল দেখাইবার স্থযোগ হইল । কেন্দ্রস্থানীয় আরাবলী 
পৰ্ব্বতশৃঙ্গ হইতে তিনি ইচ্ছামত পুর্ব দিকে নামিয়া অতি সহজে মেবারের মুঘল থাঁনা ও 
রসদ লুঠিতেন, অথবা পশ্চিমে নামিয়। মাড়োয়ারে বিক্ষিপ্ত বাদশাহী ফৌজদের আক্রমণ 
করিতেন। অথচ বাদশাহের পক্ষে মেবার হইতে মাড়োয়ারে সহায়ক সৈন্য পাঠাইতে 
হইলে এক ত্রিকোণের ছুই দিক্‌ ঘুরিয়া যাইতে হইত, তাহাতে অনেক সময় লাগিত। তাহার 
উপর সমস্ত দেশবাসী মুঘলদের শক্ত, গোপনে মহারাণার লোকদের সাহায্য করিত, শত্রুর 
সংবাদ দিত, রসদ জোগাইত। কুমার আকবর ২২ বৎসর বয়স্ক যুবক, বিলাসী রাজপুত্র, যুদ্ধে 
অকর্নণ্য, আর তাহার অধীনে মাত্র বারে হাজার সেনা, তাহা দিয়া অতবড় প্রকাণ্ড দেশ 
রক্ষা করা অসম্ভব। বিক্ষিপ্ত মুঘল থানা( অর্থাৎ ঘাটি )গুলির ক্ষুদ্র রক্ষিদল রাজপুত 
আক্রমণে উদ্ব্যস্ত, কখন কখন পলায়িত, এবং সর্বদা ভীত নিশ্চেষ্ট হইয়া পড়িত। বাদশাহ 
আমীরে ফিরিয়| যাইবার পর হইতেই এপ্রিল মাসে রাজপুতদের আক্রমণ দ্বিগুণ বেগে 
আরম্ভ হইল এবং খুব সফলতা লাভ করিল। বাদশাহী সৈন্যমধ্যে এমন ভয় সঞ্চার করিল 
যে, কৌন সেনানায়ক থানার ভার লইতে সম্মত হয় না, সকলেই সদরে থাকিয়া প্রাণ 
বাচাইতে চায়; সৈন্যগণ কোন গিরিসম্কটের মুখে পৌছিয়! ভিতরে ঢুকিতে সাহস করে না, 
সমতল স্থানে বসিয়া থাকে, কেন্দ্র হইতে যে সৈন্যদল বিষুক্ত ( ডিটাচমেন্ট ) করিয়া পাঠানো 
হইল, তাহার! কিছু দূর কুচ করিয়া গিয়া আর অগ্রসর হইতে অস্বীকার করিতে লাগিল। 
(শাহজাদা আকবর, পিতাকে যে পত্র লেখেন, তাহা হইতে এ সব কথা লওয়া; 
আদাব্ই-আলমগীরী।) 


রাজপুতদের হাতে মুঘল সৈন্যের লাগুন। 


ইহার পর স্বয়ং আকবরের পালা আদিল। মে মাসের মাঝামাঝি এক রাত্রিতে 
মহারাণার সৈন্যদল ফাকি দিয়! চিতোর দুর্গের নীচে আকবরের শিবিরে ঢুকিয়া কতকগুলি 
মধলকে হতাহত করিল, ভ্রব্যপামগ্রী লুঠ করিল। মহারাণা নিজে পর্বত হইতে নামিয়া 


র্‌ ভূমিকা ১৫ 
বেদনোর জেল! আক্রমণ করিয়া, আকবরের আজমীরে পলাইবার পথ বন্ধ করিয়া দিলেন 
আর এঁ মাসের শেষে মহাঁরাঁণা আকবরকে অতক্কিত আক্রমণ করিয়া প্রভৃত লোকহানি 
করিলেন। তাহার কিছু দিন পরে রাজপুতের! দশ হাজার শস্তবাহী বলদ সহ এক বঞ্জারার 
দলকে শাহজাদার শিবিরে রসদ আঁনিবার পথে বন্দী করিয়া সব লুঠিয়৷ লইল। রাজসিংহের 
জোেষ্ঠ পুত্র ভীমসিংহ আর এক দল সৈন্য লইয়া দেশময় ছুটিয়া বেড়াইতে লাগিলেন, যেখানে 
শত্রু দুর্বল দেখেন, সেইখানেই পড়িয়া তাহাদের কাটিয়া ফেলেন। রাণার দেওয়ান 
দয়ালদাস, বাণিয়া হইলেও, সৈন্য লইয়া অপর অপর অঞ্চলে মুঘল-ধ্বংসকীজে লাগিয়া 
রহিলেন। আকবর লজ্জায় অবনত ও হতভম্ব হইয়া পিতাকে লিখিলেন__ 

“ৰণিত কাফিরদের আশ্চর্যজনক পরিশ্রম ও কার্য্যতৎপরতার ফলে যে ঘটনা ঘটিয়াছে, 
তজ্জন্য আমি যে লজ্জ। ও মনঃকষ্ট পাইতেছি, তাহার অগুমাত্র আমার বাক্য ও জ্ঞানের আল্পতী- 
বশতঃ প্রকাশ করা যায়। আমি কার্ধ্যক্ষেত্রে মাত্র ‘এক ছুই তিন’ পাঠ করিতেছি এবং 
বিষয়বুদ্ধির বিদ্যালয়ে আমার শুধু অক্ষর পরিচয় হইতেছে । আমি সর্বববিধ-অজ্ঞ ( হেচ্‌ 
মদান্‌ ) ; এই সমস্ত দোষ আমার স্বাভাবিক ছুর্ববলত। ও অনভিজ্ঞতার ফলে ঘটিয়াছে।... 
ইন্শাল্লাতালা, ভবিষ্যতে আপনার নির্দেশ অনুযায়ী সাবধানতা ও.সতর্কতা হইতে লেশমাত্র 
অন্যথা করিব না । ঈশ্বরেচ্ছায় ও আপনার অনুগ্রহে হতভাগ্য শত্রু নিজ কর্মের উপযুক্ত 
শাস্তি পাইবে।” [ আদাব্‌ই-আলম্গীরী, আমার হস্তলিপি, ২৭০ খ পৃষ্ঠা ] 

আওরংজীব রাগে আঁকবরকে ভৎপন! করিয়া চিতোর জেল! হইতে মাড়োয়ারে বদলি 
করিয়। পাঠাইলেন, চিতৌরের ভার দ্বিতীয় পুত্র আজম্‌ শাহকে ( বন্ধিমের “আজীম” নাঁমট। 
তুল) দ্িলেন। আ'জম্‌ ইতিপূর্বে বাঙ্গলার স্ুবাদার ছিলেন, পিতার আহ্বানে সেখান 
হইতে দ্রুতবেগে রা'জপুতানায় আসিয়৷ পৌছিয়াছিলেন ; জ্যেষ্ঠ পুত্র মুয়াজ্জম্‌ (অর্থাৎ শাহ 
আলম ), আমাদের পরিচিত নিকোলো মান্ুী-সহ দাক্ষিণাত্য হইতে পিতার নিকট পৌছেন, 
তিনি উত্তর দিক্‌ হইতে মেবার আক্রমণে নিযুক্ত হইলেন । কিন্তু এই ছুই ভাইয়ের চেষ্টাই 
বিফল হইল ৷ 

কনিষ্ঠ শাহজাদা আকবরের মাড়োয়ার-অভিযানও বাদশাহের পক্ষে ততোধিক 
হাঁনিজনক হইল । তিনি কোনক্রমে আরাবলী পর্ববতশ্রেণীর পশ্চিম দিকে গোদোবার 
জেলায় পৌঁছিয়।৷ চুপ করিয়! বসিয়া রহিলেন, দেবন্থুরী গিরিরঞ্জ দিয়া মেবার-আক্রমণের 
কোন চেষ্টাই করিলেন ন!। ইহার গুপ্ত কারণ তিন মাস পরে প্রকাশ হয়। দুর্গাদাস রাঠোর 
ও মহারাণ! রাজসিংহ গোপনে দূত পাঠাইয়া শাহজাঁদাকে বলিলেন”--“আপনার পিতা মুঘল 
সাম্রাজ্য ধ্বংস করিতে দৃঢ়সঙ্কলপ। রাঁজপুতদের সাহায্যে আপনার পূর্ববপিতৃগণ এই সাম্রাজ্য 
গড়িয়াছিলেন। আপনি যদি নিজ বংশপরম্পরার সম্পত্তি অক্ষুপ্ন রাখিতে চান, তবে রাঠোর 


১৬ রাজসিংহ 


এবং শিশোদিয়া, এই ছুই সর্বশ্রেষ্ঠ হিন্দু জাতির সমস্ত বীরগণ আপনাকে সমর্থন করিবে, 
তাহাদের নেত! হইয়া যুদ্ধ করিয়া আওরংজীবের রাজমুকুট কাড়িয়া লইয়। অতি সহজেই 
আপনি নিজে বাদশাহ হইতে পারিবেন।” এই বড়যন্ত্র চলিতে লাগিল, ইতিমধ্যে ২২ 
অক্টোবর ১৬৮০ খ্রীষ্টাব্দে রাজসিংহ মারা গেলেন, এবং বারো দিবস অশৌচের পর তাহার 
পুত্র জয়সিংহ মহারাণার সিংহাসনে বসিলেন। তখন বড়্যন্ত্রটি পাকা কর! হইল । অবশেষে 
১ জানুয়ারি ১৬৮১ সালে আকবর নিজেকে বাদশাহ ঘোবণা করিয়া শিবিরে সিংহাসন 
অধিরোহণ করিলেন, এবং আওরংজীবকে আক্রমণ করিবার জন্য মাড়োয়ার হইতে আজমীর 
রওনা হইলেন। তাহার এই চেষ্টা কিরূপে বিফল হইল এবং হতভাগ্য শাহজাদাকে মহারাষ্ট্র 
দেশে ও পরে পারস্তে জীবনের সমস্ত অবশিষ্ট অংশ কাটাইতে হইল, তাহা আমার ‘হিষ্টি অব 
আওরংজীবে? বর্ণনা করিয়াছি ; সে সব ঘটনা 'রাজসিংহ? উপন্যাসের সময়-সীমার বাহিরে । 

এইরূপে আওরংজীবের রাজপুতানা-আক্রমণ ব্যর্থ হইল, এবং এই রাজনৈতিক দুক্র্্ 
ও ধর্মান্ধতার ফলে পরবর্তী শতাব্দীতে “সোনার দিল্লী”-সাত্রাজ্যও ধ্বংস হইল। 


আওরংজীবের প্রকৃত চরিত্র 


এখন দেখা যাউক, বঙ্কিমচন্দ্র তাহার এই উপন্যাঁসখানিতে নায়কের প্রতিদ্বন্দ্বী 
আওরংজীবের চরিত্র অঙ্কনে ওঁতিহাসিক সত্যের ব্যতিক্রম করিয়াছেন কি? আওরংজীব 
যে গোড়া সুন্নী এবং ধর্মের নামে হিন্দু ও শিয়াদের বিরুদ্ধে খড়াহস্ত হইয়া! লাগিয়াছিলেন, 
তাহার প্রমাণ তাহারই সরকারী ফারসী ইতিহাস ও সংবাদ-চিঠি হইতে তারিখ ও পৃষ্ঠা সহ 
উদ্ধৃত করিয়া আমার ইংরাজী ইতিহাস গ্রন্থে দিয়াছি। সেই যুগের মুসলমান-জগৎ তাহার 
কাৰ্য্যকলাপ কি ভাবে দেখিত, তাহার কয়েকটি দৃষ্টান্ত দিতেছি । 

(১) পারস্তের রাজা দ্বিতীয় শাহ আব্বাস তাহাকে লিখিয়| পাঠান (১৬৬৬ 
্ীষ্টাব্দে )_ 

“আ খিলাফত-মাৰ্‌ পেদর্-গীরীরা আলম্গীরী নাম্‌ নেহাদা_-ও আজ্‌ কুশ্তন্ই- 
বিরাদরান্‌...খাতির্জমা কর্দা.. ইত্যাদি”__অর্থাৎ 

তুমি নিজকে আলমগীর ( জগৎ-জয়ী ) নাম দিয়াছ, কিন্ত শুধু নিজ পিতাকে পরাজয় 
করিয়াছ ( পেদ্র্‌গীর ), এবং পৈতৃক জমি ও ধনের ন্যায্য অংশীদার নিজ ভ্রাতাদের খুন 
করিয়া মনের শান্তি লাভ করিয়াছ! রাজার কর্তব্য প্রজারঞ্জন, ন্যায়বিচার এবং দানশীলত! 
ত্যাগ করিয়া তুমি সেই সব [ শঠ ] লোকের সঙ্গ লইয়। লিপ্ত থাক, যাহারা মন্ত্র পড়া ও 
শয়তানী যাছুগরীকে ঈশ্বর-জ্ঞান এবং সত্যের ব্যাখ্য। বলিয়া নাম দেয়! অতএব তুমি প্রত্যেক 


ভূমিকা ১৭ 


কাজেই মনুষ্যত্ব হারাইয়৷ কেবল চালাকি ও ফাঁকির জোরে বাজি জিতিয়াছ । তোমার 
রাজ্যে ছুরস্ত লোকদের (বিশেষতঃ শিবাজীর ) দমন করা তোমার সাধ্যের অতীত। 
অর্থাভাবে ও সেনাদের পরাজয়ে তুমি অসহায় হইয়া পড়িয়াছ। খোদা ও ইমামগণের 
আশীৰ্ব্বাদে, গীড়িতকে উদ্ধার করাই আমার প্রকৃতি; আমার পিতৃপুরুষগণ জগতের 
রাজাদের শরণের স্থল ছিলেন, যেমন হুমায়ুন বাদশাহের ৷ তুমি হুমায়ুনের উত্তরাধিকারী, 
তুমি বিপদে পড়িয়াছ, এখন আমার অভিপ্রায় যে, আমি প্রকাণ্ড সৈন্যদল লইয়া হিন্দুস্থানে 
যাইব এবং আমার তরবারির তেজে তোমার রাজ্যের গোলযোগ থামাইয়া দিব” |! (মূল 
ফারসী পত্র, ফয় ফ্লাজুউল্-কাওয়াণীন্‌, হস্তলিপি, ৪৯৬-৪৯৯ পৃষ্ঠা )। 
(২) খাইবর-পাসের উত্তর দিকে খটক্-বংশের সর্দার খুষ হাল্‌ খী পষতু ভাষায় 
পছ্যে আওরংজীবকে ধিক্কার দিয়া গাহিয়াছিলেন__ | 
“সে নিজ পিতার ঘরে এমন দুঃখ আনিয়া দিয়াছে যে, আরব্য ও পারন্ত দেশ তাহার কাধ্য 


দেখিয়া স্তম্ভিত । আদমের বংশধরদের মধ্যে কে এমন দুন্ধর্ম্মের কথা শুনিয়াছে?” (4fghan 
Poetry in the 17th century, tr. by Biddulph, p. 54. ) 


পিতা-পুত্রে 

(৩) আর সবচেয়ে বেশী মারাত্বক আওরংজীবের প্রিয়পুত্র আকবরের উক্তি । 
বিদ্রোহের পর এই শাহজাদা পিতাকে সিংহাসন ত্যাগ করিয়া মক্কায় গিয়। স্বকৃত দুক্ষ্মের 

জন্য অনুতাপ করিয়া শেষ জীবন কাটাইতে আহ্বান করিয়া লিখিতেছেন-__ 

“সত্য সত্যই আমার এই ( পিতৃদ্রোহের ) পথে পথপ্রদর্শক ও গুরু ( মুশিদ ব হাদী) 
আপনিই? এই পথকে কিরূপ দুর্াগ্যপ্রদ বলিয়াছেন (অর্থাৎ ইহার পূর্বের আমাকে যে 
উপদেশপূর্ণ পত্র লিখিয়াছেন, তাহাতে Ds 

«আজ তিন বৎসর ধরিয়া হিন্দুস্থানের বাদশাহ স্বয়ং, তাহার সন্্রান্ত পুত্রগণ, নামজাদা 
উজীরগণ, এবং উচ্চ ওমরাহগণ রাজপুতদের বিরুদ্ধে যুদ্ধ করিয়া হতভম্ব হইয়াছে, এখনও 
কোন ফললাঁভ করে নাই। আর, কেনই বা এমন না৷ হইবে ? যেহেতু আপনার রাজত্বকালে 
মন্ত্রীদের হাতে ক্ষমতা নাই, ওমরাহদের উপর বিশ্বাস নাই, সৈন্তগণ দরিদ্র, লেখকশ্রেণী 
বেকার, বণিকের৷ পুজিহীন, এবং রায়ৎগণ পদদলিত। দাক্ষিণাত্য এমন প্রশস্ত এবং ভূতলে 
ব্গন্ঘরূপ দেশটি, ভাহাও পাহাড় ও মরুভূমির মত বিনষ্ট ও উজাড় হইয়া গিয়াছে।-..হিন্দু 
সম্প্রদায়ের উপর দুই বিপদ্‌ পড়িয়াছে+_শহরে শহরে জিজিয়। আদায় আর মাঠে মাঠে 
শক্রদের প্রাধান্ত ।...আপনার সমস্ত সাজাজ্যের শীসনভার এবং রাজনৈতিক পরামর্শদানের 

৩ 

কাজ কাহার হাতে দিয়াছেন? শ্রমিক লোক, নীচ লোক, পাজি, জোলা, তাঁতী, সাবান- 
ফেরিওয়ালা, দজি__-এই শ্রেণীর সব কর্ম্মচারী হইয়াছে & তাহারা প্রতারণার চোগা বগলে 
করিয়া, শয়তানের ফাস অর্থাৎ জপের মালা হাতে লইয়া, কতকগুলি কোরাণী প্রচলিত বাণী 
ও নীতি উপদেশ ( রওরায়েৎ ব মসায়েল্‌) জিহ্বাতে আওড়াইতে থাকে; আর আপনি 
এই সব লোককে জেব্রিল ও আস্রাফিলের মত সহচর বন্ধু ও উপদেষ্টা বলিয়া মনে করিয়া 
নিজেকে সম্পূর্ণরূপে ইহাদের হাতে সপিয়৷ দিয়াছেন। এই সব জুয়াচোরেরা এই সুযোগে 
নমুনা দেখায় গম, আর মাল দিবার সময় দেয় যব, পর্ব্বতকে বলে ঘাস, আর ঘাঁসকে দেখায় 
পাহাড় বলিয়া। (পদ্য) 

বা-দৌর্-ই-শাহ আলমগীর ঘাভী। 

শুদা সাবুন্-ফরোশান্‌ সদর্‌ ব কাজী ॥ 

বু জোলাহা ব বাফিন্দারা নাজ, 

কে দর্ই বজম্‌ মালিক্‌ গর্দিদ্‌ হম্রাজ. ॥ 

আরাজিল্রা শুদা আঁ দন্ত গাহী। 

কে ফাজিল্‌ বর্‌ দরশ, ভুয়েদ্‌ পনাহী ॥ 

মা’ আল্লাঃ আজই দাওর্‌-এ-পুর্‌ আশোব্‌। 

কে তালি আজ, থরান্‌ বাশদ্‌ লকদূকোব্‌॥ 


অর্থাৎ রাজা মোদের শাহ আলমগীর ঘাজী। 
তার রাজ্যে হয়েছে সাবান-ব্যাপারীরা সদর আর কাজী ॥ 
জোলা আর তাতীর হ'ল কি গরবের চোট। 
যে এই ভোজে প্রভু হলেন তাদের সঙ্গে একজোট ॥ 
ছোট লোক পেয়েছে এমন শক্তি ও বিবয়। 
যে তাদের দ্বারে পণ্ডিতও খোজে আশ্রয় ॥ 
এমন ভীষণ রাজ্য হ'তে মোদের বাঁচান খোদা। 


“যখন আমি এই সব দুরবস্থা দেখিলাম এবং আপনার চরিত্র সংশোধন হইবার কোন 
সম্ভাবনা নাই বুঝিলাম, তখন রাজকীয় আত্মসন্মান আমাকে বাধ্য করিল যে, আমি নিজেই 
হিন্দুস্থানের খুলুককে অত্যাচার ও অশান্তির খড়কীটা হইতে সাফ করিয়া দিই । [ অতএব 
আমার এই বিদ্রোহী অভিযান !! ]-.--আহা, কি সুখের বিষয় হইবে, যদি ভগবান্‌ আপনাকে 
এমন স্ববুদ্ধি দেন যে, আপনি রাজ্যভার আপনার এই অধমতম পুত্রের হস্তে সমণ করিয়া 


এবং স্বয়ং পুণ্য তীর্থ দুইটির (অর্থাৎ মক্কা ও মদিনার ) যাত্রী হইয়া, এই ব্যবহার দ্বারা 
জগৎকে নিজ গুণগান করিতে ইচ্ছুক করেন। 


ভূমিকা ১৯ 


“আপনি এ পর্ধ্যস্ত সমস্ত জীবন কাটাইয়াছেন রাজ্য ও দুনিয়ার বস্তু লাভ করিতে, 
যাহ! স্বপ্ন অপেক্ষাও অধিক অবিশ্বসনীয় এবং ছায়া অপেক্ষা ও অধিক অস্থায়ী । এখন সময় 
আসিয়াছে আপনার পরকালের পাথেয় সংগ্রহ করিবার জন্য ; আপনি যৌবনকাঁলে এই 
নশ্বর ইহজগতের প্রলোভনে নিজ পিতা ও ভ্রাতাগণের সঙ্গে যে ব্যবহার করিয়াছিলেন, 
তাঁহার জন্য প্রায়শ্চিত্ত করুন। (পদ্য) 

বয়স হল আশীর উপর, ঘুমাচ্ছ এখনও | 
এই ক’টা দিনের বেশী আর পাবে না কো ॥ 
“আপনার পত্রে আমাকে [ পিতৃভক্তি সম্বন্ধে ] অনেক উপদেশ দিয়াছেন, কিন্ত মাফ 


করিবেন, যদি বলি__( পদ্য ) 
বাপকে তুমি করেছিলে কত ভাল কাজ 


যে ছেলের কাছে চাঁচ্ছ সেবা আজ ? 

ওহে সাধু, উপদেশ দিচ্ছ অত যাঁনবকে 

নিজকে শিখাও যাহা তুমি বলছ অপরকে 1৮ 
[ মূল ফারসী হস্তলিপি, লণ্ডনস্থ রয়াল এশিয়াটিক সোসাইটির পুস্তকাগারের 11. N০. 71, 
কলিকাতার এশিয়াটিক সোসাইটির হস্তলিপি মন. 56, এবং লিখো “জহুর-উল্-ইন্শী”।] 

পাঠক এই সব পত্রের পূর্ণ ইংরাজী অনুবাদ, আমার রচিত Studies in Aurangzib’s 

Reign, ch. vi, PP. 94-109, এবং শাহজাদ! আকবরের অন্তান্য পত্রের ইংরাজী অনুবাদ 
আমার House ০/ $Si৮৭/% গ্রন্থের 08, Xi, DP. 180-192তে দেখিতে পাইবেন । 

যখন কুমার আঁওরংজীব পিতাকে আগ্রা দুর্গে ঘেরাও করিয়া, যমুনা_ হইতে তাহার 
পানীয় জল আন! বন্ধ করিয়া দিলেন, তখন সেই আগ্রা-দিল্লীর জুন মাসের গরমে শাহজহান 
পুত্রকে এক করুণ পত্র লেখেন_ 

“বাবা আমার, বাহাদুর আমার, আমি কাল নয় লক্ষ অশ্বারোহীর প্রভু ছিলাম, আর 
আজ আমার জল-দিবাঁর একটি চাকর নাই। ধন্য হিন্দুরা, তাহারা মৃত পিতাকেও জল 
তর্পণ করে, আর তুমি বেটা এমন অদ্ভুত মুসলমান হইয়াছ যে, আমি বাঁচিয়। থাকিতে 
আমার পানীয় বন্ধ করিয়া মারিতেছ ! 

আক্রিন্‌ বর্‌ হনূদ্‌ দর্‌ হর্‌ বাব্‌, কে যুর্দীরা মিদেহন্দ দায়েম্‌ আব্‌। 
আয়. পিসবু তু আজব্‌ মুসলমানী, কে জিন্দা জানম্‌ বাআব্‌ নরসানী ॥ 

তাহার উত্তরে পুত্র লিখিলেন_কর্দাইলুখেশু আয়াত পেশ” অর্থাৎ যেমন কর্ম, 
তেমনি ফল। 

এই কথা তখন সর্ব্বজনপ্রসিদ্ধ ছিল, এবং সে জন্য আঁকবর নিজ বিদ্রোহের পর পিতা 
আঁওরংজীবকে লিখিলেন-- 


২০ রাজসিংহ 


“আমার পিতা (অর্থাৎ আপনি) যাহা করিয়াছিলেন, আমি যদি তাহা ন! করি, 
তবে যে আমি কুপুত্র হইব !” 
পিদরম্‌ রৌজা-ই-ভিননৎ বা-দো গন্দুয ফরোখ_ত.। 
না-খলফণ শাওয়াম গর বা-জোয়ে নমি-ফরোবম্‌॥ 
কি দুঃখের বিষয় যে, পুত্রবরের এই সব রসাল পত্র বঙ্কিমের পরে আবিষ্কার 
হইয়াছে, নচেৎ তিনি “রাঁজসিংহ”কে কত নবীন রঙ্গে উদ্ভাসিত করিয়া যাইতেন। দীনবন্ধ 
এগুলি পাইলে আরও একখানি অমর নাটক লিখিতেন। ধীরভাবে সেই যুগের সত্য 
এতিহাসিক উপাদানগুলি আলোচনা করিলে স্বীকার করিতে হইবে যে, আঁওরংজীবের 
কতকগুলি গুণ ছিল বটে, কিন্ত দোষগুলি ততোধিক এবং দেশের পক্ষে, মানবের পক্ষে, 
স্বজাতির পক্ষে মারাত্মক । ঠিক এইরূপ এক জন ধর্মান্ধ ওন্মায়াদ খলিফার চরিত্র ইউরোপের 
সর্ব্বশেষ্ঠ এতিহাসিক এক কথায় আকিয়াছেন, আওরংজীবের পক্ষে সে কথ! অক্ষরে অক্ষরে 
খাটে £_“T'he throne of an active and able prince was degraded by the 
useless and pernicious virtues of a bigot.” (Gibbon’s Decline and Fall, 
০০. 52. ) ‘রাজসিংহে’ বঙ্কিমচন্দ্র এই চিরসত্যই দৃষ্টান্তদ্বার! প্রমাণ করিয়াছেন, তিনি এই 
গ্রন্থে প্রকৃত ইতিহাসকে লঙ্ঘন করেন নাই, অজ্ঞ ধর্ম্মান্ধতাদ্বার৷ লেশমাত্রও প্রণোদিত 
হন নাই । 


এ্রযদুনাথ সরকার 


es MELE Wor Benga 

ত 5 ৫ ( সম্পাদকীয় ) 


ভারতবর্ষীয়দিগের যে ইতিহাস নাই, তাহার বিশেষ কারণ আছে। কতকটা ভারতবর্ষীয় 
জড়প্ররুতির বলে প্রগীড়িত হইয়া, কতকটা আদৌ দগ্ক্যজাতীয়দিগের ভয়ে ভীত হইয়া ভারত- 
বর্ধীয়ের৷ ঘোরতর দেবভক্ত। বিপদে পড়িলেই দেবতার প্রতি ভয় বা ভক্তি জন্মে। যে কারণেই 
হউক, জগতের যাবতীয় কর্ম্ম দৈবাৃকম্পায় সাধিত হয়, ইহা তাহাদিগের বিশ্বাস।"-এজন্ তাহারা 
দেবতাঁদিগেরই ইতিহাস কীর্তনে প্রবৃত্ত ; পুরাণেতিহাসে কেবল দেবকীর্তিই বিবৃত করিয়াছেন। 
যেখানে মন্ুম্যকীর্তি বর্ণিত হইয়াছে, সেখানে সে মন্য্যগণ হয় দেবতার আংশিক অবতার, নয় 
দেবতান্ুগৃহীত ; সেখানে দৈবের অংকীর্ভনই উদ্দেশ্য । মনুষ্য কেহ নহে, মছুঘ্য কোন কাধ্যেরই 
কর্তা নহে, অতএব মঙ্ছত্যের প্রকৃত কীর্তিবর্ণনে প্রয়োজন নাই।*-*( “বিবিধ প্রবন্ধ পৃ. ৩০৯) 
বঞ্চিমচন্দ্র ভারতীয় চরিত্রের এই কলঙ্ক ক্ষালনের জন্য উপন্যাসে এবং প্রবন্ধে মানুষের 
কীন্তিকেই বড় করিয়া দেখাইতে চেষ্টা করিয়াছিলেন ; বঙ্গদর্শনে'র এই প্রবন্ধের পর হইতেই 
তীহাকে এই কাৰ্য্যে সমধিক যত্রবান্‌ দেখি । “ইহার পূর্বে “ছুর্গেশনন্দিনী” “কপালকুগুলা। 
মৃণালিনী’ এবং চন্দ্রশেখরে? এই উদ্দেশ্যে অল্পবিস্তর এতিহাসিক উপাদান ব্যবহার করিয়া 
থাকিলেও এতিহাসিক মানুষকে সর্বপ্রথম জয়যুক্ত করিবার চেষ্টা, রাজসিংহে'ই প্রকাশ 
পায়। ১২৮৪ বঙ্গাব্দের চৈত্র-সংখ্যা হইতে ১২৮৫ বঙ্গাব্দের ভাদ্র পর্য্যন্ত ক্রমান্বয়ে ছয় 
সংখ্যা ধরিয়া ইহ! বঙ্ৃদর্শনে প্রকাশিত হয়; কিন্ত গ্রন্থ সম্পূর্ণ হয় নাই। সম্পূর্ণ উপন্যাস 
১২৮৮ বঙ্গাব্দে প্রথম প্রকাশিত হয় ( পৃ. ৮৩, উনবিংশ পরিচ্ছেদ )। 
বঙ্কিমচন্দ্র উপরোক্ত মনোবৃত্তি হইতে শুধু যে মানুষ রাজসিংহেরই জয় ঘোষণা 
করিয়াছেন, তাহা নয়, তিনি সমগ্র হিন্দুসমীজের আরাধ্য শ্রীকৃষ্ণেরও মানবীয় মহিমা পুঙান্- 
পুঙ্খরূপে আলোচনা করিয়াছেন তাঁহার ‘কৃষ্ণচরিত্রে” এই কারণে তাঁহাকে শ্রীকৃষ্ণের গৌড়! 
ভক্তদের বিরাগভাজন হইতে হুইয়াছিল। তৎসত্বেও তিনি তাঁহার মতবাদ বর্জন বা পরিবর্তন 
করেন নাই। এ 
‘কৃষ্ণচরিত্র’ বন্কিমচন্দ্রের এই মতবাদের চরম পরিণতি ; তিনি শরীকৃষ্ণকেও ইতিহাসের 
ক্ষেত্রে টানিয়া আনিয়াছেন। প্রারন্তে সত্যকারের ইতিহাসের আশ্রয় তাহাকে বাধ্য হইয়াই 
গ্রহণ করিতে হইয়াছে ; রাজসিংহকে খুজিয়! বাহির করিতে বিশেষ বেগ পাইতে হয় নাই । 
তিনি প্রথমে এই রাজপুত-মোগল সংঘর্ষের একটি সামান্ত ঘটনা মাত্র গ্রহণ করিয়াছিলেন, 


২২ সি: রাজসিংহ 


পরে “পুনঃপ্রণীত” চতুর্থ সংস্করণে (১৮৯৩ খ্রীষ্টাব্দে, পু. ৪৩৪ ) ইতিহাসকে সম্পূর্ণভাবে গ্রহণ 
- করিতে চেষ্টা করিয়াছেন। এই সংস্করণের “বিজ্ঞাপনে” তিনি স্বয়ং লিখিয়াছেন__ 

শব পূর্ব সংস্করণে যে ক্ষুদ্র ঘটনাটি অবলম্বন করা গিয়াছিল, তদ্ববারা অভীষ্ট সিদ্ধ হয় না। 
রাজসিংহের সঙ্গে মোগল বাদশাহের যে মহাযুদ্ধ হইয়াছিল, তাহা সমস্তই উপস্তাসভুক্ত করিতে 
হয়। তাহা করিতে প্রয়াস পাইয়াছি-** 

পরিশেষে বক্তব্য যে, আমি পূর্বে কখন এতিহাসিক উপন্যাস লিখি নাই। -ুর্গেশননি'নী বা 
চন্রশেথর বা সীতারামকে ওঁতিহাসিক উপন্থাস বল! যাইতে পারে না। এই প্রথম ওঁতিহাসিক 
উপন্তাস লিখিলায।... - 

এবং ইহাই শেষ | মতবাদের কথা বলিলাম । ইতিহাসের দিক্‌ দিয়া তিনি কতখানি 
সাফল্য লাভ করিয়াছেন, তাহার বিচার আচার্য্য শ্রীযছুনাথ সরকার তাহার ভূমিকায় 
করিয়াছেন । 

বঙ্কিমচন্দ্র জীবিতকালে 'রাজসিংহ” লইয়। সবিশেষ আলোচনা হয় নাই। ১৮৯৪ 
্বষ্টান্দের ৮ই এপ্রিল বন্ধিমের মৃত্যু হয়, ‘রাজসিংহে'র “পুনঃপ্রণীত” চতুর্থ সংস্করণ বাহির হয় 
১৮৯৩ ষ্টার আগস্ট মাসে, তৎপূর্বে ইহা “ক্ষুদ্র কথা” বা! ছোট গল্প মাত্র ছিল, বিশেষ 
আলোচনার বস্তু ছিল ন|। বঙ্গদর্শনে,’ প্রথম সংস্করণে, দ্বিতীয় সংস্করণে ( ১২৯২, পৃ. ৯০) 
এবং তৃতীয় সংস্করণে ‘রাজসিংহ’ ক্ুদ্রাবয়ব ছিল ; কোনও চরিত্রই বিকাঁশলাভ করে নাই। 
পরবর্তী কালেও 'রাজসিংহ' লইয়া! খুব বেশী সাহিত্যিক আলোচনা হয় নাই, যাহা 
হইয়াছে, তন্মধ্যে ১৩০০ বঙ্গাব্দের চৈত্র-সংখ্যা (বঞ্ছিমচন্দ্রের মৃত্যু-মাস ) “সাধনায় 
প্রকাশিত রবীন্দ্রনাথের প্রাজসিংহ” (পৃ. ৪০২-৪১৬) প্রবন্ধটিই উল্লেখযোগ্য । অবশ্ঠ 
সাম্প্রদায়িক বিদ্বেববশে অনেক আলোচনা হইয়াছে, সেগুলির উল্লেখ নিশ্রয়োজন। 

বস্কিমচন্দ্রের সমসাময়িক সাহিত্যিকগণের মধ্যে 'রাজসিংহে”র সামান্য উল্লেখ 
করিয়াছেন শ্রীশচন্দ্ মজুমদার মহাশয় । তাঁহার “বস্কিমবাবুর প্রসঙ্গ” ১৩০১ সালের “সাধনায় . 
( শ্রাবণ, পৃ. ২৩৩-২৫২ ) প্রকাশিত হয়। তাহার এক স্থলে আছে_ 

***কলিকাতায় প্রায় ছুই বৎসর পয়ে [ ১২৮৮ সাল] বঞ্ধিম বাবুর সঙ্গে দেখা হয়, তখন তার 
বাসা বছবাজারে। আমি প্রিয় হুহৃৎ বাবু নগেন্্নাথ গুপ্তের সঙ্গ মাঝে মাঝে তার কাছে 
যাইতাম। 'উদ্্রান্-প্রেম-প্রণেতা বাবু চন্্রশেখর মুখোপাধ্যায়ের সঙ্গে একদিন গিয়াছিলাম।** 

* প্রাজসিংহ* তাহার কিছু দিন আগে বন্দর্শনে ক্রমশঃ প্রকাশিত হইয়া বন্ধ হইয়া গিয়াছিল। 
চন্্রশেখর বাবু জিজ্ঞাসা করিলেন, তাহা সম্পূর্ণ করা হইতেছে ন| কেন? বষ্কিম বাহু তার কোন 
"৭ সাম করিয়া বলিলেন, “এঁরা বলেন, আমার হষ্ট চরিত্রগুলিতে এখনকার ছেলে গুলে মাটি 
হইতেছে। তাই আর ডাকাত মাণিকলালকে আঁকিতে ইচ্ছা করে না।”.*ন্্রশেখর বাবুতে এবং 
আমাতে একযোগে বলিলাম, মাণিকলালের মত ২।৯টা৷ ডাকাতের চিত্র দেশের সন্মুখে ধরিলে 


ভূমিকা! ২৩ 
উপকার ভিন্ন অপকার হইবে না। এই কথায় বন্ধিম বাবু কি ভাবিয়াছিলেন বলিতে পারি না, 
কিন্তু ইহার অল্প দিন পরে রাজসিংহের প্রথম সংস্করণ বাহির হইল। (পৃ. ২৩৫) 


রবীন্দ্রনাথ ‘রাজসিংহে’'র ক্ষুদ্র সংস্করণ পড়েন নাই, একেবারেই পরিণত বয়সে 
পরিবন্ধিত চতুর্থ সংস্করণ পড়িয়াছিলেন; পড়িয়া তাহার যাহা মনে হইয়াছিল, বাংলা-সাহিত্যে 
সমালোচনার ক্ষেত্রে তাহ! অক্ষয় হইয়া আছে। “দাধনা*য় প্রথম প্রকাশিত সেই প্রবন্ধ 


তাহার “আধুনিক-সাহিত্য' পুস্তকে কিছু পরিবঞ্জিত হইয়া মুদ্রিত হইয়াছে । সেই বঞ্জিত 
অংশ হইতেই উদ্ধৃত করিতেছি__ 


রাজসিংহের মধ্যে অপরূপ রহন্ত অবশ্যই কিছু আছে, তাহার সন্ধানের ভার আমি বিজ্ঞ 
সমালোচকদের উপর রাখিয়া দিলাম। আমি কেবল এইটুকু বলিতে চাহি, আমার হৃদয়ে যে 
সাহিত্যরস-পিপাসা আছে, এ গ্রন্থ পাঠে তাহার কতট| পরিতৃপ্তি হইল ।--* 


আমি নিজেকে জেরা করিয়া অবশেষে একটা নূতন উপমা প্রাপ্ত হইয়াছি।*..সাহিত্য- 
রণরঙ্গভূমে কোন মহারথী ভীমের মত গদাুদ্ধ করেন, আবার কেহ বা৷ সব্যসাচী অর্জুনের মত 
কোদণড ক্ষিপ্রহস্ত। কেহ বা প্রকাণ্ড ভার লইয়া পাঠকের মস্তকের উপর নিপাতিত করেন, কেহ 
ৰা মুহূর্তের মধ্যে পুচ্ছবান্‌ অসংখ্য লঘু শরসমূহে উক্ত নিরুপায় নিঃসহায় ব্যক্তির একেবারে মর্মস্থল 
বিদ্ধ করিয়া ফেলেন। 

সাহিত্য-কুরুক্ষেত্রে বঙ্কিম বাবু সেই মহাবীর অর্জ্জুন। তাহার বিছ্যুদগামী শরজাল দশ দিক্‌ 
আচ্ছন্ন করিয়া ছুটিতেছে__তাহারা অত্যন্ত লঘু, কিন্তু লক্ষ্য বিদ্ধ করিতে মুহূর্ত কাল বিলম্ব 
করে না। 


রবীন্দ্রনাথের “আধুনিক-সাহিত্য? হইতেই ‘রাজসিংহ’ সম্পর্কে তাহার মূল প্রশস্তি- 
অংশ উদ্ধৃত করিতেছি 


পর্বত হইতে প্রথম বাহির হইয়া যখন নিব রগুলা পাগলের মত ছুটিতে আরম্ভ করে, তখন 
মনে হয়, তাহারা খেলা করিতে বাহির হইয়াছে_-মনে হয় না তাহারা কোনে। কাজের | 
পৃথিবীতেও তাহারা গভীর চিহ্ন অঙ্কিত করিতে পারে না। কিছু দুর তাহাদের পশ্চাতে অঙ্নসরণ 
করিলে দেখা যায়, নিঝরিগুলা নদী হইতেছে_ক্রমেই গভীরতর হইয়া ক্রমেই প্রশস্ততর হইয়া 
পর্বত ভািয়া পথ কারটিয়! জয়ধ্বনি করিয়া মহাবলে অগ্রসর হইতেছে__সমুদ্রের মধ্যে মহাপরিণাম 
প্রাপ্ত হইবার পূর্ব্রে তাহার আর বিশ্রাম নাই । 

রাজসিংহেও তাই। তাহার এক একটি খণ্ড এক একটি নিঝরের মত দ্রুত ছুটিয়া 
চলিয়াছে।, প্রথম প্রথম তাহাতে কেবল আলোকের ঝিকিঝিকি এবং চঞ্চল লহরীর তরল 
কলধবনি_-তাহার পর ষষ্ঠ খণ্ডে দেখি, ধ্বনি গম্ভীর, জোতের পথ গভীর এবং জলের বর্ণ ঘনকৃষ্ণ 
হইয়া আসিতেছে, তাহার পর সপ্তম খণ্ডে দেখি, কতক বাঁ নদীর শত, কতক বা সমুদ্রের তর, 
কতক বা অমোঘ পরিণামের মেঘগ্ভীর গর্জন, কতক বা তীব্র লবণাশ্রনিমগ্ন হৃদয়ের সুগভীর 


২৪ রাজসিংহ 


ক্রন্দনোচ্ছাস, কতক বা ব্যক্তিবিশেবের মজ্জমান তরণীর প্রাণপণ হাহাধ্বনি। সেখানে নৃত্য 
অতিশয় রুদ্র, ক্রন্দন অতিশয় তীব্র এবং ঘটনাবলী ভারত-ইতিহাসের একটি যুগাৰসান হইতে 
বুগান্তরের দিকে ব্যাপ্ত হইয়া গিয়াছে। 


রাজসিংহে'র কোনও ভাবায় কোনও অনুবাদ হইয়াছে বলিয়। আমাদের 
জানা নাই। 


চতুর্থ সংস্করণের বিজ্ঞাপন 


রাজসিংহের পুর্বব তিন সংস্করণে যে এতিহাসিক ঘটনাটি অবলম্বন করা হইয়াছিল, 
তাহা একট! অতি গুরুতর এঁতিহাসিক ঘটনার একটি ক্ষুদ্র অংশ মাত্র । মোগল সাম্রাজ্যের 
প্রধান কথা, হিন্দুদিগের সঙ্গে মৌগলের বিবাদ। মোগলের প্রতিদ্বন্দ্বী হিন্দুদিগের মধ্যে 
“প্রধান রাজপুত ও মহারাষ্্ীয়। মহারাদ্ীয়দিগের কথা সকলেই জানে । রাজপুতগণের বীর্ধ্য 
অধিকতর হইলেও, এদেশে তেমন সুপরিচিত নহে । তাহা সুপরিচিত করিবার যথার্থ উপায় 
ইতিহাস । কিন্তু ইতিহাস লিখিবার পক্ষে অনেক বিদ্ব। প্রকৃত এতিহাঁসিক ঘটন! কি, তাহা 
স্থির করা ছুঃসাধ্য। মুসলমান ইতিহাসলেখকের! অত্যন্ত স্বজাতিপক্ষপাতী ; হিন্দুদ্ধেবক । 
-. হিন্দুদিগের গৌরবের কথা প্রায় লুকাইয়া থাকেন--বিশেষতঃ মুসলমানদিগের চিরশক্র 
রাজপুতদিগের কথা । রাজপুত ইতিহাসের উপর সম্পূর্ণ নির্ভর করা যায় না_স্বজাতিপক্ষপাত 
নাই, এমন নহে। মন্তুষী নামে একজন বিনিসীয় চিকিৎসক মোগলদিগের সময়ে ভারতবর্ষে 
বাস করিয়াছিলেন। তিনিও মোগল সাআ্রীজ্যের ইতিহাস -লিখিয়া রাখিয়াছিলেন; ক্রু 
নামা একজন পাদ্রি তাহা! প্রকাশিত করিয়াছিলেন! কিন্তু এই তিন জাতীয় ইতিহাসে 
পরস্পরের সহিত অনৈক্য আছে। ইহাদের মধ্যে কাহার কথা সত্য, কাহাঁর কথা মিথ্যা, 
তাহার মীমাংসা দুঃসাধ্য । অন্ততঃ এ কাধ্য বিশেষ পরিশ্রমসাপেক্ষ ৷ 

ইতিহাসের উদ্দেশ্য কখন কখন উপন্যাসে সুসিদ্ধ হইতে পারে । উপন্তাসলেখক, 
সর্বত্র সত্যের শৃঙ্খলে বদ্ধ নহেন। ইচ্ছামত, অভীষ্টসিদ্ধি জন্য কল্পনার আশ্রয় লইতে 
পারেন। তবে, সকল স্থানে উপন্যাস, ইতিহাসের.আসনে বসিতে পারে না । কিন্তু এই 
গ্রন্থে আমার যে উদ্দেশ্য, তাহাতে এই নিষেধবাক্য খাটে না। এক্ষণে বুঝাইতেছি, এই 
উদ্দেশ্য কি। 


৫ 


ভারতকলদ্ক” নামক প্রবন্ধে আমি বুঝাইতে চেষ্টা করিয়াছি, ভারতবর্ষের অধঃপতনের 
কারণ কি কি। হিন্দুদিগের বাহুবলের অভাব সে সকল কারণের মধ্যে নে । এই 
উনবিংশ শতাব্দীতে হিন্দুদিগের বাহুবলের কোন চিহ্ন দেখা যায় না। ব্যায়ামের অভাবে 
মননের সর্ববাঙ্গ দুর্বল হয়। জাতি সম্বন্ধেও সে কথা খাটে। ইংরেজ জাআজ্যে হিন্দুর 
বাহুবল লুপ্ত হইয়াছে । কিন্তু তাহার পুর্ব কখনও লুপ্ত হয় নাই। হিন্দুদিগের বাহুবলই 
আমার প্রতিপা্য। উদাহরণ স্বরূপ আমি রাঁজসিংহকে লইয়াছি। মহারাষ্ট্রীয় অপেক্ষাও 
রাজপুত বাহুবলে বলবান্‌ ছিলেন বলিয়। আমার বিশ্বাস। তবে রাজকীয় অন্যান্য গুণে 
তাঁহার! নিকৃষ্ট ছিলেন। 


চতুর্থ সংস্করণের বিজ্ঞাপন ২৭ 


ন বাহুবল মাত্র আমার প্রতিপাগ, তখন উপন্যাসের আশ্রয় লওয়! যাইতে পারে। 
উপন্যাসে সে কথ। পাঠকের হৃদয়ঙ্গম করিতে গেলে, রাজসিংহের পুর্ব পুর্ব সংস্করণে যে ক্ষুদ্র 
ঘটনাটি অবলম্বন করা গিয়াছিল, তন্দারা অভীষ্ট সিদ্ধ হয় না। রাঁজসিংহের সঙ্গে মোগল 
বাদশাহের যে মহাযুদ্ধ হইয়াছিল, তাহা সমস্তই উপন্যাসতুক্ত করিতে হয়। তাহা 
করিতে প্রয়াস পাইয়াছি বলিয়া গ্রন্থের কলেবর এত বাঁড়িয়াছে। বিশেষতঃ উপন্যাসের 
ওপন্তাসিকত৷ রক্ষা করিবার জন্য কল্পনা প্রস্তুত অনেক বিষয়ই গ্রন্থমধ্যে সন্নিবেশিত করিতে 
হইয়াছে । 

স্থূল ঘটনা, অর্থাৎ যুদ্ধাদির ফল, ইতিহাসে যেমন আছে, প্রায় তেমনই রাখিয়াছি। 
কোন যুদ্ধ বা তাহার ফল কল্পনা প্রস্তুত নহে । তবে যুদ্ধের প্রকরণ, যাহা ইতিহাসে নাই, 
তাহ! গড়িয়া দিতে হইয়াছে। গুঁরঙ্গজেব, রাজমিংহ, জেব্‌উন্নিসা, উদ্িপুরী, ইহারা 
ওঁতিহাসিক ব্যক্তি। ইহাদের চরিত্র ইতিহাসে যেরূপ আছে, সেইরূপ রাখা গিয়াছে। 
- তবে তাহাদের সম্বন্ধে যে সকল ঘটনা লিখিত হইয়াছে, সকলই এঁতিহাসিক নহে। 
উপন্যাসে সকল কথা এতিহাসিক হইবার প্রয়োজন নাই । 

এঁতিহাসিক ঘটনার মধ্যে কোন্টি প্রকৃত বলিয়। গ্রহণ করা যাইতে পারে, তাহার 
পক্ষে বিচার আবশ্যক । আমি সে বিচার বড় করি নাই। ছুই একটা উদাহরণ দিলে বুঝা 
যাইবে । বূপনগরের রাজকন্যা সম্বন্ধে যে স্থূল ঘটন! বিবৃত হইয়াছে, তাহ! টডের গ্রন্থে 
আছে, কিন্ত অর্মের গ্রন্থে নাই । আর উদিপুরী সম্বন্ধে যে ঘটনা বিবৃত হইয়াছে, তাহা 
অর্সের গ্রন্থে আছে, কিন্ত টডের গ্রন্থে নাই। আমি উভয় ঘটনাই সত্য বলিয়া গ্রহণ 
করিয়াছি। রন্্রমধ্যে উরঙ্গজেব যে অবস্থায়, পতিত হওয়ার কথা লিখিয়াছি, অর্ম এরূপ 
লেখেন। কিন্তু টডের গ্রন্থে শাহজাদা সম্বন্ধে এ ঘটনা ঘটিয়াছিল বলিয়া লিখিত হইয়াছে । 
আমি এখানে অর্সের অনুবর্তী হইয়াছি। এইরূপ অনেক আছে। 

কথিত আছে, নৃত্যগীত কেহ না করিতে পারে, এমন আদেশ ওরক্গজেব প্রচার 
করিয়াছিলেন । তাঁহার নিজের অন্তঃপুরেই সে আদেশের অবমাননা ঘটিয়াছিল, এ উপন্যাসে 
এইরূপ লিখিয়াছি। আমার স্থির বিশ্বাস, এতিহাসিক সত্য আমার দিকে । 

উরজ্রজেব নিজে মগ্তপান করিতেন না, কিন্ত ইহার পিতা, ও পিতামহ, খুল্পতাত এবং 
সহোদর প্রভৃতি অতিশয় মদ্যপ ছিলেন। তাহার পৌরাক্গনাগণও যে মদ্যপায়িনী ছিল, 
তাহারও এতিহাসিক প্রমাণ আছে । কেহ যদি এ বিষয়ে সন্দেহ করেন, তবে সে সন্দেহ 
ভগ্ন করিতে প্রস্তুত আছি । 

পরিশেষে বক্তব্য যে, আমি পূর্বের কখন এতিহাসিক উপন্যাস লিখি নাই। 
দুর্গেশনন্দিনী বা চন্দ্রশেখর বা! সীতারামকে এঁতিহাসিক উপন্যাস বল! যাইতে পারে না। 


২৮ রাজসিংহ 


এই প্রথম এঁতিহাসিক উপন্যাস লিখিলাম। এপর্যন্ত এঁতিহাসিক উপন্াঁস প্রণয়নে কোন 
লেখকই সম্পূর্ণরূপে কৃতকা্ধ্য হইতে পারেন নাই। আমি যে পারি নাই, তাহা বল! 
বাহুল্য ৷ 
ভাষা সম্বন্ধেও একটা কথা বলা প্রয়োজনীয় । এখন লেখকেরা বা ভাষাসমালোচকেরা 

ছুই ভাগে বিভক্ত। এক সম্প্রদায়ের মত যে, বাঙ্গালা ব্যাকরণ সর্বত্র সংস্কৃতানুযায়ী 
হওয়া উচিত ৷ দ্বিতীয় সম্প্রদায়ের মত-_তাহাদের মধ্যে অনেকেই সংস্কৃতে সুপণ্ডিত-যে, 
যাহা পুর্ব হইতে চলিয়া আসিতেছে, তাহা সংস্কতব্যাকরণবিরুদ্ধ হইলেও চলিতে পারে । 
আমি নিজে এই দ্বিতীয় সম্প্রদায়ের মতের পক্ষপাতী, কিন্তু সম্পূর্ণরূপে এবং সকল স্থানে 
তাহাদের অন্ুমোদনে প্রস্তুত নহি। আমি যদিও ইতিপূর্বে সম্বোধনে “ভগবন্‌” *প্রভো” 
“স্বামিন্” “রাজকুমারি” «পিতঃ” প্রভৃতি লিখিয়াছি, এক্ষণে এ সকল বাঙ্গালা ভাষায় 
অপ্রযোজ্য বলিয়া পরিত্যাগ করিয়াছি। আমি “তথা” এবং “তথায়,” উভয় রূপই ব্যবহার _ 
করিয়াছি। “সসৈন্যে” এবং “সসৈন্য” দুই-ই লিখিয়াছি_একটু অর্থ প্রভেদে। কিন্ত 
“গোপিনী” “সশরীরে উপস্থিত,” এরূপ প্রয়োগ পরিত্যাগ করিয়াছি। কারণনির্দেশের এ 
স্থান নহে। সময়ান্তরে তাহা করিব ইচ্ছা আছে। 

র্ শ্রীবঙ্ষিমচন্দ্র চট্টোপাধ্যায় 

রাজস্থানের পার্ধত্যপ্রদেশে রূপনগর নামে একটি ক্ষুদ্র রাজ্য ছিল। রাজ্য ক্ষুদ্ৰ 
হউক, বৃহৎ হউক, তাঁর একটা রাজা থাকিবে । রূপনগরেরও রাজা ছিল। কিন্তু রাজ্য 
ক্ষুদ্র হইলে রাজার নামটি বৃহৎ হওয়ার আপত্তি নাই_রূপনগরের রাজার নাম বিক্রমসিংহ ৷ 
বিক্রমসিংহের আরও সবিশেষ পরিচয় পশ্চাৎ দিতে হইবে। 

সম্প্রতি তাহার অন্তঃপুরমধ্যে প্রবেশ করিতে আমাদিগের ইচ্ছা । ক্ষুদ্র রাজ্য; 
ক্ষুদ্র রাজধানী; ক্ষুদ্র পুরী। তন্মধ্যে একটি ঘর বড় স্ুশৌভিত। গালিচার অনুকরণে 
শ্বেতকৃষ্ণ-প্রস্তররঞ্জিত হর্দ্যতল ; শ্বেতপ্রস্তরনিম্মিত নানা বর্ণের রত্বরাজিতে রঞ্জিত কক্ষপ্রাচীর ; 
তখন তাজমহল ও ময়ুরতক্তের অন্ুকরণই প্রসিদ্ধ, সেই অন্থুকরণে ঘরের দেওয়ালে সাদ৷ 
পাতিরের অসম্ভব পক্ষী সকল, অসম্ভব রকমে, অসম্ভব লতার উপর বসিয়া, অসম্ভব জাতির 
ফুলের উপর পুচ্ছ রাখিয়া, অসম্ভব জাতীয় ফল ভোজন করিতেছে । বড় পুরু গালিচা পাতা, 
তাহার উপর এক পাল ক্ত্রীলোক, দশ জন কি পনর জন। নানা রডের বস্ত্রের বাহার ; 
নানাবিধ রত্বের অলঙ্কারের বাহার : নানাবিধ উজ্জল কোমল বর্ণের কমনীয় দেহরাজি,_কেহ 
মল্লিকাবর্ণ, কেহ পদ্মরক্ত, কেহ চম্পকাজী, কেহ নবদৃর্বাদলশ্ঠামা,__খনিজ রত্বরাঁশিকে 
উপহসিত করিতেছে। কেহ তাঁন্কুল চব্বণ করিতেছে, কেহ আলবোলাতে তামাকু টীনিতেছে__ 
কেহ বা নাকের বড় বড় মতিদার নথ ছুলাইয়া ভীমসিংহের পছ্মিনী রাণীর উপাখ্যান 
বলিতেছেন, কেহ বাঁ কাণের হীরকজড়িত কর্ণভূষা দুলাইয়| পরনিন্দায় মজলিষ জীকাইতেছেন । 
অধিকাংশই যুবতী; হাসি টিটকারির কিছু ঘটা পড়িয়া গিয়াছে__একটু রঙ্গ জমিয়া গিয়াছে । 

যুবতীগণের হাসিবার কারণ, এক প্রাচীনা, কতকগুলি চিত্র বেচিতে আসিয়া । 
তাহাদিগের হাতে পড়িয়াছিল। হস্তিদস্তনিম্মিত ফলকে লিখিত ক্ষুদ্র ক্ষুদ্র অপুর্ব চিত্রগুলি ; 
প্রাচীন বিক্রয়াভিলাষে এক একখানি চিত্র বস্ত্রাবরণমধ্য হইতে বাহির করিতেছিল; 
যুবতীগণ চিত্রিত ব্যক্তির পরিচয় জিজ্ঞাসা করিতেছিল। 

প্রাচীনা প্রথম চিত্রখানি বাহির করিলে, এক কামিনী জিজ্ঞাসা করিল, “এ কাহার 
তস্বীর আঁয়ি ?” র 

প্রাচীনা বলিল, “এ শাহজীহ! বাঁদশাঁহের তস্বীর ৷” 


৩০ রাজসিংহ 


যুবতী বলিল, “দুর মাগি, এ দাড়ি যে আমি চিনি । এ আমার ঠাকুর দাদার দাড়ি ৷” 

আর এক জন বলিল, “সে কি লো? ঠাকুর দাদার নাম দিয়! ঢাকিস্‌ কেন? ও যে, 
তোর বরের দাড়ি?” পরে আর সকলের দিকে ফিরিয়া রসবতী বলিল, “এ দাঁড়িতে একদিন 
একটা বিছা লুকাইয়াছিল-_সই আমার ঝাড়ু দিয়া! সেই বিছাটা! মারিল ৷” 

তখন হাসির বড় একটা গোল পড়িয়া গেল। চিত্রবিক্রেত্রী তখন আর একখানা 
ছবি দেখাইল। বলিল, “এখান! জাহাগীর বাদশাঁহের ছবি ৷” 

দেখিয়! রসিক! যুবতী বলিল, “ইহার দাম কত ?” 

প্রাচীন! বড় দাম হাঁকিল। 

রসিক! পুনরপি জিজ্ঞাসা করিল, “এ ত গেল ছবির দাম। আসল মানুষটা নুরজীহা 
বেগম কতকে কিনিয়াছিল ?” 

তখন প্রাচীনাও একটু রসিকতা করিল; বলিল, “বিনামূল্যে? 

রসিকা বলিল, “যদি আসলটাঁর এই দশা, তবে নকলটা ঘরের কড়ি কিছু দিয়! 
আমাদিগকে দিয়! যাঁও ৷? 

আঁবার একট! হাসির গোল পড়িয়া গেল। প্রাচীন! বিরক্ত হইয়া চিত্রগুলি ঢাকিল । 
বলিল, “হাসিতে মা, তস্বীর কেনা যায় না। রাজকুমারী আসুন, তবে আমি তস্বীর 
দেখাইব। আর তাঁরই জন্য এ সকল আঁনিয়াছি।” 

তখন সাত জন সাত দিক্‌ হইতে বলিল, “ওগো, আঁমি রাজকুমারী ! ও আখি বুড়ী, 
আমি রাজকুমারী ৷” বৃদ্ধা ফাঁপরে পড়িয়া চারি দিকে চাহিতে লাগিল, আবার আর একটা 
হাসির গোল পড়িয়া গেল। 

অকস্মাৎ হাসির ধূম কম পড়িয়া গেল__গোঁলমাল একটু থামিল-_কেবল তাকাতাকি, 
আচাআচি এবং বৃষ্টির পর মন্দ বিদ্যুতের মত ওগ্ঠপ্রান্তে একটু ভাঙ্গা ভাঙ্গা হাসি। 
চিত্রত্বামিনী ইহার কারণ সন্ধান করিবার জন্য পশ্চাৎ ফিরিয়। দেখিলে, তাঁহার পিছনে কে 
একখানি দেবীপ্রতিমা দাঁড় করাইয়। গিয়াছে । 

বৃদ্ধা অনিমেষলোচনে সেই সর্ধর্বশোভাময়ী ধবলপ্রস্তরনিম্মিতপ্রায় প্রতিমা পানে 
চাহিয়া রহিল__কি সুন্দর ! বুড়ী বয়োদোষে একটু চোখে খাট, তত পরিষ্কার দেখিতে পায় 
না--তাহা না হইলে দেখিতে পাইত যে, এ ত প্রস্তরের বর্ণ নহে ; নিজ্জরঁবের এমন সুন্দর 
বর্ণ হয় না। পাতর দুরে থাকুক, কুন্থমেও এ চারুবর্ণ পাঁওয়! যায় না। দেখিতে দেখিতে 
বৃদ্ধা দেখিল যে, প্রতিমা মৃদু মৃতু হাসিতেছে। পুতুল কি হাসে! বুড়ী তখন মনে মনে 


ভাবিতে লাগিল, এ বুঝি পুতুল নয়__এঁ অতিদীর্ঘ 1 চঞ্চল, সজল, বৃহচ্চ্ুদ্ধ তাহার 
দিকে চাহিয়া হাসিতেছে। 

বুড়ী অবাক্‌ হইল--এর ওর তাঁর মুখপানে চাহিতে লাগিল-_কিছু ভাবিয়া ঠিক 
পাইল না । বিকলচিত্ত রসিক! রমনীমণ্ডলীর মুখপানে চাহিয়া বৃদ্ধা হাপাইতে হাপাইতে 
বলিল, “হা! গা, তোমরা বল না গা ?” 

এক সুন্দরী হাসি রাখিতে পারিল না__রসের উৎস উছলিয়া উঠিল-_হাসির 
ফোয়ারার মুখ আপনি ছুটিয়া, গেল__যুবতী হাসিতে হাসিতে লুটাইয়া পড়িল। সে হাসি 
দেখিয়! বিস্ময় বিহ্বল! বৃদ্ধা কীদিয়া ফেলিল। 

তখন সেই প্রতিমা কথা কহিল । অতি মধুরত্বরে জিজ্ঞাসা করিল, “আঁয়ি, কীদিস্‌ 
কেন গো ?৮ 

তখন বুড়ী বুঝিল যে, এট! গড়া পুতুল নহে। আদত মানুষ _রাজমহিষী বা 
রাজকুমারী হইবে । বুড়ী তখন সাষ্টান্দে প্রণিপাত করিল । এ প্রণাম রাজকুলকে নহে__ 
এ প্রণাম সৌন্দর্যকে । বুড়ী যে সৌন্দর্য্য দেখিল, তাহা দেখিয়া প্রণত হইতে হয়। 

রর দ্বিতীয় পরিচ্ছেদ 

চিন্রদলন 

এই ভূবনমোহিনী সুন্দরী, যারে দেখিয়া চিত্রবিক্রেত্রী প্রণত হইল, রূপনগরের রাজার 
কন্যা চঞ্চলকুমারী । যাহারা এতক্ষণ বৃদ্ধাকে লইয়া রঙ্গ করিতেছিল, তাহার! তাহার সমীজন 
এবং দাসী । চঞ্চলকুমীরী সেই ঘরে প্রবেশ করিয়া, সেই রঙ্গ দেখিয়া নীরবে হাস্য করিতে- 
. ছিলেন। এক্ষণে প্রাচীনাকে মধুরত্বরে জিজ্ঞাসা করিলেন, “তুমি কে গা ?” 

সখীগণ পরিচয় দিতে ব্যস্ত হইল । “উনি তস্বীর বেচিতে আঁসিয়াছেন।” 

চঞ্চলকুমারী বলিল, “তা তোমরা এত হাসিতেছিলে কেন ?” 

কেহ কেহ কিছু কিছু অগ্রতিভ হইল। যিনি সহচরীকে ঝাড়ুদারি রসিকতাটা 
করিয়াছিলেন, তিনি বলিলেন, “আমাদের দোষ কি? আয়ি বুড়ী যত সেকেলে বাঁদশীহের 
তস্বীর আনিয়। দেখাইতেছিল--তাই আমরা হাসিতেছিলাম-_আমাদের রাজ! রাজড়ার 
ঘরে শাহজীহা বাদশাহ, কি জাঁহীগীর বাঁদশাহের তস্বীর কি নাই ?” 

বৃদ্ধা কহিল, “থাঁকৃবে না কেন মী? একখানা থাকিলে কি আর একখানা নিতে 
নাই? আপনারা নিবেন না, তবে আমরা কাঙ্গাল গরীব প্রতিপালন হইব কি প্রকারে ?” 

রাজকুমারী তখন প্রাচীনার তস্বীর সকল দেখিতে চাহিলেন। প্রাচীন একে তে 
তস্বীরগুলি রাজকুমারীকে দেখাইতে লাগিল । আক্বর বাদশাহ, জাহাগীর, শীহজহী, হুরজহ। 
নরমহালের চিত্র দেখাইল। রাজকুমারী হাসিয়া হাসিয়া সকলগুলি ফিরাইয়া রন 
বলিলেন, “ইহার! আমাদের কুটুম্ব, ঘরে ঢের তস্বীর আছে। হিন্দুরাজার তস্বীর আছে ?”" 


৩২ রাজসিংহ 


“অভাব কি?” বলিয়া! প্রাচীনা, রাজা মানসিংহ, রাজা বীরবল, রাজা জয়সিংহ 
প্রভৃতির চিত্র দেখাইল। রাজপুত্র তাহাও কিরাইয়া দিলেন, বলিলেন, “এও লইব না। 
এ সকল হিন্দু নয়, ইহারা মুসলমানের চাকর ৷” / 

প্রাচীনা তখন হাসিয়! বলিল, “মা, কে কার চাকর, তা আমি ত জানি না। আমার 
যা আছে, দেখাই, পসন্দ করিয়া লও 1» 

প্রাচীন চিত্র দেখাইতে লাগিল। রাজকুমারী পসন্দ করিয়া রাণ প্রতাপ, রাণ। 
অমরসিংহ, রাণা কর্ণ, যশোবন্ত সিংহ প্রভৃতি করখানি চিত্র ক্রয় করিলেন। একখানি বৃদ্ধা 
ঢাকিয়া রাখিল-_দেখাইল না। 

রাজকুমারী জিজ্ঞাস! করিলেন, “খানি ঢাকিয়া রাখিলে যে?” বৃদ্ধ কথা কহে না। 


রাজকুমারী পুনরপি জিজ্ঞাসা করিলেন । 
বৃদ্ধা ভীতা হইয়া করযোড়ে কহিল, “আমার অপরাধ লইবেন না_অসাবধানে 
ঘটিয়াছে__অন্থ তস্বীরের সঙ্গে আসিয়াছে ।৮ ্ 


রাজকুমারী বলিলেন, “অত ভয় পাইতেছ কেন ? এমন কাহার তদ্বীর যে, 
দেখাইতে ভয় পাইতেছ ?” 

বুড়ী। দেখিয়! কাজ নাই৷ আপনার ঘরের ছুষ মনের ছবি । 

রাজকুমারী । কার তস্বীর? 

বুড়ী। ( সভয়ে ) রাণা রাজসিংহের | 

রাজকুমারী হাসিয়া বলিলেন, “বীরপুরুষ স্ত্রীজাতির কখনও শত্রু নহে। আমি ও 
তস্বীর লইব ৷” 

তখন বৃদ্ধা রাজসিংহের চিত্র তাহার হস্তে দিল। চিত্র হাতে লইয়া রাজকুমারী . 
অনেকক্ষণ ধরিয়। তাহ নিরীক্ষণ করিতে লাগিলেন; দেখিতে দেখিতে তাহার মুখ প্রফুল্ল 
হইল ; লোচন বিস্কারিত হইল। এক জন সখী, তাহার ভাব দেখিয়া! চিত্র দেখিতে চাহিল 
রাজকুমারী তাহার হস্তে চিত্র দিয়া বলিলেন, “দেখ । দেখিবার যোগ্য বটে ৷” 

সবীগণের হাতে হাতে সে চিত্র ফিরিতে লাগিল । রাজসিংহ যুবা পুরুষ নহে__তথাপি 
তাহার চিত্র দেখিয়া সকলে প্রশংসা করিতে লাগিল । 

ব্ধা সুযোগ পাইয়! এই চিত্রখানিতে দ্বিগুণ মুনাফা করিল। তার পর লোভ পাইয়। 
বলিল, “ঠাকুরাণি! যদি বীরের তস্বীর লইতে হয়, তবে আর একখানি দিতেছি। ইহার 
মত পৃথিবীতে বীর কে ?” 

এই বলিয়। বৃদ্ধা আর একখানি চিত্র বাহির করিয়া রাজপুজীর হাতে দিল। 

রাজকুমারী জিজ্ঞাস! করিলেন, «এ কাহার চেহারা ?৮ 

বৃদ্ধা। বাদশাহ আলম্গীরের ৷ 

রাজকুমারী । কিনিব। 

এই বলিয়৷ এক জন পরিচারিকাকে রাজপুত্রী ক্রীত চিত্রগুলির মূল্য আনিয়া বৃদ্ধাকে 
বিদায় করিয়া দিতে বলিলেন। পরিচারিকা মূল্য আনিতে গেল, ইত্যবসরে রাজপুজী 
সখীগণকে বলিলেন, “এসো, একটু আমোদ করা যাক্‌ ।* 

রঙ্গপ্রিয়। বয়স্তাগণ বলিল, “কি আমোদ বল ! বল !” 

রাজপুত্রী বলিলেন, “আমি এই আলম্গীর বাদশাহের চিত্রখানি মাটিতে রাখিতেছি। 
সবাই উহার মুখে এক একটি বা পায়ের নাতি মার | কার নাতিতে উহার নাক ভাঙ্গে দেখি ৷” 

ভয়ে সখীগণের মুখ শুকাইয়া গেল। এক জন বলিল, “অমন কথা মুখে আনিও না, 
কুমারীজী! কাক পক্ষীতে শুনিলেও, রূপনগরের গড়ের একখানি পাঁতর থাকিবে না।” 

হাসিয়। রাজপুত্রী চিত্রখানি মাটিতে রাখিলেন, “কে নাতি মারিবি মার্‌ ৷” 

কেহ অগ্রসর হইল না। নির্মল নানী এক জন বয়স্তা আসিয়া রাজকুমারীর মুখ 
টিপিয়। ধরিল | হাসিতে হাসিতে বলিল, “অমন কথা আর বলিও ন!” - 

চঞ্চলকুমারী ধীরে ধীরে অলঙ্কারশোভিত বাম চরণখানি গুরঙ্গজেবের চিত্রের উপরে 
সংস্থাপিত করিলেন- চিত্রের শোভা বুঝি বাড়িয়া গেল । চঞ্চলকুমারী একটু হেলিলেন-_মড় 


মড় শব্দ হা | ) 
“কি সর্বনাশ ! করিলে !” বলিয়া সখীগণ শিহরিল। 


রাজপুতকুমারী হাসিয়া বলিলেন, “যেমন ছেলের! পুতুল খেলিয়! সংসারের সাধ মিটায়, 
আমি তেমনই মোগল বাদশাহের মুখে নাতি মারার সাধ মিটাইলাম।” তাঁর পর নিন্ীলের 
মুখ চাহিয়! বলিলেন, “সখি নিৰ্ম্মল ! ছেলেদের সাধ মিটে ; সময়ে তাহাদের সত্যের ঘর সংসার 
হয়। আমার কি সাধ মিটিবে না? আমি কি কখন জীবন্ত ওরঙ্গজেবের মুখে এইরূপ” 

নির্মল, রাঁজকুমারীর মুখ চাঁপিয়া ধরিলেন, কথাটা সমাপ্ত হইল না__কিন্ত সকলেই 
তাহার অর্থ বুঝিল। প্রাচীনার হৃদয় কম্পিত হইতে লাগিল-__-এমন প্রাণসংহারক কথাবার্তা 
যেখানে হয়, সেখান হইতে কতক্ষণে নিষ্কৃতি পাইবে! এই সময়ে তাহার বিক্রীত তস্বীরের 
মূল্য আসিয়া পৌছিল। প্রাপ্তিমাত্র প্রাচীন উদ্ধশ্বাসে পলায়ন করিল। 


সে ঘরের বাহিরে আসিলে, নির্মল তাহার পশ্চাৎ পশ্চাৎ ছুটিয়া আসিল । আসিয়া 
তাহার হাতে একটি আশরফি দিয়! বলিল, “আয়ি বুড়ী, দেখিও, যাহা শুনিলে, কাহারও 
সাক্ষাতে মুখে আনিও না। রাজকুমারীর মুখের আটক নাই-_এখনও উহার ছেলে বয়স ৷” 
বুড়ী আশরফিটি লইয়া বলিল, “তা এ কি আর বল্তে হয় মা! আমি তোমাদের 
দাসী-আমি কি আর এ সকল কথা মুখে আনি ?” 
নির্মল মন্তষ্ট হইয়। ফিরিয়া গেলেন । 


টি 


তৃতীয় পরিচ্ছেদ 
চিত্রবিচারণ 


পরদিন চঞ্চলকুমারী ক্রীত চিত্রগুলি একা বসিয়া মনোযোগের সহিত দেখিতেছিলেন। 
নির্মলকুমারী আসিয়া সেখানে উপস্থিত হইল | তাহাকে দেখিয়া চঞ্চল বলিল, “নিৰ্ম্মল! 
ইহার মধ্যে কাহাঁকেও তোমার বিবাহ করিতে ইচ্ছা করে ?৮ 

নির্মল বলিল, “ঘাহাকে আমার বিবাহ করিতে ইচ্ছা! করে, তাহার চিত্র ত তুমি পা 
দিয় ভাঙ্গিয়া ফেলিয়াছ।” 

চঞ্চল। ওরঙ্গজেবকে ! 

নির্মল । আশ্চৰ্য্য হইলে যে? 

চঞ্চল। বদ্জাতের ধাড়ি যে? অমন পাষণ্ড যে আর পৃথিবীতে জন্মে নাই ? 

নিৰ্ম্মল । বদ্জাতকে বশ করিতেই আমার আনন্দ । তোমার মনে নাই, আমি বাঘ 
পুষিতাম? আমি একদিন না একদিন গরঙ্গজেবকে বিবাহ করিব ইচ্ছ। আছে। 

চঞ্চল। মুসলমান যে? 

নির্মল। আমার হাতে পড়িলে গুরঙ্গজেবও হিন্দু হবে। 

চঞ্চল। তুমি মর। 

নির্মল। কিছুমাত্র আপত্তি নাই__কিন্ত এ একখানা কাঁর ছবি তুমি পাঁচ বার করিয়া 
দেখিতেছ, সে খবরটা লইয়া তবে মরিব । 

চঞ্চলকুমারী তখন আর পাঁচখানা চিত্রের মধ্যে ক্ষিপ্রহাস্তে করস্থ চিত্রখানি মিশাইয়া 
দিয়া বলিল, “কোন্‌ ছবি আবার পাঁচ বার করিয়া দেখিতেছিলাম ? মানুষে মানুষের একটা 
কলঙ্ক দিতে পারিলেই কি হয়? কোন্‌ ছবিখান৷ পাঁচ বার করিয়। দেখিতেছিলাম ?” 

নির্মল হাসিয়া বলিল, “একখানা তস্বীর দেখিতেছিলে, তার আর কলঙ্ক কি 1 
রাজকুমারি, তুমি রাগ করিলে বলিয়া! আমার কাছে ধর! পড়িলে। কার এমন কপাল প্রসন্ন, 
তস্বীরগুল! দেখিলে আমি খুঁজিয়! বাহির করিতে পারি ৷” 

চঞ্চলকুমাঁরী । আকব্বর শাহের । 

নিৰ্ম্মল । আকব্বরের নামে রাজপুতনী ঝাড়, মারে। তা ত নহেই। 

এই বলিয়া! নিৰ্ম্মলকুমারী তস্বীরের গোছা হাতে লইয়া খুজিতে লাগিল। বলিল, 
“তুমি যেখানি দেখিতেছিলে, তাহার উল্টা পিঠে একটা কালো দাগ আছে দেখিয়াছি ।” 


সেই চিহ্ন ধরিয়া, নির্দালকুমারী একখানা ছবি বাহির করিয়া চঞ্চলকুমারীর হাতে দিল, 
বলিল, “এইখানি ৷” 


প্রথম খণ্ড 2 তৃতীয় পরিচ্ছেদ ? চিত্রবিচারণ ৩৫ 


চঞ্চলকুমারী রাগ করিয়া ছবিখানা ফেলিয়া দিল । বলিল, “তোর আর কিছু কাজ 
নেই, তাই তুই লোককে জ্বালাতন করিতে আরম্ভ করেছিস্‌। *তুই দূর হ।” 
নির্মাল। দূর হব না। তা, রাজকুঙার! এ বুড়ার ছবিতে দেখিবার তুমি এত কি 
পেয়েছ? 
চঞ্চল। বুড়ো! তোর কি চোখ গিয়েছে না কি? 
নিৰ্ম্মল চঞ্চলকে জালাইতেছিল, চঞ্চলের রাগ দেখিয়া টিপি টিপি হাসিতে লাগিল। 
নিৰ্ম্মল বড় সুন্দরী, মধুর সরস হাসিতে তাহার সৌন্দর্য্য বড় খুলিল। নিৰ্ম্মল হাঁসিয়। বলিল, 
“তা ছবিতে বুড়া না দেখাক্‌_লোকে বলে, মহারাণা রাজসিংহের বয়স অনেক হয়েছে। 
তার ছুই পুক্র উপযুক্ত হইয়াছে ৷” 
চঞ্চল। ও কি রাজসিংহের ছবি? ত! অত কে জানে সখি? 
নিৰ্ম্মল । কাল কিনেছ__আজ কিছু জান না সখি ? তা মানুষটার বয়সও হয়েছে, 
এমন যে খুব সুপুরুষ, তাও নয়। তবে দেখিতেছিলে কি? 
চঞ্চল। 
গৌরী সম্ঝে ভসমভার, 
পিয়ারী সম্ঝে কালা । 
শচী সম্ঝে সহত্রলোচন, 
বীর সম্ঝে ৰীরবালা ॥ 


গঙ্গাগর্জন শ্ভুজটপর, 
ধরণী বৈঠত বান্থকীফণ মে । 
পবন হোয়ত অগুন-্সখা, 
বীর ভজত যুবতী মন্মে ॥ 
নির্মাল। এখন, তুমি দেখিতেছি, আপনি মরিবাঁর জন্য ফাদ পাতিলে । রাঁজসিংহকে 
ভজিলে, রাঁজসিংহকে কি কখন পাইতে পারিবে? 
চঞ্চল। পাইবার জন্য কি ভজে? তুমি কি পাইবার জন্য গুরঙ্গজেব বাদশাহকে 
ভজিয়াছ? ‘ 
নির্মল। আমি ওরঙ্গজেবকে ভজিয়াছি, যেমন বেড়াল ইন্দুর ভজে । আমি যদি 
উরঙ্গজেবকে না পাই, ত! নয় আমার বেড়ালখেলাটা৷ এ জন্মের মত রহিয়। গেল। তোমারও 
কি তাই? 
চঞ্চল। আমারও না হয়, সংসারের খেলাট। এ জন্মের মত রহিয়া গেল। 
নির্মাল। বল কি রাজকুঙাঁর ? ছবি দেখিয়া কি এত হয়? 


৩৬ রাজসিংহ 


চঞ্চল। কিসে কি হর, তা তুমি আমি কি জানি? কি হইয়াছে, তাই কি জানি? 

আমরাও তাই বলি চঞ্চলকুমারীর কি হইয়াছে, তা ত বলিতে পারি না। শুধু 
ছবি দেখিয়া কি হয়, তা ত জানি না। অনুরাগ ত মানুষে মান্ষে__ছবিতে মানুষে হইতে 
পারে কি? পারে, যদি তুমি ছবিছাড়াটুকু আপনি ধ্যান করিয়। লইতে পার। পারে, 
যদি আগে হইতে মনে মনে তুমি কিছু গড়িয়া রাখিয়া থাক, তার পর ছবিখানাঁকে (বা 
স্বপ্নটাকে ) সেই মনগড়া জিনিসের ছবি বা স্বপ্ন মনে কর। চঞ্চলকুমারীর কি তাই কিছু 
হইয়াছিল? তা আঠার বছরের মেয়ের মন আমি কেমন করিয়া বুঝিব বা বুঝাইব ? 

চঞ্চলকুমারীর মন যাই হোক, মনের আগুনে এখন ফু দিয়া সে ভাল করে নাই। 


কেন না, সম্মুখে বড় বিপদ্‌। কিন্ত সে সকল বিপদের কথা বলিতে আমাদের এখনও 
অনেক বিলম্ব আছে। 


চতুর্থ পরিচ্ছেদ 
বুড়ী বড় সতর্ক 


যে বুড়ী ছবি বেচিয়াছিল, সে ফিরিয়া বাড়ী আদিল । তাহার বাড়ী আগ্রা । সে 
চিত্রগুলি দেশে বিদেশে বিক্রয় করে। বুড়ী রূপনগর হইতে আগ্রা গেল। সেখানে গিয়। 
দেখিল, তাহার পুত্র আসিয়াছে। তাহার পুজ দিল্লীতে দোকান করে। 

কুক্ষণে বুড়ী রূপনগরে চিত্র বিক্রয় করিতে গিয়াছিল। চঞ্চলকুমারীর সাহসের কাণ্ড 
যাহা দেখিয়৷ আসিয়াছিল, তাহা কাহারও কাছে বলিতে না পাইয়া, বুড়ীর মন অস্থির হইয়! 
উঠিয়াছিল। যদি নির্ম্বলকুমারী তাহাকে পুরস্কার দিয়া কথা প্রকাশ করিতে নিষেধ করিয়া 
না দিত, তবে বোধ হয়, বুড়ীর মন এত ব্যস্ত না হইলেও হইতে পারিত। কিন্তু খন সে 
কথা প্রকাশ করিবার জন্য বিশেষ নিষেধ হইয়াছে, তখন বুড়ীর মন কাজে কাজেই কথাটি 
বলিবার জন্য বড়ই আকুল হইয়! উঠিল। বুড়ী কি করে, একে সত্য করিয়া আসিয়াছে, 
তাহাতে হাত পাতিয়া মোহর লইয়া নিমক খাইয়াছে, কথা প্রকাশ পাইলেও ছ্রস্ত বাদশাহের 
হস্তে চঞ্চলকুমারীর বিশেষ অনিষ্ট ঘটিবার সম্ভাবনা, তাহাও বুঝিতেছে। হঠাৎ কথা কাহারও 
সাক্ষাতে বলিতে পারিল না। কিন্ত বুড়ীর আর দিবসে আহার হয় না_-রাত্রিতে নিদ্রা 
হয় না। শেষ আপনা আপনি শপথ করিল যে, এ কথা কাহারও সাক্ষাতে. বলিব না। 
তাহার পরেই তাহার পুল্র আহার করিতে বসিল-_বুড়ী ছেলের সান্কির উপর একটু রসাল 
কাবাব হুলিয়া দিয়! বলিল, দ্থা! বাবাজান! খা খা লেও। য়ৈস! কাবাব রূপনগরসে 
আনেকে বকৃত এক রোজ বানা থা-__$র কভী নেহিন্‌ বনা1৮ 


. 

ছেলে খাইতে খাইতে বলিল, “আঁম্মীজী! বূপনগরকী। যো কেস্সা আপ্‌ ফরমায়েজে 
বোলী থী ৷” 

মা বলিল, “চুপ্‌! বহ বাত্‌ মুহ মে মৎ লও বাপ্জান্‌। মেয়নে কিয়া বোলী 
হী? খেয়াল্‌মে বোলী থী শায়েদ্‌ !” 

বুড়ী এখন তুলিয়া গিয়াছিল যে, পূৰ্বে এ এক সময়ে চঞ্চলকুমারীর কথাটা তাহার 
উদরমধ্যে অত্যন্ত দংশন আরম্ভ করায়, তিনি পুজের সাক্ষাতে একটু উঃ আঃ করিয়াছিলেন । 
এবারকাঁর উত্তর শুনিয়া ছেলে বলিল, “চুপ রহেঙ্গে কাহে মাজী? য়ৈসা কিয়া বাত্‌ 
হোগী ?” 

মা। শুন্নেকা মাফিক বাত্‌ নেহিন্‌ বাপ্জান্‌! 

ছেলে । তব্‌ রহনে দিজিয়ে। 

মা। ওর কুছ নেহিন্‌, রূপনগরওয়ালী কুমারীন্কি বাত্‌। 

ছেলে । বহ কুমারীন্‌ বড়া খুব্‌ সুরত? য়েহ য়ৈস! পুষিদা বাত? 

মা। সো নেহিন্‌__বাঁদীকি বড়া দেমাগ। ইয়া আল্লা! মেয়নে কিয়। বোল্‌ চুক! ! 

ছেলে। কীহা রূপনগর গড়, কীহ। ওহাকা রাজকুমারীন্কি দেমাগ-_ইয়ে বাত্‌ 
আপৃকা! বোল্নাই কিয়! জরুর্‌__হামাঁর। শুননাই কিয়া জরুর্‌? 

মা। শ্রেফ্‌ দেমাগ বাপ্‌জান্‌ ! লোগ্ডীনে বাদ্‌শাহে আলম্‌কো নেহিন্‌ মান্তী ! 

ছেলে ৷. বাদ্‌শাহে আলম্‌কো গালি দিই হোগী ? 

মা। গাঁলি-_বাপ্জান্‌! উস্সে ভী জবর কুছ! 

ছেলে । উস্সে ভী জবর! কিয়া হো সক্তা? বাদ্‌শীহ আলম্‌কো! ওঁর মার 
সকৃতা নাই ! 

মা। উস্‌সে ভী জবর । 

ছেলে। মার্‌ সে ভী জবর? 

মা। বাপ্জান্‌__ওর পুছিও মং-_মেয়নে উস্কী নিমক্‌ খাইন্‌। 

ছেলে! নিমক্‌ খায়ে হো! কিস্তরে মা? 

মা। আঁশরফি দিন্‌। 

ছেলে । কাহে মাজী? 

মা। উস্কী গুণাহ কে বাত কিসিকা পাস্‌ বোল্না। মনাসেব নেহিন্‌, এস্‌ লিয়ে। 

ছেলে । আচ্ছা বাত হৈ। মুঝ্‌কো একঠো আশরফি বখ্শিশ্‌ ফর্মাইয়ে। 

মা। কাহে রে বেটা? 

ছেলে। নেহিন্‌ ত মুঝ্‌কো৷ বোল দিজিয়ে বাঁত্ঠো কিয়া হৈ? 


৩৮ 


রাঁজসিংহ 


মা। বাত্‌ গুর কিয়া, বাদ্‌শাহকা তস্বীর__তোবা! তোবা! বাত্ঠো আব্হী 
নিক্লী ধী। 


ছেলে। তস্বীর ভাঙ্গ ডাল? 


মা। আরে বেটা, লাথ্‌সে ভাঙ্গ ডালা! তোবা! মেয়নে নিমকহারামী কর্‌ চুকা! 


ছেলে। নিমকহারামী কিয়া হৈ ইস্মে, তোঁম 


[ মা, মেয়নে বেটা! হামরা 
বোল্নেসে নিমকহারামী কিয়া হৈ? 


মা। দেখিও বাপ্জান, কিস্ইকো বলিও মৎ। 


ছেলে। আপ, খাতেরজমা রহিয়ে-_কিস্ইকো পাস্‌ নেহিন্‌ বোলেঙ্গে । 
তখন বুড়ী বিলক্ষণ রসরঞ্জিত করিয়া চিত্রদলনের ব্যাপারটা সমস্ত বলিল। 


পঞ্চম পরিচ্ছেদ 
দরিয়া বিবি 

বুড়ীর পুজরের নাম খিজির সেখ। সে তস্বীর আকিত। দিল্লীতে তাহার দোকান। 
মার কাছে দুই দিন থাকিয়া, সে দিল্লী গেল। দিল্লীতে তাহার এক বিবি ছিল। সেই 
দোকানেই থাকিত। বিবির নাম ফতেমা। খিজির, মার কাছে রূপনগরের কথা যাহা 
শুনিয়াছিল, তাহা সমস্তই ফতেমার কাছে বলিল। সমস্ত কথা বলিয়া, খিজির ফতেমাকে 
বলিল যে, “তুমি এখনই দরিয়া বিবির কাছে যাও। এই সংবাদ বেগম সাহেবাঁকে বেচিয়া 
আসিতে বলিও। কিছু পাওয়া যাইবে ৷” 


দরিয় বিবি, পাশের বাড়ীতেই বাস করে। ঘরের পিছন দিয়া যাওয়া যায় অতএব 
ফতেমা। বিবি, বেপরদা না হইয়াও, দরিয়। বিবির গৃহে গিয়া উপস্থিত হইলেন । 
খিজির বা ফতেমার বিশেষ পরিচয় দিবার প্রয়োজন হয় নাই। কিন্ত দরিয়া বিবির 
, বিশেষ পরিচয় চাহি। দরিষ। বিবির আসল নাম, দরীর-উন্নিসা কি এমনই একটা কিছু, 
কিন্ত সে নাম ধরিয়া কেহ ডাকিত না__দরিয়া বিবি বলিয়াই ভাঁকিত। তার বাপ মা ছিল 
না, কেবল জ্যেষ্ঠা 


ভগিনী আর একটা বুড়ী ফুফু, কি খালা, কি এমনই একটা কি ছিল। 
বাড়ীতে পুরুষমানুষ কেহ বাস করিত না। 


দরিয়া বিবির বয়স সতের বৎসরের বেশী নহে__ 
তাহাতে আবার কিছু খর্ববাকার, পনের বছরের বেশী দেখাইত না। দরিয়৷ বিবি বড় সুন্দরী, 
স্ত ফুলের মত, সর্বদা প্রফুল্ল । 
দরিয়া বিবির ভগিনী অতি উত্তম সুরমা ও আতর প্রস্তুত করিতে পারিত। তাহাই 
বিক্রয় করিয়া তাহাদের দিনপ 


[ত হইত। আপনারা একা বা দোলা করিয়া বড়মান্ুষের 

বাড়ী গিয়া বেচিয়৷ আসিত। ছুঃখী মানুষ, রাত্রি হইলে পদব্রজেও যাইত। বাদশাহের 
অন্তঃপুরে কাহারও যাইবার অধিকার ছিল না-_বাহিরের স্্রীলৌকেরও না__কিন্তু দরিয়া! 
বিবির সেখাঁনে যাইবারও উপায় ছিল। তাহা পরে বলিতেছি। 

ফতেমা আসিয়। দরিয়া বিবিকে চঞ্চলকুমীরীর সংবাদ বলিল, এবং বলিয়! দিল যে, 
এ সংবাদ বিক্রয় করিয়া অর্থ আনিতে হইবে । 

দরিয়া বিবি বলিল, “রড্মহালের ভিতর প্রবেশ করিতে হইবে__পরওয়ানাখানা 
কোথায় ?” 

ফতেমা বলিল, “তোমারই কাছে আছে।” দরিয়া বিবি তখন পেটারা খুলিয়া 
একখানা কাগজ বাহির করিল। তাহ! উল্টাইয়। পাণ্টা ইয়া দেখিয়া বলিল, “এইখানা। বটে !” 

দরিয়া বিবি তখন কিছু সুর্মা লইয়া ও পরওয়ান! লইয়া বাহির হইল । 


দ্বিতীয় খণ্ড 


নন্দনে নরক 


প্রথম পরিচ্ছেদ 
অনৃষ্টগণনা 


জ্যোৎ্সালোকে, শ্বেত সৈকত-পুলিন-মধ্যবাহিনী নীলসলিলা যমুনার উপকূলে নগরী- 
গণপ্রধানা। মহানগরী দিল্লী, প্রদীপ্ত মণিখগুবং জলিতেছে__সহজ্র সহজ মর্ম্মরাদিপ্রস্তরনিন্মিত 
মিনার গুম্বজ বুরজ, উর্দ্ধে উতিত হইয়া চন্দ্রালোকের রশ্মিরাশি প্রতিফলিত করিতেছে । 
অতিদুরে কুতবমিনারের বৃহচ্চুড়া, ধূমময় উচ্চস্তম্তবৎ দেখ! যাইতেছিল, নিকটে জুন্মা মস্জীদের 
চারি মিনার নীলাকাশ ভেদ করিয়া চন্দ্রলোকে উঠিয়াছে। রাজপথে রাজপথে পণ্যবীথিকা ; 
বিপণিতে শত শত দীপমালা, পুণ্পবিক্রেতার পুষ্পরাশির গন্ধ, নাঁগরিকজনপরিহিত 
পুষ্পরাজির গন্ধ, আতর গোলাবের সুগন্ধ, গৃহে গৃহে সঙ্গীতধ্বনি, বহুজাতীয় বাছ্ের নিক্ণণ, 
নাগরীগণের কখন উচ্চ, কখন মধুর হাসি, অলঙ্কারশিঞ্িত,_-এই সমস্ত একত্রিত হইয়া, 
নরকে নন্দনকাননের ছায়ার ন্যায় অদ্ভুত প্রকার মোহ জন্মাইতেছে। ফুলের ছড়াছড়ি, 
আতর গোলাবের ছড়াছড়ি,__নর্তকীর নূপুরনিকণ, গাঁয়িকার কণে সপ্তস্থরের আরোহণ 
অবরোহণ, বাছ্ের ঘটা, কমনীরকামিনীকরতলকলিত তালের চটচট। ; মগ্যের প্রবাহ, বিলোল 
কটাক্ষবহ্নিপ্রবাহ খিচড়ী পোলাওয়ের রাশি রাশি; বিকট, কপট, মধুর, চতুর, চতুর্ধিবধ 
হাসি; পথে পথে অশ্বের পদধ্বনি, দোলার বাহকের বীভৎস ধ্বনি, হস্তীর গলঘন্টার ধ্বনি, 
একার ঝন্ঝনি_ শকটের ঘ্যান্ঘ্যানানি । 

নগরের মধ্যে বড় গুল্জাঁর, টাদনী চৌক। সেখানে রাজপুত বা তুকাঁ অশ্বারূঢ় 
হইয়া স্থানে স্থানে পাহারা দিতেছে । জগতে যাহা কিছু মূল্যবান, তাহ! দোকান সকলে 
থরে থরে সাজান আছে । কোথাও নর্তকী রাস্তায় লোক জমাইয়া, সারঙ্গের সুরে নাচিতেছে 
গায়িতেছে ; কোথাও বাজিকর বাজি করিতেছে, প্রত্যেকের নিকট শত শত দর্শক ঘেরিয়। 
দাড়াইয়। দর্শন করিতেছে । সকলের অপেক্ষা জনতা “জ্যোতিষী”দিগের কাছে। মোগল 
বাদশাহদিগের সময়ে জ্যোতিধিবদ্গণের যেরূপ আদর ছিল, এমন বোধ হয়, আর কখনও হয় 
নাই। হিন্দু মুসলমানে তাহাদের তুল্য আদর করিতেন। মোগল বাদশাহের! জ্যোতিষ 
শাস্ত্রের অতিশয় বশীভূত ছিলেন; তাহাদিগের গণনা ন! জানিয়। অনেক সময়ে অতি গুরুতর 
কাৰ্য্যে প্রবৃত্ত হইতেন না। যে সকল ঘটনা এই গ্রন্থে বর্ধিত হইয়াছে, তাহার কিছু পরে 

গুরঙ্গজেবের কনিষ্ঠ পুত্র আকববর রাজবিদ্রোহী হইয়াছিলেন। পঞ্চাশ হাজার রাজপুত সেনা 
তাহার সহায় ছিল; ওরজজেবের সঙ্গে অল্প সেনাই ছিল, কিন্তু জ্যোতিবিবদের গণনার উপর 
নির্ভর করিয়া আকব্বর সৈন্তযাত্রায় বিলম্ব করিলেন, ইতিমধ্যে গরঙ্গজৈব কৌশল করিয়া 
তাহার চেষ্টা নিক্ষল করিলেন । : 

দিল্লীর টাদনী চৌকে, জ্যোতিষিগণ রাজপথে আসন পাতিয়া, পুথি পাজি লইয়া, 
মাথায় উষ্ণীষ বাঁধিয়া বসিয়া আছেন-__শত শত স্ত্রীপুরুষ আপন আপন অদৃষ্ট গণাইবার জন্য 
তাহাদের কাছে গিয়। বসিয়া আছে; পরদানিশীন বিবিরাও মুড়ী সুড়ী দিয়া যাইতে সঙ্কোচ 
করেন নাই। এক জন জ্যোতিষীর আসনের চারি পাশে বড় জনতা । তাহার বাহিরে 
এক জন অবগুঠনবতী যুবতী ঘুরিয়া বেড়াইতেছে। জ্যোতিষীর কাছে যাইবার ইচ্ছা, কিন্ত 
সাহস করিয়া জনতা ঠেলিয়! প্রবেশ করিতে পারিতেছে না ইতন্ততঃ দেখিতেছে। এমন 
সময়ে সেই স্থান দিয়া, একজন অশ্বারোহী পুরুষ যাইতেছিল। 

- অশ্বারোহী যুবা পুরুষ । দেখিয়া আহেলে বিলায়ত মোগল বলিয়া বোধ হয় । তিনি 
অত্যন্ত সুত্র, মোগলের ভিতরও এরূপ স্ুত্রী পুরুষ দুর্লভ । তাহার বেশভূষার অতিশয় 
পারিপাট্য। দেখিয়া এক জন বিশেষ সম্্রান্ত লোক বলিয়া বোধ হয়। অশ্বও সন্্রান্তবংশীয়। 

জনতার জন্য অশ্বারোহী অতি মন্দভাঁবে অশ্বচালন! করিতেছিলেন। যে যুবতী 
ইতস্ততঃ নিরীক্ষণ করিতেছিল, সে তাহাকে দেখিতে পাইল। দেখিয়াই, নিকটে আসিয়া 
ঘোড়ার লাগাম ধরিয়া! থামাইল। বলিল, “থা সাহেব_ মোবারক সাহেব__মৌবাঁরক !” 

মোবারক-_অশ্বারোহীর এ নাম__জিজ্ঞাস৷ করিল, “কে তুমি?” 

যুবতী বলিল, “ইয়া আল্লা! আর কি চিনিতেও পার না?” 


মোবারক বলিল, “দরিয়া ?” 

দরিয়া বলিল, “জী |” 

মোবা। তুমি এখানে কেন ? 

দ্রিয়া। কেন, আমি ত সকল জায়গায় যাই। 


তোমার ত নিষেধ নাই। তুমি 


বারণ কর কি? 
মোবা। আমি কেন বারণ করিব? তুমি আমার কে? 


তার পর সুদছুতর স্বরে মোবারক বলিল, “কিছু চাই কি?” 

দরিয়! কাণে আঙ্গুল দিয়া! বলিল, “তোবা! তোমার টাক! আমার হারাম ! আমর! 
আতর করিতে জানি ৷” 

মোবা । তবে আমাকে 'পাকড়া করিলে কেন ? 

দরিয়া । নাম, তবে বলিব। 


৬ 


৪২ রাঁজসিংই 

মোবারক ঘোড়া হইতে নামিল । বলিল, “এখন বল ।* 

দরিয়া বলিল, “এই ভিড়ের ভিতর এক জন জ্যোতিবী বসিয়া আছেন। ইনি নৃতন 
আসিয়াছেন। ইহার মত জ্যোতির্বদ কখন নাকি আসে নাই। ইহার কাছে তোমাকে 
তোমার কেস্মৎ গণাইতে হইবে ৷” 

মোবা। আমার কেস্মৎ জানিয়া তোমার কি হইবে? তোমার গণাও। 

দরিয়া। আমার কেস্মৎ আমি জানিতে চাহি না। না গণাইয়াই তাহা জানিতে 
পারিয়াছি। তোমার কেস্মৎ জানাই আমার দরকার ৷ 

এই বলিয়া দরিয়া, মোবারকের হাত ধরিয়। টানিয়া লইয়া যাইবার উপক্রম করিল । 
মোবারক বলিল, “আমার ঘোড়া ধরে কে ta 

গোটাকত ছেলে রাজপথে দীড়াইয়া লাড্ডু খাইতেছিল। মোবারক বলিল, “তোমরা 
কেহ এক লহমা আমার ঘোড়াটা ধরিয়া রাখ । আমি আসিয়া, তোমাদের আরও লাড্ড, 
দিব ৮ 

এই বলিবামাত্র ছুই তিনটা ছেলে আসিয়া! ঘোড়া ধরিল। একটা প্রায় নগ্ন--সে 
ঘোড়ার উপর চড়িয়া বসিল। মোবারক তাহাকে মারিতে গেলেন। কিন্ত তাহার প্রয়োজন 
হইল না-__ঘোড়া একবার পিছনের পা উচু করিয়া তাহাকে ফেলিয়া! দিল। তাহাকে 
ভূমিশষ্যাগত দেখিয়া, অপর বাঁলকেরা তাঁহার হাতের লাড্ড, কাড়িয়া লইয়| ভোজন করিল। 
তখন মোবারক নিশ্চিন্ত হইয়। অদৃষ্ট গণাইতে গেলেন | 

মোবারককে দেখিয়া অপর লোক সকল পথ ছাড়িয়া দিল। দরিয়। বিবি তাহার সঙ্গে 
সঙ্গে গেল। জ্যোতিষীর কাছে মোবারক হাত পাতিয়। দিলেন। জ্যোতিষী অনেক দেখিয়! 
শুনিয়া বলিল, “আপনি গিয়া বিবাহ করুন।৮ পশম্চাৎ হইতে, ভিড়ের ভিতর লুকাইয়া 
দরিয়া বিবি বলিল, “করিয়াছে ।” 

জ্যোতিষী বলিল, “কে ও কথ! বলিল ?” 

মোবারক বলিলেন, “ও একটা পাগলী । আপনি বলিতে পারেন, আমার কি রকম 
বিবাহ হইবে ?” { 

জ্যোতিষী বলিল, “আপনি কোন রাজপুত্রীকে বিবাহ করুন৷” 

মোবারক বলিল, “তাহা হইলে কি হইবে ?” 

জ্যোতিবী উত্তর করিল, “তাহা হইলে, আপনার খুব পদরৃদ্ধি হইবে 1৮ 

ভিড়ের ভিতর হইতে দরিয়া বিবি বলিল, “আর মৃত্যু |” 

জ্যোতিবী বলিল, “কে ও ?” 2 

মোব৷। সেই পাগলী । 

জ্যোতিবী। পাগলী নয়। ও বোধ হয় মনুষ্য নয়। আমি আর আপনার হাত 
দেখিব না । 

মোবারক কিছু বুঝিতে পারিলেন না। জ্যোতিবীকে কিছু দিয়া ভিড়ের ভিতর দরিয়ার 
অন্বেষণ করিলেন । কিছুতেই আর তাহাকে দেখিতে পাইলেন নাঁ। তখন কিছু বিষগ্রভাবে, 
অশ্বে আরোহণপূর্ববক, ছুর্গীভিমুখে চলিলেন। বলা বাহুল্য, বালকেরা কিছু লাড্ড পাইল! 


দ্বিতীয় পরিচ্ছেদ 
জেব-উন্লিসা 


দরিয়ার সংবাদবিক্রয়ের কি হইল? সংবাদবিক্রয় আবার কি? কাহাকেই বা বিক্রয় 
করিবে? সে কথাটা বুঝাইবার জন্য, মোগলসআঁটের অবরোধের কিছু পরিচয় দিতে হইবে । 
ভাঁরতবর্ধীয় মহিলারা রাজ্যশীসনে সুদক্ষ বলিয়া বিখ্যাত। পশ্চিমে, কদাচিৎ একটা! 
জেনোবিয়া, ইসাঁবেলা, এলিজাবেথ বা কাথারাইন পাওয়া বায়। কিন্ত ভারতবর্ষের অনেক 
রাজকুলজারাই রাজ্যশীসনে সুদক্ষ । মোগলসস্রাট্দিগের কন্যাগণ এ বিষয়ে বড় বিখ্যাত। 
কিন্তু যে পরিমাণে তাঁহার! রাজনীতিবিশারদ, সেই পরিমাণে তাহারা ইন্দ্রিয়পরবশ ও 
ভোঁগবিলাস-পরায়ণ ছিল। গুরজজেবের ছুই ভগিনী, জাহানারা ও রৌশন্বারা। জাহানার! 
শাহর্জীহার বাদশাহীর প্রধান সহায়! শাহ্জীহা তাহার পরামর্শ ব্যতীত কোন রাজকার্ধ্য 
করিতেন না; তাহার পরামর্শের অনুবর্তী হইয়া কার্যে সফল ও যশস্বী হইতেন। তিনি 
পিতার বিশেষ হিতৈধিণী ছিলেন। কিন্তু তিনি যে পরিমাণে এ সকল গুণবিশিষ্টা ছিলেন, 
ততোহধিক পরিমাণে ইন্দ্রিয়পরায়ণা ছিলেন। ইন্দ্রিয়পরিত্প্তির জন্য অসংখ্য লোক তাহার 
অনুগৃহীত পাত্র ছিল। সেই সকল লোকের মধ্যে ইউরোপীয় পর্ধ্যটকেরা এমন ব্যক্তির নাম 
করেন যে, তাহ! লিখিয়| লেখনী কলুষিত করিতে পারিলাম না 
রৌশত্বারা পিতৃঘ্বেষিণী, ওরঙ্গজেবের পক্ষপাঁতিনী ছিলেন। তিনিও জাহাঁনারাঁর মত 
_ রাজনীতিবিশারদ এবং সুদক্ষ ছিলেন, এবং ইন্দ্রিয় সম্বন্ধে জাহানারার ন্যায় বিচারশুন্ত, 
বাধাশৃন্ত, এবং তৃপ্তিশুন্ত ছিলেন। যখন পিতাকে পদচ্যুত ও অবরুদ্ধ করিয়া, তীহাঁর রাজ্য 
অপহরণে উরঙ্গজেব প্রবৃত্ত, তখন রৌশম্বারা তাহার প্রধান সহায় । ওরঙ্গজেবও রৌশন্বারার 
বড় বাধ্য ছিলেন । গুরঙ্গজেবের বাদশাহীতে রৌশন্বারা দ্বিতীয় বাদশাহ ছিলেন। 
কিন্ত রৌশশ্বারার ছুরদৃষ্টক্রমে তাঁহার একজন মহাশক্তিশীলিনী গ্রতিদন্দিনী তাহার 


বিরুদ্ধে মাথা ভুলিল। শুঁরঙ্গজেবের তিন কন্যা কনিষ্ঠ! দুইটির সঙ্গে বন্দী ভাতুপপুত্রদ্ধয়ের 

তিনি বিবাহ দিলেন। জ্যেষ্ঠা জেব-উন্নিসা* বিবাহ করিলেন না। পিতৃসাঁদিগের 
ন্যায় বসন্তের ভ্রমরের মত পুষ্পে পুষ্পে মধুপান করিয়া বেড়াইতে লাগিলেন । 

পিসী ভাইঝি উভয়ে অনেক স্থলেই, মদনমন্দিরে প্রতিযোগিনী হইয়া দরাড়াইতেন। 
সুতরাং ভাইঝি পিসীকে বিনষ্ট করিবার সঙ্কল্প করিলেন। পিসীর মহিমা তিনি পিতৃসমীপে 
বিবৃত করিতে লাগিলেন। ফল এই দাড়াইল যে, রৌশস্বারা পৃথিবী হইতে অদৃশ্য হইলেন, 
জেব-উন্নিসা তাহার পদমধ্যাঁদ। ও তাহার পদানতগণকে পাইলেন । 

পদমর্য্যাদার কথা বলিলাম, তাহার একটু তাৎপর্য আছে। বাদশাঁহের অন্তঃপুরে 
খোজা ভিন্ন কোন পুরুষ প্রবেশ করিত না, অন্ততঃ করিবার নিয়ম ছিল না । অন্তঃপুরে 
পাহারার কাজের জন্যে একটা স্ত্রীসেনা নিযুক্ত ছিল। যেমন হিন্দুরাজগণ যবনীগণকে 
প্রতিহারে নিযুক্ত করিতেন, মোগল বাদশাহেরাও তাই করিতেন। তাতাঁরজাতীয়। সুন্দরীগণ 
মোগলসম্রাটের অবরোধে প্রহরিণী ছিলেন । এই স্ত্রীসৈন্তের একজন নায়িকা! ছিলেন । তিনি 
সেনাপতির স্থানীয়া। তাহার পদ উচ্চ পদ বলিয়া গণ্য, এবং বেতন ও সম্মান তদনুযায়ী । 
এই পদে রৌশস্বার! নিযুক্ত ছিলেন। তিনি সহসা অপাথিৰ অন্ধকারে অস্তর্হিত হইলে জেব- 
উন্নিসা তাহার পদে নিযুক্ত হইয়াছিলেন। যিনি এই পদে নিযুক্ত হইতেন, তিনি রাজান্তঃপুরের 
সর্বববিষয়ের কর্রী হইতেন। সুতরাং জেব-উন্নিস রঙ্মহালেরণ সর্ব্বকত্রা ছিলেন। 
সকলেই তাহার অধীন, প্রতিহারিগণ, খোজারা, বাঁদীরা, দৌবারিকগণ, বাঁহকগণ, সকলেই 
তার অধীন। অতএব তিনি যাহাকে ইচ্ছা, তাহাকে মহাল মধ্যে আসিতে দিতে পারিতেন। 

ছুই শ্রেণীর লোক, তাহার কৃপায় অন্তঃপুরমধ্যে প্রবেশ করিত; এক প্রণয়ভাঁজন : 
ব্যক্তিগণ-__অপর, যাহার! তাহার কাছে সংবাদ বেচিত। 

বলিয়াছি, জেব-উন্লিসা একজন প্রধান 17011601871 মোগলসাআজজ্যরূপ জাহাজের 
হাল, এক প্রকার তার হাতে। তিনি মোগলসাম্রাজ্যের “নিয়ামক নক্ষত্র” বলিয়াও বর্ণিত 
হইয়াছেন । জানা আছে, “politician” সম্প্রদায়ের একটা বড় প্রয়োজন-_সংবাঁদ। কোথায় 
কি হইতেছে, গোপনে সব জান! চাই। ছুন্্ের মুনিব রামচন্দ্র হইতে বিস্মার্ক পর্য্যন্ত 
সকলেই ইহার প্রমাণ । জেব-উন্নিসা এ কথাটা! বিলক্ষণ বুঝিতেন। চারি দিক্‌ হইতে তিনি 
সংবাদ সংগ্রহ করিতেন। সংবাদ সংগ্রহের জন্য তার কতকগুলি লোক নিযুক্ত ছিল। তার 
মধ্যে তস্বীরওয়াল! খিজির একজন। . তার মা, নান! দেশে তস্বীর বেচিতে যাইত। খিজির 
তাহার নিকট হইতে সংবাদ সংগ্রহ করিতেন। দরিয়া বিবির ভগিনীও আতর ও স্ুর্মা 


* মুসলমান ইতিহাসে ইনি জেব-উন্লিস| বা জয়েব-উ্নিসা নামে পরিচিতা। পারি ক্রু বলেন, 
ইহার নাম ফখর-উন্লিস|। 


: 1 বাদশাহের অন্তঃপুরকে রঙ মহাল বা মহাল বলিত। 

বিক্রয়ের উপলক্ষে দিল্লীর ভিতর ভ্রমণ করিয়া অনেক সংবাদ সংগ্রহ করিত। এই সকল 
বাদ দরিয়া জেব-উন্নিসার কাছে দিয়া আসিত। জেব-উন্নিসা প্রতি বার কিছ কিছু 

পুরস্কার দিতেন । ইহাই সংবাদবিক্রয়। সংবাদবিক্রয়ার্থ দরিয়া মহাল মধ্যে প্রবেশ করিতে 
বাধ! না পান, তজ্জন্য জেব-উন্নিসা তাহাকে একটা পরওয়ান৷ দিয়াছিলেন ৷ পরওয়ানার মনন" 
এই, প্দরিয়া। বিবি স্ুর্ম। বিক্রয়ের জন্য রঙ্মহালে প্রবেশ করিতে পারে” 

কিন্তু দরিয়। বিবি রঙ্মহালে প্রবেশকালে হঠাৎ বিদ্ধ প্রাপ্ত হইল । দেখিল-_মোবাঁরক 
খা রঙ্মহাল মধ্যে প্রবেশ করিল। দরিয়া তখন প্রবেশ করিল নাঁ__একটু বিলম্ব করিয়া 
প্রবেশ করিল । 

দরিয়া প্রবেশ করিয়| দেখিল, যেখানে জেব-উন্নিসার বিলাসগৃহ, মোবারক সেইখানে 
গেল । দরিয়া একটা বৃক্ষবাটিকার ছায়ার মধ্যে লুকাইয়! প্রতীক্ষা করিতে লাগিল । 


তৃতীয় পরিচ্ছেদ 
গরশ্বর্য্য নরক 


দিল্লী মহানগরীর সারভূত দিল্লীর দুর্গ ; দুর্গের সারভূত রাজপ্রাসাদমাল।। এই 
রাজপ্রাসাদমালাঁর ভিতর, অল্প ভূমি মধ্যে যত ধনরাশি, রত্বরাশি, বূপরাশি, এবং পাঁপরাশি 
ছিল, সমস্ত ভারতবর্ষে তাহা ছিল না। রাঁজপ্রাসাদমালার সারভূত অস্তঃপুর বাঁ রঙ্মহীল। 
ইহা কুবের ও কন্দর্পের রাজ্য” চন্দ্র সূর্য্য তথা প্রবেশ করে নাঃ যম গোপনে ভিন্ন তথায় 
যান না; বায়ুরও গতিরোধ ৷ তথায় গৃহ সকল, বিচিত্র; গৃহসজ্জা বিচিত্র? অস্তঃপুরবাসিনী 
সকল বিচিত্র । এমন রতুখচিত, ধবলপ্রস্তরনিক্মিত কক্ষরাজি কোথাও নাই; এমন 
নন্দনকানননিন্দিনী উগ্ভানমালা আর কোথাও ৷ নাই__এমন উর্বশী মেনকা রম্ভার 
গব্বখর্বকারিণী সুন্দরীর সারি আর কোথাও নাই, এত ভোগবিলাস জগতে আর কোথাও 
নাই। এত মহাপাপ আর কোথাও নাই। 

ইহার মধ্যে জেব-উন্নিসার বিলাসগৃহ আমাদের উদ্দেশ্য ৷ 

অতি মনেহির বিলাসগৃহ। শ্বেতরবক্ণ প্ৰস্তরের হন্দ্যতল। শ্েতমর্ম্মরনিশ্মিত কক্ষ- 
প্রাচীর; পাতরে রত্বের লতা, রত্বের পাতা, রত্বের ফুল, রত্বের ফল, রত্বের পাখি, রত্বের ভ্রমর | 
কিয়ন্দ,র উদ্দে সর্বত্র দর্পণমণ্ডিত। তাঁহার ধারে ধারে সোনার কাঁমদার বীট । উর্দ্ধে রূপার 
তারের চন্দ্রাতপ, তাহাতে মতির ছোট ঝালর ; এবং সগ্ঠোনিচিত পুষ্পরাশির বড় ঝালর । 
ইন্দ্যতলে নববর্ধাসমাগমোদগিত কোমল তৃণরাজি অপেক্ষা সুকোমল গালিচা পাতা; তাহার 
উপর গলনন্ত নির্মিত রড্বালন্কত পালঙ্ক! তাহার উপর জরির কাঁমদার বিছানায় জরির 

কাঁমদার মখমলের বালিশ। শয্যার উপর বিবিধ পাত্রে রাশি রাশি সুগন্ধি পুষ্প, পাত্রে 
পাত্রে আতর গোলাপ; সুগন্ধি, যত্বপ্রস্তুত তান্কুলের রাশি। আর পৃথক্‌ স্ুবর্ণপাত্রে সুপেয় 
মগ্। সকলের মধ্যে, পুষ্পরাশিকে, রত্বরাশিকে স্ত্ান করিয়া, প্রৌটা সুন্দরী জেব-উন্নিসা, 
" পামপান্র হস্তে, বাতায়নপথে, নিশীথ নক্ষত্রশোভা নিরীক্ষণ করিতে করিতে, মৃতু পবনে 
পুষ্পমণ্ডিত মস্তক শীতল করিতেছিলেন, এমন সময়ে মোবারক খা তথায় উপস্থিত । 


মোবারক জেব-উন্নিসার নিকট গিয়া বসিলেন, এবং তান্বলাদি প্রসাদ প্রাপ্ত হইয়া 
চরিতার্থ হইলেন । | 

জেব-উন্নিসা বলিল, “না খু"জিতে যে আসে, সেই ভাল বাসে ৷” 

মোবারক বলিল, «না ডাকিতে আসিয়াছি, বেআদবী হইয়াছে। কিন্ত ভিক্ষুক, না 
ডাকিতেই আসিয়া থাকে ৷” 

জেব-উন্নিসা। তোমার কি ভিক্ষা প্রাণাধিক ! 

মোবারক। ভিক্ষ! এই যে, যেন মোল্লার হুকুমে এ শব্দে আমার অধিকার হয় 

জেব-উন্নিসা হাসিয়া বলিল, “ওঁ সেই পুরাতন কথা! বাদশাহজাদীর! কখন বিবাহ 

“করে?” 

মোবা। তোমার কনিষ্ঠ ভগিনীগণ ত বিবাহ করিয়াছে । 

জেব। তাহারা শাহজাদা বিবাহ করিয়াছে। বাদশাহজাদীরা শাহজাদা ভিন্ন 
বিবাহ করে না। বাদশাহজাদী ছইশতী মন্সব্দারকে কি বিবাহ করিতে পারে? 


৯ 


মোবা। তুমি মালেকে যুলুক। তুমি বাদশাহকে যাহা বলিবে, তিনি তাহাই 
করিবেন, ইহা সর্ব্বলোকে জানে । 

গেব। যাহা অনুচিত, তাহাতে আমি বাদশাহকে অন্থরোধ করিব ন!। 

মোবা । আর এই কি উচিত, শাহজাদী? 

জেব। এই কি? 

মোবা । এই মহাঁপাপ। 

জেব। কে মহাপাপ করিতেছে? 

মোবারক মাথা হেঁট করিল। শেষ বলিল, ‘তুমি কি বুঝিতেছ না?” 

জেব-উন্লিসা। যদি ইহা পাপ বলিয়া বোধ হয়, আর আঁসিও না। 

মোবারক সকাতরে বলিল, “আমার যদি সে সাধ্য থাকিত, তবে আমি আর 
আসিতাম না। কিন্ত আমি এ রূপরাশিতে বিক্রীত।৮ 


জেব। যদি বিক্রীত__যদি তুমি আমার কেনা--তবে যা বলি, তাই কর। চুপ 
করিয়া থাক। 

-মোবা। যদি আমি একাই এ পাপের দায়ী হইতাম, না হয় চুপ করিয়া থাকিতাম। 
কিন্ত আমি তোমাকে আপনার অধিক ভাল বাসি । 
জেব-উন্নিসা উচ্চ হাসি হাসিল। বলিল, “বাদশাহজাদীর পাপ !” 
মোবারক বলিল, “পাপপুণ্য আল্লার হুকুম ৷” 
জেব। আল্লা এ সকল হুকুম ছোটলোকের জন্য করিয়াছেন__কাফেরের জন্য । 
আমি কি হিন্দুদের বামুনের মেয়ে, না রাজপুতের মেয়ে যে, এক স্বামী করিয়া, চিরকাল 
দাসীত্ব করিয়া, শেষ আগুনে পুড়িয়া মরিব? আল্লা যদি আমার জন্য সেই বিধি করিতেন, 
তবে আমাকে কখনও বাদশীহজাদী করিতেন ন!” ৃঁ 
মোবারক একেবারে আকাশ হইতে পড়িল_এরূপ কদর্ধ্য কথা সে কখনও শুনে 
নাই। সেই পাপক্রোতোময়ী দিললীতেও কখনও শুনে নাই । অন্য কেহ এ কথা তাহার 
সম্মুখে বলিলে, সে বলিত, “তুমি বজ্রাহত হইয়া মর ৷” কিন্তু জেব-উন্নিসার রূপের সমুদ্রে সে 
ডুবিয়া গিয়াছিল_ তাহার আর দিঘ্িদিক্‌ জ্ঞান ছিল না। সে কেবল বিস্মিত হইয়া রহিল। 
জেব-উন্নিসা বলিতে লাগিল, “ও কথা যাকৃ। অন্ত কথা আছে। ও কথা যেন আর 
কখনও না! শুনি। শুনি যদি” 1 
মোবারক । আমাকে ভয় দেখাইবার কি প্রয়োজন ? আমি জানি, তুমি যাহার উপর 
অপ্রসন্ন হইবে, এক দণ্ড তাহার কাধে মাথা থাকিবে না। কিন্তু ইহাও বোধ হয় তুমি জান 
যে, মোবারক মৃত্যুকে ভয় করে না। 
জেব-উন্লনিসা। মরণের অপেক্ষা, আর কি দণ্ড নাই? 


মোবা । আছে_তোমার বিচ্ছেদ। 
জেব-উন্নিসা। বার বার অসঙ্গত কথা বলিলে তাহাই ঘটিতে পারে । 


মোবারক বুঝিলেন যে, একটা ঘটিলে দুইটাই ঘটিবে। তিনি যদি পাপিষ্ঠা বলিয়া 
জেব-উদ্লিসাকে পরিত্যাগ করেন, তবে তাহাকে নিশ্চিত নিহত হইতে হইবে । জেব-উন্নিসা 
মোগল রাজ্যে সর্কে সর্ব্বা। খোদ উুরঙ্গজেব তাহার আজ্ঞাকারী। কিন্তু সে জন্য মোবারক 
দুঃখিত নহেন। তাহার ছুঃখ এই যে, তিনি বাদশাহজাদীর রূপে যুঞ্ধ, তাহাকে পরিত্যাগ 
করিবার কিছুমাত্র সাধ্য নাই; এই পাপপস্ক হইতে উদ্ধৃত হইবার তাহার শক্তি নাই। 

অতএব মোবারক বিনীত ভাবে বলিল, “আপনি ইচ্ছাক্রমে যতটুকু দয়া করিবেন, 
তাহাতেই আমার জীবন পবিত্র। আমি যে আরও দুরাকাঙ্ক! রাখি”_তাহা দরিদ্রের 
ধৰ্ম্ম বলিয়। জানিবেন। কোন্‌ দরিদ্র না দুনিয়ার বাদশাহী কামনা করে ?” 

তখন প্রসন্ন হইয়া শাহজাদী মোবারককে আসব পুরস্কার করিলেন। মধুর 
প্রণয়সম্ভাষণের পর তাহাকে আতর ও পান দিয়! বিদায় করিলেন । 

মোবারক রঙ্মহাল হইতে নির্গত হইবার পূর্বেই, দরিয়া বিবি আসিয়া তাহাকে ধৃত 
করিল। অন্যের অশ্রাব্য স্বরে জিজ্ঞাসা করিল, “কেমন, রাজপু্রীর সঙ্গে বিবাহ স্থির 
হইল 1” 

মোবারক বিস্মিত হইয়! জিজ্ঞাস! করিল, “তুমি কে ?” 

দরিয়া। সেই দরিয়া! 

মোবা। ছুষঅন! সয়তান্! তুই এখানে কেন? 

দরিয়া । জান না, আমি সংবাদ বেচি ? 

মোবারক শ্রিহরিল। দরিয়া বিবি বলিল, “রাজপুভীর সঙ্গে বিবাহ কি হইবে ?” 

মোব।। রাঁজপুজী কে? 

দরিয়া। শাহজাদী জেব-উন্নিসা বেগম সাহেবা। শাহজাদী কি রাজপুজী নহে? 

মোবা । আমি তোকে এইখানে খুন করিব। 

দরিয়া। তবে আমি হাল্লা করি। 

মোবা। আচ্ছা, না হয়, খুন নাই করিলাম। তুই কার কাছে খবর বেচিতে 
আসিয়াছিস্‌ বল্‌। 

দরিয়া। বলিব বলিয়াই দীড়াইয়া আছি। হজরৎ জেব-উন্নিসা বেগমের কাছে। 

মোবা । কি খবর বেচিবি? টী 

দরিয়া। যে আজ তুমি বাজারে জ্যোতিষীর কাছে, আপনার কেস্মৎ জানিতে 
গিয়াছিলে। তাতে জ্যোতিষী তোমাকে শাহজাদী বিবাহ করিতে বলিয়াছে। তাহা হইলে 
তোমার তরক্কী হইবে । 

মোবা। দরিয়া বিবি! আমি তোমার কি অপরাধ করিয়াছি যে, তুমি আমার উপর 
এই দৌরাত্ম্য করিতে প্রস্তুত ? 

দরিয়া। কি করিয়াছ? তুমি আমার কি না করিয়াছ? তুমি যাহ! করিয়াছ, 
তার অপেক্ষা স্ত্রীলোকের অনিষ্ট কি আছে? 

মোবা ৷ কেন পিয়ারি! আমার মত কত আছে। 

দরিয়া। এমন পাপিষ্ঠ আর নাই। 

মোবা। আমি পাপিষ্ঠ নই। কিন্ত এখানে দাড়াইয়া এত কথা চলিতে পারে না। 
স্থানান্তরে তুমি আমার সঙ্গে সাক্ষাৎ করিও। আমি সব বুঝাইয়া দিব। 

এই বলিয়া মোবারক আবার জেব-উন্নিসার কাছে ফিরিয়া গেল। জেব-উন্নিসাকে 
বলিল, “আমি পুনবর্বার আসিয়াছি, এ বেআদবী মাফ্‌ করিতে হইতেছে । বলিতে আসিয়াছি 
যে, দরিয়া বিবি হাজির আছে--এখনই আপনার সঙ্গে সাক্ষাৎ করিবে। সে পাগল। সে 

আপনার কাছে, আমার কোন নিন্দাবাদ করিলে আমার উত্তর না লইয়া আমার প্রতি 
আপনি কোপ করিবেন না” I 

জেব-উন্নিসা বলিলেন, “তোমার উপর কোপ করিবার আমার সাধ্য নাই। যদি 
তোমার উপর কখন রাগ করি, তবে আমিই হুঃখ পাইব । তোমার নিন্দা আমি কাণে . 
শুনি না।৮ ; 
«এ দাসের উপর এইরূপ অনুগ্রহ চিরকাল রাখিবেন” এই বলিয়। মোবারক পুন্ব্বার 
বিদায় গ্রহণ করিল । 


চতুর্থ পরিচ্ছেদ 
সংবাদবিক্রয় 


যে তাতারী যুবতী, অসিচর্দ হস্তে লইয়া, জেব-উন্নিসার গৃহের দ্বারে প্রহরায় নিযুক্ত, 
সে দরিয়াকে দেখিয়া বলিল, “এত রাত্রে কেন ?” 

দরিয়া বিবি বলিল, “তা কি পাহারাওয়ালীকে বলিব? তুই খবর দে।” 

তাতারী বলিল, “তুই বেরো_আমি খবর দিব না।” 

দরিয়া বলিল, “রাগ কর কেন, দোস্ত ? তোমার নজরের লজ্জতেই কাবুল পঞ্জাব 


ফতে হয়, তার উপর আবার, হাতে ঢাল তরবার_তুমি রাগিলে কি আর চলে ?--এই 


আমার পরওয়ান। দেখ_-আর এত্তেলা কর ৷" 
গ্রহরিণী, রক্তাধরে একটু মধুর হাসি হাঁসিয়। বলিল, “তোমাকেও চিনি, তোমার 


পর্ওয়ানাও চিনি। তা এত রাত্রিতে কি আর হজরং বেগম সাহেবা সুর্মা কিনিবে? তুমি 
কাল সকালে এসো । এখন খসম থাকে, খসমের কাছে যাও__আর না থাকে যদি__” 

দরিয়া। তুই জাহান্নামে যা। তোর ঢাল তরবার জাহান্নামে যাক্‌__তোর ওড়না 
সায়মা ভাহায়ামে যাকৃতভুই কি অনেকরিস। আমি রাড হুরের কাজ না কিনে, জাত 
দুপুরে এয়েছি? 

তখন তাঁতারী চুপি চুপি বলিল, “হুজরৎ বেগম সাহেবা এস্‌ বকৃত কুচ মজেমে 
হোয়েজী 1৮ 

দরিয়! বলিল, 

তখন দরিয়া, ওড়ুনার 
করিল-_দরিয়। শিশি ভোর তার মুখে ডালিয়া দি 
তাহা শুধিয়া লইল। বলিল, 4বিদ্মেল্লা ! ৫ 
আমি এন্রেল৷ করিতেছি ।” 


“আরে বাদী, তা কি আমি জানি না? তুই মজা করিবি? হা! কর্‌ ৷” 
ভিতর হইতে এক শিশি সরাব বাহির করিল। প্রাহরিণী হুঁ 
ল-_তাতারী শুষ্ক নদীর মত, এক নিশ্বাসে 
তীফা সরব! আচ্ছা, তুমি খাড়া থাক, 


৫২ রাজসিংহ 


তখন রঙ্মহালের খাজনাখানার উপর বখ্শিশের পরওয়ানা হইল। পাইয়া দরিয়া 
পলাইল। 

তাতারী প্রতিহারী তাহাকে ধরিল। তরবারিখানা দরিয়ার কাধের উপর রাখিয়া 
বলিল, “পালাও কোথা সখি ?” 

দ। কাজ হইয়াছে__ঘর যাইব । 

প্রতিহারী। টাকা পাইয়াছ_ আমায় কিছু দিবে না? 

দ। আমার টাকার বড় দরকার, একটা গীত শুনাইয়া যাই। সারেঙ্গ আন। 

গ্রতিহারীর সারেঙ্গ ছিল_মধ্যে মধ্যে বাজাইত। রঙ্মহালে গীতবাছ্ের বড় ধূম। 
_ সকল বেগমের এক এক সম্প্রদায় নর্তকী ছিল; যে অপরিণীতা গণিকাদিগের ছিল না, 
তাহারা আপনা! আপনি সে কার্ধ্য সম্পন্ন করিত। রঙ্মহালে রাত্রিতে সুর লাগিয়াই ছিল। 
দরিয়া তাতারীর সারেঙ্গ লইয়া গান করিতে বসিল। সে অতিশয় স্থক্ঠ সঙ্গীতে বড় ' 
পটু। অতি মধুর গায়িল। জেব-উন্নিসা ভিতর হইতে জিজ্ঞাসা করিল, “কে গায় 1” 

প্রতিহারী বলিল, প্রিয়া বিবি ৷” 

হুকুম হইল, “উহাকে পাঁঠাইয়া দাও ।৮ 

দরিয়া আবার জেব-উন্নিসার নিকট গিয়া কুণিশ করিল। জেব-উন্নিসা বলিলেন, _ 
“গা। এ বীণ আছে৷” 

বীণ লইয়া দরিয়া গাযিল। গায়িল অতি মধুর। শাহজাদী অনেক অগ্নরোনিন্দিত, 
সঙ্গীতবিষ্যাপটু, গায়কগায়িকার গান শুনিয়াছিলেন, কিন্ত এমন গান কখন শুনেন নাই। 
দরিয়ার গীত সমাপ্ত হইলে, জেব-উন্নিসা তাহাকে জিজ্ঞাসা করিলেন, “তুমি মোবারকের কাছে 
কখন গায়িয়াছিলে ?” 

' দরিয়া । আমার গীত শুনিয়াই তিনি আমাকে বিবাহ করিয়াছিলেন । 

জেব-উন্নিসা একটা ফুলের তোর্রা ফেলিয়া দরিয়াকে এমন জোরে মারিলেন যে, 
দরিয়ার কর্ণভূষায় লাগিয়া, কাণ কাটিয়া রক্ত পড়িল। তখন জেব-উন্নিসা তাহাকে আরও 
কিছু অর্থ দিয়! বিদায় করিলেন। বলিলেন, “আর আসিস্‌ না।” 

দরিয়া তস্লীম দিয়া বিদায় হইল। মনে মনে বলিল, “আবার আসিব আবার 
জলাইব-_-আঁবার মার খাইব__আবার টাকা নিব। তোমার সব্ধনাশ করিব।» 


পঞ্চম পরিচ্ছেদ 


উদ্দিপুরী বেগম 

গরঙজেব জগব্প্রথিত বাদশাহ । তিনি জগৎপ্রথিত সাম্রাজোর অধিকারী 
হইয়াছিলেন। নিজেও বুদ্ধিমান্‌, কর্মদক্ষ, পরিশ্রমী এবং অন্যান্য রাঁজগুণে গুণবান্‌ ছিলেন। 
এই সকল অসাধারণ গুণ থাঁকিতেও সেই জগৎপ্রথিতনামা রাজাধিরাজ, আপনার জগৎ- 
প্রথিত সাম্রাজ্য একপ্রকার ধ্বংস করিয়া মানবলীল! সংবরণ করিলেন । 

ইহার একমাত্র কারণ, ওঁরঙ্গজেব মহাপাপিষ্ঠ ছিলেন। তাহার ন্যায় ধূর্ত কপটাচারী, 
পাপে সঙ্কোচশুন্, স্বার্থপর, পরপীড়ক, প্রজাগীড়ক দুই একজন মাত্র পাওয়া যায়। এই 
কপটাচারী সম্রাট জিতেন্দ্রিয়তার ভাণ করিতেন_কিন্তু অন্তঃগুর অসংখ্য জুন্দরীরাজিতে 
মধুমক্ষিকাপরিপূর্ণ মধুচক্রের ন্যায় দিবারাত্র আনন্দধ্বনিতে ধ্বনিত হইত ৷ 

তাহার মহিষীও অসংখ্য-আর সরার বিধানের সঙ্গে সন্বন্বশৃন্যা বেতনভাগিনী 
বিলাসিনীও অসংখ্য । এই পাপিষ্ঠাদিগের সঙ্গে এই গ্রন্থের সম্বন্ধ বড় অল্প। কিন্তু কোন 
কোন মহিষীর সঙ্গে এই উপাখ্যানের ঘনিষ্ঠ সম্বন্ধ আছে। 
__. মোগল বাঁদশাহেরা ধাহাকে প্রথম বিবাহ করিতেন, তিনিই প্রধানা মহিষী হইতেন 
হিন্দুদেষী ওরঙ্গজেবের ছূর্ভাগ্যক্রমে একজন হিন্দুকন্থা তাহার প্রধানা মহিষী। আক্ববর 
বাদশাহ রাজপুত রাজগণের কন্যা বিবাহ করার প্রথা প্রবর্তিত করিয়াছিলেন। সেই নিয়ম 
অন্থসারে, সকল বাদশাহেরই হিন্দুমহিষী ছিল। গুরঙ্গজেবের প্রধানা মহিষী যোধপুরী বেগম 

যোধপুরী বেগম প্রধান! মহিষী হইলেও প্রেয়সী মহিষী ছিলেন না। যে সব্বাপেক্ষা 
প্রেয়সী, সে একজন খ্রি্টিয়ানী; উদিপুরী নামে ইতিহাসে পরিচিত|। উদয়পুরের সঙ্গে 
ইহার কোন সম্বন্ধ ছিল বলিয়া ইহার নাম উদিপুরী নহে। আসিয়া খণ্ডের দূরপশ্চিমপ্রান্তস্থিত 
যে জ্ভিয়। এখন রুষিয়া রাজ্যতুক্ত, তাহাই ইহার জন্মভূমি ৷ বাল্যকালে একজন দাসব্যবসায়ী 
ইহাকে বিক্রুয়ার্থে ভারতবর্ষে আনে, উরঙ্জেবের অগ্রজ দারা ইহাকে ক্রয় করেন। বালিকা 
_ ঝয়ঃপ্রাপ্ত হইলে অদ্বিতীয় রূপলাবপ্যবতী হইয়া উঠিল। তাহার রূপে মুগ্ধ হইয়! দারা 
তাহার অত্যন্ত বশীভূত হইলেন। বলিয়াছি, উদদিপুরী মুসলমান ছিল না, খরিষ্টিয়ান। প্রবাদ 


আছে যে, দারাও শেষে খরিষ্িয়ান হইয়াঁছিলেন। 
দারাকে যুদ্ধে পরাস্ত করিয়া, তবে ওরক্গজেব সিংহাসনে বসিতে পাইয়াছিলেন। 


দাঁরাকে পরাস্ত করিয়া, গুরঙ্গজেব প্রথমে তাহাকে বন্দী করিয়া, পরে বধ করেন। দারাকে 
বধ করিয়া নরাধম ওঁরঙ্গজেব এক আশ্চর্য্য প্রসঙ্গ উত্থাপিত করিল। উড়িয়াদিগের কলঙ্ক 
আছে যে, বড় ভাই মরিলে ছোট ভাই বিধবা ভ্রাতৃজায়াকে বিবাহ করিয়া তাহার 


৫৪ | রাজসিংহ 


শোকাপনোদন করে। এই শ্রেণীর একজন উড়িয়াকে আমি একদা জিজ্ঞাসা করিয়াছিলাম, 
“তোমরা এমন দুদ্্ম্ম কেন কর?” সে ঝটিতি উত্তর করিল, “আজ্ঞে, ঘরের বৌ কি পরকে 
দিব?” ভারতেশ্বর রঙ্গজেবও বোধ হয়, সেইরূপ বিচার করিলেন। তিনি কোরাণের 
বচন উদ্ধৃত করিয়া প্রমাণ করিলেন যে, ইসলাম ধর্ম্মান্ুসারে তিনি অগ্রজপত্জী বিবাহ করিতে 
বাধ্য। অতএব দারার দুইটি প্রধান! মহিষীকে স্বীয় অর্ধান্গের ভাগিনী হইতে আহত 
করিলেন। একটি রাজপুতকন্তা; আর একজন এই উদ্দিপুরী মহাশয়! । রাঁজপুতকন্যা৷ 
এই আজ্ঞা পাইয়া যাহা করিল, হিন্দুকন্য| মাত্রেই সেই অবস্থায় তাহা করিবে, কিন্ত আর 
কোন জাতীয়া কন্ঠা তাহা পারিবে না;__সে বিষ খাইয়া মরিল। খিষ্টিয়ানীট। সানন্দে 
উরঙ্গজেবের কণ্ঠলগ্লা হইল। ইতিহাস এই গণিকার নাম কীন্তিত করিয়৷ জন্ম সার্থক 
করিয়াছেন, আর যে ধর্মরক্ষার জন্য বিষ পান করিল, তাহার নাম লিখিতে ঘৃণা বোধ 
করিয়াছেন। ইতিহাসের মূল্য এই ৷ 

উদিপুরীর যেমন অতুল্য রূপ, তেমনি অতুল্য মগ্যাসক্তি। দিল্লীর বাদশাহেরা 
মুসলমান হইয়াও অত্যন্ত মগ্যাসক্ত ছিলেন । তাহাদিগের পৌরবর্গ এ বিষয়ে তাহাদের 
দৃষ্টান্তামুগামী হইতেন। রঙ্মহালেও এ রঙ্গের ছড়াছড়ি! এই নরক মধ্যেও উদিপুরী নাম 
জাহির করিয়া তুলিয়াছিল। 

জেব-উন্নিসা হঠাৎ উদ্দিপুরীর শয়নগৃহে প্রবেশ করিতে পারিল না। কেন না, 
ভারতেশ্বরের প্রিয়তমা মহিষী মদ্যপানে প্রায় বিলুপ্তচেতন! ; বসনভূষণ কিছু বিপৰ্য্যস্ত, বাদীরা 
সজ্জা পুনধিন্যস্ত করিল, ডাকিয়া সচেতন ও সাবধান করিয়া দিল । জেব-উন্নিসা আসিয়া 
দেখিল, উদিপুরীর বাম হাতে সট্‌কা, নয়ন অর্থানিমীলিত, অধরবান্ধুলীর উপর মাছি উড়িতেছে; 
ঝটিকাবিভিন্ন ভূপতিত বৃষ্টিনিষিক্ত পুগ্পরাশির মত উদিপুরী বিছানায় পড়িয়া আছে। 

জেব-উন্নিসা আসিয়া কুণিশ করিয়া বলিল, “মা! আপনার মেজাজ উত্তম ত ?” 

উদ্দিপুরী অরদ্ধজাগ্রতের স্বরে, রসনার জড়তার সহিত বলিল, “এত রাত্রে কেন 1৮ 

জে। একটা বড় খবর আছে। 

উ। কি? মারহাট্টা ডাকু মরেছে? 

জে। তারও অপেক্ষা খোশ খবর । 

এই বলিয়া জেব-উন্নিসা গুছাইয়া বাড়াইয়া রঙ ঢালিয়। দিয়া, চঞ্চলকুমারীর সেই 
তস্ধীর ভাঙ্গার গল্পটা করিলেন। উদিপুরী জিজ্ঞাসা করিল, “এ আর খোশ খবর কি?” 

জেব-উন্নিসা বলিল, «এই মহিষের মত বাদীগুল! হজরতের তামাকু সাজে,.আমি তাহা 
দেখিতে পারি না। রূপনগরের সেই সুন্দরী রাজকুমারী আসিয়া হজরতের তামাকু সাঁজিবে। 
বাদশাহের কাছে এই ভিক্ষা চাহিও ।” 


দ্বিতীয় খণ্ড £ ষষ্ঠ পরিচ্ছেদ £ যৌধপুরী বেগম ৫৫ 


উদ্দিপুরী না বুঝিয়া, নেশার ঝৌকে বলিল, “বহৎ আচ্ছা ৷? 

ইহার কিছু পরে রাজকার্ধ্যপরিশ্রমক্লান্ত বাদশীহ শ্রমাপনয়ন জন্য উদিপুরীর মন্দিরে 
উপস্থিত হইলেন। উদ্দিপুরী নেশার বৌকে চঞ্চলকুমারীর কথা, জেব-উন্নিসার কাছে যেমন 
শুনিয়াছিল, তেমনই বলিল। “সে আসিয়া আমার তামাকু সাজিবে,” এ প্রার্থনাও জানাইল। 
বলিবা মাত্র উরঙ্গজেব শপথ ক্রিয়া স্বীকার করিলেন। কেন না, ক্রোধে অস্থির হইয়াছিলেন। 


ষষ্ঠ পরিচ্ছেদ 
যৌধপুরী বেগম 

পরদিন রাঁজাজ্ঞা প্রচারিত হইল। বূপনগরের ক্ষুদ্র রাজার উপর এক আদেশপত্র 
জারি হইল। যে অদ্বিতীয় কুটিলতা-ভয়ে জয়সিংহ ও যশোবন্ত সিংহ প্রভৃতি সেনাপতিগণ 
ও আজিম শাহ প্রভৃতি শাহজাদাগণ সর্বদা শশব্যস্ত_যে অভেন্য কুটিলতাজালে বদ্ধ হইয়া 
চতুরাগ্রগণ্য শিবজীও দিল্লীতে কারাবদ্ধ হইয়াছিলেন__এই আজ্াপত্র সেই কুটিলতাপ্রস্থত। 
তাহাতে লিখিত হইল যে, “বাদশাহ রূপনগরের রাজকুমারীর অপূৰ্ব্ব রূপলাবণ্যবৃত্তান্ত শ্রবণ 
ুগ্ধ'হইয়াছেন। আর রূপনগরের রাওদাহেবের সংস্বভাব ও রাজভক্তিতে বাদশাহ প্রীত 
হইয়াছেন। অতএব বাদশাহ রাজকুমারী পাণিগ্রহণ করিয়া তাহার সেই রাজভক্তি পুরস্কৃত 
করিতে ইচ্ছা করেন। রাজকন্তাকে দিল্লীতে পাঠাইবার উদ্োগ করিতে থাকুন; শীত 
রাজসৈম্ত আসিয়া কন্যাকে দিল্লীতে লইয়া যাইবে ৷” 

এই সংবাদ রূপনগরে আসিবামাত্র মহাহুলস্থল পড়িয়া গেল। রূপনগরে আর 
আনন্দের সীম! রহিল না। যোধপুর, অস্বর প্রভৃতি বড় বড় রাজপুত রাজগণ মোগল 
বাদশাহকে কন্ঠা দান করা অতি গুরুতর সৌভাগ্যের বিষয় বলিয়া বিবেচনা করিতেন। সে 
স্থলে রূপনগরের ক্ষুদ্রজীবী রাজার অদৃষ্টে এই শুভ ফল বড়ই আনন্দের বিষয় বলিয়া সিদ্ধ 
ইইল। বাদশাহের বাঁদশাহ-_বধাহার সমকক্ষ মন্য্যালোকে কেহ নাই__তিনি জামাতা 
ইইবেন,__চঞ্চলকুমারী পৃথিবীশ্বরী হইবেন__ইহার অপেক্ষা আর সৌভাগ্যের বিষয় কি 
আছে? রাজা, রাজরাণী, পৌরজন, রূপনগরের প্রজাবর্গ আনন্দে মাতিয়া উঠিল। রাণী 
দেবমন্দিরে পুজা পাঠাইয়। দিলেন; রাজা এই স্থযোগে কোন্‌ জুমারিকাতীর কোন্‌ কেনি 
গ্রাম কাড়িয়। লইবেন, তাহার ফর্দি করিতে লাগিলেন 

কেবল চঞ্চলকুমনারীর সখীজন নিরানন্দ। তাহারা জানিত যে, ও সন্ধে মৌগলছেহিনী 
চঞ্চলকুমারীর সুখ নাই। 

সংবাদট| অবশ্য দিল্লীতেও প্রচার পাইল । বাদশাহী রঙ্মহাঁলে প্রচারিত হইল। 
যোধপুরী বেগম শুনিয়া বড় নিরানন্দ হইলেন | তিনি হিন্দুর মেয়ে, মুসলমানের ঘরে পড়িয়া 

পালক্ছে, যুক্তাপ্রবালের ঝালরযুক্ত শয্যায় জরির কামদার বালিশের উপর হেলিয়া, স্থবর্ণের 
আলবোলায়, রত্বখচিত নলে, তামাকু সেবন করিতেছিল। পাশ্চাত্য মহাত্মগণের কৃপায়, 
তামাকু তখন ভারতবর্ষে আসিয়াছে । 
জেব-উন্নিসা বলিতেছেন, “সব ঠিক বলিবে ?” 
মোবারক যুক্তকরে বলিল, “আজ্ঞা করিলেই বলিব ৷” fs 
_জেব | . তুমি দরিয়াকে বিবাহ করিয়াছ ? 
মোবা । যখন স্বদেশে থাকিতাম, তখন করিয়াছিলাম । 
জেব। তাই অনুগ্রহ করিয়া আমাকে নেকা করিতে চাহিয়াছিলে? 
মোবা । আমি অনেক দিন হইল, উহাকে তাল্লাক্‌ দিয় পরিত্যাগ করিয়াছি। 7 
জেব। কেন পরিত্যাগ করিয়াছ ? 
মোবা। সে পাগল। অবশ্য তাহা আপনি বুঝিয়া থাকিবেন। - 
জেব। পাগল বলিয়া ত আমার কখনও বোধ হয় নাই। 
মোবা। সে আপনার কার্ধ্যসিদ্ধির জন্য হুজুরে হাজির হয়। কাজের সময়ে আমিও 
তাহাকে কখন পাগল দেখি নাই। কিন্ত অন্য সময়ে সে পাগল। আপনি তাহাকে খান্খা 
কোন দিন আনাইয়! দেখিবেন । 
জেব। তুমি তাহাকে পাঠাইয়! দিতে পারিবে? বলিও যে, আমার কিছু ভাল 
সুর্মার প্রয়োজন আছে। 
মোবা। আমি কাল প্রভাতে এখান হইতে দূরদেশে কিছু দিনের জন্য যাইব । 
জেব। দূরদেশে যাইবে? কৈ, সে কথা ত আমাকে কিছু বল নাই ! 
মোবা । আজ সে কথা নিবেদন করিব ইচ্ছা ছিল। 
জেব। - কোথায় যাইবে ? 
মোবা। রাজপুতানায় রূপনগর নামে গড় আছে। সেখানকার রাও সাহেবের 
কন্যাকে মহিষী করিবার অভিপ্রায় শাহান্‌ শাহের মর্জি মোবারকে হইয়াছে । কাল 
তাহাকে আনিবার জন্য রূপনগরে ফৌজ যাইবে । আমাকে ফৌজের সঙ্গে যাইতে হইবে। 
জেব। সে বিষয়ে আমার কিছু বলিবার আছে। কিন্ত আগে আর একটা কথার 
উত্তর দাও। -তুমি গণেশ জ্যোতিষীর কাছে ভাগ্য গণাইতে গিয়াছিলে? 
মোবা । গিয়াছিলাম। 
জেব। কেন গিয়াছিলে? 
মোবা। সবাই যায়, এই জন্য গিয়াছিলাম, এ কথা বলিলেই সঙ্গত উত্তর হয় ; কিন্তু 
তা ছাড়া আরও কারণ ছিল। দরিয়। আমাকে জোর করিয়! টানিয়া লইয়৷ গিয়াছিল। 


দ্বিতীয় খণ্ড ই সপ্তম পরিচ্ছেদ ঃ খোদা শাহজাদী গড়েন কেন? ৫৯ 


জেব। হু! 

এই বলিয়া জেব-উন্নিসা কিছু কাল পুষ্পরাশি লইয়৷ ক্রীড়া করিল। তার পর 
বলিল, “তুমি গেলে কেন ?” ন্‌ 

মোবারক ঘটনাটা যথাযথ বিবৃত করিলেন। জেব-উন্নিসা শুনিয়া জিজ্ঞাসা করিলেন, 
“্র্যাতিবী কি বলিয়াছিল যে, তুমি শাহজাদী বিবাহ কর, তাহা হইলে তোমার শ্রীববদ্ধি হইবে?” 

মোবা । হিন্দুর! শাহজাদী বলে না। জ্যোতিষী, রাজপুক্রী বলিয়াছিল। 

জেব। শাহজাদী কি রাজপুজী নয়? 

মোবা । নয় কেন? 

জেব। তাই কি তুমি সে দিন বিবাহের প্রস্তাব করিয়াছিলে ? 

মোবা। আমি কেবল ধৰ্ম্ম ভাবিয়া সে কথা বলিয়াছিলাম। আপনার স্মরণ 
থাকিতে পারে, আমি গণনার পূর্ব হইতে এ কথা বলিতেছি। 

জেব। কৈ, আমার ত স্মরণ হয় না। তা যাকে সকল কথাতে আর কাঁজ 
নাই। তোমাকে এত কথা জিজ্ঞাস! করিলাম, তাতে তুমি গোসা করিও না। তোমার 
গোসায় আমার বড় দুঃখ হইবে। তুমি আমার প্রাণাধিক,_তোমাকে যতক্ষণ দেখি, ততক্ষণ 
আমি সুখে থাকি। তুমি পালক্কের উপর আসিয়া বসো__আমি তোমাকে আতর মাখাই । 
নিসা তখন মোবারককে পালঙ্কের উপর বসাইয়। স্বহস্তে আতর মাখা ইতে 
«এখন সেই রূপনগরের কথাটা বলিব। জানি না, রূপনগরীর 
পিতা তাহাকে ছাড়িয়া দিবে কি না। ছাড়িয়া না দেয়, তবে কাড়িয়া লইয়া আসিবে ।” 

মোবারক বলিল, “এরূপ আদেশ ত বাদশাহের নিকট আমরা পাই নাই ৷” 

জেব। এ স্থলে আমাকেই না হয় বাদশাহ মনে করিলে? যদি বাদশাহের এরূপ 


অভিপ্রায় না হইবে, তবে ফৌজ যাইতেছে কেন? 


মোবা । পথের বিদ্বনিবারণ জন্য । 
জেব। আলম্গীর বাদশীহের ফৌজ যে কাজে যাইবে, সে ক 
হইবে? তোমরা যে প্রকারে পার, রূপনগরীকে লইয়া আসিবে । 


জেব-উ 
লাগিল। তার পর বলিল, 


ীজে তাহারা নিচ্ষল 
বাদশাহ যদি তাহাতে 


নাখোশ হন, তবে আমি আঁছি। 

মোবা। আমার পক্ষে সেই হুকুমই 
হইতেছে, জানিতে পারিলে আমার বাহুতে আরও বল হয়। 

জেখ-উন্নিদ বলিল, “সেই কথাটাই আমি বলিতে চাঁহিতেছিলাম। এই 
রূপনগরওয়ালীকে আমার কৌশলেই তলব হইয়াছে ।” 

মোষা । মতলব কি? 


যথেষ্ট । তবে, আপনার এরূপ অভিপ্রায় কেন 

জেব। মতলব এই যে, উদ্িপুরীর রূপের বড়াই আর সহ্য হয় না। শুনিলাম 
রূপনগরওয়ালী আরও খুব্স্থরৎ ৷ যদি হয়, তবে উদদিপুরীর বদলে সেই বাদশাহের উপর 
প্রভৃত্ব করিবে। আমি তাহাকে আনিতেছি; ইহা জানিলে, রূপনগরওয়ালী আমার বশীভূত 
থাকিবে। তা হ’লেই আমার একাধিপত্যের যে একটু কণ্টক আছে, তাহা দুর হইবে। তা, 
তুমি যাইতেছ, ভালই হইতেছে। যদি দেখ যে, সে উদদিপুরী অপেক্ষা সুন্দরী__ 

মোবা । আমি হজরৎ বেগম সাহেবাকে কখনও দেখি নাই। 

জেব। দেখ ত দেখাইতে পারি--এই পর্দার আড়ালে লুকাইতে হইবে । 

মোবা। ছি! | 


জেব-উন্নিসা হাসিয়া উঠিল, বলিল, “দিল্লীতে তোমার মত কয়টা বানর আছে? তা 
যাক্‌__আমি তোমায় যা বলি, শুন। উদ্দিপুরী না দেখ, আমি তাহার তস্বীর দেখাইতেছি । 
কিন্তু রপনগরীকে দেখিও। যদি তাহাকে উদিপুরীর অপেক্ষ! সুন্দর দেখ, তবে তাহাকে 


জানাইবে যে, আমারই অনুগ্রহে সে বাদশাহের বেগম হইতেছে । আর যদি দেখ, সেটা 
দেখিতে তেমন নয়” 


জেব-উন্নিসা একটু ভাবিল। মোবারক জিজ্ঞাসা করিল, “্যদি দেখি, দেখিতে ভাল 
নহে, তবে কি করিব ?” 


জৈব । তুমি বড় বিবাহ ভালবাস; তুমি আপনি বিবাহ করিও। বাদশাহ যাহাতে 
অন্থমতি দেন, তাহা! আমি করিব। 
মোবা। অধমের প্রতি কি আপনার একটু ভালবাসাও নাই? 
জেব।  বাদশাহজাদীদের আবার ভালবাসা! 
মোব|। আল্লা তবে বাদশাহজাদীদিগকে কি জন্য স্থষ্টি করিয়াছেন? 
জেব। সুখের জন্য! ভালবাসা দুঃখ মাত্র । 
মোবারক আর শুনিতে ইচ্ছা করিল না ! কথা চাপ! দিয়া কহিল, “যিনি বাদশাহের 
বেগম হইবেন, তাহাকে আমি দেখিব কি প্রকারে ?” & 
জেব। কোন কল কৌশলে । 
মোবা শুনিলে বাদশাহ কি বলিবেন ? 
জেব। সে দায় দোষ আমার । 
মোবা। আপনি যা বলিবেন, তাই করিব। কিন্ত এ গরীবকে একটু ভালবাসিতে 
হহবে। 
গেব। বলিলাম না যে, তুমি আমার প্রাণাধিক ? 
মোবা। ভাঁলবানিয়! বলিয়াছেন কি? 
গেব। বলিয়াছি, ভালবাস! গরীব দুঃখীর দুঃখ । শাহজাদীরা সে দুঃখ স্বীকার করে না। 
মৰ্ম্মাহত হইয়া মোবারক বিদায় লইয়া চলিয়। গেল। 


তৃতীয় খণ্ড 
বিবাহে বিকল্প 


প্রথম পরিচ্ছেদ 
বক ও হংসীর কথা 
নিৰ্ম্মল, ধীরে ধীরে রাজকুমারীর কাছে গিয়া বসিলেন। দেখিলেন, রাজকুমারী একা 
বসিয়া কাদিতেছেন। সে দিন যে চিত্রগুলি ক্রীত হইয়াছিল, তাঁহার একখানি রাজকুমীরীর 
হাতে দেখিলেন। নির্ম্মলকে দেখিয়া চঞ্চল চিত্রধানি উণ্টাইয়া রাখিলেন__কাহার চিত্র, - 
নিৰ্ম্মলের তাহা বুঝিতে বাকি রহিল না। নির্মল কাছে গিয়া বসিয়া, বলিল, “এখন উপ্লীয় ?” 
চঞ্চল। উপায় যাই হউক__-আমি মোগলের দাসী কখনই হইব না। 
নির্শল। তোমার অমত, তা ত জানি, কিন্তু আলম্‌গীর বাদশাহের হুকুম, রাজার কি 
সাধ্য যে, অন্যথা করেন? উপায় নাই, সখি !_্থৃতরাং তোমাকে ইহা অবশ্য স্বীকার করিতে 
হইবে । আর স্বীকার কর! ত সৌভাগ্যের বিষয়। যোধপুর বল, অশ্বর বল; রাজা, বাদশাহ, 
ওমরাহ, নবাব, স্ুব! যাহা বল, পৃথিবীতে এত বড় লোক কে আছে যে, তাহার কন্যা! দিল্লীর 
তক্তে বসিতে বাসনা করে না? পৃথিবীশ্বরী হইতে তোমার এত অসাধ কেন? 


চঞ্চল রাগ করিয়া বলিল, “তুই এখান হইতে উঠিয়া যা।” 
. নির্মল দেখিল, ও পথে কিছু হইবে না। তবে আর কোন পথে রাজকুমারীর কিছু 


উপকার যদি করিতে পারে, তাহার সন্ধান করিতে লাগিল। বলিল, “আমি যেন উঠিয়া 
গেলাম-_কিন্তু ধাহার দ্বার! প্রতিপালিত হইতেছি, আমাকে তাহার হিত খুঁজিতে হয়। তুমি 
যদি দিল্লী না যাও, তবে তোমার বাপের দশা কি হইবে, তাহা কি একবার ভাবিয়াছ ?” 
চঞ্চল । ভাবিয়াছি। আমি যদি না যাই, তবে আমার পিতার কাধে মাথা থাকিবে 
না-_রূপনগরের গড়ের একখানি পাঁতর থাকিবে না। তা ভাবিয়াছি-_আমি পিতৃহত্যা 
করিব না। বাদশাহের ফৌজ আসিলেই আমি তাহাদিগের সঙ্গে দিল্লীযাত্রা করিব। ইহা 


স্থির করিয়াছি। 
নিৰ্ম্মল প্রসন্ন হইল । বলিল, “আমিও সেই পরামর্শ ই দিতেছিলাঁম ৷” 
রাজকুমারী আবার ভ্রভঙ্গী করিলেন__বলিলেন, “তুই কি মনে করেছিস্‌ যে, আমি 


র শয্যায় শয়ন করিব? হংসী কি বকের সেবা করে?” 


দিল্লীতে গিয়া মুসলমান বানরে 
রিয়া জিজ্ঞাসা করিল, “তবে কি করিবে ?” 


নির্মল কিছুই বুঝিতে না পা 


৬২ এ ৰ রাজসিংহ 


চঞ্চলকুমারী হস্তের একটি অন্ধুরীয় নির্মীলকে দেখাইল ; বলিল, “দিল্লীর পথে বিষ 
খাইব।৮ নিৰ্ম্মল জানিত, এ জী বিষ আছে। 

নিৰ্ম্মল বলিল, “আর কি কোন উপায় নাই ?” 

চঞ্চল বলিল, “আর উপায় কি সথি? কে এমন বীর পৃথিবীতে আছে যে, আমায় 
উদ্ধার করিয়া দিল্লীশ্বরের সহিত শক্রতা করিবে? রাজপুতানার কুলাঙ্গার সকলই মোগলের 
দাস-_ আর কি সংগ্রাম আছে, না প্রতাপ আছে ?” 

নির্মল। কি বল রাজকুমারি! সংগ্রাম, কি প্রতাপ যদি থাকিত, তবে তাহারাই 
বা তোমার জন্য সর্ব্বস্বপণ করিয়| দিল্লীর বাদশাহের সঙ্গে বিবাদ করিবে কেন? পরের 
জন্য কেহ সহজে সৰ্ব্বস্বপণ করে না। প্রতাপ নাই, সংগ্রাম নাই, রাজসিংহ আঁছে__কিন্ত 
তোমার জন্য রাঁজসিংহ সর্ববস্বপণ করিবে কেন? বিশেষ তুমি মাড়বারের ঘরাণা। 

চঞ্চল। সে কি? বাহুতে বল থাকিলে কোন্‌ রাজপুত শরণাগতকে রক্ষা করে 
নাই? আমি তাই ভাবিতেছিলাম নিৰ্ম্মল! আমি এ বিপদে সেই সংগ্রাম, প্রতাপের 
বংশতিলকেরই শরণ লইব__তিনি কি আমায় রক্ষা করিবেন না? 

বলিতে বলিতে চঞ্চলদেবী ঢাঁকা ছবিখানি উণ্টাইলেন-_নিৰ্শ্মল দেখিল, সে রাজসিংহের 
মূত্তি। চিত্র দেখিয়া রাজকুমারী বলিতে লাগিলেন, “দেখ সখি, এ রাঁজকান্তি দেখিয়! তোমার 
কি বিশ্বাস হয় না যে, ইনি অগতির গতি, অনাথার রক্ষক? আমি যদি ইহার শরণ লই, 
ইনি কি রক্ষা করিবেন না?” 

নির্মলকুমারী অতি স্থিরবুদ্ধিশালিনী_ চঞ্চলের সহোদরাধিকা। নির্মল অনেক 
ভাবিল। শেষে চঞ্চলের প্রতি স্থিরদৃষ্টি করিয়া জিজ্ঞাসা করিল, “রাজকুমারি! যে LE 
তোমাকে এ বিপদ্‌ হইতে রক্ষা! করিবে, তাহাকে তুমি কি দিবে ?” 

রাজকুমারী বুঝিলেন। কাতর অথচ অবিকম্পিত কণ্ঠে বলিলেন, “কি দিব সখি! 
আমার কি আর দিবার আছে? আমি যে অবলা!” 

নির্মল। তোমার তুমিই আছ। 

চঞ্চল অপ্রতিভ হইয়া বলিল, “দূর হ!” 

নিৰ্ম্মল । তা রাজার ঘরে এমন হইয়া থাকে। তুমি যদি রুক্মিণী হইতে পার, 
যদুপতি আসিয়া অবশ্য উদ্ধার করিতে পারেন। 

চঞ্চলকুমারী মুখাবনত করিল । যেমন সুর্য্যোদয়কালে মেঘমালার উপর লো তরঙ্গের 
পর উজ্জলতর তরঙ্গ আসিয়| পলকে পলকে নূতন সৌন্দর্য্য উন্মেষিত করে, চঞ্চলকুমারীর মুখে 
তেমনই পলকে পলকে স্থুখের, লজ্জার, সৌন্দর্য্যের নবনবোন্মেষ হইতে লাগিল। বলিল, 


“তাহাকে পাইব, আমি কি এমন ভাগ্য করিয়াছি? আমি বিকাইতে চাহিলে তিনি কি 
কিনিবেন ?” 


তৃতীয় খণ্ড £ প্রথম পরিচ্ছেদ £ বক ও হংসীর কথা ৬৬ 


নির্দল। সে কথার বিচারক তিনি__আমরা নই। রাজসিংহের বাহুতে শুনিয়াছি, 
বল আছে; তার কাছে কি দূত পাঠান যায় না? গোপনে__কেহ না জানিতে পারে, এরূপ 
দূত কি তাহার কাছে যায় না? 
চঞ্চল ভাবিল। বলিল, “তুমি আমার গুরুদেবকে ডাকিতে পাঠাও। আমায় আর 
কে তেমন ভালবাসে? কিন্তু তাহাকে সকল কথা বুঝাইয়! বলিয়া! আমার কাছে আনিও। 
সকল কথা বলিতে আমার লজ্জা করিবে” 
এমন সময়ে সখীজন সংবাদ লইয়া আসিল যে, একজন মতিওয়াঁলী মতি বেচিতে 
আসিয়াছে রাজকুমারী বলিলেন, “এখন আমার মতি কিনিবার সময় নহে। ফিরাইয়া দাও ৷? 


পুরবাঁসিনী বলিল, “আমরা ফিরাইবার চেষ্টা করিয়াছিলাম, কিন্তু সে কিছুতেই ফিরিল না। বোধ 


হইল যেন, তার কি বিশেষ দরকার আছে ।” তখন অগত্যা চঞ্চলকুমারী তাহাকে ডাকিলেন। 


মতিওয়ালী আসিয়া কতকগুলা। ঝুটা মতি দেখাইল। রাজকুমারী বিরক্ত হইয়া 
বলিলেন, “এই ঝুট! মতি দেখাইবার জন্য তুমি এত জিদ্‌ করিতেছিলে ?” 
মতিওয়ালী বলিল, “না । আমার আরও দেখাইবার জিনিস আছে। কিন্তু তাহা 


আপনি একটু পুবিদা না হইলে দেখাইতে পারি না।” 
চঞ্চলকুমারী বলিল, «আমি একা তোমার সঙ্গে কথা কহিতে পারিব না; কিন্ত একজন 


সখী থাকিবে । নির্মল থাক, আর সকলে বাহিরে যাও 1৮ 
তখন আর সকলে বাহিরে গেল । দেবী__সে মতিওয়ালী দেবী ভিন্ন আর কেহ না_ 
যোধগুরী বেগমের পাঞ্জা দেখাইল। দেখিয়া, পড়িয়া চঞ্চলকুমারী জিজ্ঞাস! করিলেন, “এ 


পাঞ্জা তুমি কোথায় পাইলে ?” চু 
দেবী। যোধপুরী বেগম আমাকে দিয়াছেন । 
চঞ্চল। তুমি তার কে? 
দেবী। আমি তীর বাদী। র 
চঞ্চল । কেনই বা এ পাঞ্জা লইয়া এখানে আসিয়াছ? 
দেবী তখন সকল কথা বুঝাইয়া বলিল । শুনিয়। নির্মল ও চঞ্চল পরস্পরের মুখপাঁনে 


. চাহিতে লাগিলেন । 
চঞ্চল, দেবীকে পুরস্কৃত করিয়। বিদায় দিলেন । 
দেবী যাইবার সময়ে যোধপুরীর পাঞ্জাখানি লইয়া গেল না। ইচ্ছাপুরর্বক রাখিয়া 


গেল। মনে করিল, «কোথায় ফেলিয়া দিবে কুড়াইয়া নিবে!” এই ভাবিয়া দেবী 
চঞ্চলকুমারীর নিকট পাঞ্জা ফেলিয়া গেল৷ সে গেলে পর চঞ্চলকুমারী বলিলেন, নির্মল ! 


উহাকে ডাক ; সে পাঞ্জাখানা ফেলিয়। গিয়াছে!” 


৬৪ - রাজসিংহ 

নিৰ্ম্মল ৷ ফেলিয়া যায় নাই__বোধ হইল যেন, ইচ্ছাপূৰ্ববক রাখিয়া গিয়াছে। 

চঞ্চল। . আমি নিয়|৷ কি করিব? 

নিৰ্ম্মল । এখন রাখ, কোন সময়ে না কোন সময়ে যোধপুরীকে ফেরৎ দিতে পাঁরিবে। 

চঞ্চল । তা যাই হোক, বেগমের কথায় আমার বড় সাহস বাড়িল। আমর! দুইটি 
বালিকায় কি পরামর্শ করিতেছিলাম__তা৷ ভাল, কি মন্দ__ঘটিবে কি না ঘটিবে, কিছুই 
বুঝিতে পারিতেছিলাম না। এখন সাহস হইয়াছে । রাজসিংহের আশ্রয় গ্রহণ করাই ভাল। 

নির্মাল। সে ত অনেক কাল জানি। 

এই বলিয়৷ নির্মল হাসিল । চঞ্চলও মাথা হেট করিয়! হাসিল । 

নির্মল উঠিয়া গেল। কিন্তু তাহার মনে কিছুমাত্র ভরসা হইল না। সে কাদিতে 
কাদিতে গেল। 


দ্বিতীয় পরিচ্ছেদ 
অনন্ত মিশ্র 


অনন্ত মিশ্র, চঞ্চলকুমারীর পিতৃকুলপুরোহিত। কন্যানিধিবশেষে, চঞ্চলকুমারীকে 
ভালবাসিতেন। তিনি মহামহোপাধ্যায় পণ্ডিত। সকলে তাহাকে ভক্তি করিত । চঞ্চলের 
নাম করিয়া তাহাকে ভাকিয়। পাঠাইবামাত্র তিনি অন্তঃপুরে আসিলেন__কুলপুরোহিতের 
অবারিতদ্বার । পথিমধ্যে নির্মল তাহাকে গ্রেপ্তার করিল এবং সকল কথা বুঝাইয়া দিয়া 
ছাড়িয়| দিল । 

বিভুতিচন্দনবিভূষিত, প্রশস্তললাট, দীৰ্ঘকায়, রুদ্রাক্ষশোভিত, হাস্তবদন, সেই ব্রাহ্মণ 
চঞ্চলকুমারীর কাছে আসিয়া দাড়াইলেন। নির্মল দেখিয়াছিল যে, চঞ্চল কাদিতেছে, কিন্ত 
আর কাহারও কাছে চঞ্চল কীদিবার মেয়ে নহে। গুরুদেব দেখিলেন, চঞ্চল স্থিরমূত্তি। 
বলিলেন, “মা লক্ষ্মী-_আমাকে স্মরণ করিয়াছ কেন ?” 

চঞ্চল । আমাকে বাঁচাইবার জন্য । আর কেহ নাই যে, আমায় বাঁচায় ৷ 

অনন্ত মিশ্র হাসিয়া বলিলেন, “বুঝেছি, রুঝ্িণীর বিয়ে, তাই পুরোহিত বুড়োকেই 
দ্বারকাঁয় যেতে হবে। তা দেখ দেখি মা, লক্ষ্মীর ভাণ্ডারে কিছু আছে কি না__পথখরচটা৷ 
জুটিলেই আমি উদয়পুরে যাত্রা করিব ৷” 

চঞ্চল একটি জরির থলি বাহির করিয়! দিল। তাহাতে আশরফি ভরা ৷ পুরোহিত 
পাঁচটি আশরফি লইয়া অবশিষ্ট ফিরাইয়। দিলেন__বলিলেন, “পথে অন্নই খাইতে হইবে 
আশরফি খাইতে পারিব নাঁ। একটি কথা বলি, পারিবে কি ?” 

চঞ্চল বলিলেন, “আমাকে আগুনে ঝাঁপ দিতে বলিলেও, আমি এ বিপদ্‌ হইতে উদ্ধার 
হইবার জন্য তাঁও পারি। কি আজ্ঞা করুন ৷” 

মিশ্র। রাণা রাজসিংহকে একখানি পত্র লিখিয়। দিতে পাঁরিবে ? 

চঞ্চল ভাৰিল। বলিল, “আমি বালিকা__পুরস্্রী; তাহার কাছে অপরিচিতা__কি 
প্রকারে পত্র লিখি? কিন্ত আমি তাহার কাছে যে ভিক্ষা চাহিতেছি, তাহাতে লঙ্জারই বা 
স্থান কই? লিখিব ৷” | 

মিশ্র । আমি লিখাইয়া দিব, না আপনি লিখিবে? 

চঞ্চল । আপনি বলিয়| দিন। J 

নিৰ্ম্মল সেখানে আলিয়া দাড়াইয়াছিল। সে বলিল, “তা হইবে না। এ বাষুনে বুদ্ধির 
কাজ নয়_এ মেয়েলি বুদ্ধির কাঁজ। আমরা পত্র লিবিব। আপনি প্রস্তুত হইয়া 
আস্মুন।৮ 

মিশ্র ঠাকুর চলিয়া গেলেন, কিন্ত গৃহে গেলেন না। রাজা বিক্রমসিংহের নিকট দর্শন 


দিলেন। বলিলেন, “আমি দেশপর্য্যটনে গমন করিব, মহারাজকে আনীব্র্বাদ করিতে 


আসিয়াছি।” কি জন্য কোথায় যাইবেন, রাজা তাহা জানিবার ইচ্ছা প্রকাশ করিলেন, 
কিন্তু ব্রাহ্মণ তাহা কিছুই প্রকাশ করিয়া বলিলেন না। তথাপি তিনি যে উদয়পুর পর্য্যন্ত 
যাইবেন, তাহা স্বীকার করিলেন এবং রাণার নিকট পরিচিত হইবার জন্য একখানি লিপির 


জন্য প্রার্থিত হইলেন! রাজাও পত্র দিলেন। ৮ 
অনন্ত মিশ্র রাজার নিকট হইতে পত্র সংগ্রহ করিয়! চঞ্চলকুমারীর নিকট পুনরাগমন 


করিলেন। ততক্ষণ চঞ্চল ও নির্মল দুই জনে ছুই বুদ্ধি একত্র করিয়া একখানি পত্র সমাপন 
করিয়াছিল। পত্র শেষ করিয়া রাজনন্দিনী একটি কৌটা হইতে অপুর্ব শৌভাবিশিষ্ট 
যুকুতাবলয় বাহির করিয়া ব্রাহ্মণের হস্তে দিয়া বলিলেন, “রাণা পত্র পড়িলে, আমার 
প্রতিনিধিত্বরপ আপনি এই রাখি বাঁধিয়া দিবেন! রাজপুতকুলের যিনি চূড়া, তিনি কখন 


রাজপুতকন্তার প্রেরিত রাখি অগ্রাহা করিবেন না” 
মিশ্র ঠাকুর স্বীকৃত হইলেন রাজকুমারী তাহাকে প্রণাম করিয়া, বিদায় করিলেন। 


তৃতীয় পরিচ্ছেদ - 


মিশ্র ঠাকুরের নারায়ণস্মরণ 


ষ্ঠ প্রভৃতি নিতান্ত প্রয়োজনীয় দ্রব্য এবং একমাত্র ভৃত্য 


পরিধেয় বনত ছতর, বষট, চন্দনকা b 
সঙ্গে লইয়া, অনন্ত মিশ্র গৃহিনীর নিকট হইতে বিদায় লইয়া উদয়পুর যাঁত্র। করিলেন। গৃহিনী 


a 


৬৬ রাজসিংহ 


বড় পীড়াগীড়ি করিয়া ধরিল, «কেন যাইবে £৮ মিশ্র ঠাকুর বলিলেন, “রাণার কাছে কিছু 
বৃত্তি পাইব ৷” গৃহিণী তৎক্ষণাৎ শান্ত হইলেন ; বিরহযন্ত্রণ আর তাহাকে দাহ করিতে পারিল 
না, অর্থলাভের আশাম্বরূপ শরীতলবারিপ্রবাহে সে প্রচণ্ড বিচ্ছেদবহ্ছি বার কত ফৌস্‌ ফৌস্‌ 
করিয়া নিবিয়া গেল। মিশ্র ঠাকুর ভৃত্য সঙ্গে যাত্রা করিলেন। তিনি মনে করিলে অনেক 
লোক সঙ্গে লইতে পারিতেন, কিন্ত অধিক লোক থাকিলে কাণাকাঁনি হয়, এজন্য লইলেন ন|। 

পথ অতি ছুর্গম__বিশেষ পার্বত্য পথ বন্ধুর, এবং অনেক স্থানে আশ্রয়শুন্য। একাহারী 
ব্রাহ্মণ যে দিন যেখানে আশ্রয় পাইতেন, সে দিন সেখানে আতিথ্য স্বীকার করিতেন; 
দিনমানে পথ অতিবাহন করিতেন। পথে কিছু দস্থ্যভয় ছিল- ব্রাহ্মণের নিকট রত্ববলয় 
আছে বলিয়া ব্ৰাহ্মণ কদাপি একাকী পথ চলিতেন না। সঙ্গী জুটিলে চলিতেন। সঙ্গী 
ছাড়া হইলেই আশ্রয় খু'জিতেন। একদিন রাত্রে এক দেবালয়ে আতিথ্য স্বীকার করিয়া, 
পরদিন প্রভাতে গমনকালে, তাহাকে সঙ্গী খু'জিতে হইল না। চারি জন বণিক্‌ এ দেবালয়ের 
অতিথিশালায় শয়ন করিয়াছিল, প্রভাতে উঠিয়া তাহারাঁও পার্বত্যপথে আরোহণ করিল। 
্রাহ্মণকে দেখিয়৷ উহার জিজ্ঞাসা করিল, “ভুমি কোথা যাইবে?” ব্ৰাহ্মণ বলিলেন, “আমি 
উদয়পুর যাইব” বণিকেরা বলিল, “আমরাও উদয়পুর যাইব। ভাল হইয়াছে, একত্রে 
যাই চলুন” ব্রাহ্মণ আনন্দিত হইয়া! তাহাদিগের সঙ্গী হইলেন। জিজ্ঞাসা করিলেন, 
িদয়পুর আর কত দূর?” বণিকেরা বলিল, “নিকট | আজ সন্ধ্যার মধ্যে উদয়পুর 
পৌছিতে পারিব। এ সকল স্থান রাণার রাজ্য ।” 

এইরূপ কথোপকথন করিতে করিতে তাহারা চলিতেছিল। পার্বত্য পথ, অতিশয় 
ছুরারোহণীয় এবং ছুরবরোহণীয়, সচরাচর বসতিশৃন্য। কিন্তু এই দুর্গম পথ প্রায় শেষ হইয়া 
আসিয়াছিল--এখন সমতল ভূমিতে অবরোহণ করিতে হইবে। পথিকেরা এক অনির্ব্বচনীয় 
শোভাময় অধিত্যকায় প্রবেশ করিল। ছুই পার্শ্বে অনতি-উচ্চ পর্ব্বতদ্বয়, হরিত-বৃক্ষাদি- 
শোভিত হইয়া আকাশে মাথা তুলিয়াছে, উভয়ের মধ্যে কলনাদিনী ক্ষুদ্র। প্রবাহিণী 
নীলকাচপ্রতিম সফেন জলপ্রবাহে উপলদল ধৌত করিয়া বনাসের অভিমুখে চলিতেছে । 
তটিনীর ধার দিয়া মন্ুপ্তগণ্য পথের রেখা পড়িয়াছে। সেখানে নামিলে, আর কোন দিক্‌ 
হইতে কেহ পথিককে দেখিতে পায় না; কেবল পর্ববতদ্ধয়ের উপর হইতে দেখা যায়। 

সেই নিভৃত স্থানে অবরোহণ করিয়া, একজন বণিক্‌ ত্রাঙ্গাণকে জিজ্ঞাস। করিল, 
“তোমার ঠাই টাকা কড়ি কি আছে ?” 

্রাহ্মণ প্রশ্ন শুনিয়া চমকিত ও ভীত হইলেন । ভাবিলেন, বুঝি এখানে' দস্থ্যর বিশেষ 
ভয়, তাই সতর্ক করিবার জন্য বণিকেরা জিজ্ঞাসা করিতেছে । দুর্ব্বলের অবলম্বন মিথ্যা 
কথা। ব্রাহ্মণ বলিলেন, “আমি ভিক্ষুক ব্রাহ্মণ, আমার কাছে কি থাকিবে 1” 

বণিক্‌ বলিল, “যাহা কিছু থাকে, আমাদের নিকট দাও। নহিলে এখানে রাখিতে 
পারিবে না।৮ ২ 

ব্ৰাহ্মণ ইতস্ততঃ করিতে লাঁগিলেন। একবার মনে করিলেন, রত্ববলয় রক্ষার্থ 
বণিকৃদিগকে দিই ; আবার ভাবিলেন, ইহার! অপরিচিত, ইহাদিগকেই বা বিশ্বাস কি? এই 
ভাবিয়া ইতস্ততঃ করিয়া ব্রাহ্মণ পূর্বববং বলিলেন, “আমি ভিক্ষুকআমার কাছে কি থাকিবে 7৮ 

বিপৎকালে যে ইতস্ততঃ করে, সেই মারা যাঁয়। ত্রাহ্মণকে ইতস্ততঃ করিতে দেরি 
ছদ্মবেশী বণিকের! বুঝিল যে, অবশ্য ব্রাহ্মণের কাছে বিশেষ কিছু আছে। একজন তৎক্ষণাৎ 
ব্রাহ্মণের ঘাড় ধরিয়! ফেলিয়! দিয়! তাহার বুকে আটু দিয়া বসিল__এবং তাহার মুখে হাত 
দিয়! চাপিয়া ধরিল। মিশ্র ঠাকুরের ভৃত্যটি তৎক্ষণাৎ কোন্‌ দিকে পলায়ন করিল, কেহ 
দেখিতে পাইল না। মিশ্র ঠাকুর বাঙ্নিষ্পত্তি করিতে না পারিয়া নারায়ণস্মরণ করিতে 
লাঁগিলেন। আর একজন, তাঁহার গাঁটরি কাড়িয়া লইয়া খুলিয়া দেখিতে লাগিল। তাহার 
ভিতর হইতে চঞ্চলকুমারী প্রেরিত বলয়, ছুইখানি পত্র, এবং আশরফি পাওয়া গেল। দস্থ্য 
তাহা হস্তগত করিয়া সঙ্গীকে বলিল, “আর ত্রহ্মহত্যাঁ করিয়া কাজ নাই। উহার যাহ! ছিল, 
তাহা পাইয়াছি। এখন উহাকে ছাড়িয়া দে।” 

আর একজন দস্যু বলিল, “ছাড়িয়া দেওয় হইবে না। ক্রান্ধণ তাহা হইলে এখনই 
একটা গোলযোগ করিবে । আজকাল রাণা রাঁজসিংহের বড় 'দৌরাত্ম্--তীহার শাসনে 
বারপুরুষে আর অন্ন করিয়া খাইতে পারে না। উহাকে এই গাছে বাধিয়া রাখিয়া যাই” 

এই বলিয়া! দক্থ্যগণ মিশ্র ঠাকুরের হস্ত পদ এবং মুখ তাহার পরিধেয় বস্ত্রে দৃঢ়তর 
বাধিয়া, পর্বতের সানুদেশস্থিত একটি ক্ষুদ্র বৃক্ষের কাণ্ডের সহিত বাধিল। পরে 
চঞ্চলকুমারীদত্ত রদ্ববলয় ও পত্র প্রভৃতি লইয়া! ক্ষুদ্র নদীর তীরবর্তী পথ অবলম্বন করিয়া 
পর্ববতান্তরালে অদৃশ্য হইল । সেই সময়ে পর্ব্বতের উপরে দাড়াইয়া একজন অশ্বারোহী 
তাহাদিগকে দেখিল। তাহারা, অশ্বারোহীকে দেখিতে পাইল না, পলায়নে ব্যস্ত । 

দক্থ্যগণ পার্বতীয়া প্রবাহিণীর তটবত্তাঁ বনমধ্যে প্রবেশ করিয়া অতি দুর্গম ও মনুত্য- 
সমাগমশূন্য পথে চলিল। এইরূপ কিছু দূর গিয়া, এক নিভৃত গুহামধ্যে প্রবেশ করিল । 

গুহাঁর ভিতর খাঁদ্য দ্রব্য, শয্যা, পাকের প্রয়োজনীয় দ্রব্য সকল প্রস্তুত ছিল। দেখিয়া 
বোধ হয়, দস্থ্যগণ কখন কখন এই গুহামধ্যে লুকাইয়! বাস করে। এমন কি, কলসীপূর্ণ 
জল পৰ্য্যন্ত ছিল। 'দন্থ্যুগণ সেইখানে উপস্থিত হইয়া তামাকু সাজিয়া খাইতে লাগিল এবং 
একজন পাকের উদ্যোগ করিতে লাগিল । একজন বলিল, “মাঁণিকলাল, রসুই পরে হইবে। 
প্রথমে মালের ব্যবস্থা কি হইবে, তাহার মীমাংসা করা যাউক ৷” 

মাণিকলাল বলিল, “মালের কথাই আগে হউক ৮ 

তখন আশরফি কয়টি কাটিয়া চারি ভাগ করিল। এক একজন এক এক ভাগ 
লইল। রত্ববলয় বিক্রয় ন! হইলে ভাগ হইতে পারে ন!-তাহ! সম্প্রতি অবিভক্ত রহিল । 
পত্র দুইখানি কি কর! যাইবে, তাহার মীমাংসা হইতে লাগিল। দলপতি বলিলেন, “কাগজে 
আর কি হইবে-উহ! পোড়াইয়া ফেল।” এই বলিয়া পত্র দুইখানি সে মাণিকলালকে 
অগ্নিদেবকে সমর্পণ করিবার জন্য দিল । 

মাণিকলাল কিছু কিছু লিখিতে পড়িতে জানিত। সে পত্র দুইখানি আছ্যোপান্ত পড়িয়া 
আনন্দিত হইল । বলিল, “এ পত্র নষ্ট করা হইবে না। ইহাতে রোজগার হইতে পাঁরে 1” 

“কি? কি?” বলিয়া আর তিন জন গোলযোগ করিয়া উঠিল। মাণিকলাল তখন 
চঞ্চলকুমারীর পত্রের বৃত্তান্ত তাহাদিগকে সবিস্তারে বুঝাইয়৷ দিল। শুনিয়! চৌরের। বড় 
আনন্দিত হইল। 

মাণিকলাল বলিল, “দেখ, এই পত্র রাণাকে দিলে কিছু পুরস্কার পাইব ।” 

দলপতি বলিল, “নিৰ্ব্বোধ! রাঁণা যখন জিজ্ঞাসা করিবে, তোমরা এ পত্র কোথায় 
পাহিলে, তখন কি উত্তর দিবে? তখন কি বলিবে যে, আমরা রাহাজানি করিয়া পাইয়াছি ? 
রাণার কাছে পুরস্কারের মধ্যে প্রাণদণ্ড হইবে । তাহা নহে-_এ পত্র লইয়া গিয়া বাদশাহকে 
দিব__বাদশীহের কাছে এরূপ সন্ধান, দিতে পারিলে অনেক পুরস্কার পাওয়া যায়, আমি 
জাঁনি। আঁর ইহাঁতে-_» 

দলপতি কথা সমাপ্ত করিতে অবকাশ পাইলেন না। কথা মুখে থাকিতে থাকিতে 
তাহার মস্তক স্বন্ধ হইতে বিচ্যুত হইয়া ভূতলে পড়িল । 

অশ্বারোহী পর্বতের উপর হইতে দেখিল, চারি জনে একজনকে বাঁধিয়া রাখিয়া 
চলিয়। গেল। আগে কি হইয়াছে, তাহা সে দেখে নাই, তখন সে পৌছে নাই । অশ্বারোহী 
নিঃশব্দে লক্ষ্য করিতে লাগিল, উহার! কোন্‌ পথে যায়। তাহারা যখন নদীর বাক. ফিরিয়া 
পর্ববতান্তরালে অদৃশ্য হইল, তখন অশ্বারোহী অশ্ব হইতে নামিল। পরে অশ্বের গায়ে হাত 
বুলাইয়| বলিল, “বিজয়! এখানে থাকিও_আমি আঁপিতেছি__কোন শব্দ করিও ন! ৷” 
অশ্ব স্থির হইয়া দাড়াইয়| রহিল; তাহার আরোহী পাদচারে অতি দ্রুতবেগে পর্বত হইতে 
অবতরণ করিলেন। পর্বত যে বড় উচ্চ নহে, তাহা! পূর্বেই বল! হইয়াছে। 

অশ্বারোহী পদত্রজে ' মিশ্র ঠাকুরের কাছে আসিয়া তাহাকে বন্ধন হইতে মুক্ত 

করিলেন। মুক্ত করিয়া জিজ্ঞাসা করিলেন, “কি হইয়াছে, অল্প কথায় বলুন।” মিশ্র 
বলিলেন, “চারি জনের সঙ্গে আমি একত্র আঁসিতেছিলাম। তাহাদের চিনি না__পথের 
আলাপ; তাহারা বলে “আমরা বণিকৃ।' এইখানে আনিয়! তাহারা মারিয়া ধরিয়া আমার 
যাহ। কিছু ছিল, কাঁড়িয়া লইয়া গিয়াছে ।” 

প্রশ্বকর্তা জিজ্ঞাসা করিলেন, “কি কি লইয়া গিয়াছে ?” 

ব্ৰাহ্মণ বলিল, “একগাছি মুক্তার বালা, কয়টি আশরফি, দুইখানি পত্র ৷” 

রশ্নকর্তা বলিলেন, “আপনি এইখানে থাকুন। উহার! কোন্‌ দিকে গেল, আমি 
দেখিয়! আঁসি ৷” | 

ব্ৰাহ্মণ বলিলেন, “আপনি যাইবেন কি প্রকারে ? তাহারা চারি জন, আপনি এক! ৷” 

আগন্তক বলিল, “দেখিতেছেন নাঃ আমি রাজপুত সৈনিক ৷” 

অনন্ত মিশ্র দেখিলেন, এই ব্যক্তি যুদ্ধব্যবসায়ী বটে। তাহার কোমরে তরবারি এবং 
পিস্তল, এবং হস্তে বর্শা । তিনি ভয়ে আর কথা কহিলেন ন।। 

রাজপুত, যে পথে দন্থ্যগণকে যাইতে দেখিয়াছিলেন, সেই পথে অতি সাবধানে 
তাহাদিগের অনুসরণ করিতে লাগিলেন! কিন্ত বনমধ্যে আসিয়া আর পথ পাইলেন না, 
অথবা দ্থ্যদিগের কোন নিদর্শন পাইলেন না। : 

তখন রাজপুত আবার পর্বতের শিখরদেশে আরোহণ করিতে লাগিলেন কিয়ংক্ষণ 
ইতস্ততঃ দৃষ্টি করিতে করিতে 'দেখিলেন যে, দূরে বনের ভিতর প্রচ্ছন্ন থাকিয়া, চারি জনে 
যাইতেছে । সেইখানে কিছুক্ষণ অবস্থিতি করিয়া দেখিতে লাগিলেন, ইহারা কোথায় যাঁয়। 
দেখিলেন, কিছু পরে উহার! একটা পাহাড়ের তলদেশে গেল, তাঁহার পর উহাদের আর 
দেখা গেল না । তখন রাজপুত সিদ্ধান্ত করিলেন যে, উহার! হয় এখানে বসিয়া বিশ্রাম 
করিতেছে__বৃক্ষারদির জন্য দেখা যাইতেছে না) নয়, ও পর্ববততলে গুহা আছে, তাহার মধ্যে 
প্রবেশ করিয়াছে। 

রাজপুত, বৃগ্ষাদি চিহ্ন দ্বার! সেই স্থানে যাইবার পথ বিলক্ষণ করিয়া নিরূপণ 
করিলেন। পরে অবতরণ করিয়া বনমধ্যো গ্রবেশপুর্বক সেই সকল চিহ্ুলক্ষিত পথে 
চলিলেন। এইরূপে বিবিধ কৌশলে তিনি পূর্ববলক্ষিত স্থানে আসিয়া দেখিলেন, পর্ববততলে 
একটি গুহা আছে। গুহামধ্যে মনুষ্যের কথাবার্তা শুনিতে পাইলেন । 

এ পর্ধ্যন্ত আসিয়া রাঁজপুত কিছু ইতস্ততঃ করিতে লীগিলেন। উহার! চারি জন_ 
তিনি একা } এক্ষণে গুহামধ্যে প্রবেশ করা উচিত কি না? যদি গুহাদ্বার রোধ করিয়া উহীরা 
চাঁরি জনে তাহার সঙ্গে সংগ্রাম করে, তবে তাঁহার বীচিবার অন্তাবনা নাই। কিন্তু এ কথ। 
রাজপুতের মনে বড় অধিকক্ষণ স্থান পাইল না_ সৃত্যভয় আবার ভয় কি? মৃত্যুভয়ে রাজপুত 

কোন কাৰ্য্য হইতে বিরত হয় না। কিন্তু দ্বিতীয় কথ! এই যে, তিনি গুহামধ্যে প্রবেশ 
করিলেই তাহার হস্তে ছুই একজন অবশ্য মরিবে, যদি উহার! সেই দস্থ্যদল না হয়? তবে 
নিরপরাধীর, হত্যা হইবে । 

এই ভাবিয়া রাজপুত সন্দেহভগ্রনার্থ অতি ধীরে ধীরে গুহাদ্বারের নিকট আসিয়। 
দাড়াইয়৷ ভভ্যন্তরস্থ ব্যক্তিগণের কথাবার্ত। কর্ণপাত করিয়া শুনিতে লাগিলেন ৷ দন্থ্যর! 
তখন অপহৃত সম্পত্তির বিভাগের কথ। কহিতেছিল। শুনিয় রাজপুতের নিশ্চয় প্রতীতি 
হইল যে, উহারা দস্থ্য বটে। রাজপুত তখন গুহামধ্যে প্রবেশ করাই স্থির করিলেন । 

ধীরে ধীরে বর্শা বনমধ্যে লুকাইলেন। পরে অসি নিফোধিত করিয়া দক্ষিণ হস্তে দৃঢ়- 
মুষ্টিতে ধারণ করিলেন। বাম হস্তে পিস্তল লইলেন। দস্থযরা যখন চঞ্চলকুমারীর পত্র পাইয়! 
অর্থলাভের আকাঙ্ক্ষায় বিমুগ্ধ হইয়া অন্যমনস্ক ছিল, সেই সময়ে রাজপুত অতি সাবধানে 
পাদবিক্ষেপ করিতে করিতে গুহামধ্যে প্রবেশ করিলেন। দলপতি গুহাদ্বারের দিকে পশ্চাৎ 
কিরিয়া বসিয়াছিল। প্রবেশ করিয়া রাজপুত দৃঢ়মুষ্টিধৃত তরবারি দলপতির মস্তকে আঘাত 
করিলেন। তাহার হস্তে এত বল যে, এক আঘাতেই মস্তক দ্বিখণ্ড হইয়া ভূতলে পড়িয়া গেল। 

সেই মুহূর্তেই দ্বিতীয় একজন দ্য, যে দলপতির কাছে বসিয়াছিল, তাহার দিকে 
ফিরিয়া রাজপুত তাহার মস্তকে এরূপ কঠিন পদাঘাত করিলেন যে, সে মুচ্ছিত হইয়া ভূতলে 
পড়িল। রাজপুত, অন্য ছুই জনের উপর দৃষ্টি করিয়া দেখিলেন যে, একজন গুহাপ্রান্তে 
থাকিয়া তাহাকে প্রহার করিবার জন্য এক খণ্ড বৃহৎ প্রস্তর তুলিতেছে। রাজপুত তাহাকে 
লক্ষ্য করিয়| পিস্তল উঠাইলেন; সে আহত হইয়! ভূতলে পড়িয়া তৎক্ষণাৎ প্রাণত্যাগ 
করিল। অবশিষ্ট মাণিকলাল, বেগতিক দেখিয়া, গুহাদ্বারপথে বেগে নিষ্কান্ত হইয়। উদ্ধশ্বাসে 
পলায়ন করিল । রাজপুতও বেগে তাহার পশ্চাৎ ধাবিত হইয়া গুহা হইতে নিঙ্কান্ত 
হইলেন। এই সময়ে, রাজপুত যে বর্শা বনমধ্যে লুকাইয়। রাখিয়াছিলেন, তাহা! মাণিকলালের 
পায়ে ঠেকিল। মাণিকলাল, তৎক্ষণাৎ তাহা তুলিয়া লইয়| দক্ষিণ হস্তে ধারণ করিয়া 
রাজপুতের দিকে ফিরিয়া দাড়াইল। তাহাকে লক্ষ্য করিয়া বলিল, “মহারাজ! আমি 
আপনাকে চিনি। ক্ষান্ত হউন, নহিলে এই বর্শায় বিদ্ধ করিব |? 

রাজপুত হাসিয়া বলিলেন, “তুমি যদি আমাকে বর্শ। মারিতে পারিতে, তাহা হইলে 
আমি উহা বাম হস্তে ধরিতাম। কিন্ত তুমি উহা মারিতে পারিবে নাঁ_এই দেখ।” এই 
কথা বলিতে না বলিতে রাজপুত তাহার হাতের খালি পিস্তল দস্থ্যর দক্ষিণ হস্তের মুষ্টি লক্ষ্য 
করিয়া ছু'ডিয়া মারিলেন; দারুণ প্রহারে তাহার হাতের বর্শা খমিয়া পড়িল। রাজপুত 
তাহা তুলিয়া লইয়া, মাণিকলালের চুল ধরিলেন, এবং অসি উত্তোলন করিয়া তাহার 
মস্তকচ্ছেদনে উদ্যত হইলেন । 


তৃতীয় খণ্ড £ চতুর্থ পরিচ্ছেদ £ মাণিকলাল ৪ 


মাণিকলাল তখন কাতরন্বরে বলিল, “মহারাজীধিরাজ ! আমার জীবনদাঁন করুন 
রক্ষা করুন__-আমি শরণাগত !” 

রাজপুত তাহার কেশ ত্যাগ করিলেন, তরবারি নামাইলেন। বলিলেন, “তুই মরিতে 
এত ভীত কেন ?” 

মাণিকলাল বলিল, “আমি মরিতে ভীত নহি। কিন্তু আমার একটি সাত বৎসরের 
কন্যা আছে; সে মাতৃহীন, তাহার আর কেহ নাই__কেবল আমি। আমি প্রাতে তাহাকে 
আহার করাইয়া বাহির হইয়াছি, আবার সন্ধ্যাকালে গিয়া আহার দিব, তবে সে খাইবে; 
আমি তাহাকে রাখিয়। মরিতে পারিতেছি না । আমি মরিলে সে মরিবে। আমাকে মারিতে 
হয়, আগে তাহাকে মারুন 

দস্থ্য কীদিতে লাগিল, পরে চক্ষুর জল মুছিয়া বলিতে লাগিল, “মহারাজাধিরাজ ! 
আমি আপনার পাঁদস্পর্শ করিয়া শপথ করিতেছি, আর কখনও দন্থ্যতা করিব না। চিরকাল 

_ঘাপনার দাসত্ব করিব। আর যদি জীবন থাকে, একদিন না একদিন এ ক্ষুদ্র ভৃত্য হইতে 

উপকার হইবে৷”) 

রাজপুত বলিলেন, “তুমি আমাকে চেন ?” 

দন্থ্যু বলিল, “মহারাণা রাজসিংহকে কে না চিনে ?” 

| তখন রাজসিংহ বলিলেন, “আমি তোমার জীবন দান করিলাম । কিন্তু তুমি ব্রাহ্মণের 

ব্ৰহ্মস্ব হরণ করিয়াছ, আমি যদি তোমাকে কোন প্রকার দণ্ড না দিই, তবে আমি রাজধর্ম্মে 
পতিত হইব ৷” 

মানিকলাল বিনীতভাবে বলিল, “মহারাজাধিরাজ! এ পাপে আমি নূতন ব্রতী ৷ 
অনুগ্রহ করিয়া আমার প্রতি লঘু দণ্ডেরই বিধান করুন। আমি আপনার সম্মুখেই শাস্তি 
লইভেছি।৮ 

এই বলিয়। দন্যু কটিদেশ হইতে ক্ষুদ্র ছুরিকা নির্গত করিয়া, অবলীলাক্রমে আপনার 
তঙ্জনী অন্ধুলি ছেদন করিতে উদ্ভত হইল । ছুরিতে মাংস কাটিয়া, অস্থি কাটিল নী॥ তখন 
মাণিকলাল এক শিলাখণ্ডের উপর হস্ত রাখিয়া, ওঁ অঙ্কুলির উপর ছুরিকা বসাইয়া, আর 
একখণ্ড প্রস্তরের দ্বারা তাহাতে ঘা মারিল। আকুল কাটিয়া মাটিতে পড়িল। দস্স্য বলিল, 
“মহারাজ! এই দণ্ড মঞ্জুর করুন ৷” 

রাজনিংহ দেখিয়! বিস্মিত হইলেন, দস্থ্য ভক্ষেপও করিতেছে না। 


যথেষ্ট । তোমার নাম কি?” 
দস্্য বলিল, “এ অধমের নাম মাণিকলাল সিংহ । আমি রাজপুতকুলের কলঙ্ক ।” 


রাজসিংহ বলিলেন, “মাণিকলাল, আজি হইতে তুমি আমার কাধ্যে নিযুক্ত হইলে, 


বলিলেন, “ইহাই 


৭২ রাজসিংহ 
এক্ষণে তুমি অশ্বারোহী সৈন্যভুক্ত হইলে__ তোমার কন্ঠ। লইয়া উদয়পুরে যাও; তোমাকে 
ভূমি দিব, বাস করিও ৷” hb { 

মাণিকলাল তখন রাণার পদধুলি গ্রহণ করিল এবং রাণাকে ক্ষণকাল অবস্থিতি 
করাইয়া গুহামধ্যে প্রবেশ করিয়া তথা হইতে অপহৃত মুক্তাবলয়, পত্র ছুইখানি এবং 
আশরফি চারি ভাগ আনিয়া দিল। বলিল, “ব্রাহ্মণের যাহ! আমরা কাড়িয়া লইয়াছিলাম, 
তাহা শ্রীচরণে অর্পন করিতেছি । পত্র ছুইখানি আপনারই জন্য । দাস যে উহা! পাঠ 
করিয়াছে, দে অপরাধ মাঙ্জনা করিবেন ।৮ 

রাণা পত্র হস্তে লইয়া দেখিলেন, তাহারই নামাক্কিত শিরোনাম! ৷ বলিলেন, “মাণিক- 
লাঁল__পত্র পড়িবার এ স্থান নহে । আমার সঙ্গে আইস-_-তোমরা পথ জান, পথ দেখাও ৷? 

মাণিকলাল পথ দেখাইয়া চলিল। রাণা৷ দেখিলেন যে, দন্্যু একবারও তাহার ক্ষত 
ও আহত হস্তের প্রতি দৃষ্টিপাত করিতেছে না বা তৎসম্বন্ধে একটি কথাও বলিতেছে না 
বা একবার মুখ বিকৃত করিতেছে না। রাণা শীঘ্রই বন হইতে বেগবতী ক্ষীণ! তটিনীতীরে 

- এক সুরম্য নিভৃত স্থানে আসিয়া উপস্থিত হইলেন । 


পঞ্চম পরিচ্ছেদ 
চঞ্চলকুমারীর পত্র 
তথায়, উপলঘাতিনী কলনাদিনী তটিনীরব সঙ্গে 
বিকীর্ণকারী কুঞ্জবিহঙ্ষমগণব্বনি মিশাইতেছে। তথায় স্তবকে স্তবকে বন্য কুসুম সকল 
 প্রন্ধুটিত হইয়া, পার্ব্বতীয় বৃক্ষরাজি আলোকময় করিতেছে। তথায়, রূপ উছলিতেছে, শ্ব 
তরঙ্গায়িত হইতেছে, গন্ধ মাতিয়া উঠিতেছে, এবং মন প্রকৃতির বশীভূত হইতেছে। এইখানে 
রাজসিংহ এক বৃহৎ প্রস্তরখণ্ডের উপর উপবেশন করিয়া পত্র দুইখানি পড়িতে প্রবৃত্ত হইলেন । 
প্রথম রাজা বিক্রমসিংহের পত্র পড়িলেন। পড়িয়| ছিপড়িয়া। ফেলিলেন_মনে 
করিলেন, ব্রান্মণকে কিছু দিলেই পত্রের উদ্দেশ্য সফল হইবে। তার পর চঞ্চলকুমারার প্র 
পড়িতে লাগিলেন । পত্র এইরূপ = 
“রাজন্_আপনি রাজপুত-কুলের চূড়া হিন্দুর শিরোভূষণ। আমি অপরিচিত 
হীনমতি বালিকা__নিতান্ত বিপনন না হইলে কখনই আপনাকে পত্র লিখিতে সাহস করিতাগ 
শা। নিতান্ত বিপনন! বুঝিরাই আমার এ ছুঃসাহস মার্জনা করিবেন । 
“যিনি এই পত্র লইয়া যাইতেছেন, তিনি আমার গুরুদেব। তাহাকে জিজ্ঞাসা করি 
জানিতে পারিবেন--আঁমি রাজপুতকন্যা। রূপনগর অতি ক্র রাজ্য__তখাপি বিক্রমপি 


সুমন্দ মধুর বায়ু, এবং স্বরলহরী- 


তৃতীয় খণ্ড £ পঞ্চম পরিচ্ছেদ £ চঞ্চলকুমারীর পত্র ৭৩ 


সোলাস্কি রাজপুত-_রাজকন্তা, বলিয়৷ আমি মধ্যদেশীধিপতির কাছে গণ্যা না হই 
__রাজপুতকন্যা বলিয়া দয়ার পাত্রী । কেন না, আপনি রাজপুতপতি__রাজপুতকুলতিলক । 
“অনুগ্রহ করিয়৷ আমার বিপদ্‌ শ্রবণ করুন। আমার দুরদৃষ্টক্রমে, দিল্লীর বাদশাহ 
আমার পাঁণিগ্রহণ করিতে মানস করিয়াছেন । অনতিবিলম্বে তাহার সৈন্য, আমাকে দিল্লী 
লইয়। যাইবার জন্য আসিবে । আমি রাজপুতকন্যা, ক্ষতিয়কুলোগ্ভবা__কি প্রকারে তাহাদের 
দাসী হইব? রাঁজহংসী হইয়া কেমন করিয়া বকসহচরী হইব? হিমালয়নন্দিনী হইয়া কি 
প্রকারে পক্ধিল তড়াগে মিশাইব ? রাজকুমারী হইয়া কি প্রকারে তুরকী বর্ববরের আভ্ঞা- 
কারিণী হইব ? আমি স্থির করিয়াছি, এ বিবাহের অগ্রে বিষভোজনে প্রাণত্যাগ করিব। 
“মহারাজাধিরাজ! আমাকে অহঙ্কৃতা মনে করিবেন না । আমি জানি যে, আমি 
দর ভূম্যধিকারীর কন্তা-_যোধপুর, অস্বর প্রভৃতি দোরদগপ্রতাপশালী রাঁজাধিরাজগণও 
দিল্লীর বাদশাহকে কন্যাদান কর! কলঙ্ক মনে করেন না_কলঙ্ক মনে করা দূরে থাক, বরং 
গৌরব মনে করেন। আমি সে সব ঘরের কাছে কোন্‌ ছার? আমার এ অহঙ্কার কেন, এ কথা 
আপনি জিজ্ঞাস! করিতে পারেন। কিন্তু মহারাজ ! স্বর্য্যদেব অস্ত গেলে খগ্যোত কি জলে 
না? শিশিরভরে নলিনী মুদ্রিত হইলে, ক্ষুদ্র কুন্দকুসুম কি বিকশিত হয় না? যোধপুর 
অন্বর কুলধ্বংস করিলে রূপনগরে কি কুলরক্ষা হইতে পারে না? মহারাজ, ভাটমুখে শুনিয়াছি 
যে, বনবাসী রাণা গ্রতাপের সহিত মহারাজ মানসিংহ ভোজন করিতে আসিলে, মহাঁরাণা 
ভোজন করেন নাই ; বলিয়াছিলেন, “যে তুর্ককে ভগিনী দিয়াছে, তাহার সহিত ভোজন 
করিব নাঁ।” সেই মহাঁবীরের বংশধরকে কি আমায় বুধাইতে হইবে যে, এই সম্বন্ধ 
রাজপুতকুলকামিনীর পক্ষে ইহলোক পরলোকে দ্বণাস্পদ ? মহারাজ! আজিও আপনার 
বংশে তুর্ক বিবাহ করিতে পারিল না কেন ? আপনারা! বীর্য্যবান্‌ মহাবলাক্রান্ত বংশ বটে, 
কিন্তু তাই বলিয়া নহে। মহাবলপরাক্রান্ত রুমে? বাদশাহ কিংবা পারস্তের শাহ দিল্লীর 
বাদশাহকে কন্যাদান গৌরব মনে করেন। তবে উদয়পুরেশ্বর কেবল তাহাকে কন্যাদান 
করেন না কেন? তিনি রাজপুত বলিয়া। আমিও সেই রাজপুত । মহারাজ! ঘা? 
করিব, তবু কুল রাখিব প্রতিজ্ঞা করিয়াছি। 
«প্রয়োজন হইলে প্রাণবিসর্জন করিব, প্রতিজ্ঞ! করিয়াছি; কিন্তু তথাপি এই অষ্টাদশ 


বৎসর বয়সে, এ অভিনব জীবন রাখিতে বাসনা হয়। কিন্তু কে এ বিপদে এ জীবন রক্ষা 
করিবে? আমার পিতার ত কথাই নাই, তাহার এমন কি সাধ্য যে, আঁলম্গীরের সঙ্গে 
বিবাদ করেন? আর যত রাজপুত রাজা ছোট হউন, বড় হউন, সকলেই বাঁদশীহের ভৃত্য 

কেবল আপনি-__রাজপুতকুলের এক! প্রদীপ 


সকলেই বাদশাহের ভয়ে কম্পিতকলেবর I 
কেবল আপনিই স্বাধীন কেবল উদদয়পুরেশ্বরই বাদশীহের সমকক্ষ । হিন্দুকুলে আর কেহ 


৯০ 


৭৪ রাঁজসিংহ 
নাই যে,_এই বিপন্না বালিকাকে রক্ষা করে__আমি আপনার শরণ লইলাম__-আপনি কি 
আমাকে রক্ষা করিবেন না? 

“কৃত বড় গুরুতর কাধ্যে আমি আপনাকে অনুরোধ তে তাহা আমি না 
জানি, এমত নহে । আমি কেবল বালিকা বুদ্ধির বশীভূত! হইয়া লিখিতেছি, এমত নহে । 
দিল্লীশ্বরের সহিত বিবাদ সহজ নহে জানি। এ পৃথিবীতে আর কেহই নাই যে, তাহার সঙ্গে 
বিবাদ করিয়া তিষ্ঠিতে পারে । কিন্তু মহারাজ! মনে করিয়! দেখুন, মহারাণা সংগ্রামসিংহ 
বাবরশাহকে প্রায় রাজ্যচ্যুত করিয়াছিলেন । মহারাণ! প্রতাপদিংহ আকবরশাহকেও 
মধ্যদেশ হইতে বহিষ্কৃত করিয়া দিয়াছিলেন। আপনি সেই সিংহাসনে আমীন__আপনি 
সেই সংগ্রামের, সেই প্রতাপের বংশধর__আপনি কি তীাহাঁদিগের অপেক্ষা হীনবল? 
শুনিয়াছি না কি, মহারাষ্ট্রে এক পার্কতীয় দস্থ্য আলম্গীরকে পরাভূত করিয়াছে__সে 
আলমগীর কি রাজস্থানের রাঁজেন্দ্রের কাছে গণ্য ? I 

“আপনি বলিতে পারেন, ‘আমার বাহুতে বল আছে__কিন্ত থাকিলেও আমি তোমার 
জন্য কেন এত কষ্ট করিব? আমি কেন অপরিচিত! মুখর! কামিনীর জন্য প্রাণিহত্যা 
করিব ?__ভীষণ সমরে অবতীর্ণ হইব ? মহারাজ ! সর্ব্বস্বপণ করিয়া শরণাগতকে রক্ষ! 
করা কি রাজধর্ম্ম নহে? সর্ব্বন্বপণ করিয়া কুলকামিনীর রক্ষা কি রাজপুতের ধর্ম নহে ?” 

এই পৰ্য্যন্ত পত্রখানি রাজকন্যার হাতের লেখা । বাকি যেটুকু, সেটুকু তাহার 
হাতের নহে । নির্মলকুমারী লিখিয়া দিয়াছিল ; রাঁজকন্যা। তাহা জানিতেন কি না, আমরা. 
বলিতে পারি না। সে কথা এই 

“মহারাজ ! আর একটি কথা বলিতে লজ্জা করে, কিন্তু না বলিলেও নহে । আমি 
এই বিপদে পড়িয়া পণ করিয়াছি যে, যে বীর আমাকে মোগলহস্ত হইতে রক্ষা করিবেন, 
তিনি যদি রাঁজপুত হরেন, আর যদি আমাকে যথাশান্ত্র গ্রহণ করেন, তবে আমি তাহার 
দাসী হইব। হে বীরশ্রেষ্ঠ! যুদ্ধে স্্রীলাভ বীরের ধর্ম্ম। সমগ্র ক্ষত্রকুলের সহিত যুদ্ধ 
করিয়া, পাঁগুব ভ্রৌপদীলাভ করিয়াছিলেন । কাশীরাজ্যে সমবেত রাজমগ্লীসমক্ষে আপন 
বীৰ্য্য প্রকাশ করিয়! ভীগ্মদেব রাজকন্তাগণকে লইয়া আসিয়াছিলেন। হে রাজন্‌ ! রুক্সিণীর 
বিবাহ মনে পড়ে না? আপনি এই পৃথিবীতে আজিও অদ্বিতীয় বীর--আপনি কি 
বীরধর্ম্মে পরাজুখ হইবেন? 

“তবে, আমি যে আপনার মহিষী হইবার কাঁমন! করি, ইহা ছুরাকাজ্া বটে । যদি 
আমি আপনার গ্রহণবোগ্যা না হই, তাহা হইলে আপনার সঙ্গে অন্যবিধ সন্বন্ধ স্থাপন 
করিবারও কি ভরসা করিতে পারি না? অন্ততঃ যাহাতে সেরূপ অনুগ্রহ আমার অপ্রাপ্য 
না হয়, এই অভিপ্রায় করিয়। গুরুদেবহস্তে রাবির বন্ধন পাঠাইলাম। তিনি রাখি বাঁধিয়া 


তাহা গেল- ত্রান্মণ পলায়নের উদ্যোগে উঠিয়া 


তৃতীয় খণ্ড ঃ ষষ্ঠ পরিচ্ছেদ 2 মাতাজীকি জয়! 


দিবেন__তাঁর পর আপনার রাজধর্দ আপনার হাতে । আমার প্রাণ আমার হাতে। যদি 


দিল্লী যাইতে হয়, দিল্লীর পথে বিষভোজন করিব ৷” 
পত্র পাঠ করিয়া রাজসিং কিছুক্ষণ চিন্তামগ্ন হইলেন, পরে মাথা তুলিয়া 
মাণিকলাঁলকে বলিলেন, “মাঁণিকলাল, এ পত্রের কথা তুমি ছাড়া আর কে জানে ?” 
মাণিক। যাহারা জানিত, মহারাজ গুহামধ্যে তাহাদিগকে বধ করিয়া আসিয়াছেন। 
রাজা । উত্তম। তুমি গৃহে যাঁও। উদয়পুরে আসিয়। আমার সঙ্গে সাক্ষাৎ করিও । 


এ পত্রের কথা কাহারও সাক্ষাতে প্রকাশ করিও না। 
এই বলিয়া রাজসিংহ, নিকটে যে কয়টি স্ব্ণযুদ্রা ছিল, তাহা মাণিকলালকে দিলেন। 


মাঁণিকলাল প্রণাম করিয়! বিদায় হইলেন। 


যৃষ্ঠ পরিচ্ছেদ 


মাতাজীকি জয় ! 
=| করিতে বলিয়। গিয়াছিলেন, অনন্ত মিশ্রও তাহার 
অপেক্ষা করিতেছিলেন_কিন্তু তাহার চিত্ত স্থির ছিল না। অশ্বারোহীর যোছুবেশ এবং 


তীব্রদৃষ্টিতে তিনি কিছু কাতর হইয়াঁছিলেন। একবার ঘোরতর বিপ্গ্রস্ত হইয়া, ভাগ্যক্রমে 
প্রাণে রক্ষা পাইয়াছেন_কিন্ত আর সব হারাইয়াছেন__চঞ্চলকুমারীর আশা-ভরসা 


হারাইয়াছেন__আর কি বলিয়া তাহার কাছে মুখ দেখাইবেন? ত্রাক্মণ এইরূপ ভাবিতেছিলেন, 


এমন সময়ে দেখিলেন, পর্বতের উপরে ছুই তিন জন লোক দাঁড়াইয়া কি পরামর্শ করিতেছে। 
ব্রাহ্মণ ভীত হইলেন ; মনে করিলেন, আবার নূতন দন্থ্যসম্প্রদায় আসিয়া উপস্থিত হইল 
নাকি? দে বার-নিকটে যাহা হয় কিছু ছিল, তাহা পাইয়া দস্থ্যরা তাহার প্রাণবধে বিরত 
হইয়াছিল__এবার যদি ইহারা তীহাকে ধরে, তরে কি দিয়া প্রাণ রাখিবেন? এইরূপ 
ভাবিতেছিলেন, এমত সময়ে দেখিলেন যে, পর্ব্বতারঢ় ব্যক্তিরা হস্ত প্রসারণ করিয়া তাঁহাকে 


দেখাইতেছে এবং পরস্পর কি বলিতেছে। ইহা দেখিবামাত্র, ব্রাহ্মণের যে কিছু সাহস ছিল, 
দাড়াইলেন। সেই সময়ে পর্র্বতবিহারীদিগের 


স্ত করিল-_দেখিয়া ব্রাহ্মণ উৰ্দ্বখ্বাসে পলায়ন করিল। 
তখন “ধর্‌ ধর” করিয়া তিন চারি জন তাহার পশ্চাৎ পশ্চাৎ ছুটিল__ব্রান্মণও . 
নারায়ণ নারায়ণ” স্মরণ করিতে করিতে ব্রাহ্মণ তীরবৎ 


ছুটিল অজ্ঞান, মুক্তকচ্ছ, তথাপি “ 
বেগে পলাইল। যাহার! তাহার পশ্চাদ্ধাবিত হইয়াছিল, তাহীরা তাঁহাকে শেষে আর না 


দেখিতে পাইয়| গ্রতিনিবৃত্ত হইল। 


রাঁণ। অনন্ত মিশ্রকে তাহার প্রতী 


মধ্যে একজন পৰ্ব্বত অবতরণ করিতে আর 


ত রাজসিংহ 


তাহারা অপর কেহই নহে__মহারাণার ভূত্যবর্গ। মহারাণার সহিত এ স্থলে কি 
প্রকারে আমাদিগের সাক্ষাৎ হইল, তাহ! এক্ষণে বুঝাইতে হইতেছে। রাজপুতগণের 
শিকারে বড় আনন্দ । অদ্য মহারাণ! শত অশ্বারোহী এবং ভূত্যগণ সমভিব্যাহারে মৃগয়ায় 
বাহির হইয়াছিলেন। এক্ষণে তাহার! শিকারে প্রতিনিবৃত্ত হইয়| উদয়পুরাভিমুখে যাইতে- 
ছিলেন। রাজসিংহ সর্বদা প্রহরিগণ কর্তৃক পরিবেষ্টিত হইয়। রাজ| হইয়া থাকিতে 
ভালবাসিতেন না। কখন কখন অন্তুচরবর্গকে দূরে রাখিয়া একাকী অশ্বারোহণ করিয়া 
ছদ্মবেশে প্রজাঁদিগের অবস্থ৷ দেখিয়া শুনিয়া বেড়াইতেন। সেই জন্য তাহার রাজ্যে প্রজা 
অত্যন্ত সুখী হইয়া উঠিয়াছিল: স্বচক্ষে সকল দেখিতেন, স্বহস্তে সকল দুঃখ নিবারণ করিতেন । 

অগ্য মৃগয়! হইতে প্রত্যাবর্ভনকালে তিনি অনুচরবর্গকে পশ্চাতে আসিতে বলিয়া দিয়া, 
বিভয়নামা দ্রুতগামী অশ্বপৃষ্টে আরোহণ করিয়া, একাকী অগ্রসর হইয়াছিলেন। এই 
অবস্থায় অনন্ত মিশ্রের সহিত সাক্ষাৎ হইলে যাহা ঘটিয়াছিল, তাহ! কথিত হইয়াছে। রাজা 
দস্্যকৃত অত্যাচার শুনিয়া স্বহস্তে ব্রহ্মন্ব উদ্ধারের জন্য ছুটিয়াছিলেন। যাহা দুঃসাধ্য এবং 
বিপৎপূর্ণ, তাহাতেই তাহার আমোদ ছিল। 

এ দিকে অনেক বেলা হইল দেখিয়! কতিপয় রাজভৃত্য দ্রুতপদে তাঁহার অনুসন্ধানে 
চলিল । নীচে অবতরণকালে দেখিল, রাখার অশ্ব দাড়াইয়। রহিয়াছে_ ইহাতে তাহারা বিস্মিত 
এবং চিন্তিত হইল । আঁশঙ্ক। করিল যে, রাণার কোন বিপদ ঘটিয়াছে। নিয়ে শিলাখপ্ডোপরি 
অনন্ত ঠাকুর বসিয়া আছেন দেখিয়া তাহারা বিবেচন। করিল যে, এই ব্যক্তি অবশ্য কিছু 
জানিবে। সেই জন্য তাহার! হস্তপ্রসারণ করিয়া সে দিকে দেখাইয়া দিতেছিল, তাহাকে 


জিজ্ঞাসাবাদ করিবার জন্য তাঁহারা নামিতেছিল, এমন সময়ে ঠাকুরজী নারায়ণ স্মারণপুরর্বক 
প্রস্থান করিলেন। তখন তাহার! ভাবিল, তবে এই ব 


7ক্তি অপরাধী । এই ভাবিয়। তাহারা 
পশ্চাঁৎ ধাবিত হইল । ব্ৰাহ্মণ এক গমহ্বরমধ্যে লুকাইয়া গ্রাণরক্ষা করিল। 
এ দিকে মহারাণ। চঞ্চলকুমারীর পত্রপাঁঠ সমাপ্ত ও মাণিকলালকে বিদায় করিয়া অনন্ত 
মিশ্রের তল্লাসে গেলেন। দেখিলেন, সেখানে ব্রাহ্মণ নাই, 


_তৎপরিবর্তে তাহার ভূত্যবর্গ এবং 
তাহার সমভিব্যাহারী অশ্বারোহিগণ আসিয়া অধিত্যকার তলদেশ ব্যাপ্ত করিয়াছে । রাণাকে 


দেখিতে পাইয়া সকলে জয়ধ্বনি করিয়। উঠিল। বিজয়, প্রভুকে দেখিতে পাইয়া, তিন লক্ষে 
অবতরণ করিয়া তাহার কাছে দাড়াইল। রাণা তাহার পৃষ্ঠে আরোহণ করিলেন। তাহার 
বস্ত্র রুধিরাক্ত দেখিয়া! সকলেই বুঝিল যে, একটা কিছু ক্ষুদ্র ব্যাপার হইয়া গিয়াছে। কিন্ত 
রাজপুতগণের ইহা নিত্যনৈমিত্তিক ব্যাপার-_কেহ কিছু জিজ্ঞাস। করিল না। 


রাণা কহিলেন, “এইখানে এক ব্রাহ্মণ বসিয়াছিল; দে কোথায় গেল__কেহ 
দেখিয়াছিলে ?” 


তৃতীয় খণ্ড ই সপ্তম পরিচ্ছেদ £ নিরাশ! ৭৭ 


যাহারা উহার পশ্চাদ্ধাবিত হইয়াছিল, তাহার! বলিল, “মহারাজ, সে ব্যক্তি 
পলাইয়াছে ৷” 

রাণা। শীঘ্র তাহার সন্ধান করিয়া লইয়া আইস ৷ 

ভৃত্যগণ তখন সবিশেষ কথা বুঝিয়া নিবেদন করিল যে, “আমরা অনেক সন্ধান 
করিয়াছি, কিন্ত পাই নাই।” ৃ্‌ 

অশ্বারোহিগণ মধ্যে রাণীর পুজ্রদয়, তাহার জ্ঞাতি ও অমাত্যবর্গ প্রভৃতি ছিল। রাজা 
পুজদ্ধয় ও অমাত্যবর্গকে নির্জনে লইয়া গিয়া কথাবার্তা বলিলেন। পরে ফিরিয়া আসিয়। 
আর সকলকে বলিলেন, পপ্রিয়জনবর্গ ! আজি অধিক বেলা হইয়াছে; তোমীদিগের সকলের 
ক্ষুধাতৃষ্ণ পাইয়াছে সন্দেহ নাই। কিন্তু আজ উদয়পুরে গিয়া ক্ষুধাতৃষ্ণ নিবারণ করা! 
আমাদিগের অদৃষ্ট নাই। এই পার্বত্য পথে আবার আমাদিগকে ফিরিয়া যাইতে হইবে। 
একটি ক্ষুদ্র লড়াই জুটিয়াছে_ লড়াইয়ে যাহার সাধ থাকে, আমার সঙ্গে আইস__ আমি, এই 
পৰ্ব্বত পুনরারোহণ করিব। যাহার সাধ না থাকে, উদয়পুরে ফিরিয়া যাও 1” 

এই বলিয়া রাণা পর্বত আরোহণে প্রবৃত্ত হইলেন। অমনি “জয় মহাঁরাণাঁকি জয়! 
জয় মাতাজীকি জয়!” বলিয়া সেই শত অশ্বারোহী তাহার পশ্চাতে পর্বত আরোহণে 
প্ৰবৃত্ত হইল। উপরে উঠিয়া “হর! হর!” শব্দে, রপনগরের পথে ধাবিত হইল । অশ্বক্ষুরের 


আঘাতে অধিত্যকায় ঘোরতর প্রতিধ্বনি হইতে লাগিল। 


সপ্তম পরিচ্ছেদ 
নিরাশা 


নগর হইতে যাত্রা করার পরেই রূপনগরে মহাধুম 


এদিকে অনন্ত মিশ্র রূপ | 
পড়িয়াছিল। মোগল বাঁদশাহের ছুই সহজ অশ্বারোহী সেনা রূপনগরের গড়ে আসিয়া 


উপস্থিত হইল । তাহার! চঞ্চলকুমারীকে লইতে আসিয়াছে। 

নির্মলের মুখ শুখাইল ; দ্রুতবেগে সে চঞ্চলকুমারীর কাছে গিয়া বলিল, «কি হইবে 

সখি ?” 
চঞ্চলকুমারী মৃদু হাসি হাসিয়া বলিলেন, “কিসের কি হইবে!” 
নির্দল। তোমাকে ত লইতে আসিয়াছে! কিন্তু এই ত ঠাকুরজী উদয়পুর গিয়াছেন . 


__ এখনও তীর পৌছিবার বিলম্ব আছে! রাজসিংহের উত্তর আসিতে না আঁসিতেই 
তোমায় লইয়! যাইবে-_কি হইবে সখি ? : 


টা রাঁজসিংহ 


চঞ্চল। তার আর উপায় নাই__কেবল আমার সেই শেষ উপায় আছে। দিল্লীর 
পথে বিবভোজনে প্রাণত্যাগ__সে বিষয়ে আমি চিত্ত স্থির করিয়াছি। স্থৃতরাং আমার আর 
উদ্বেগ নাই। একবার কেবল আমি পিতাকে অনুরোধ রুরিব_যদি মোগলসেনাপতি সাত 
দিনের অবসর দেন। 


চঞ্চলকুমারী সময়মত পিতৃপদে নিবেদন করিলেন যে, “আমি জন্মের মত রূপনগর 
হইতে চলিলাম। আমি আর কখন যে আপনাদিগের শ্রীচরণ দর্শন করিতে পাইব, আর 
কখন যে বাল্যসখীগণের সঙ্গে আমোদ করিতে পাইব, এমত সম্ভাবনা নাই। আমি আর 


নে অবস্থিতি করুক। আর 
সাত দিন আমি আপনাদিগকে দেখিয়া! শুনিয়া জন্মের মত বিদায় হইব ৷” 


“দেখি, সেনাপতিকে অনুরোধ করিব, কিন্ত তিনি 


মধ্যে ফিরিয়া আসিবে। কিন্ত সাত দিন বিলম্ব করিতে তাঁহার সাহস হইল না; ভবিষৎ 
বেগমের অনুরোধ একেবারে অগ্রাহথ করিতেও পারিলেন না| আর পাঁচ দিন অবস্থিতি 


করিতে স্বীকৃত হইলেন। চঞ্চলকুমারীর বড় একটা ভরসা জন্মিল না। 


এদিকে উদয়পুর হইতে কোন সংবাদ আসিল না-_মিশ্র ঠাকুর ফিরিলেন না। তখন 
চঞ্চলকুমারী উর্দধমুখে, মুক্তকরে বলিল, “হে অনাথনাথ দেবাদিদেব! অবলাঁকে বধ 


রজনীতে নির্দল আসিয়া তাহার কাছে শয়ন করিল। সমস্ত রাত্রি ছুই জনে ছুই 
জনকে বক্ষে রাখিয়া রোদন করিয়া কাটাইল। নিৰ্ম্মল বলিল, “আমি তোমার সঙ্গে যাইব ৷” 
কয় দিন ধরিয়া সে এই কথাই বলিতেছিল। » “তুমি আমার সঙ্গে কোথায় 
যাইবে? আমি মরিতে যাইতেছি।” নিৰ্ম্মল বলিল, “আমিও মরি 
গেলেই কি আমি বাঁচিব?” চঞ্চল বলিল, «ছি! 
উপর কেন ছৃঃখ বাড়াও ?” নিৰ্ম্মল বলিল, “তুচি 
নিশ্চয় তোমার সঙ্গে যাইব--কেহ রাখিতে পারিবে না।» 

ছুই জনে কীদিয়া রাত্রি কাটাইল। 


অষ্টম পরিচ্ছেদ 

যে কয় দিন, মোগল সৈনিকের! রূপনগরে শিবির সংস্থাপন করিয়া রহিলেন, সে কয় 
দিন আমোদ প্রমোদে কাটিল। মোগল সৈন্যের সঙ্গে সঙ্গে নর্ভকীর দল ছুটিত $ যখন যুদ্ধ না 
হইত, তখন তান্ুর ভিতর নাচ গানের ধূম পড়িত। সৈনিকদিগের রূপনগরে আসা কেবল 
আনন্দ করিতে আসা । সুতরাং রাত্রিতে তান্বৃতে নৃত্য গীতের বড় ধূম। 

নর্তকীদ্দিগের মধ্যে সহসা একজনের নাম অত্যন্ত খ্যাতি লাভ করিল, দিল্লীতে কেহ 
কখন মেহেরজানের নাম শুনে নাই_কিন্ত যাহাদের নাম প্রসিদ্ধ, তাহারাও রূপনগরে 
আসিয়া মেহেরজানের তুল্য যশন্ষিনী হইতে পারিল না। মেহেরজান আবার নর্তকী হইয়াও 
সচ্চরিত্রা, এজন্য সে আরও যশস্ষিনী হইল । 

মোগল সেনাপতি সৈয়দ হাসান আলি তাহার সঙ্গীত শুনিতে ইচ্ছা করিলেন। কিন্তু 
মেহেরজান প্রথমে স্বীকৃত হইল না। বলিল, “আমি অনেক লোকের সাক্ষাতে নৃত্যগীত 
করিতে পারি না।৮ সৈয়দ হাসান আলি স্বীকার করিলেন যে, বন্ধুবর্গ কেহ উপস্থিত 
থাকিবে না। নর্তকী আসিয়া তাহাকে নৃত্যগীত শুনাইল। তিনি অতিশয় গ্রীত হইয়া 
নর্ভকীকে অর্থ দিয় পুরস্কৃত করিলেন। কিন্তু নর্তকী তাহা লইল না। বলিল, “আমি অথ 
চাহি না। যদি সন্তষ্ট হইয়। থাকেন, তবে আমি যে পুরস্কার চাই, তাহাই দিবেন। নহিলে 
কৌন পুরস্কার চাহি না।” 

সৈয়দ হাসান আলি জিজ্ঞাসা করিলেন, “তুমি কি পুরস্কার চাও ?” 

মেহেরজান বলিল, “আমি আপনার অশ্বারোহিসৈন্যভুক্ত হইবার ইচ্ছা করি৷” 

হাসান আলি অবাক্‌-_হতবুদ্ধি হইয়া মেহেরজানের সুন্দর স্বহাস্ত মুখখানির প্রতি 
চাহিয়া রহিলেন। মেহেরজান তাহাকে নিরুত্তর দেখিয়া বলিল, “আমি ঘোড়া, হাতিয়ার, 
পোষাকের দাম দিব |” 

হাসান আলি বলিল, “স্ত্রীলোক অশ্বারোহী সৈনিক ?” 

মেহেরজান বলিল, “ক্ষতি কি? যুদ্ধ ত হইবে না। যুদ্ধ হইলেও পলাইব না।” 

হাসান আলি । লোকে কি বলিবে? 

মেহেরজান। আপনি আর আমি জানিলাম, আর কেহ জানিবে না। 

হাসান আলি। তুমি এ কামনা কেন কর? 

মেহেরজান। যে জন্যই হৌক-_বাঁদশাহের ইহাতে ক্ষতি নাই । 

হাসান আলি প্রথমে কিছুতেই স্বীকৃত হইলেন ন! । কিন্ত মেহেরজীনও কিছুতেই 
ছাড়িল না। শেষে হাসান আলি স্বীকৃত হইল। মেহেরজীনের প্রার্থনা মঞ্জুর হইল। 


মেহেরজান, সেই দরিয়া বিবি। 


নবম পরিচ্ছেদ 
প্রভৃতক্তি 


এই সময়ে, একবার মাণিকলালের কথা পাড়িতে হইল । মাণিকলাল রাণার নিকট 
হইতে বিদায় লইয়া প্রথমে আবার সেই পর্ববতগুহায় ফিরিয়া গেল। আর সে দস্থ্যতা 
করিবে, এমন বাসনা ছিল না; কিন্ত পূর্বববন্ধুগণ মরিল, কি বাঁচিল, তাহা দেখিবে না কেন? 
যদি কেহ একেবারে না মরিয়া থাকে, তবে তাহার শুল্রাধা করিয়া বাচাইতে হইবে। এই 
সকল ভাবিতে ভাবিতে মাণিকলাঁল গুহাপ্রবেশ করিল। 

দেখিল, ছুই জন মরিয়া পড়িয়া রহিয়াছে। যে কেবল মুচ্ছিত হইয়াছিল, সে সংজ্ঞালাভ 
করিয়া কোথায় চলিয়া গিয়াছে। মাণিকলাল তখন বিষগ্রচিত্তে বন হইতে এক রাশি কাঠ 


চিতা রচনা করিয়া, দুইটি মৃতদেহ তদুপরি স্থাপন করিল! 


| করিয়া অগ্ন/ুৎপাদনপূরর্বক চিতায় আগুন দিল। এইরূপ 
সঙ্গীদিগের অন্তিম কার্ধ্য করিয়া সে স্থান হইতে চলিয়। গেল ৷ পরে মনে করিল যে, যে 
ভ্রান্মণকে গীড়ন করিয়াছিলাম, তাহার কি অবস্থা হইয়াছে, দেখিয়া আসি। যেখানে অনন্ত 


মিশ্রকে বাঁধিয়া রাখিয়াছিল, সেখানে আসিয়া দেখিল যে, সেখানে ব্রাহ্মণ নাই । দেখিল, 

স্বচ্ছদলিল| পার্কত্যা নদীর জল একটু সমল হইয়াছে _এবং অনেক স্থানে বৃক্ষশাখা, লতা, 

গুল, তৃণাদি ছিন্ন ভিন্ন হইয়াছে। এই সকল চিহ্কে মাণিকলাল মনে করিল যে, এখানে 

বোধ হয়, অনেক লোক আসিয়াছিল। তার পর দেখিল, পাহাড়ের প্রস্তরময় অঙ্গেও 

কতকগুলি অশ্বের পদচিহ্ন লক্ষ্য করা শায়বিশেষ অশ্ের ক্ষুরে যেখানে লতাগুল কাটিয়া 

গিয়াছে, সেখানে অর্ধাগোলাকৃত মানিকলাল মনোযোগপুূৰ্ব্বক বহুক্ষণ 
» এখানে অনেকগুলি অশ্বারোহী আসিয়াছিল। 


সন্মুখ উত্তরে। কতক দূর মাত্র দক্ষিণ গিয়া চিহ্নসকল অ 
বুঝিল, অশ্বারোহিগণ উত্তর হইতে এই পর্য্যন্ত আসিয়া, আবার উত্তরাংশে প্রত্যাবর্তন 
, করিয়াছে। 

এই সকল সিদ্ধান্ত করিয়া মাণিকলাল গৃহে গেল। 
গৃহ ছুই তিন ক্রোশ। তথায় রন্ধন করিয়া আহারাদি সম 
লইল। তখন মাণিকলাল ঘরে চাবি দিয়া কণ্ঠা ক্রোড়ে নিক্কা 


সে স্থান হইতে মাণিকলালের 
[পনান্তে, কন্যাটিকে ক্রোডে 
স্ত হইল ৷ 


তৃতীয় খণ্ড ঃ নবম পরিচ্ছেদ : প্রভুভক্তি ০ উই 


মাঁণিকলালের কেহ ছিল না__কেবল এক পিদীর ননদের যায়ের খুল্লতাঁতপুত্রী ছিল৷ 
সৌজন্তবশতই হউক আর আত্মীয়তার সাধ মিটাইবার জন্যই হউক__মাঁণিকলাল তাহাকে 
পিসী বলিয়া ডাকিত। 

মাণিকলাল কন্যা লইয়া সেই পিসীর বাড়ী গেল। ডাকিল, “পিসী গা ?* 

পিসী বলিল, “কি বাছ। মাণিকলাল ! কি মনে করিয়া ?” 

মানিকলাল বলিল, “আমার এই মেয়েটি রাখিতে পার পিসী ?” 

পিসী। কতক্ষণের জন্য ? 

মাণিক। এই দ্রমাস ছমীসের জন্য ? 

পিসী। সেকি বাছা! আমি গরীব মানুষ__মেয়েকে খাওয়ার কোথা হইতে ? 

মানিক। কেন পিসী মা, তুমি কিসের গরীব? তুমি কি নাতনীকে ছুমাস খাওয়াতে 
পার না? 

পিদী। নে কি কথা? ছুমাঁস একটা মেয়ে পুষিতে যে এক মোহর পড়ে। 

মাণিক। আচ্ছা, আমি সে এক মোহর দিতেছি__তুমি মেয়েটিকে ছুমাস রাখ । 
আমি উদয়পুরে যাইব_-সেখানে আমি রাজসরকারে বড় চাকরি পাইয়াছি। 

এই বলিয়া মাণিকলাল, রাণার প্রদত্ত আশরফির মধ্যে একটা পিসীর সন্মুখে ফেলিয়া! 
দিল; এবং কন্যাকে তাহার কাছে ছাড়িয়া দিয়া বলিল, “যা! তোর দিদির কোলে 
গিয়া বস্‌ ৷” 

পিসীঠাকুরাণী কিছু লোভে পড়িলেন। মনে বিলক্ষণ জানিতেন যে, এক মোহরে 
ওঁ শিশুর এক বৎসর গ্রাসাচ্ছাদন চলিতে পারে-_মাণিকলাল কেবল ছুই মাঁসের করার 


করিতেছে । অতএব কিছু লাভের সম্ভাবনা । তার পর, মাণিক রাজদরবারে চাকরি 


স্বীকার করিয়াছে_চাহি কি, বড় মানুষ হইতে পারে, তা হইলে কি পিসীকে কখন কিছু 


দিবে না? মানুষটা হাতে থাকা ভাল । 
পিদী তখন মোহরটি কুড়াইয়া লইয়া বলিল, “তার আশ্চর্য্য কি বাছা_-তোমার মেয়ে 


মান্য করিব, সেকি বড় ভারি কাজ? তুমি নিশ্চিন্ত থাক। আয়রে জান্‌ আয়!” 


বলিয়! পিসী কন্যাকে কোলে তুলিয়া লইল। 
কন্তা সম্বন্ধে এইরূপ বন্দোবস্ত হইলে মাঁণিকলাল নিশ্চিন্তচিত্তে গ্রাম হইতে নির্গত 


হইল। কাঁহাকে কিছু না বলিয়া রূপনগরে যাইবার পার্বত্য পথে আরোহণ করিল। 
মাণিকলাল এইরূপ বিচার করিতেছিল,_“এঁ অধিত্যকায় অনেকগুলি অশ্বারোহী 


আসিয়াছিল কেন? এখানে রাণাও একাকী ভ্রমিতেছিলেন-_কিন্তু উদয়পুর হইতে এত দূর 
রাণ। একাকী আপিবার সম্ভাবনা নাই। অতএব উহার! রাঁণীর সমভিব্যাহারী অশ্বারোহী । 


1) 


৮৪ রাজসিংহ 


মাণিকলাল বলিল, “আমি ক্ষুদ্র জীব, আমি সে সকল কি প্রকারে বুঝিব, আমাকে 
কি করিতে হইবে, তাহাই আঁজ্ঞা করুন ৷” 

রাণী বলিলেন, “তোমাকে মোগল অশ্বীরোহীর বেশ ধরিয়া কল্য মৌগলসেনার সঙ্গে 
আসিতে হইবে। রাজকুমারীর শিবিকার সঙ্গে সঙ্গে তোমাঁকে থাকিতে হইবে । এবং 
যাহা যাহা বলিতেছি, তাহা করিতে হইবে৷” রাণা তাহাকে সবিস্তার উপদেশ দিলেন । 
মাণিকলাল শুনিয়া বলিল, “মহারাজের জয় হউক! আমি কাৰ্য্য সিদ্ধ করিব। আমাকে 
অনুগ্রহ করিয়া একটি ঘোড়া বখৃশিশ করুন ৷” 

রাগা। আমরা এক শত যোদ্ধা, এক শত ঘোড়া। আর ঘোড়া নাই যে, তোমায় 
দিই। অন্য কাহারও ঘোড়া দিতে পারিব না, আমার ঘোড়া লইতে পার । 

মাণিক। তাহা প্রাণ থাকিতে লইব না! আমাকে প্রয়োজনীয় হাতিয়ার দিন। 

রাণা। কোথা পাইব? যাহা আছে, তাহাতে আমাদের কুলায় না। কাহাকে 
নিরন্্ করিয়া তোমাকে হাতিয়ার দিব? আমার হাতিয়ার লইতে পাঁর। fe 

মাণিক । তাহা হইতে পারে না।- আমাকে পোষাক দিতে আজ্ঞা হউক) 


রাপা। এখানে যাহা পরিয়া আসিয়াছি, তাহা ভিন্ন আর পোষাক নাই। আমি 
কিছুই দিব না। 


মাণিক। মহারাজ! তবে অন্থুমতি দিউন, 
করিয়া লই। 

রাণা হাসিলেন। বলিলেন, “চুরি করিবে ?” 

মাণিকলাল জিহ্ব। কাঁটিল। « 

রাণা। তবে কি করিবে? 

মাণিক। ঠকাইয়া লইব ৷ 

রাণা হাসিলেন। বলিলেন, « 
বাদশাহের বেগম চুরি করিতে আসিয়া 
পার, এ সকল সংগ্রহ করিও ৷” 


মাণিকলাল প্রফুল্লচিত্তে প্রণাম করিয়! বিদায় হইল। 


আমি যে প্রকারে হউক, এ সকল সংগ্রহ 
আমি শপথ করিয়াছি যে, আর সে কাৰ্য্য করিব ন! ৷? 


যুদ্ধকীলে সকলেই চোর-_সকলেই বঞ্চক । আমিও 
ছি_চোরের মত লুকাইয়া আছি। তুমি যে প্রকারে 


দশম পরিচ্ছেদ 
ls রসিকা পানওয়ালী 


মাণিকলাল তখনই রূপনগরে ফিরিয়া আসিল। তখন সন্ধ্যা উত্তীর্ণ হইয়াছে । 
রূপনগরের বাজারে গিয়া মীণিকলাল দেখিল যে, বাজার অত্যন্ত শৌভাময় ! দোকানের শত 
শত প্রদীপের শোভাঁয় বাজার আলোকময় হইয়াছে__নানাবিধ খাচ্চ দ্রব্য উজ্জল বর্ণে রসনা 
আকুল করিতেছে_ পুষ্প, পুষ্পমালা থরে থরে নয়ন রঞ্জিত, এবং ভ্রীণে মন মুগ্ধ করিতেছে । 
মাণিকের উদ্দেশ্ঠ__অশ্ব ও অস্ত্র সংগ্রহ করা, কিন্তু তাই বলিয়া আপন উদরকে বঞ্চনা করা 
মানিকলালের অভিপ্রায় ছিল না । মাণিক গিয়া কিছু মিঠাই কিনিয়া খাইতে আরম্ভ 
করিল। সের পাঁচ ছয় তোঁজিন করিয়া মাণিক দেড় সের জল খাইল এবং দোকানদারকে 
উচিত মূল্য দান করিয়া, তাম্বূলান্বেষণে গেল । 

দেখিল, একট! পানের দোকানে বড় জাক । দেখিল, দোকানে বহুসংখ্যক দীপ বিচিত্র 
ফাল্ষমধ্য হইতে স্নিন্ধ জ্যোতি বিকীর্ণ করিতেছে। দেওয়ালে নানা বর্ণের কাগজ মোড়া 
নানা প্রকার বাহারের ছবি লষ্কান-__তবে চিত্রগুলি একটু বেশী মাত্রায় রঙ্গদার, আধুনিক 
ভাষায় “0080979,, প্রাচীন ভাষায় “আদিরসাশ্রিত।” মধ্য স্থানে কোমল গালিচায় - 
বসিয়।__দৌকাঁনের অধিকারিণী তাম্ুলবিক্রেত্রীবয়সে ত্রিশের উপর, কিন্তু কুরূপা নহে। 
বর্ণ গৌর, চক্ষু বড় বড়, চাহনি বড়, চঞ্চল, হাসি বড় রঙ্গদার_সে হাঁসি অনিন্দ্য 
দ্তশ্রেণীমধ্যে সর্বদাই খেলিতেছে__হাসির সঙ্গে সর্ব্বালঙ্কার দুলিতেছে_ অলঙ্কার কতক 
রূপা, কতক সোনা-কিন্তু স্থগঠন ও সুশোভন । মানিকলাল, দেখিয়া শুনিয়া, পান 


চাহিল। 

পানওয়ালী স্বয়ং 
বেচিতেছে__পানওয়ালী কেবল পয়সা কুড়াই 

দাসী একজন পান সাজিয়া দিল; মাণি 
যতক্ষণ পান সাজ! হইতেছিল, ততক্ষণ মাণিক 
মিষ্ট কথ! কহিতে লাগিল; পানওয়ালীর রূপের প্রশ 
এজন্য প্রথমে তাহার দোকানসজ্জা ও অলঙ্কারগুলির 
একটু ভিজিল। পানওয়ালী মিঠে পানের সঙ্গে মিঠে কথা বেচিতে আরম্ভ করিল । 
মাণিকলীল তখন দোকানে উঠিয়া বসিয়া, পান চিবাইতে চিবাইতে পানওয়ালীর হু কা 
কাড়িয়। লইয়া, টানিতে আরম্ভ করিল। এদিকে মাণিকলাল পান খাইয়৷ দোকানের মসলা 
ফুরাইয়া দিল। দাসী মসলা আনিতে অন্ত দোকানে গেল। সেই অবসরে মাঁণিকলাঁল 


পান বেচে না-=সম্মুখে একজন দাসীতে পান সাজিতেছে ও 
তেছে--এবং মিষ্ট হাসিতেছে। 

কলাল ডবল দাম দিল । আবার পান চাহিল। 
পানওয়ালীর সঙ্গে হাজিয়া হাসিয়া দুই একটা 
ংসা করিলে পাছে সে কিছু মন্দ ভাবে, 
প্রশংসা করিতে লাগিল । পানওয়ালীও 


৮৬ রাজসিংহ 


পানওয়ালীকে বলিল, “মহারাজিয়া ! তুমি বড় চতুরা। আমি একটি চতুরা স্ত্রীলোক 
খুঁজিতেছিলাম ; আমার একটি দুষমন্‌ আছে__-তাহাকে একটু জব্দ করিব ইচ্ছা । কি 
করিতে হইবে, তাহা তোমাকে বুঝাইয়া বলিতেছি। তুমি যদি আঁমার সহায়তা কর, তবে 
এক আশরফি পুরস্কার করিব 1” 

পান। কি করিতে হইবে? 

মাণিক চুপি চুপি কি বলিল। পাঁনওয়ালী বড় র্সপ্রিয়া-_তৎক্ষণাঁৎ সম্মত হইল। 
বলিল, “আশরফির প্রয়োজন নাই__রঙ্গই আমার পুরস্কার !” 

মাণিকলাল তখন দোয়াত, কলম, কাগজ চাহিল। দাসী তাহা নিকটস্থ বেণিয়ার 
দোকান হইতে আনিয়া দিল। মাণিক পানওয়ালীর সঙ্গে পরামর্শ করিয়া এই পত্র লিখিল, 
“হে প্রাণনাথ! তুমি যখন নগরভ্রমণে আসিয়াছিলে, আমি তোমাকে দেখিয়! অতিশয় মুগ্ধ 
হইয়াছিলাম। তোমার একবার দেখ! না পাইলে আমার প্রাণ যাইবে। শুনিতেছি, 
তোমরা কাল চলিয়া যাইরে--অতএব আজ একবার অবশ্য অবধ্য আমায় দেখা দিবে। 
নহিলে আমি গলায় ছুরি দিব। যে পত্র লইয়া যাইতেছে__তাহার সঙ্গে আসিও__সে পথ 
দেখাইয়া লইয়া! আসিবে ৷” 

পত্র লেখা হইলে মাণিকলাল শিরোনাম! দিল, “মহম্মদ খী।৮ 

পানওয়ালী জিজ্ঞাসা করিল, “কে ও ব্যক্তি 12 

মা। একজন মোগল সওয়ার । 

বাস্তবিক, মাণিকলাল মোগলদিগের মধ্যে একজনকেও চিনিত ন|। 
জানে না। সে মনে ভাবিল, দুই হাজার মোগলের মধ্যে অবশ্য একজন 
আছে__আর সকল মোগলই প্থা।” অতএব সাহস করিয়া « 
হইলে মাণিকলাল বলিল, “তাহাকে এইখানে আনিব td 

পানওয়ালী বলিল, “এ ঘরে হইবে না। আর একটা ঘর ভাড়া লইতে হইবে ৷” 

তখনই ছুই জনে বাজারে গিয়া আর একটা ঘর লইল। পাঁনওয়ালী মোগলের 
অভ্যর্থনাভন্ তাহা সঙ্দিতকরণে প্রস্তুত হইল-_মাণিকলাল পত্র লইয়া মুসলমানশিবিরে 
উপস্থিত হইল। শিবিরমধ্যে মহাগোলযোগ-_কোন শৃঙ্খলা নাই__নিয়ম নাই। তাহার 
ভিতরে বাজার বসিয়া গিয়াছে_রঙ্গ তামাস! রোশনাইয়ের ধূম লাগিয়াছে। মাণিকলাল 
মোগল দেখিলেই জিজ্ঞাসা করে, “মহম্মদ খী কে মহাশয় ? তাঁহার নামে পত্র আছে? 
কেহ উত্তর দের না--কেহ গালি দেয় ;₹_কেহ বলে, চিনি না-কেহ বলে, খুঁজিয়া লও । 
শেষ একজন মোগল বলিল, “মহম্মদ খাঁকে চিনি না। কিন্তু আমার নাম নুর মহম্মদ খাঁ। 
পত্র দেখি, দেখিলে বুঝিতে পারিব, পত্র আমার কি না 


৮ 


কাহারও নাম 
মহম্মদ আছেই 
মহম্মদ খাঁ” লিখিল; লেখা 


তৃতীয় খণ্ড ঃ দশম পরিচ্ছেদ £ রসিক! পানওয়ালী ৮৭ 


মাণিকলাল সানন্দচিত্তে তাহার হস্তে পত্র দিল__মনে জানে, মোগল যেই হউক, ফাদে 
পড়িবে। মোগলও ভাবিল__পত্র যারই হউক, আমি কেন এই স্থুবিধাতে বিবিটাকে দেখিয়া 
আসি না। প্রকাশ্যে বলিল, “হা, পত্র আমারই বটে । চল, আমি তোমার সঙ্গে যাইতেছি।» 
এই বলিয়া মোগল তান্বুমধ্যে প্রবেশ করিয়া চুল আচড়াইয়া গন্ধদ্রব্য মাখিয়া পোষাক পরিয়া 
বাহির হইল। বাহির হইয়া, জিজ্ঞাসা করিল, “ওরে ভৃত্য, সে স্থান কত দূর ?” 

মানিকলাল ঘোড়হাত করিয়া বলিল, “হুজুর, অনেক দুর ! ঘোড়ায় গেলে ভাল হইত ৷ 

“বহুত আচ্ছা” বলিয়া খা সাহেব ঘোড়া বাহির করিয়া চডিতে যান, এমন সময় 
মাণিকলাল আবার যোড়হাঁত করিয়া বলিল, “হুজুর ! বড় ঘরের কথা__হাতিয়ারবন্দ হইয়া 
গেলেই ভাল হয়৷” 

নূতন নাগর ভাঁবিলেন, সে ভাল কথা__জঙ্গী জোয়ান আমি ; হাতিয়ার ছাড়া কেন 
যাইব? তখন অঙ্গে হাতিয়ার বাধিয়া তিনি অশ্বপৃষ্ঠে আরোহণ করিলেন। 

নির্দিষ্ট স্থানে উপনীত হইয়া মাণিকলাল বলিল, “এই স্থানে উতারিতে হইবে । আমি 
আপনার ঘোড়া ধরিতেছি, আপনি গৃহমধ্যে প্রবেশ করুন।” 

খা সাহেব নামিলেন__মাণিকলাল ঘোড়! ধরিয়া রহিল। খা বাহাদুর সশস্ত্ে গৃহমধ্যে 
প্রবেশ করিতেছিলেন, পরে মনে পড়িল যে, হাতিয়ারবন্ৰ হইয়া রমণীসম্তাষণে যাওয়া বড়: 
ভাল দেখায় না ফিরিয়া আসিয়া মাণিকলালের কাছে অস্ত্রগুলিও রাখিয়া গেলেন । 
মাণিকলালের আরও সুবিধা হইল । 

গৃহমধ্যে প্রবেশ করিয়া খা সাহেব দেখিলেন যে, তক্তপৌষের উপর উত্তম শয্যা 
তাহার উপর সুন্দরী বসিয়া আছে-_-আতর গোলাবের সৌগন্ধে ঘর আমোদিত হইয়াছে, 
চারি দিকে ফুল বিকীর্ণ হইয়াছে, এবং সম্মুখে আলবোলায় সুগন্ধি তামাকু প্রস্তুত আছে। 
খা সাহেব, জুতা খুলিয়া, তক্তপোষে বসিলেন, বিবিকে মিষ্টবচনে সম্ভাষণ করিলেন__পরে 
পোষাকটি খুলিয়া রাখিয়া, ফুলের পাখা হাতে লইয়া বাতাস খাইতে আরম্ভ করিলেন এবং 
আলবোলার নল মুখে পুরিয়া সুখের আবেশে টান দিতে লাগিলেন। বিবিও তাহাকে ছুই 
চারিটা গাঢ় প্রণয়ের কথা বলিয়া একেবারে মোহিত করিল। 

তামাকু ধরিতে না. ধরিতে মাণিকলাল আসিয়া দা 
“কে ও ?? 


মাণিকলাল বিকৃতন্বরে বলিল, “আমি ।” 
তখন চতুর! রমণী অতি ভীতকণ্ঠে খা সাহেবকে বলিল, “সর্বনাশ হইয়াছে _আমার 


স্বামী আগিয়াছেন_মনে করিয়াছিলাম, তিনি আজ আর আসিবেন না। তুমি এই 
তক্তপোষের নীচে একবার লুকাও। আমি উহাকে বিদায় করিয়া দিতেছি” 


র ঘা মারিল। বিবি বলিল, 


৮৮ রাজসিহ . ; 
মোগল বলিল, “সে কি? মরদ হইয়া ভয়ে লুকাইব ; যে হয় আন্মুক না; এখনই 
কোতিল করিব ৮ 
পানওয়ালী জিব কাটিয়! বলিল, “সে কি? সর্বনাশ! আমার স্বামীকে মারিয়া 
ফেলিয়া আমার অন্নবস্ত্রের পথ বন্ধ করিবে? এই কি তোমাকে ভালবাসার ফল? শী 
'তক্তপোষের নীচে যাও । আমি এখনই উহাকে বিদায় করিয়া দিতেছি ৷” 
এদিকে মাঁণিকলাল পুনঃ পুনঃ দ্বারে করাঘাত করিতেছিল, অগত্যা খঁ। সাহেব 
তক্তপোবের নীচে গেলেন । মোটা শরীর বড় সহজে প্রবেশ করে না, ছাল চামড়া ছুই এক 
জায়গায় ছি'ডিয়া গেল-_কি করে- প্রেমের জন্য অনেক সহিতে হয় । 
তক্তপৌবতলে বিন্যস্ত হইলে পর পানওয়ালী আসিয়া দ্বার খুলিয়া দিল। 
ঘরের ভিতর প্রবেশ করিলে পানওয়ালী ূর্বশিক্ষামত বলিল, “তুমি আবার এলে 
যে? আজ আর আসিবে না! বলিয়াছিলে যে?” 
মাণিকলাল পূৰ্ববমত বিকৃতন্বরে বলিল, “চাবিটা ফেলিয়া! গিয়াছি।” 
পানওয়ালী চাবি খোজার ছল করিয়া, খা সাহেবের পরিত্যক্ত পৌঁধাকটি হস্তে লইল। 
পোষাক লইয়া ছুই জনে বাহিরে চলিয়া আসিয়া, শিকল টানিয়া বাহির হইতে চাবি দিল। 
খা সাহেব তখন তক্তপোষের নীচে মুষিকদিগের দংশনযন্ত্রণ। সহ্য করিতেছিলেন । 
তাহাকে গৃহপিঞ্জরে বদ্ধ করিয়া, মাণিকলাল তাহার পোষাক পরিল। পরে তাহার 


হাতিয়ারে হাতিয়ারবন্দ হইয়। তাহার অশ্বপৃষ্ঠে আরোহণ করিয়| মুদলমাঁনশিবিরে তাহার 
স্থান লইতে চলিল। 


সে স্থুল মাংসপিণ্ড 


- ___ বিড়ম্বনা করিলেন! দেখ, ক্ষুদ্র কাটা 


চতুর্থ খণ্ড 
রন্ধে, যুদ্ধ 
প্রথম পরিচ্ছেদ 
: চঞ্চলের বিদায় 
প্রভাতে মোগল সৈন্য সাজিল। রূপনগরের গড়ের সিংহদ্বার হইতে, উষ্ণীষকবচ- 
শোভিত, গুক্ষশ্মক্রমমন্বিত, অস্ত্রসজ্জীভীবণ অশ্বারোহিদল সারি দিল। পাঁচ পাঁচ জন অশ্বারোহী 
এক এক সারি, সারির পিছু সারি, তার পর আবার সারি, সারি সারি সারি অশ্বারোহীর 
সারি চলিতেছে ; ভ্রমরশ্রেণীসমাকুল ফুল্লকমলতুল্য তাহাদের বদনমণ্ডল সকল শোভিতে- 
ছিল। তাঁহাদের অশ্বশ্রেণী গ্রীবাভঙ্গে সুন্দর, বন্ারোধে অধীর, মন্দগমনে ক্রীড়াশীল; অশ্ব- 
শ্রেণী শরীর-ভরে হেলিতেছে ছুলিতেছে এবং নাচিয়। নাচিয়া চলিবার উপক্রম করিতেছে। 
চঞ্চলকুমারী প্রভাতে উঠিয়। জান করিয়া রত্বালঙ্কারে ভূষিতা হইলেন ।- নিৰ্ম্মল 
অলঙ্কার পরাইল ; চঞ্চল বলিল, “ফুলের মালা পরাও সখি__আমি চিতারোহণে যাঁইতেছি।” 
গ্রবলবেগে প্রবহমাণ অশ্রুজল চক্ষুঃমধ্যে ফেরৎ পাঠাইয়। নির্মল বলিল, “রত্বালঙ্কার পরাই 
সখি, তুমি উদয়পুরেশ্বরী হইতে যাইতেছ।” চঞ্চল বলিল, “পরাও.! পরাও! নির্মল ! 
কুৎসিত হইয়া কেন মরিব? রাজার মেয়ে আমি ; রাজার মেয়ের মত সুন্দর হইয়া মরিব। 
সৌন্দর্যের মত কোন্‌ রাজ্য? রাজত্ব কি বিনা সৌন্দর্য্যে শোভা পায়? পর1৮ নির্মল 
অলঙ্কার পরাইল; সে কুন্থমিততরুবিনিন্দিত কান্তি দেখিয়া কীদিল। কিছু বলিল না। 


চঞ্চল তখন নির্দ্দলের গলা ধরিয়া কাঁদিল। 
আর তোমায় দেখিব না! কেন বিধাতা এমন 


চঞ্চল তাঁর পর বলিল, “নিৰ্ম্মল ! 
র গাছ যেখানে জন্মে, সেইখানে থাকে ; আমি কেন 


৬ 


রূপনগরে থাকিতে পাইলাম না!” | 

নিৰ্ম্মল বলিল, “আমায় আবার দেখিবে। তুমি যেখানে থাক, আমার সঙ্গে আবার 
দেখ। হইবে । আমায় না দেখিলে তোমার মরা হইবে নাঃ তোমায় না দেখিলে আমার মরা 
হইবে ন।।৮ 


চঞ্চল। আমি দিল্লীর পথে মরিব। 

নির্মল । দিল্লীর পথে তবে আমায় দেখিবে। 

চঞ্চল। সে কি নিৰ্ম্মল ? কি প্রকারে তুমি যাইবে? 
নিৰ্ম্মল কিছু বলিল ন! ৷ চঞ্চলের গল| ধরিয়া! কীদিল। 


৯২ 


৯০ রাজসিংহ 


চঞ্চলকুমারী বেশভূষা সমাপন করিয়! মহাদেবের মন্দিরে গেলেন। নিত্যব্রত শিবপুজা 
ভক্তিভাবে করিলেন। পুজান্তে বলিলেন, “দেবদেব মহাদেব ! মরিতে চলিলাম। কিন্তু 
জিজ্ঞাসা করি, বালিকার মরণে তোমার এত তুষ্টি কেন? প্রভু! আমি বাঁচিলে কি 
তোমার স্থষ্টি চলিত না? যদি এতই মনে ছিল, কেন আমাকে রাজার মেয়ে করিয়া 
সংসারে পাঠাইয়াছিলে ?” 

মহাদেবের বন্দনা, করিয়া চঞ্চলকুমারী মাতৃচরণ বন্দনা! করিতে গেলেন। মাঁতাকে 
প্রণাম করিয়। চঞ্চল কতই কাঁদিল। পিতার চরণে গিয়া প্রণাম করিল। পিতাকে প্রণাম 
করিয়! চঞ্চল কতই কীদিল। তাঁর পর একে একে সখীজনের কাছে, চঞ্চল বিদায় গ্রহণ 
করিল। সকলে কীদিয়া গণ্ডগোল করিল। চঞ্চল কাহাঁকে অলঙ্কার, কাহাকে খেলানা, 
কাহাকে অর্থ দিয়া পুরস্কৃত করিলেন। কাহাকে বলিলেন, “কাও না__আমি আবার 
আসিব।” কাহাকে বলিলেন, “কাদিও না--দেখিতেছ না, আমি পৃথিবীশ্বরী হইতে 
যাইতেছি।” কাহাকেও বলিলেন, “কাদিও না__কীদিলে যদি দুঃখ যাইত, তবে আমি 
কাদিয়। রূপনগরের পাহাড় ভাসাইতাম ৷ 

সকলের কাছে বিদায় গ্রহণ করিয়া, চঞ্চলকুমারী দোলারোহণে চলিলেন। এক 
পহত্র অশ্বারোহী সৈন্য দোলার অগ্রে স্থাপিত হইয়াছে ; এক সহস্র পশ্চাতে । রজতমণ্তিত 
রত্ধচিত সে শিবিকা, বিচিত্র সুবর্ণ-খচিত বন্তরে আবৃত হইয়াছে; আশাসৌটা লইয়া চোপদার 
বাগ্জালে গ্রাম্য দর্শকবর্গকে আনন্দিত করিতেছে । চঞ্চলকুমারী শিবিকাঁয় আরোহণ 
করিলে, দুর্গমধ্য হইতে শঙ্খ নিনাদিত হইল; কুন্থুম ও লাজাবলীতে শিবিকা পরিপূর্ণ হইল; 
সেনাপতি চলিবার আজ্ঞ৷ দিলেন; তখন অকস্মাৎ মুক্তপথ তড়াগের জলের ন্যায় সেই 
অশ্বারো হিশ্রেণী প্রবাহিত হইল। বা দংশিত করিয়া নাচিতে নাচিতে, অশ্বশ্রেণী চলিল-_ 
অশ্বারোহী দিগের অস্ত্রের ঝঞ্চনা বাজিল। 

অশ্বারোহিগণ প্রভাতবাযুপ্রযুল্প হইয়া কেহ কেহ গান করিতেছিল। শিবিকার 
পশ্চাতেই যে অশ্বারোহিগণ ছিল, তাহার মধ্যে অগ্রবর্তী একজন গায়িতেছিল-__ 

শরম্‌ ভরম্সে পিয়ারী, মা 
সোমরত বংশীধারী, 
ঝুরত লোচনসে । 


ন সম্বে গোপকুমারী, 
যেহিন্‌ বৈঠত মুরারি, 
বিহারত রাহ তুমারি ॥ 
রাজকুমারীর কর্ণে সে গীত প্রবেশ করিল। তিনি ভাবিলেন, « 


হায়! যদি সওয়ারের 
গীত সত্য হইত!” রাজকুমারী তখন, রাজসিংহকে ভাবিতেছিলেন। 


তিনি জানিতেন না 


চতুর্থ খণ্ড ঃ তৃতীয় পরিচ্ছেদ £ রণপত্ডিত মোবারক ৯১ 


যে, আদ্দুলকাটা মাণিকলাল তাহার পশ্চাতে এই গীত গায়িতেছিল। মাণিকলাল, যত্ন 
করিয়! শিবিকার পশ্চাতে স্থান গ্রহণ করিয়াছিল । 


দ্বিতীয় পরিচ্ছেদ 
নিৰ্ম্মলকুমারীর অগাধ জলে ঝাঁপ 

এ দিকে নির্মলকুমারীর বড় গোলমাল বাধিল। চঞ্চল ত রত্বখচিত শিবিকারোহণে 
চলিয়া গেল__আগে পিছে ছুই সহজ কুমারপ্রতিম অশ্বারোহী আল্লার মহিমার শব্দে 
রূপনগরের পাহাড় ধ্বনিত করিয়! চলিল। কিন্ত নির্মালের কান্না ত থামে নাঁ। একী 
একা-_একা--শত পৌরজনের মধ্যে চঞ্চল অভাবে নির্ম্মল বড়ই একা। নিৰ্ম্মল উচ্চ 
গৃহচূড়ার উপর উঠিয়া দেখিতে লাগিল-_দেখিতে লাগিল, পাঁদক্রোশ-পরিমিত অজগর সর্পের 
ন্যায় সেই অশ্বারোহী সৈনিকশ্রেণী পার্বত্য পথে বিসপিত হইয়া! উঠিতেছে, নামিতেছে_ 
প্রভীতন্্ধ্যকিরণে তাহাদিগের উর্োথিত উজ্জল বর্ধাফলক সকল জ্বলিতেছে। কতক্ষণ 
নির্মল চাহিয়া রহিল। চক্ষু জালা করিতে লাগিল। তখন নির্মল চক্ষু মুছিয়া, ছাদের 
উপর হইতে নামিল। নির্মল একটা কিছু ভাবিয়া ছাদের উপর হইতে নামিয়াছিল। 
নামিয়। প্রথমে অলঙ্কার সকল খুলিয়া কোথায় লুকাইয়! রাখিল, কেহ দেখিতে পাঁইল নাঁ। 
সঞ্চিত অর্থমধ্যে কতিপয় মুদ্রা নির্মল গোপনে সংগ্রহ করিল। কেবল তাহাই লইয়া। নিৰ্ম্মল 
একাকিনী রাজপুরী হইতে নিষ্াস্ত! হইল ৷ পরে দৃঢ়পদে অশ্বারোহী সেনা যে পথে 
গিয়াছে, সেই পথে একাকিনী তাহাদের অনুবন্তিনী হইল ৷ 


তৃতীয় পরিচ্ছেদ 
রণপণ্ডিত মোবারক 


বৃহৎ অজগর সর্পের ন্যায় ফিরিতে ফিরিতে, ঘুরিতে ঘুরিতে সেই অশ্বারোহী দেন! 
পার্বত্য পথে চলিল । যে রন্ধরপথের পাৰ্শ্বস্থ পর্বতের উপর আরোহণ করিয়া মাঁণিকলাল 
-রীজসিংহের সঙ্গে দেখা করিয়া আঁসিয়াছিল, বিবরে প্রবিশ্যমান মহোরণের ন্যায় সেই 
অশ্বারোহিষ্রেণী সেই রন্্রপথে প্রবেশ করিল। অশ্বসকলের অসংখ্য পদবিক্ষেপধ্বনি পর্বতের 
গায়ে প্ৰতিধ্বনিত হইতে লাগিল। এমন কি, সেই স্থির শব্দহীন বিজন প্রদেশে অশ্বীরোহী- 


দিগের অন্তরের সহ শব্দ একত্,সমুখিত হইয়া! রোমহর্ষণ প্রতিধ্বনির উৎপত্তির কারণ হইতে 
লাগিল। মাঝে মাঝে অশ্বগণের হেষারব_আর সৈনিকের ডাক হাক। পর্বত্তলিটহ্‌ 


১২ রাঁজসিংহ 


সকল লতা গুল্ম ছিল-_শব্দাঘাতে তাঁহার পাতা সকল কীপিতে লাগিল। ক্ষুদ্র বন্য পশু পক্ষী 
কীট যাহারা সে বিজন প্রদেশে নির্ভয়ে বাস করিত, তাহারা সকলে দ্রুত পলায়ন করিল। 
এইরূপে সমুদায় অশ্বারোহীর সারি সেই রক্ধরপথে প্রবেশ করিল। তখন হঠাৎ গুম্‌ করিয়া 
একটা বিকট শব্দ হইল। যেখানে শব্দ হইল, সে প্রদেশের অশ্বারো হীরা ক্ষণকাল স্তম্ভিত 
' হইয়া দাড়াইল। দেখিল, পৰ্ব্বতশিখরদেশ হইতে বৃহৎ শিলাখণ্ড পর্ববতচ্যুত হইয়া সৈন্তমধ্যে 
পড়িয়াছে। চাপে একজন অশ্বারোহী মরিয়াছে, আর একজন আহত হইয়াছে। 
দেখিতে দেখিতে, ব্যাপার কি, তাহা কেহ বুঝিতে না বুঝিতে, আবার সৈন্যমধ্যে 
শিলাখণ্ড পড়িল_এক, দুই, তিন, চারি, ক্রমে দশ, পঁচিশ__তখনই একেবারে শত শত 
ছোট বড় শিলাবৃষ্টি হইতে লাগিল-_বহুসংখ্যক অশ্ব ও অশ্বারোহী কেহ হত, কেহ আহত 
হয়া, পঞ্খর উপর পড়িয়া সন্কীর্ণ পথ একেবারে রুদ্ধ করিয়া ফেলিল। অশ্ব সকল আরোহী 
লইয়া পলায়নের জন্য বেগবান্‌ হইল কিন্ত অগ্রে পশ্চাতে পথ সৈনিকের ঠেলাঠেলিতে 
অবরুদ্ধ_-অশ্বের উপর অশ্ব, আরোহীর উপর আরোহী চাপিয়। পড়িতে লাগিল__সৈনিকেরা 
পরস্পর অস্ত্রাঘাত করিয়া পথ করিতে লাগিল- শৃঙ্খলা একেবারে ভগ্ন হইয়া! গেল, সৈন্তমধ্যে 
মহা কোলাহল পড়িয়া গেল। 
“কাহার লোগ্‌ হু'সিয়ার! বা রাস্তা!” মাণিকলাল হাঁকিল। যেখানে রাজকুমারী 
শিবিকীয়, এবং পশ্চাতে মাণিকলাল, তাহার সম্মুখেই এই গোলযোগ উপস্থিত। বাহকেরা 
আপনাদের প্রাণ লইয়া ব্যতিব্যস্ত_অশ্ব সকল পাছু হটিয়৷ তাহাদের উপর চাঁপিয়া 
পড়িতেছে। পাঠকের স্মরণ থাকিতে পারে, এই পার্বত্য পথের বাম দিক্‌ দিয়া একটি 
অতি সঙ্কীর্ণ রক্রপথ বাহির হইয়া গিয়াছে। তাহাতে একেবারে একটিমাত্র অশ্বারোহী 


প্রবেশ করিতে পারে। ভাহারই কাছে যখন সেনামধ্যস্থিত শিবিকা পৌছিয়াছিল, তখনই 
এই হুলস্থূল উপস্থিত হইয়াছিল। ইহাই রাজসি 


প্রাণভয়ে ভীত বাহকদিগকে & পথ দেখাইয়া দিল। 
আপনাদিগের ও রাভকুমারীর প্রাণরক্ষার্থ ঝটিতি শি 


যে, প্রাণ বাঁচাইবার এই এক পথ; তখন আর একজন অশ্ব 
পশ্চাৎ সেই পথে প্রবেশ করিতে গেল৷ সেই সময়ে উপর হই 
গড়াইতে গড়া ইতে, শবে পার্বত্য প্রদেশ কাপাইতে কাপাইট 
স্থিতিলাভ করিল। তাহার চাপে দ্বিতীয় অশ্বারোহী অশ্ব 
একেবারে বন্ধ হইয়া গেল। আর কেহ সে পথে প্রচ 
মাণিকলাল শিবিকাসে যথেগ্সিত পথে চলিল। 


রোহী মাণিকলাঁলের পশ্চাৎ 
তে একটা অতি বৃহৎ শিলাখণ্ড . 
ত, আসিয়া সেই রন্্রমুখে পড়িয়া 
মত চুৰ্ণ হইয়া গেল। রন্ধমুখ 
বশ করিতে পারিল না। এক৷ 

সেনাপতি হাসান আলি খা! মন্সব্দার, তখন সৈন্যের সর্ববপশ্চাতে ছিলেন। ' প্রবেশ- 
পথমুখে স্বয়ং দীড়াইয়! সন্কীর্ণ দ্বারে সেনার প্রবেশের তত্বাবধান করিতেছিলেন। পরে 
সমুদয় সেনা প্রবিষ্ট হইলে স্বয়ং ধীরে ধীরে অর্ধপশ্চাতে আসিতেছিলেন। দেখিলেন, সহসা 
সৈনিকশ্রেণী মহা গোলযোগ করিয়া পিছু হটিতেছে। কারণ জিজ্ঞাসা করিলে কেহ কিছু 
ভাল বুঝাইয়া বলিতে পারে না। তখন সৈনিকগণকে ভগন! করিয়া ফিরাইতে লাগিলেন__ 
এবং স্বয়ং সর্ববাগ্রগামী হইয়া ব্যাপার কি, দেখিতে চলিলেন। 

কিন্ত ততক্ষণ সেনা থাকে না । পূর্বেই কথিত হইয়াছে যে, এই পর্বতের দক্ষিণ-পার্খস্থ 
পর্বত অতি উচ্চ এবং ছুরারোহণীয়__তাহার শিখরদেশ প্রায় পথের উপর ঝুলিয়া পড়িয়া 
পথ অন্ধকার করিয়াছে । রাজপুতেরা তাহার প্রদেশীত্তরে অনুসন্ধান করিয়া পথ বাহির 
করিয়া, পঞ্চাশ জন তাহার উপর উঠিয়া অদৃশ্যভাবে অবস্থান করিতেছিল। এক এক জন 
অপরের চাল্লিশ পঞ্চাশ হাত দূরে স্থান গ্রহণ করিয়া, সমস্ত রাত্রি ধরিয়া শিলাখণ্ড সংগ্রহ 
করিয়া, আপন আপন সন্মুখে একটি একটি টিপি সাঁজাইয়া রাখিয়াছিল। এক্ষণে পলকে 


পলকে পঞ্চাশ জন পঞ্চাশ খণ্ড শিলা নিয়নন্থ অশ্বারোহীদিগের উপর বৃষ্টি করিতেছিল। এক 
হইতেছিল। কে মারিতেছিল, তাহা 


এক বারে পঞ্চাশটি অশ্ব বা আরোহী আহত বা নিহত 
হনয় পর্ববতশিখরস্থ শক্রগণের প্রতি 


তাহারা দেখিতে পায় না দেখিতে পাইলেও ছুরারে 
কোনরূপেই আঘাত সম্ভব নহে_-অতএব মোগলের! পলায়ন ভিন্ন অন্য কৌন চেষ্টাই 


করিতেছিল না। যে সহস্র-সংখ্যক অশ্বারোহী শিবিকাঁর অগ্রভাগে ছিল, তাঁহার মধ্যে হত 
ও আহতের অবশিষ্ট পলায়নপূর্ববক রক্সামুখে নির্গত হইয়। প্রাণরক্ষা করিল। 

পঞ্চাশ জন রাজপুত দক্ষিণ পাৰ্শ্বের উচ্চ পর্ববত হইতে শিলাবৃদ্টি করিতেছিল__-আর 
পঞ্চাশ জন স্বয়ং রাজসিংহের সহিত বাম দিকের অনুচ্চ পর্ববতশিখরে লুক্কায়িত ছিল, তাহারা 
এতক্ষণ কিছুই করিতেছিল না। কিন্ত এক্ষণে তাঁহাদের কার্ধ্য করিবার সময় উপস্থিত হইল । 
যেখানে শিলা বৃষ্টিনিবন্ধন ঘোরতর বিপত্তি, সেখানে মোবারক অবস্থিতি করিতেছিলেন। তিনি 
প্রথমে সৈন্তগণকে স্ুশূঙ্ঘলের সহিত পার্বত্য পথ হইতে বহিষ্কৃত করিবার বন্ধ করিয়াছিলেন, 
কিন্তু যখন দেখিলেন, ক্ষুদ্রতর রন্মরপথে রাঁজকুমারীর শিবিকা চলিয়া গেল, একজনমীত্র 
অশ্বীরোহী তাহার সঙ্গে গেল, অমনি অর্গলের ন্যায় বৃহৎ শিলাখণ্ড সে পথ বন্ধ করিল_-তখন 
তাহার মনে সন্দেহ উপস্থিত হইল যে, এ ব্যাপার আর কিছুই নহে_ কোন ছুরাত্মা 
রাজকুমারীকে অপহরণ করিবার মানসে এই উদ্ভম করিয়াছে । তখন তিনি ডাকিয়া নিকটস্থ 
সৈনিকদিগকে বলিলেন_ প্রাণ যায়, সেও স্বীকার। সত সওয়ার দোলার পিছু পিছু যাও। 
ঘোড়া ছাড়িয়া পাঁওদলে, এই পাথর টপকাইয়! যাও_ চল, আমি যাইতেছি।” মোবারক 
অগ্রে ঘোড়া হইতে লাফাইয়া পড়িয়া পথরোধক শিলাখণ্ডের উপর উঠিলেন। এবং 

তাহার উপর হইতে লাফাইয়া নীচে পড়িলেন। তাহার দৃষ্টান্তের অনুবর্তী হইয়। শত 
সওয়ার তাহার সঙ্গে সঙ্গে সেই রন্্রপথে প্রবেশ করিল । 

রাজসিংহ পর্ববতশিখর হইতে এ সকল দেখিতে লাগিলেন। যতক্ষণ মোগলের| ক্ষুদ্র 
পথে একে একে প্রবেশ করিতেছিল, ততক্ষণ কাহাকেও কিছু বলিলেন না। পর্রে' তাহারা 
রজ্রপথমধ্যে নিবন্ধ হইলে, পঞ্চাশৎ অশ্বারোহী রাজপুত লইয়া বজের ন্যায় উর্ধ হইতে 
তাহাদের উপর পড়িয়া, তাহাদের নিহত করিতে লাগিলেন। সহসা উপর হইতে আক্রান্ত 
হইয়া মোগলের! বিশৃঙ্খল হইয়া গেল। তাহাদের মধ্যে অধিকাংশ এই ভয়ঙ্কর রণে প্রাণ- 
ত্যাগ করিল। উপর হইতে ছুটিয়া আমিয়। অশ্ব সহিত মোগল সওয়ারগণের উপর পড়িল 
_নীচে যাহারা ছিল, তাহার! চাপেই মরিল। পাঁচ সাত দশ জন মাত্র এড়াইল । মোবারক 
তাহাদের লইয়| ফিরিলেন। রাঁজপুতেরা তাহাদের পশ্চাদর্জী হইল না। 

মোবারকের সন্ধে মোগল সওয়ারের বেশধারী মাণিকলালও বাহির হইয়া আসিল । 
আসিয়াই একজন মৃত সওয়ারের অশ্বে আরোহণ করিয়া, সেই শৃঙ্খলাশুন্য মৌগলসেনার 
মধ্যে কোথায় শুকাইল, কেহ তাহা দেখিতে পাইলেন ন1। 

2. মুখে মোগলেরা সেই পার্বত্য পথে প্রবেশ করিয়াছিল, মাণিকলাল সেই পথে 
নির্গত হইল। যাহার! তাহাকে দেখিল, তাহার! ভাবিল, দে পলাইতেছে। মাঁনিকলাল 
গলি হইতে বাহির হইয়া, তীরবেগে ঘোড়া ছুটাইয়। রূপনগরের গড়ের দিকে চলিল। 

মোবারক প্রস্তরখণ্ড পুনরুল্পভ্বন করিয়া ফিরিয়া আসিয়া, আজ্ঞা দিলেন, “এই পাহাড়ে 
চড়িতে কষ্ট নাই; সকলেই ঘোড়া লইয়া এই পাহাড়ের উপরে উঠ। দস্থ্য অল্পসংখ্যক। 


তাহাদের সমূলে নিপাত করিব।” তখন পাঁচ শত মোগল সেনা, “দীন! দীন!” শব্দ 
করিয়া অশ্ব সহিত বাম দিকের সেই পর্ধবতশিখরে আরোহণ করিতে লাগিল। মোবারক 


অধিনায়ক । মোগলদিগের সঙ্গে ছুইটা তোপ ছিল। 
উঠাইতে লাগিল। আর একটা ছোট তো 
হাতী লাগাইয়া, যে বৃহৎ শিলাখণ্ডের 
উঠাইয়া স্থাপিত করিল । 


, একটা ঠেলিয়। তুলিয়। পাহাড়ে 
প- সেটাকে মোগলের! টানিয়া, শিকলে বাঁধিয়া, 


দ্বার! পার্বত্য রন্তর বন্ধ হইয়াছিল, তাহার উপর 

তখন “দীন্! দীন্‌!” শব্দে পঞ্চ শত অশ্বারোহী কালান্তক যমের ন্যায় পর্বতে 
আরোহণ করিল। পর্বত অনুষ্ঠ, ইহ! পুর কথিত হইয়াছে-_শিখরদেশে উঠিতে তাহাদের 

বড় কালবিলম্ব হইল ন|। কিন্তু পর্ব্বতশিখরে উঠিয়া দেখিল যে, কেহ ত পর্ব্বতোপরি নাই। 
যে রন্্রপথমধ্যে প্রবেশ করিয়া তিনি নিজে পরাভূত হইয়া! ফিরিয়। আসিতেছিলেন, এখন 
মোবারক বুঝিলেন যে, সমুদায় দন্য_মোবারকের বিবেচনায় তাহার! রাজপুত দন ভিন 
আর কিছুই নহে__সমুদায় দস্যু সেই রক্রপথে আছে। তাহার দ্বিতীয় মুখ রোধ করিয়া, 
তাহাদিগের বিনাশসাধন করিবেন, মোবারক এইরূপ মনে মনে স্থির করিলেন। হাসান আলি 
অপর মুখে কামান পাতিয়া বসিয়া আছেন, এই ভাবিয়া, তিনি সেই রন্ধের ধারে ধারে সৈন্য 
লইয়| চলিলেন। ক্রমে পথ প্রশস্ত হইয়া আসিল ; তখন মোবারক পাহাড়ের ধারে আসিয়া 
দেখিলেন__ল্লিশ জনের অনধিক রাজপুত, শিবিকাসঙ্গে রুধিরাক্ত কলেবরে সেই পথে 
বলেন যে, অবশ্য ইহারা নির্গমপথ জানে; ইহাদের উপর দৃষ্টি রাখিয়া 


চলিতেছে। মোবারক বুৰি 
ধীরে ধীরে চলিলে, রব্দ্ধারে উপস্থিত হইব। তাহা হইলে যেরূপ পথে রাজপুতেরা পর্বত 
রাঁজগুতেরা যে আগে উপরে 


হইতে নামিয়াছিল, সেইরূপ অন্ত পথ দেখিতে পাইব। 
ছিল, পরে নামিয়াছে, তাহার সহস্র চিহ্ন দেখা যাইতেছিল। মোবারক রাজপুতদিগের উপর 
দৃষ্টি রাখিয়া, ধীরে ধীরে চলিতে লাঁগিলেন। কিছু পরে দেখিলেন, পাহাড় ঢালু হইয়া 
আসিতেছে, সম্মুখে নির্গমের পথ। মোবারক অশ্ব সকল তীরবেগে চালাইয়া পর্ববততলে নামিয়া 
রন্ধযুখ বন্ধ করিলেন। রাজপুতেরা রন্ধের বাঁক ফিরিয়া যাইতেছিল-__স্থৃতরাং তাহারা 
আগে রন্ধ্রযুখে পৌছিতে পারিল না। মোগলেরা পথরৌধ করিয়! রক্ধযুখে কামান বসাইল ; 
এবং আগতপ্রায় রাজপুতগণকে উপহাস করিবার জন্য তাঁহার বজ্রনাদ একবার শুনাইল_ 
“্দীন্‌ ! দীন্‌ !” শব্দের সঙ্গে পর্বতে সেই ধ্বনি প্ৰতিধ্বনিত হইল । শুনিয়া উত্তরস্বরূপ 
বন আলিও কামানের আওয়াজ করিলেন; আবার পর্ব্বতে 
পৰ্ব্বতে প্রতিধ্বনি বিকট ডাক ডাকিল। রাজপুতগণ শিহরিল-_তাহাঁদের কামান ছিল না। 
রাঁজসিংহ দেখিলেন, আর কোন মতেই রক্ষা নাই। তাহার সৈন্সের বিশগুণ সেনা, 
পথের ছুই মুখ বন্ধ করিয়াছে-_পথান্তর নাই_-কেবল যমমন্দিরের পথ খোলা। রাজসিংহ স্থির 
করিলেন, সেই পথে যাইবেন। তখন ৈনিকগণকে একত্রিত করিয়া বলিতে লাগিলেন_ভাই 
বন্ধু, যে কেহ সঙ্গে থাক, আজি সরলাস্তঃকরণে আমি তোমাদের কাছে ক্ষমা চাঁহিতেছি। 


আমারই দোষে এ বিপদ্‌ ঘটিয়াছে_পর্ব্বত হইতে নামিয়াই এ দ্রোষ করিয়াছি । এখন এই 
গলির,ছুই মুখ বন্ধই মুখেই কামান শু দের বিশগুণ মোগল 


নিতেছি! ছুই মুখে আম 
দাড়াইয়া আছে__সন্দেহ নাই। অতএব আমাদিগের বাচিবার ভরসা নাই। নাই_- 
তাহাঁতেই বা ক্ষতি কি? রাজপুত হইয়া কে মরিতে কাতর ? 


সকলেই মরিব--একজনও 
বীচিব না__কিন্ত মারিয়া মরিব। যে মরিবার আগে ছুই জন মোগল না৷ মারিয়া মরিবে_সে 
রাজপুত নহে। রাজপুতেরা শুন_এ পথে ঘোড়া 


রন্ত্ের অপর মুখে হাস 


ছুটে না-_সবাই ঘোঁড়। ছাড়িয়া দাও। 


৯৬ রাঁজসিংহ 


এসো, আমরা তরবারি হাতে লাফাইয়া গিয়া তোপের উপর পড়ি। তোপ, ত আমাদেরই 
হইবে_ তার পর দেখ! যাইবে, কত মোগল মারিয়া মরিতে পারি” 

তখন রাজগুতগণ, অশ্ব হইতে লাফাইয়া পড়িয়া, একত্র অসি নিষ্ষোবিত করিয়া 
“মহারাণাকি জয়” বলিয়া দাড়াইল। তাহাদের দৃঢ়প্রতিজ্ঞ মুখকাস্তি দেখিয়া রাজসিংহ বুঝিলেন 
যে, প্রাণরক্ষা না হউক-__একটি রাজপুতও হটিবে না। সন্তষ্টচিত্তে রাণা আজ্ঞা দিলেন, “দুই 
ছুই করিয়া সারি দাও।” অশ্বপৃষ্ঠে সবে একে একে যাইতেছিল-_পদব্রজে দুইয়ে দুইয়ে 
রাজপুত চলিল__রাঁণী সর্ব্বাগ্রে চলিলেন। আজ আসননমৃত্যু দেখিয়। তিনি প্রফুল্লচিত্ত। 

এমন সময়ে সহসা পর্বতরক্্ কম্পিত করিয়া, পর্বতে প্রতিধ্বনি তুলিয়া, রাজপুতসেনা 
শব্দ করিল, “মাঁতাজীকি জয়! কালীমায়িকি জয় !” 

অত্যন্ত হর্ষসচক ঘোর রব শুনিয়! রাজসিংহ পশ্চাৎ ফিরিয়া দেখিলেন, ব্যাপার কি? 
দেখিলেন, ছুই পার্খে রাজপুতসেনা সারি দিয়াছে__মধ্যে বিশাললোচনা, সহাস্তবদনা কোন 
দেবী আসিতেছেন। হয় কোন দেবী মন্ত্তসূত্তি ধারণ করিয়াছেন__নয় কোন মানবীকে 
বিধাতা দেবীর মূ্তিতে গঠিয়াছেন__রাজপুতেরা মনে করিল, চিতোরাধিষ্ঠাত্রী রাজপুতকুল- 
রদ্দিণী ভগবতী এ সঙ্কটে রাজপুতকে রক্ষা করিতে স্বয়ং রথে অবতীর্ণ হইয়াছেন। তাই 
তাহারা জয়ধ্বনি করিতেছিল । 

রাজসিংহ দেখিলেন-_এ ত মানবী, কিন্ত সামান্যা। মানবী নহে। ডাকিয়া বলিলেন, 
“দেখ, দোলা কোথায় ?” 

একজন পিছু হইতে বলিল, “দোলা এই দিকে আছে ৷” 

রাগা বলিলেন, “দেখ, দোল! খালি কি না?” 

সৈনিক বলিল, “দোলা খালি । কুমারীজী মহারাজের সাম্নে ৷» 

চঞ্চলকুমারী তখন রাজসিংহকে প্রণাম করিলেন । রাণা জিজ্ঞাস! 
“রাজকুমারি-__ আপনি এখানে কেন ?” 

চঞ্চল বলিলেন, “মহারাজ! আপনাকে প্রণাম করিতে আসিয়াছি। প্রণাম করিয়াছি 
--এখন একটি ভিক্ষা চাহি। আমি মুখরা_ স্বীলোকের শোভ। যে লজ্জা, ত 
নাই, ক্ষমা করিবেন। ভিক্ষা যাহ! চাহি__তাহাতে নিরাশ করিবেন না।» 

চঞ্চলকুমারী হাস্ত ত্যাগ করিয়া, যোড়হাত করিয়। কাতর স্বরে এই কথা বলিলেন । 
রাজসিংহ বলিলেন, “তোমারই জন্য এত দুর আসিয়াছি-_তোমাকে অদেয় কিছুই নাই-__কি 
চাও রূপনগরের কন্যে ?” 

টঞ্চলকুমারী আবার যোড়হাত করিয়া বলিল, “আমি চঞ্চলমতি বালিকা বলিয়৷ 
আপনাকে আসিতে লিখিয়াছিলাম, কিন্ত আমি নিজের মন আপনি বুঝিতে পারি নাই। 


করিলেন, 


হা আঁমাতে 

আমি এখন মোগলমত্রাটের এঁশবর্য্যের কথা শুনিয়া বড় মুগ্ধ হইয়াছি। আপনি অনুমতি 
করুন__আমি দিল্লী যাইব ৷? 

রাজসিংহ বিস্মিত ও গ্রীত হইলেন । বলিলেন, “তোমার দিরি কারও 
আমার আপত্তি নাই-_কিন্ত আপাততঃ তুমি যাইতে পাইবে না। যদি এখন তোমাকে 
ছাড়িয়া দিই, মোগল মনে করিবে যে, প্রাণভয়ে ভীত হইয়! তোমাকে ছাড়িয়া দিলাম । 
আগে যুদ্ধ শেষ হউক-_তার পর তুমি যাইও। আর তোমার মনের কথা যে বুঝি নাই, 
তাহা মনে করিও না। আমি জীবিত থাকিতে তোমাকে দিল্লী যাইতে হইবে না। 
যোওয়ান্‌ সব__-আগে চল ৷” ূ 

তখন চঞ্চলকুমারী মৃদু হাদিয়া মর্মভেদী মৃতু কটাক্ষ করিয়া, দক্ষিণ হস্তের 
কনিষ্ানুলিস্থিত হীরকাদ্দুরীয় বাম হস্তের অঙ্গুলিঘয়ের ছারা কিরাইয়া রাঁজনিংহকে GRITS 
দেখাইতে বলিলেন, “মহারাজ ! এই আঙ্গ টিতে বিষ আছে। দিল্লীতে না যাইতে দিলে, 
আমি বিষ খাইব।” 

রাজসিংহ তখন হাঁসিলেন__বলিলেন, “অনেকক্ষণ বুঝিয়াছি রাজকুমারী-_রমধীকুলে 
তুমি ধন্তা'। কিন্তু তুমি যাহ! ভাবিতেছ, তাহা হইবে না। আজ রাজপুতের বাঁচা হইবে 
না; আজ রাজপুতকে মরিতেই হইবে__নহিলে রাঁজপুতনামে বড় কলঙ্ক হইবে। আমরা 
যতক্ষণ না মরি-ততক্ষণ তুমি বন্দী। আমরা মরিলে তুমি যেখানে ইচ্ছা, সেইখানে যাইও ৷” 

চঞ্চলকুমারী হাসিল__অতিশয় প্রণয়প্রফুল্প, ভক্তিপ্রণোদিত, সাক্ষাৎ মহাদেবের 
অনিবাধ্য এক কটাক্ষবাণ রাজসিংহের উপর ত্যাগ করিল। মনে মনে বলিতে লাগিল, 
_ “বীনচুড়ামণি! আজি হইতে আমি তোমার দাসী হইলাম! যদি তোমার দাসী ন! হই-- 
তবে চঞ্চল কখনই প্রাণ রাখিবে ন11” প্রকান্যে বলিল, “মহারাজ! দিল্লীশ্বর যাহাকে 
মহিষী করিতে অভিলাষ করিয়াছেন, সে কাহারও বন্দী নহে। এই আমি মোগল সৈন্ত- 
সম্মুখে চলিলাম-_কাহার সাধ্য রাখে দেখি ?” 

এই বলিয়া চঞ্চলকুমারী__জীবন্ত দেবমৃদ্তি, রাজসিংহকে পাশ করিয়া রন্ধ মুখে চলিল। 
তাহাকে স্পর্শ করে কাহার সাধ্য? এজন্য কেহ তাহার গতিরোধ করিতে পারিল না। 
হাসিতে হাসিতে, হেলিতে ভুলিতে, সেই স্বর্ণযুক্তাময়ী প্রতিমা রক মুখে চলিয়া গেল। 

একাকিনী চঞ্চলকুমারী সেই প্রজ্ছলিত বহ্নিতুল্য রুষ্ট, সশস্ত্র পঞ্চ শত মোগল 
অশ্বারোহীর সন্মুখে গিয়া দাড়াইলেন। যেখানে সেই পথরোধকারী কামান_মন্ুত্যনিম্মিত 
বজ্র, অগ্নি উদগীর্ণ করিবার জন্য হী করিয়া আছে-_তাহাঁর সম্মুখে, রতমণ্ডিত। লোকাতীত 
সুন্দরী দীড়াইল। দেখিয়া বিস্মিত মোগলসেনা মনে করিল-_পর্ববতনিবাঁজিনী পরি 


আসিয়াছে । 


টু রাজসিংই 


মন্ুস্যভাষায় কথা কহিয়া৷ চঞ্চলকুমারী সে ভ্রম ভাঙ্গিল।-_-বলিল, «এ সেনার 
সেনাপতি কে?” 

মোবারক স্বয়ং রন্্রমুখে রাজপুতগণের প্রতীক্ষা করিতেছিলেন-_তিনি বলিলেন, 
“ইহারা এখন অধমের অধীন । আপনি কে পা 

চঞ্চলকুমারী বলিলেন, “আমি সামান্তা স্্রী। আপনার কাছে কিছু ভিক্ষা আছে-_ 
যদি অন্তরালে শুনেন, তবেই বলিতে পারি ৷” 

মোবারক বলিলেন, “তবে রন্ধমধ্যে আগু হউন ৷» চঞ্চলকুমারী রন্রমধ্যে অগ্রসর 
হইলেন-__মোবারক পশ্চাৎ পশ্চাৎ গেলেন। 
লাগিলেন, “আমি রূপনগরের রাজকন্যা । 
আমাকে লইতে এই সেনা পাঠাইয়াছেন_ 

মোবারক। আপনাকে দেখিয়াই সে বিশ্বাস হয়। 


কৌন ভরসা নাই বলিয়। আমি রাজসিংহের কাছে দূত প্রে 


রণ করিয়াছিলাম_ আমার কপাল- 
ক্রমে তিনি পঞ্চাশ জন মাত্র সিপাহী লইয়। আপিয়াছেন, 


তাহাদের বলবীৰ্য্য ত দেখিলেন? 
য় ॥ “সে কি-_পঞ্চাশ জন সিপাহী এত মোগল 
মারিল ?” 


চঞ্চল। বিচিত্র নহে--হলদীঘাটে এ রকম কি একটা! 
সে যাহাই হউক-_রাজসিংহ এ 


আমি আসিয়া ধরা দিতেছি। আমাকে দিল্লী লইয়া চ 
মোবারক বলিল, “বুঝিয়াছি, নিজের সখ ত্যাগ করিয়। আপনি রাজগুতের প্রাণরক্ষা 
করিতে চাহেন। তাহাদেরও কি সেই ইচ্ছা?” | 
চ। সেও কি সম্তবে? আমাকে আপনারা লইয়া চলিলেও তাহারা যুদ্ধ ছাড়িবে 
না। আমার অন্থুরোধ, আমার সঙ্গে একমত হইয়। আপনি 


তাহাদের প্রাণরক্ষা করুন । 
মো। তাহা পারি। কিন্তু দস্থ্যর দণ্ড অবশ্য দিতে হইবে। আমি তাহাদের 
বন্দী করিব। 


হইয়াছিল শুনিয়াছি। কিন্ত 
তাহাকে পরাস্ত দেখিয়াই 


»। সব পারিবেন-_সেইটি পারিবেন না। তাহাদিগকে প্রাণে মারিতে পারিবেন, 
কিন্তু বাধিতে পারিবেন না । তাহারা সকলেই মরিতে স্থিরগ্রতিজ্ঞ হইয়াছেন-__মরিবেন। 
মো। তাহা বিশ্বাস করি। কিন্ত আপনি দিল্লী যাইবেন, ইহা স্থির? 

চ। আপনাদিগের সঙ্গে আপাততঃ যাওয়াই স্থির । দিল্লী পর্য্যন্ত পৌছিব কি না, 
সন্দেহ। - 


মো। সেকি? 

চ। আপনারা যুদ্ধ করিয়া মরিতে জানেন, আমরা স্ত্রীলোক, আমরা কি শুধু শুধু 
মরিতে জানি না? 

মো। আমাদের শত্রু আছে, তাই মরি। ভুবনে কি আপনার শক্র আছে ? 

চ। আমি নিজে__ 

মো। আমাদের শত্রুর অনেক প্রকার অস্ত্র আছে_আপনার ? 

চ। বিষ। 


মো। কোথায় আছে? 
বলিয়৷ মোবারক চঞ্চলকুমারীর মুখপানে চাহিলেন। বুৰি অন্য কেহ হইলে তাহার মনে 


মনে হইত, নয়ন ছাড়া আর কোথাও বিষ আছে কি? কিন্ত মোবারক সে ইতরপ্রকৃতির 
মনুষ্য ছিলেন না। তিনি রাজসিংহের ন্যায় যথার্থ বীরপুরুষ। তিনি বলিলেন, “মা, 
আত্মঘাঁতিনী কেন হইবেন? আপনি যদি যাইতে না চাহেন, তবে আমাদের সাধ্য কি, 
আপনাকে লইয়া যাই? স্বয়ং দিলীশ্বর উপস্থিত থাকিলেও আপনার উপর বল প্রকাশ 
করিতে পারিতেন না__আঁমর! কোন্‌ ছার? আপনি নিশ্চিন্ত থাকুন__কিন্ত এ রাজপুতেরা 
বাদশাহের দেনা আক্রমণ করিয়াছে__আমি মোগলসেনাপতি হইয়া কি প্রকারে উহাদের 
ক্ষমা করি 1৮ 


চ। ক্ষমা করিয়া কাজ নাই-যুদ্ধ করুন। 
এই সময়ে রাজপুতগণ লইয়া রাজসিংহ সেইখানে উপস্থিত হইলেন-_তখন চঞ্চলকুমারী 


বলিতে লাগিলেন, “যুদ্ধ করুন__রাজপুতের মেয়েরাও মরিতে জানে । 

মোগলসেনাপতির সঙ্গে লজ্জাহীনা চঞ্চল কি কথা কহিতেছে, শুনিবার জন্য রাজসিংহ 
এই সময়ে চঞ্চলের পার্শ্বে আসিয়া দাড়াইলেন। চঞ্চল তখন তীহার কাছে হাত পাতিয়া 
হাসিয়| বলিলেন, “মহারাজাধিরাজ ! আপনার কোমরে যে তরবারি ছুলিতেছে, রাজপ্রসাঁদ- 


স্বরূপ দাসীকে উহা দিতে আজ্ঞা হউক !” 
রাঁজসিংহ হাসিয়া বলিলেন, “বুৰিয়াছি, 
রাজসিংহ কটি হইতে অসি নিশ্মুক্ত করিয়া চঞ্চলকুমারীর হাতে দিলেন। 
দেখিয়া মোগল ঈষৎ হাসিল । চঞ্চলকুমারীর কথার কোন উত্তর করিল নাঁ। কেবল 
রাজসিংহের মুখপানে চাহিয়া বলিল, “্উদয়পুরের বীরের! কত দিন হইতে স্ত্রীলোকের 
বাহুবলে রক্ষিত ?” 


7৩, 


৮ 


তুমি সত্য সত্যই ভৈরবী” এই বলিয়া 


চি ৃ রাজসিংহ 


রাজসিংহের দীপ্ত চক্ষু হইতে অগ্রিক্ষুলিঙ্ নির্গত হইল ৷ তিনি বলিলেন, “যত দিন 
হইতে মোগল বাদশাহ অবলাদিগের উপর 'অত্যাচার আরম্ভ করিয়াছেন, তত দিন হইতে 
রাভপুতকন্তাদিগের বাহুতে বল হইয়াছে” তখন রাজপিংহ সিংহের ন্যায় গরীবাভঙ্গের 
সহিত, স্বজনবর্গের দিকে ফিরিয়া! বলিলেন, “রাজপুতেরা বাগ্যুদ্ধে অপটু। ক্ষুদ্র দৈনিকদিগের 
সঙ্গে বাগ্যুদ্ধের আমার সময়ও নাই। বৃথা কালহরণে প্রয়োজন নাই__পিগীলিকার মত এই 
মোগলদিগকে মারিয়া ফেল ।৮ 
এতক্ষণ বর্ষপোন্থুখ মেঘের ন্যায় উভয় সৈন্য স্তম্ভিত হইয়াছিল প্রভুর আজ্ঞা ব্যতীত 
কেহই যুদ্ধে প্রবৃত্ত হইতে পারিতেছিল না। এক্ষণে রাণার আজ্ঞা পাইয়। “মাতাঁজীকি 
জয়!” শব্দে রাজপুতেরা জলগ্রবাহবৎ মোগল সেনার উপরে পড়িল। 
আজ্ঞা পাইয়া, মোগলের৷ “আল্লা হো-__আক্বর 1” শব্দ করিয়া তাহাদের প্রতিরোধ 
করিতে উদ্ভত হইল। কিন্তু সহসা উভয় সেনাই নিস্পন্দ হইয়া দাড়াইল। সেই রণক্ষেত্রে 
উভয় সেনার মধ্যে অসি উত্তোলন করিয়া-_্থিরমৃ্ত চঞ্চলকুমারী দীড়াইয়া__সরিতেছে ন|। 
চঞ্চলকুমারী উচ্চেঃশ্বরে বলিতে লাগিলেন, “যতক্ষণ না৷ এক পক্ষ নিবৃত্ত হয়__ততক্ষণ 


আমি এখান হইতে নড়িব না। অগ্রে আমাকে না মারিয়া কেহ অন্ত্রগালন। করিতে 
পারিবে না 1৮ 


এদিকে মোবারকের 


স্বহস্তে তুমি রাজপুতকুলে 
» আজ স্ত্রীলোকের সাহায্যে রাজসিংহ প্রাণরক্ষা 


চ। মহারাজ! আপনাকে মরিতে কে নিষেধ করিতেছে? 
মরিতে চাহিতেছি। যে অনর্থের মুল_-তাহার আগে মরিবার অধিকার 


চঞ্চল নড়িল না-_মোগলেরা বন্দুক উঠাইয়াছিল__নামাইল। মে 
কাৰ্য্য দেখিয়া মুগ্ধ হইলেন। তখন উভয় সেনাসমক্ষে মোবারক ডাকিয় 


বাদশাহ শ্রীলোকের সহিত যুদ্ধ করেন না__-অতএব বলি, আমরা 
পরাভব স্বীকার করিয়া যুদ্ধ ত্যাগ করিয়। যাই। রাঁণা রাজসিংহের সঙ্গে 
মীমাংসা, ভরসা করি, ক্ষেত্রান্তরে হইবে । আমি রাণাকে অ' 
সে বার যেন স্ত্রীলোক সঙ্গে করিয়া না আইসেন।৮ 
চঞ্চলকুমারী মোবারকের জন্য চিন্তিত হইলেন। মোবারক তখন তাহার 'নিকটে__অঙ্থ 
আরোহণ করিতেছেন মাত্র । চঞ্চলকুমারী তাহাকে বলিলেন, “সাহেব! আমাকে ফেলিয়া 


যাইতেছেন কেন? আমাকে লইয় যাইবার জন্য আপনাদের দিল্লীশ্বর পাঠাইয়। দিয়াছেন। 
আমাকে যদি লইয়! না যান, তবে বাদশাহ কি বলিবেন ?” 


আমি কেবল আগে 
আছে। 

বারক চঞ্চলকুমারীর 

| বলিলেন, “মোগল 
এই সুন্দরীর নিকট 
যুদ্ধে জয় পরাজয়ের 

হঁরোধ করিয়া যাঁইতেছি যে, 

মোবারক বলিল, “বাদশাহের বড় আর একজন আছেন। উত্তর তাহার কাছে দিব ৷? 

চঞ্চল। সে ত পরলোকে, কিন্ত ইহলোকে ? 

মোবারক । মোবারক আলি, ইহলোকে কাহাঁকেও ভয় করে না। ঈশ্বর আপনাকে 
কুশলে রাখুন__আমি বিদায় হইলাম । 

এই বলিয়া মোবারক অশ্ব আরোহণ করিলেন । তাঁহার সৈন্যকে ফিরিতে আদেশ 
করিতেছিলেন, এমন সময়ে পশ্চাতে একেবারে সহজ বন্দুকের শব্দ শুনিতে পাইলেন। 
একেবারে শত মোগল যোদ্ধা ধরাশায়ী হইল। মোবারক দেখিলেন, ঘোর বিপদ্‌! 


পঞ্চম পরিচ্ছেদ 
হরণ ও অপহরণে দক্ষ মাণিকলাল 


মাণিকলাল পার্ধত্য পথ হইতে নির্গত হইয়াই ঘোড়! ছুটাইয়া একেবারে রূপনগরের 
গড়ে গিয়া উপস্থিত হইয়াছিলেন। রূপনগরের রাজার কিছু সিপাহী ছিল, তাহারা 
বেতনভোগী চাকর নহে; জমী করিত; ডাক হাঁক করিলে ঢাল, খাড়া, লাঠি, সৌট! লইয়৷ 
আঁসিয়। উপস্থিত হইত ; এবং সকলেরই এক একটি ঘোড়া ছিল। মোগলসেনা আসিলে 
রূপনগরের রাজা! তাহাদিগকে ডাক হাক করিয়াছিলেন! প্রকাশ্যে তাহাদিগের ডাকিবার . 
কারণ, মোগলসৈন্যের সম্মান ও খবরদারিতে তাহাদিগকে নিযুক্ত করা। গোপন অভিপ্রায় 
_ যদি মৌগলসেনা হঠাৎ কোন উপদ্রব উপস্থিত করে, তবে তাহার নিবারণ। ডাকিবামাত্র 
রাজপুতেরা ঢাল, খাঁড়া, ঘোড়া লইয়া গড়ে উপস্থিত হইল-__রাঁজা! তাহাদিগকে অক্ত্রাগার 
হইতে অস্ত্র দিয়া সাজাইলেন। তাহারা নানাবিধ পরিচর্ধ্যায় নিযুক্ত থাকিয়া মোগল- 
সৈনিকদিগের সহিত হাস্য পরিহাস ও রঙ্গ রসে কয় দিবস কাঁটাইল। তাহার পর এ দিবস 
প্রভাতে মোগলসেনা শিবির ভঙ্গ করিয়া রাজকুমারীকে লইয়া যাওয়াতে, বূপনগরের 
সৈনিকেরাও গৃহে প্রত্যাগমন করিতে আজ্ঞা পাঁইল। তখন তাহারা অশ্ব সজ্জিত করিল 
এবং অস্ত্র সকল রাজার অক্ত্রাগারে ফিরাইয়া দিবার জন্য লইয়া আসিল। রাজা স্বয়ং 
তাহাদিগকে একত্রিত করিয়! স্নেহস্চক বাক্যে বিদায় দ্িতেছিলেন, এমত সময়ে আছ্ুলকাঁটা 
মাণিকলাল ঘন্মাক্তকলেবরে অশ্ব সহিত সেখানে উপস্থিত হইলেন । 

মানিকলালের সেই মোগলটৈনিকের বেশ । একজন মোঁগলটৈনিক অতিব্যস্ত হইয়া 
গড়ে ফিরিয়া আসিয়াছে, দেখিয়া সকলে বিন্মিত হইল ৷ রাজা জিজ্ঞাসা করিলেন, “কি সংবাদ 1" 

মাণিকলাল অভিবাদন করিয়া বলিল, “মহারাজ, বড় গণ্ডগোল বাধিয়াছে, পাঁচ হাজীর 


দস্থ্য আসিয়া রাজকুমারীকে ঘিরিয়াছে। জুনাৰ্‌ হাসান আলি খঁ বাহাদুর, আমাকে আপনার 


SR রাজসিংহ 


নিকট পাঠাইলেন--তিনি প্রাণপণে যুদ্ধ করিতেছেন, কিন্ত আর কিছু সৈন্য ব্যতীত রক্ষ 
পাইতে পারিবেন না। আপনার নিকট সৈন্য সাহায্য চাহিয়াছেন।” ্‌ 
রাজা ব্যস্ত হইয়া বলিলেন, “সৌভাগ্যক্রমে আমার সৈন্য সঙ্জিতই আছে” 
সৈনিকগণকে বলিলেন, “তোমাদের ঘোড়া তৈয়ার, হাতিয়ার হাতে তোমরা সওয়ার হইয়া 
এখনই যুদ্ধে চল । আমি স্বয়ং তোমাদিগকে লইয়া যাইতেছি।” 
মাণিকলাল বলিল, “যদি এ দাসের অপরাধ মাপ হয়, তবে আমি নিবেদন করি যে, 
ইহাদিগকে লইয়া আমি অগ্রসর হই । মহারাজ আর কিছু সেনা সংগ্রহ করিয়া লইয়| আঁন্ুন । 
দস্্যরা সংখ্যায় প্রায় পাঁচ হাজার । আরও কিছু সেনাবল ব্যতীত মঙ্গলের সম্ভাবনা নাই 1৮ 
স্থলবুদ্ধি রাজা তাহাতেই সম্মত হইলেন। সহজ সৈনিক লইয়! মাণিকলাল অগ্রসর 
হইল ; রাজা আরও সৈন্যসংগ্রহের চেষ্টায় গড়ে রহিলেন। মাণিক সেই রূপনগরের সেনা 
লইয়া যুদধক্ষেত্রাভিমুখে চলিল । 
পথে যাইতে যাইতে মাণিকলাল একটি ছোট রকম লাভ করিল । পথের ধারে একটি 
বৃক্ষের ছায়ায় একটি স্ত্রীলোক পড়িয়া আছে_ বোধ হয় যেন গীড়িতা। 
প্রধাবিত দেখিয় সে উঠিয়া বসিল__দাড়াইবার চেষ্টা করিল--বোধ হয় পলাইবার ইচ্ছা, কিন্ত 
পারিল না। বল নাই, ইহ! দেখিয়া মাঁণিকলাল ঘোড়! হইতে নামিয়৷ তাহার নিকটে গেল । 
গিয়া দেখিল, স্ত্রীলোকটি অতিশয় সুন্দরী । জিজ্ঞাসা করিল, «তুমি কে গা, এখানে এ 
প্রকারে পড়িয়া আছ?” 
যুবতী জিজ্ঞাস! করিল, “আপনার! কাহার ফৌজ ?৮ 
মাণিকলাল বলিল, “আমি রাণ। রাজসিংহের ভৃত্য ৷” 
যুবতী বলিল, “আমি রূপনগরের রাজকুমারীর দাসী ৷” 
মাণিক। তবে এখানে এ অবস্থায় কেন? 
যুবতী। রাজকুমারীকে দিল্লী লইয়| যাই 
কিন্ত তিনি আমাকে সঙ্গে লইয়| যাইতে রাজি 
তাই হাটিয়া তাহার কাছে যাইতেছিলাম। 
মাণিকলাল বলিল, “তাই পথশ্রান্ত হইয়া! পড়িয়। আছ ?” 
নির্মলকুমারী বলিল, “অনেক পথ হাটিয়াছি__আর পারিতেছি ন! ৷» 
পথ এমন বেশী নয়_তবে নিৰ্ম্মল কখনও পথ 
মানিক । তবে এখন কি করিবে ? 
নির্মাল। কি করিব-_ এইখানে মরিব। 


মাণিক। ছি! মরিবে কেন? রাজকুমারীর কাছে চল না কেন? 


অশ্বারোহী সৈন্য 


তেছে। আমি সঙ্গে যাইতে চাহিয়াছিলাম, 
হয়েন নাই। ফেলিয়। আপিয়াছেন। আমি 


হাটে নাই, তাঁর পক্ষে অনেক বটে। 

নির্দল। যাইব কি প্রকারে? হাটিতে পারিতেছি না, দেখিতেছ না ? 

মাণিক। কেন, ঘোড়ায় চল না? 

নিৰ্ম্মল হাসিল, বলিল, “ঘোড়ায় ?” 

মাণিক । ঘোড়ায় । ক্ষতি কি? 

নিম্মল। আমি কি সওয়ার? 

মাণিক। হও না। 

নির্দল। আপত্তি নাই। তবে একটা প্রতিবন্ধক আছে_ ঘোড়ায় চড়িতে 
জানি না। 

মাণিক। তাঁর জন্য কি আটকায়? আমার ঘোড়ায় চড় না? 

নির্মাল। তোমার ঘোড়া কলের? না মাটির? 


মাণিক। আমি ধরিয়া থাকিব। 
নিৰ্ম্মল, লজ্জারহিতা হইয়া রসিকতা করিতেছিল-_-এবার মুখ ফিরাইল। তার পর 


ভ্রকুটি করিল; রাগ করিয়া বলিল, “আপনি আপনার কাজে যান, আমি আমার গাছতলায় 
পড়িয়া থাকি। রাজকুমারীর সঙ্গে সাক্ষাতে আমার কাজ নাই ৷” 
মাণিকলাল দেখিল, মেয়েটি বড় সুন্দরী । লোভ সামলাইতে পাঁরিল না। বলিল, 
“| গাঁ! তোমার বিবাহ হইয়াছে?” 
রহস্তপরায়ণা নির্মল মাঁণিকলালের রকম দেখিয়! হাসিল, বলিল, “না ৷” 
মাণিক। তুমি কি জাতি? 


নির্মল । আমি রাজপুতের মেয়ে । 
মাণিক। আমিও রাজপুতের ছেলে। আমারও স্ত্রী নাই। আমার একটি ছোট 


মেয়ে আছে, তাঁর একটি মা খুঁজি। তুমি তার মা হইবে? আমায় বিবাহ করিবে? তা 
হইলে আমার সঙ্গে একত্র ঘোড়ায় চড়ায় আপত্তি হয় না। 
নির্দল। শপথ কর। 


মাণিক। কি শপথ করিব ? 
নিৰ্ম্মল । তরবার ছু'ইয়া শপথ কর থে, আমাকে বিবাহ করিবে । 


' মাণিকলাল তরবারি স্পর্শ করিয়া শপথ করিল যে, “যদি আজিকার যুদ্ধে বাঁচি, তবে 
তোমাকে বিবাহ করিব ৷? 
নিৰ্ম্মল বলিল, “তবে চল, ঘোড়ায় চড়ি।” 
মানিকলাল তখন সহ্ষচিত্তে নির্ম্মলকে অশ্বপৃষ্ঠে উঠাইয়া, সাবধানে তাহাকে ধরিয়া 


অশ্বচাঁলনা করিতে লাগিল৷ 

86. বোধ হয়, কোর্ট শিপটা। পাঠকের বড় ভাল লাগিল না। আমি কি করিব? 
ভালবাসাবাঁসির কথা একটাও নাই-_বহুকালসঞ্চিত প্রণয়ের কথা কিছু নাই_ হে প্রাণ !” 


“হে প্রাণাধিক !? সে সব কিছুই নাই_ ধিক্‌ | 


ষ্ঠ পরিচ্ছেদ 
ফলভোগী রাণা 


যুদ্ধক্ষেত্রের নিকটবর্ত্তা এক নিভৃত স্থানে নির্ম্মলকে নামাইয়া দিয়া, তাঁহাকে সেইখানে 
বসিয়| থাকিতে উপদেশ দিয়া, মাণিকলাল, যেখানে রাজসিংহের সঙ্গে মোবারকের যুদ্ধ 
হইতেছিল, সেইখানে, মোবারকের পশ্চাতে উপস্থিত হইল । 

মাণিকলাল দেখিয়া যায় নাই যে, তৎপ্রদেশে যুদ্ধ উপস্থিত হইয়াছে। কিন্ত রক্রপথে 
রাজসিংহ প্রবেশ করিয়াছেন; হঠাৎ তাহার শঙ্ক। হইয়াছিল যে, মোগলের! রন্মের এই মুখ 
বন্ধ করিয়া রাজসিংহকে বিনষ্ট করিবে । সেই জন্যই সে রূপনগরে সৈন্য সংগ্রহার্থে গিয়াছিল, 
এবং সেই জন্য সে প্রথমেই এই দ্রিকে রূপনগরের সেনা লইয়া উপস্থিত হইল। আসিয়াই 
বুঝিল যে, রাজপুতগণের নাভিশ্বাস উপস্থিত বলিলেই হয়_ মৃত্যুর আর বিলম্ব নাই। তখন 
মাণিকলাল মোবারকের সেনার প্রতি অন্থলিনির্দেশ করিয়া! দেখাইয়। বলিল, “এ সকল 
দস্যু! উহাদিগকে মারিয়া ফেল ৷» বব 
সৈনিকেরা কেহ কেহ বলিল, “উহার! যে মুসলমান !” 
মাণিকলাল বলিল, “মুসলমান কি লুঠেরা হয় না? 


ই হিন্দুই কি যত দ্ক্কিয়াকারী ? 
|| 2 


মাণিকলালের আল্ঞায় একেবারে হাজার বন্দুকের শব্দ হইল । 

মোবারক ফিরিয়া দেখিলেন, কোথা হইতে সহস্র অশ্বারোহী আসিয়া তাহাকে পশ্চাৎ 
হইতে আক্রমণ করিতেছে । মোগলেরা ভীত হইয়া আর যুদ্ধ করিল না। যে যে দিকে 
পারিল, দে সেই দিকে পলায়ন করিল। মোবারক রাখিতে পারিল না । তখন রাজপুতেরা 
“মাতাজীকি জয়!” বলিয়া তাহাদের পশ্চাদ্ধাবিত হইল। 

মোবারকের দেন! ছিন্ন ভিন্ন হইয়া পর্ববতারোহণ করিয়া! পলায়ন করিতে লাগিল, 
রপনগরের সেন! তাহাদিগের পশ্চাদ্ধাবিত হইয়! পর্ববতারো হণ করিতে লাগিল । মোবারক 
সেনা ফিরাইতে গিয়া, সহসা অশ্বদমেত অদৃশ্য হইলেন। 

এই অবসরে মাণিকলাল বিস্মিত রাজসিংহের নিকট উপস্থিত হইয়া প্রণাম করিলেন, 


রাণী জিজ্ঞাস! করিলেন, “কি এ কাণ্ড মাণিকলাল ? কিছুই বুঝিতে পারিতেছি ন|। তুমি 
কিছু জান 1a 


টি 


. করিয়াছে, ইহাও তাহারা বুঝিতে পারিল। 

মাণিকলাল হাসিয়া বলিল, “জানি । যখন আমি দেখিলাম যে, মহারাজ রন্্রপথে 
নামিয়াছেন, তখন বুঝিলাম যে, সর্বনাশ হইয়াছে। প্রভুর রক্ষার্থ আমাকে আবার একটি 
নূতন জুয়াচুরি করিতে হইয়াছে ৷” 

এই বলিয়া মানিকলাল যাহ! যাহা ঘটিয়াছিল, সংক্ষেপে রাণাকে শুনাইল। 
আপ্যায়িত হইয়া রাণা মাণিকলালকে আলিঙ্গন করিয়া! বলিলেন, “মাণিকলাল ! তুমি 
যথার্থ প্রভুভক্ত । তুমি যে কাৰ্য্য করিয়াছ, যদি কখন উদয়পুর ফিরিয়া যাই, তবে তাহার 
পুরস্কার করিব। কিন্তু তুমি আমাকে বড় সাধে বঞ্চিত করিলে । আজ মুসলমানকে 


দেখা ইতাঁম যে, রাজপুত কেমন করিয়া মরে !” 
মানিকলাল বলিল, “মহারাজ ! মোগলকে সে শিক্ষা দিবার জন্য মহারাজের অনেক 


ভৃত্য আছে। সেটা রাজকার্য্যের মধ্যে গণনীয় নহে। এখন উদয়পুরের পথ খোলস।। 
রাজধানী পরিত্যাগ করিয়া পর্র্বতে পর্বতে পরিভ্রমণ করা কর্তব্য নহে। এক্ষণে 


রাজকুমারীকে লইয়া স্বদেশে যাত্রী করুন 
রাঁজসিংহ বলিলেন, “আমার কতকগুলি সঙ্গী এখন ও দিকের পাহাড়ের উপরে 


আছে-_তাহাদের নামাইয়। লইয়া যাইতে হইবে৷” . 
মাণিকলাল বলিল, “আমি তাহাদিগকে লইয়। যাইব। আপনি অগ্রসর হউন। 


পথে আমাদিগের সঙ্গে সাক্ষাৎ হইবে ।” 
রাণ! সম্মত হইয়া চঞ্চলকুমারীর সহিত উদয়পুরাভিমুখে যাত্রা করিলেন। 


সপ্তম পরিচ্ছেদ 

ন্বেহশালিনী পিসী 
য় দিয়া, মাণিকলাল রূপনগরের সেনার পশ্চাৎ পশ্চাৎ পর্বতারোহণ 
করিল। পলায়নপরায়ণ মোগলসেন। ততকর্তৃক তাড়িত হইয়৷ যে যেখানে পাইল, পলায়ন 
করিল। তখন মানিকলাল রূপনগরের সৈনিকদিগকে বলিলেন, “পত্রদল পলায়ন করিয়াছে _ 


আর কেন বৃথ। পরিশ্রম করিতেছ? কার্ধ্য সিদ্ধ হইয়াছে, রূপনগরে ফিরিয়া যাও i 


সৈনিকেরাও দেখিল--তাও বটে, সম্মুখশক্র আর কেহ নাই। মাণিকলাল যে একটা কারসাজি 
হঠাৎ যাহ! হইয়া গিয়াছে, তাহার আর উপায় 


নাই দেখিয়া, তাহারা লুঠপাটে প্রবৃত্ত হইল। এবং যথেষ্ট ধন সম্পত্তি অপহরণ করিয়া! 
সন্তষ্টচিত্তে, হাসিতে হাসিতে, বাদশাহের জয়ধ্বনি তুলিয়। রণজয়গব্ধের গৃহাঁভিমুখে কফিরিল। 
দণ্ডকাল মধ্যে পার্বত্য পথ জনশূন্য হইল--কেবল হত ও আহত মনুষ্য ও অশ্ব সকল পড়িয়া 


| রাণাঁকে বিদ 

- রহিল। দেখিয়া, উচ্চ পর্বতের উপরে প্রস্তরসঞ্চালনে যে সকল রাজপুত নিযুক্ত ছিল, - 
তাহারা নামিল। এবং কোথাও কাহাকেও না দেখিয়া, রাণা অবশিষ্ট সৈন্য সহিত অবশ্য 
উদযপুর যাত্রা করিয়াছেন বিবেচনা করিয়া, তাহারাও তাহার-সন্ধানে সেই পথে চলিল। 
পথিমধ্যে রাজসিংহের সহিত সাক্ষাৎ হইল। সকলে একত্রে উদয়পুরে চলিলেন । 

সকলে যুটিল__কেবল মাণিকলাল নহে। মাণিকলাল, নির্শীলকে লইয়া বিব্রত ৷ 
সকলকে গুছাইয়া পাঠাইয়া দিয়া, নিৰ্ম্মলের কাছে আসিয়া যুটিল। তাহাকে কিছু ভোজন 
করাইয়া, গ্রাম হইতে বাহক ও দোলা লইয়া আদিল। দোলায় নির্ম্মলকে তুলিয়া, যে পথে 
রাণা গিয়াছেন, সে পথে না গিয়া, ভিন্ন পথে চলিল-_বমাল সমেত ধরা পড়ে, এমন ইচ্ছা 
রাখে না। 

মাণিকলাল নির্দলকে লইয়| পিসীর বাড়ী উপস্থিত হইল। পিসীমাকে ডাকিয়া 
বলিল, “পিসীমা, একটা বউ এনেছি ৷” বধূ দেখিয়া পিসীমা কিছু বিষণ হইলেন-_মনে 
করিলেন, লাভের যে আশা করিয়াছিলাম, বধু বুঝি তাহার ব্যাঘাত করিবে। কি করে, 
ছুইটা আশরফি নগদ লইয়াছে_একদিন অন্ন না দিয়া বুকে তাড়াইয়। দিতে পারিবে না। 
সুতরাং বলিল, “বেশ বউ ।৮ 

মাণিকলাল বলিল, “পিসী, বহুর সঙ্গে আমার আজিও বিবাহ হয় নাই ৷” 

পিসীমা বুঝিলেন, তবে এটা উপপত্বী। যো পাইয়া বলিলেন, “তবে আমার বাড়ীতে” 

মাণিকলাল। তার ভাবনা কি? বিয়ে দাও না? আজই বিবাহ হউক ৷ 

নির্মল লজ্জায় অধোবদন হইল। 

পিসীমা আবার যো পাইলেন; বলিলেন, “মে ত সুখের কথা-_তোমার বিবাহ দিব 

না ত কার বিবাহ দিব? তা বিবাহের ত কিছু খরচ চাই?” 


মাণিকলাল বলিল, “তার ভাবন। কি ?” 


পাঠকের জানা থাকিতে পারে, যুদ্ধ হইলেই লুঠ হয়। মানিকলাল যুদ্ধক্ষেত্ৰ হইতে 
আসিবার সময়ে নিহত মোগল সওয়ারদিগের বন্ত্রমধ্যে অঙ্ঠসন্ধান করিয়! কিছু সংগ্রহ করিয়া 
আপিয়াছিলেন-__ঝনাৎ করিয়া পিসীর কাছে গোটাকত 
আনন্দে পরিগ্নুত হইয়া তাহা কুড়াইয়। লইয়া! পেটারায় তুলিয়া রাখিয়া! বিবাহের উষ্চোগ 
করিতে বাহির হইলেন। বিবাহের উদ্যোগের 
আশরফিগুলি পিসীমাকে পেটার| হইতে আর বাহির করিতে হইল ন|। মাণিকলালের 
লাভের মধ্যে তিনি যথাশান্ত নির্মলকুমারীর স্বামী হইলেন । বল! বাহুল্য যে, মাঁণিকলাল 


রাণার সৈনিকদিগের মধ্যে বিশেষ উচ্চ পদ লাভ করিলেন, এবং নিজগুণে সর্বত্র সম্মান 
প্রাপ্ত হইলেন। 


পঞ্চম খণ্ড 


অগ্নির আয়োজন 
প্রথম পরিচ্ছেদ 
শাহজাদী অপেক্ষা দুঃখী ভাল 


বলিয়াছি, মোবারক রণভূমিতে পর্বতের সানুদেশে সহসা অদৃশ্য হইলেন। অদৃশ্য 
হইবার কারণ, তিনি যে পথে অশ্বারোহণে সৈন্য লইয়া যাইতেছিলেন, তাহার মধ্যে একটা 
কূপ ছিল। কেহ পৰ্ব্বতোপরি বাস করিবার অভিপ্রায়ে জলের জন্য এই কুপটি খনন 
করিয়াছিল। এক্ষণে চারি পাশের জঙ্গল কূপের মুখে পড়িয়া কৃপটি আচ্ছাদন করিয়াছিল। 
মোবারক তাহা না দেখিতে পাইয়া উপর দিয়া ঘোড়া চালাইলেন। ঘোড়া সমেত তাহার 
ভিতর পড়িয়া গিয়া অদৃশ্য হইলেন। তাহার ভিতর জল ছিল না। কিন্তু পতনের আঘাতেই 
ঘোড়াটি মরিয়া গেল। মোবারক পতনকালে সতর্ক হইয়াছিলেন, তিনি বড় বেশী আঘাত 
পাইলেন না। কিন্তু কূপ হইতে উঠিবার কোন উপায় দেখিলেন না। যদি কেহ শব্দ 
শুনিয়া তাঁহার উদ্ধার করে, এজন্য ডাকাডাকি করিতে লাগিলেন। কিন্ত যুদ্ধের কোলাহলে 
তিনি কোন উত্তর শুনিতে পাইলেন না। কেবল একবার যেন, দুর হইতে কে বলিল, “স্থির 


হইয়া থাঁক-_তুলিব।৮ সেটাও সন্দেহ মাত্র । 
যুদ্ধ সমাপ্ত হইলে, রণক্ষেত্র নিঃশব্দ হইলে, কেহ যেন কূপের উপর হইতে বলিল, 


পবাচিয়া আছ ?” 
মোবারক উত্তর করিল, “আছি। তুমি কে?” 
সে বলিল, “আমি যে হই। বড় জখম হইয়াছ কি?” 


“সামান্য তি 
«আমি একটা কাঠে, ছুই চারিখানা কাপড় কীধিয়া লম্বা দড়ির মত করিয়াছি। 


পাকাইয়। মজবুত করিয়াছি। তাহা কুয়ার ভিতর ফেলিয়া দিতেছি । ছুই হাতে কাঠের 
ছুই দিক্‌ ধর-_আমি টানিয়া তুলিতেছি।” 
মোবারক বিস্মিত হইয়া বলিল, “এ যে স্ত্রীলোকের স্বর! 
স্ত্রীলোক বলিল, “এ গলা কি চেন না ?” 
মোবা ৷ চিনিতেছি। দরিয়া এখানে কোথা হইতে ? 
দরিয়া বলিল, “তোমারই জন্য । এখন তুলিতেছি_উঠ ৷” 


কে তুমি ?” 


টি রাঁজসিংহ 


এই বলিয়া দরিয়া কাপড়ের কীছিতে বাধা কাঠখানা কুপের ভিতর ফেলিয়া দিল । 
তরবারি দিয়া কূপের মুখের জঙ্গল কাটিয়া সাফ করিয়া দিল। মোবারক কাঠের দুই দিক্‌ 
ধরিল। দরিয়া তখন টানিয়া তুলিতে লাগিল। জোরে কুলায় না। কান্না আসিতে 
লাগিল। তখন দরিয়া একটা বৃক্ষের বিনত শাখার উপর বন্্রজ্জু স্থাপন করিয়া, শুইয়া 
পড়িরা টানিতে লাগিল। মোবারক উঠিল। দরিয়াকে দেখিয়া মোবারক বিস্মিত হইল। 
বলিল, “এ কি? এ বেশ কেন ?” | 

দরিয়া বলিল, “আমি বাঁদশাহী সওয়ার ৷” 


মোবা । কেন? 
দরি। তোমারই জন্য | 
মোবা। কেন? 


দরি। নহিলে তোমাকে আজ বাঁচাইত কে ? 


মোব|। ‘সেই জন্য কি দিল্লী হইতে এখানে আসিয়াছ ? সেই জন্য কি সওয়ার 
সাজিয়াছ ? এ যে রক্ত দেখিতেছি। তুমি যে জখম হইয়া! কেন এ করিলে? 

দরি। তোমার জন্য করিয়াছি। না করিলে, তুমি বাচিতে কি? শাহজাদী কেমন 
ভালবাসে ? এ 

মোবারক স্ত্ানমুখে, ঘাড় হেট করিয়া বলিল, *শাহজাদীরা ভালবাসে ন৷ ৷» 

দরিয়া বলিল, “আমরা ছুঃখী-_ আমরা ভাল বাসি । এখন বসো। 
জন্য দোলা স্থির করিয়া রাখিয়াছি। লইয়া আসিতেছি। 
ঘোড়ায় চড়া সৎপরামর্শ হইবে না 1৮ 

যে সকল দোলা মোগল সেনার সঙ্গে ছিল, যুদ্ধে ভীত হইয়া তাহার বাহকের! 
কতকগুলি লইয়া পলায়ন করিয়াছিল। দরিয়া যুৰক্ষেত্রে মোবারককে কুপমগ্ন হইতে 
দেখিয়া, প্রথমেই দোলার সন্ধানে গিয়াছিল। পলাতক বাহকদিগকে সন্ধান করিয়া, দুইখান! 
দৌলা ঠিক করিয়া রাখিয়াছিল। তার পর এখন, সেই দোল! ডাকিয়া আনিল। একখানায় 
আহত মোবারককে তুলিল। একখানায় স্বয়ং উঠিল। তখন মোবারককে লইয়া দরিয়। 
দিল্লীর পথে চলিল। দোলায় উঠিবার সময় মোবারক দরিয়ার মুখচুম্বন করিয়া বলিল, “আর . 
কখনও তোমায় ত্যাগ করিব ন11৮ “ 


উপযুক্ত স্থানে উপস্থিত হইয়া, দরিয়া মোবারকের শুশ্রষা করিল। দরিয়ার 
চিকিৎসাতেই মোবারক আরোগ্য লাভ করিল। 


দিল্লীতে পৌছিলে, মোবারক দরিয়ার হাত ধরিয়া! আপন 
ইহাতে উভয়ে বড় সুখী হইল। 


আমি তোমাঁর 
তোমার চোট লাগিয়াছে__ 


গৃহে লইয়া গেল। দিন কত 
তার পর ইহার যে ফল উপস্থিত হইল, তাহ| ভয়ানক। 


পঞ্চম খণ্ড? দ্বিতীয় পরিচ্ছেদ ? রাজসিংহের পরাভব ক 


দরিয়ার পক্ষে ভয়ানক, মোবারকের পক্ষে ভয়ানক, জেব্‌উন্নিদার পক্ষে ভয়ানক, ওুরঙ্গজেবের 
পক্ষে ভয়ানক । সে অপূর্ব রহস্ত আমি পশ্চাৎ বলিব। এক্ষণে চঞ্চলকুমারীর কথা কিছু 
বলা আবশ্যক । 


দ্বিতীয় পরিচ্ছেদ 


রাজসিংহের প্রাঁভৰ 


রাজসিংহ উদয়পুরে আসিলেন বলিয়াছি। চঞ্চলকুমারীর উদ্ধারের জন্য যুদ্ধ, এজন্য 
চঞ্চলকুমারীকেও উদয়পুরে লইয়া আসিয়া রাজাবরোধে সংস্থাপিত করিলেন। কিন্তু তাহাকে 
উদয়পুরে রাখিবেন, কি রূপনগরে তাহার পিতার নিকট পাঠাইয়! দিবেন, ইহার মীমাংসা! 
তাঁহার পক্ষে কঠিন হইল। তিনি যত দিন ইহার মীমাংসা করিতে না! পাঁরিলেন, তত দিন 
চঞ্চলকুমারীর সঙ্গে সাক্ষাৎ করিলেন ন1। 
এ দিকে চঞ্চলকুমারী রাজার ভাবগতিক দেখিয়া অতিশয় বিস্মিত হইলেন । ভাঁবিলেন, 
«রাজা যে আমাকে বিবাহ করিয়া গ্রহণ করিবেন, এমন ত ভাবগতিক কিছুই দেখিতেছি না। 
যদি ন! করেন, তবে কেন আমি উহার অস্তঃপুরে বাস করিব? যাবই বা কোথায় ?” 
রাজসিংহ কিছু মীমাংসা করিতে না পারিয়া, কতিপয় দিন পরে, চঞ্চলকুমারীর মনের 
ভাব জানিবার জন্য তাহার কাছে গিয়া উপস্থিত হইলেন । যাইবার সময়ে, যে পত্রখানি 
চঞ্চলকুমারী অনন্ত মিশ্রের হাতে পাঠাইয়াছিলেন, যাহা রাজসিংহ মাণিকলালের নিকট 
পাইয়াছিলেন, তাঁহা লইয়া গেলেন । 
রাঁণা আসন গ্রহণ করিলে, চঞ্চলকুমারী তাহাকে প্রণাম করিয়া, সলজ্জ এবং 
বিনীতভাবে এক পার্শ্বে দীড়াইয়া রহিলেন। লৌকমনোমোহিনী মুণ্ডি দেখিয়া রাজা একটু 
মুগ্ধ হইলেন। কিন্ত তখনই মোহ পরিত্যাগ করিয়া বলিলেন, “রাজকুমারী! এক্ষণে 
তোমার কি অভিপ্রায়, তাহা জানিবার জন্য আমি আসিয়াছি। তোমার পিত্রালয়ে যাইবার 


অভিলাষ, না এইখানে থাকিতেই প্রবৃত্তি ?” 
শুনিয়া চঞ্চলকুমারীর হৃদয় যেন ভাঙ্গিয়া গেল | 


_ নীরবে রহিলেন । 
তখন রাঁণা চঞ্চলকুমারীর পত্রখাঁনি বাহির করিয়া চঞ্চলকুমারীকে দ্েখাইলেন।, 


জিজ্ঞাসা করিলেন, “এ তোমার পত্র বটে ?” 
চঞ্চল বলিল, “আজ্ঞা হা।” 


তিনি কথা কহিতে পাঁরিলেন না 


১০ রাঁজসিংহ 


রাঁণা। কিন্তু সবটুকু এক হাতের লেখা নহে । ছুই হাতের লেখা দেখিতেছি । 
তামার নিজের হাতের কোন অংশ আছে কি? 

চঞ্চল। প্রথম ভাগটা৷ আমার হাতের লেখা । 

রাণী। তবে শেষ ভাগটা অন্যের লেখা ? 

পাঠকের স্মরণ থাকিবে যে, এই শেষ অংশেই বিবাহের প্রস্তাবটা ছিল। চঞ্চলকুমারী 
তর করিলেন, “আমার হাতের নহে।৮ - 

রাজসিংহ জিজ্ঞাসা করিলেন, “কিন্ত তোমার সম্মতিক্রমেই ইহ লিখিত হইয়াছিল % 

প্রশ্নটা অতি নির্দয়। কিন্তু চঞ্চলকুমারী আপনার উন্নত স্বভাবের উপযুক্ত উত্তর 
চরিলেন। বলিলেন, “মহারাজ ! ক্ষত্রিয় রাঁজগণ বিবাহার্থেই কন্তাহরণ করিতে পারেন। 
গন্য কোন কারণে কন্যাহরণ মহাপাপ । মহাপাপ করিতে আপনাকে অনুরোধ করিব কি 
প্রকারে ?” 

রাণা। আমি তোমাকে হরণ করি নাই। তোমার জাতিকুল রক্ষার্থ তোমাকে 
সলমানের হাত হইতে উদ্ধার করিয়াছি। এক্ষণে তোমাকে তোমার পিতার নিকট 
প্রতিপ্রেরণ করাই রাজধর্ম্ম । 

চঞ্চলকুমারী কয়টা! কথা কহিয়। যুবতীস্থলভ লজ্জাকে বশে আনিয়াছিল। এক্ষণে মুখ 
ইলিয়া, রাজসিংহের প্রতি চাহিয়া বলিল, “মহারাজ! আপনার রাজধন্ম আপনি জানেন। 
গামার ধর্মও আমি জানি। আমি জানি যে, যখন আমি আপনার চরণে আত্মসমর্পণ 
করিয়াছি, তখন আমি.ধর্ম্মতঃ আপনার মহিষী ৷ আপনি গ্রহণ করুন বা না করুন, ধর্ম্মতঃ 
সামি আর কাহাকেও বরণ করিতে পারিব না। যখন ধর্মমত আপনি আমার স্বামী, তখন 
সাপনার আজ্ঞা মাত্র শিরোধাধ্য । আপনি যদি আমাকে রূপনগরে ফিরিয়া যাইতে বলেন, 
বে অবশ্য আমি যাইব।- সেখানে গেলে পিতা আমাকে পুনবর্বার বাদশাহের নিকট 
পাঠাইতে বাধ্য হইবেন। কেন না, আমাকে রক্ষা করিবার তাহার সাধ্য নাই। যদি 
ঠাহাই অভিপ্রেত, তাহা হইলে রণক্ষেত্রে যখন আমি বলিয়াছিলাম যে, মহারাজ! আমি 
দল্লী যাইব’_তখন কেন যাইতে দিলেন না ?” 

রাজসিংহ। সে আমার আপনার মানরক্ষার্থ। 


চঞ্চল। তাঁর পর এখন, যে আপনার শরণ লইয়াছে, তাহাকে আবার দিল্লী যাইতে 
দবেন কি? 


রাজ। তাও হইতে পারে না। তবে, তুমি এইখানেই থাক। 


চঞ্চল। অতিথিম্বরূপ থাকিব? না দাসী হইয়া? রূপনগরের রাজকন্য। এখানে 
হিষী ভিন্ন আর কিছু হইতে পারে না। 


পঞ্চম খণ্ড দ্বিতীয় পরিচ্ছেদ £ রাঁজসিংহের পরাভব ১১১ 


রাজ। তোমার মত লৌকমনোমোহিনী সুন্দরী যে রাজার মহিষী, সকলেই তাহাকে 
ভাগ্যবাঁন্‌ বলিবে। তুমি এমন অদ্বিতীয় রূপবতী বলিয়াই তোমাকে মহিষী করিতে আমি 
সঙ্কুচিত হইতেছি। শুনিয়াছি যে, শাস্ত্রে আছে, রূপবতী ভাৰ্য্যা শক্রম্বরূপ__ 
পঝণকারী পিত! শক্র্মীতা চ ব্যতিচারিণী। 
ভাৰ্য্যা রপবতী শক্রঃ পুত্রঃ শক্ররপণ্ডিতঃ 1 
চঞ্চলকুমারী একটু হাসিয়া বলিল, “বালিকার বাঁচালতা৷ মার্জনা করিবেন__উদয়পুরের 
রাজমহিষীগণ সকলেই কি কুরূপা ?” 
রাজসিংহ বলিলেন, “তোমার মত কেহই স্ুুরূপা নহে 
চঞ্চলকুমারী বলিল, «আমার বিনীত নিবেদন, কথাটা মহিষীদিগের কাছে বলিবেন 
না। মহারাঁণ। রাজসিংহেরও ভয়ের স্থান থাকিতে পারে ।” 
রাজসিংহ উচ্চহাস্ত করিলেন । চঞ্চলকুমারী এত ক্ষণ দীড়াইয়। ছিল__এখন চাপিয়া 
বসিল, মনে মনে বলিল, “আর ইনি আমার কাছে মহাঁরাণী নহেণ, ইনি এখন আমার বর” 
আসন গ্রহণ করিয়। চঞ্চলকুমারী বলিল, “মহারাজ ! বিনা আজ্ঞায় আমি যে 
মহারাজের সম্মুখে আসন গ্রহণ করিলাম, সে অপরাধ আপনাকে মার্জনা, করিতে হইতেছে 
_ কেন না, আমি আপনার নিকট জ্ঞানলাভের আঁকাজ্ষীয় বসিলাম__শিস্তের আসনে 
অধিকার আছে। মহারাজ ! রূপবতী ভাৰ্য্যা শক্র কি প্রকারে, তাহা আমি এখনও বুঝিতে 
পারি নাই ৷” { 
রাজসিংহ | তাহা সহজে বুঝান যায়। ভাৰ্য্যা রূপবতী হইলে, তাহার জন্য বিবাদ 


বিসংবাদ উপস্থিত হয় । এই দেখ, তুমি এখনও আমার ভাৰ্য্যা হও নাই, তথাপি তোমার 
বিবাদ বাধিয়াছে। আমাদের বংশের মহারাণী পদ্মিনীর কথা 


৪ 
|| 


জন্য গুরগ্গজেবের সঙ্গে আমার 
শুনিয়াছ ত? 

চঞ্চল। খধিবাক্যে আমার বড় শ্রদ্ধা হইল ন1। সুন্দরী মহিবী না থাকিলে রাজারা 
কি বিবাদ হইতে মুক্তি পান? আর এ পাঁমরীর জন্য মহারাজ কেন এ কথা তুলেন? আমি 
সুরূপা হই, কুরূপা হই, আমার জন্য যে বিবাদ বাঁধিবার, তাহা ত বাধিয়াছে। 

রাঁজসিংহ। আরও কথা আছে । রূপবতী ভার্য্যাতে পুরুষ অত্যন্ত আসক্ত হয়। 
ইহ রাজার পক্ষে অত্যন্ত নিন্দনীয় । কেন না, তাহাতে রাজকার্য্যের ব্যাখাত ঘটে। 

চঞ্চল। রাজার! বহুশত মহিষী কর্তৃক পরিবৃত থাকিয়াও রাজকা্য্যে অমনোযোগী 
হয়েন না । আমার ন্যায় বালিকার গ্রণয়ে মহারাণা রাজসিংহের রাঁজকাধ্যে বিরাগ জন্মিবে, 


ইহা অতি অশ্রদ্ধার কথা । 


-রাঁজসিংহ। কথা তত অশ্রদ্ধেয় নহে ৷ শাস্ত্রে বলে? “বৃদধন্ত তরুণী বিষমূ 


র্‌ রাজসিংই 


চঞ্চল। মহারাজ কি বৃদ্ধ? 

রাজ। যুবা নহি। 

চঞ্চল যাহার বাহুতে বল আছে, রাজপুতকন্ঠার কাছে সেই যুবা। দুৰ্ব্বল যুবাকে 
রাজপুতকন্াগণ বৃদ্ধের মধ্যে গণ্য করেন । 

রাজ। আমি সুরূপ নহি। 

চঞ্চল। কীত্তিই রাজাদিগের রূপ । 

রাজ। রূপবান্‌, বলবান্‌, যুবা রাজপুজের অভাব নাই। 

চঞ্চল। আমি আপনাকে আত্মসমর্পণ করিয়াছি। অন্যের পত্নী হইলে দ্বিচারিণী 
হইব। আমি অত্যন্ত নির্পজ্জের মত কথা বলিতেছি। কিন্ত মনে করিয়া দেখিবেন, ছুত্ত 
কর্তৃক পরিত্যক্ত হইলে, শকুন্তলা লজ্জা ত্যাগ করিতে বাধ্য হইয়াছিলেন । আমারও আজ 
প্রায় সেই দশা। আপনি আমায় পরিত্যাগ করিলে আমি রাজসমন্দরেঃ ডুবিয়া মরিব | 

রাজসিংহ বাক্যুদ্ধে এইরূপ পরাভব প্রাপ্ত হইয়া বলিলেন, “তুমিই আমার উপযুক্ত 
মহিষী। তবে তুমি কেবল বিপদে পড়িয়া আমাকে পতিত্বে বরণ করিয়াছিলে ; এক্ষণে 
আমার হাত হইতে উদ্ধারের ইচ্ছা রাখ কি না, আমার এই বয়সে তুমি আমাতে অনুরাগিণী 
হইতে পারিবে কি না, আমার মনে এই সকল সংশয় ছিল। সে সকল সংশয় আজিকার 
কথাবার্তায় দূর হইয়াছে। তুমি আমার মহিষী হইবে। 
করিতে চাই। তোমার পিতার মত হইবে কি ? 


আমার যুদ্ধ বাধিবেই বাধিবে। বাধিলে, তাহার সাহায্য অ 
হইবে। তাহার অনুমতি লইয়া বিবাহ না করি 


হায় এবং আমার শক্ত হইতে পারেন। 
তাহা বাঞ্ছনীয় নহে, অতএব আমার ইচ্ছা, তাহাকে পত্র লিখিয়া, তাহার সম্মতি আনাইয়। 
তোমাকে বিবাহ করি। তিনি সম্মত হইবেন কি ৮ 
চঞ্চল। না হইবার ত কোন কারণ দেখি না। আমার ইচ্ছা, পিত মাতার আশীৰ্ব্বাদ 
লইয়াই আপনার চরণসেবাত্রত গ্রহণ করি । লোক পাঠান আমারও ইচ্ছা । 
তখন রাজসিংহ একখানি সবিনয় পত্র লিখিয়া, বিক্রম সোলাঙ্কির নিকট দূত প্রেরণ 
করিলেন। চথ্চলকুমারীও মাতার আশীর্বাদ কামনা করিয়া একখান পত্র লিখিলেন। 


* রাজসিংহের নির্িত সরোবর । 


তৃতীয় পরিচ্ছেদ 


অগ্নি আলিবার প্রয়োজন 


রূপনগরের অধিপতির উত্তর, উপযুক্ত সময়ে পৌছিল। উত্তর বড় ভয়ানক। তাহার 
মৰ্ম্ম এই; _রাজসিংহকে তিনি লিখিতেছেন, “আপনি রাজপুতানার মধ্যে সর্ব্বপ্রধান ৷ 
রাজপুতানার মুকুটস্বরূপ । এক্ষণে আপনি রাজপুতের নামে কলঙ্ক দিতে প্রস্তত। আপনি 
বলপুর্ধক আমার অপমান করিয়া, আমার কন্তাকে হরণ করিয়াছেন। আমার কন্তা 
পৃথিবীশ্বরী হইত, আপনি তাহাতে বাদ সাধিয়াছেন। আপনারও শক্রতা করা আমার 
কর্তব্য। আমার সম্মতিক্রমে আপনি আমার কন্যার পাণিগ্রহণ করিতে পারিবেন না। 

«আপনি বলিতে পারেন, সে কালে ক্ষত্রিয়বীরেরা কন্যা হরণ করিয়া বিবাহ করিতেন। 
ভীক্ম, অর্জন, স্বয়ং প্রীকৃষ্ণ কন্যাহরণ করিয়াছিলেন কিন্ত আপনার সে বলবীর্ষ্য কই? 
আপনার বাহুতে যদি বল আছে, তবে হিন্দুস্থানে মোগল বাদশাহ কেন? শৃগাল হইয়া 
সিংহের অনুকরণ করা কর্তব্য নহে। আমিও রাজপুত, মুসলমানকে কন্তা দান করিলে 
আমার গৌরব বৃদ্ধি পাইবে না জানি। কিন্তু না দিলে মোগল রূপনগরের, পাহাড়ের 
একখানি পাথরও রাখিবে না। যদি আমি আপনি আত্মরক্ষা করিতে পারিতাম, কি কেহ 
আমাকে রক্ষা করিবে জানিতাম, তবে আমিও ইহাতে সম্মত হইতাম না। যখন জানিব যে, 
আপনার সে ক্ষমতা আছে, তখন না হয় আপনাকে কন্যাদান করিব। 

«সত্য বটে, পুর্বকালে ক্ষত্রিয় রাজগণ কন্াহরণ করিয়া বিবাহ করিতেন, কিন্ত এমন 
চাতুরী মিথ্যা প্রবঞ্চনা কেহই করিতেন না। আপনি আমার কাছে লোক পাঠাইয়া মিথ্যা 
কথা বলিয়া, আমার সেন! লইয়! গিয়া, আমারই কন্য। হরণ করিলেন +₹_নচেৎ আপনার 
সাধ্য হয় নাই। ইহাতে আমার কতটা অনিষ্ট সাধিয়াছেন, তাহা! বিবেচনা করিয়া দেখুন। 
মোগল বাদশাহ মনে করিবেন, যখন আমার সৈন্য যুদ্ধ করিয়াছে, তখন আমারই কুচক্রে 
আমার কন্তা অপহৃত হইয়াছে। অতএব নিশ্চয়ই আগে রূপনগর ধ্বংস করিয়া, তবে 


আপনার দণ্ডবিধান করিবেন । আমিও যুদ্ধ করিতে জানি, কিন্তু মোগলের লক্ষ লক্ষ 
ফৌজের কাছে কার সাধ্য অগ্রসর হয়? এই জন্য প্রায় সকল রাজপুত তাহার পদানত 


হইয়া আছে-_আমি কোন্‌ ছার ? 
«জানি না, এখন তাহার কাছে সত্য কথ 


যদি আমার কন্ঠ! বিবাহ করেন, তাহাকে সে কন্যা 
আমার ব৷ আমার কন্ার নিষ্কৃতির আর কৌন উপায় 


ES 


| বলিয়া নিষ্কৃতি পাইব কি ন! । কিন্তু আপনি 
দিবার আর যদি পথ ন! থাকে, তবে 
থাকিবে না। 


১১৪ রাজসিংহ 


“আপনি আমার কন্া। বিবাহ করিবেন নাঁ। করিলে আঁপনাদিগকে আমার শাপগ্রস্ত 
হইতে হইবে । আমি শাপ দিতেছি যে, তাহা হইলে আমার কন্তা বিধবা, সহগমনে বঞ্চিতা, 
সতপ্রজা এবং চিরছুঃখিনী হইবে। এবং আপনার রাজধানী শৃগাল কুকুরের বাসভূমি হইবে” 

বিক্রম সোলাঙ্কি এই ভীষণ অভিসম্পাতের পর নীচে এক ছত্র লিখিয়া দিলেন, “যদি 
আপনাকে কখনও উপযুক্ত পাত্র বিবেচনা করিবার কারণ পাই, তবে ইচ্ছাপূর্ববক আমি 
আপনাকে কন্যা! দান করিব ৷? 

চঞ্চলকুমীরীর মাত! পত্রের কোন উত্তর দিলেন না। তাহার পিতার পত্র রাজসিংহ 
চঞ্চলকুমারীকে পড়িয়া শুনাইলেন। চঞ্চলকুমারী চারি দিক্‌ অন্ধকার দেখিল। 

চঞ্চলকুমারী অনেক ক্ষণ নীরব হইয়া! থাকিলে, রাণা তাহাকে জিজ্ঞাসা করিলেন, 
“এক্ষণে কি করিব? পরিণয় বিধেয় কি না?” 

চঞ্চলকুমারী__চক্ষে এক বিন্দু, বিন্দুমাত্র জল মুছিয়। ফেলিয়া বলিলেন, “বাপের এ 
অভিসম্পাত মাথায় করিয়া! কোন্‌ কন্যা বিবাহ করিতে সাহস করিবে ?” 

রাণ!। তবে যদি পিতৃগৃহে কিরিয়া যাইবার অভিপ্রায় কর, তবে পাঠাইতে পারি । 

চঞ্চল। কাজেই তাই। কিন্তু পিতৃগৃহে যাওয়াও যা, দিল্লী যাওয়াও তাই । তাঁহার 
অপেক্ষ। বিষপান কিসে মন্দ? 

রাগা। আমার এক পরামর্শ শুন। তুমিই আমার যোগ্য মহিষী, আমি সহসা! 
তোমাকে ত্যাগ করিতে পারিতেছি না। কিন্তু তোমার পিতার আশীর্ধ্বাদ ব্যতীতও তোমাকে 
বিবাহ করিব না। সে আশীর্ব্বাদের ভরসা আমি একেব 
সঙ্গে যুদ্ধ নিশ্চিত । একলিঙ্গ* আমার সহায়। 
পরাজিত করিব। 

চঞ্চল। আমার স্থির বিশ্বাস, মোগল আপনার নিকট পরা 

রাণা। সে অতিশয় দুঃসাধ্য কাজ। 
আশীৰ্ব্বাদ পাইব । 

চঞ্চল। তত দিন? 

রাণা। তত দিন তুমি আমার অন্তঃপুরে থাক। মহিষীদিগের ন্যায় তোমার পৃথক্‌ 
রেউলার্ণ, হইবে । মহিবীদিগের ন্যায় তোমারও দাস দাসী পরিচর্যার ব্যবস্থ। করিব ৷ 
আমি প্রচার করিব যে, অল্পদিনের মধ্যে তুমি আমার মহিষী হইবে। এবং সেই বিবেচনায় 
সকলেই তোমাকে মহিবীদিগের ন্যায় মহারাণী বলিয়া সম্বোধন করিবে । কেবল যত দিন 


* রাণাদিগের কুলদেবতা__মহাদেব । 
+ অবরোধ । 


রে ত্যাগ করিতেছি না। মৌগলের 
আমি সে যুদ্ধে হয় মরিব, নয় মোগলকে 


জিত হইবে । 
বদি সফল হই, তবে নিশ্চিত তোমার পিতার 


| 

না তোমার সঙ্গে আমার যথাশাক্ত্র বিবাহ হয়, তত দিন আমি তোমার সঙ্গে সাক্ষাৎ করিব 


.না। কিবল? 


চঞ্চলকুমারী বিবেচনা করিয়া দেখিলেন, “ইহার অপেক্ষা সুব্যবস্থা এক্ষণে আর ক্ছি 
হইতে পারে না।” কাজেই সম্মত হইলেন। রাজসিংহও যেরূপ অঙ্গীকার করিয়াছিলেন, 
সেইরূপ বন্দোবস্ত করিলেন। 


চতুর্থ পরিচ্ছেদ 
অগ্নি জালিবার আরও প্রয়োজন 


মাণিকলালের কাছে নির্শল শুনিল যে, চঞ্চলকুমারী রাজমহিষী হইলেন। কিন্তু কবে 
বিবাহ হইল, বিবাহ হইয়াছে কি না, তাহা মাণিকলাল কিছুই বলিতে পারিল না। নির্মল 
তখন স্বয়ং চঞ্চলকুমারীকে দেখিতে আমিলেন। 

অনেক দিনের পর নির্ম্মলকে দেখিয়া চঞ্চলকুমারী অত্যন্ত আনন্দিতা হইলেন। সে 
দিন নির্্লকে যাইতে দিলেন না। রূপনগর পরিত্যাগ করার পর যাহ! যাহ! ঘটিয়াছিল, 
তাঁহা পরস্পর পরস্পরের কাছে সবিস্তার বলিলেন। নিম্মলের সুখ শুনিয়া চঞ্চলকুমারী 
আহ্লাদিতা হইলেন। সুুখ-_কেন না, মাণিকলাল রাণার কাছে অনেক পুরস্কার পাইয়াছিলেন 
__ অনেক টাকা হইয়াছে ; তার পর, মাঁণিকলাল রাণার অনুগ্রহে সৈম্যমধ্যে অতি উচ্চ পদে 
প্রতিষ্ঠিত হইয়াছেন এবং রাজসন্মানে গৌরবান্বিত হইয়াছেন; নির্মলের উচ্চ অট্টালিকা, 
ধন দৌলত, দাস দাসী সব হইয়াছে, এবং মাণিকলাল তাহার কেনা গোলাম হইয়াছে। 
পক্ষান্তরে, নিৰ্ম্মল, চঞ্চলকুমারীর দুঃখ শুনিয়া অতিশয় মর্মাহত হইল। এবং চঞ্চলকুমারীর 
[বীরও উপর অতিশয় বিরক্ত হইল। চঞ্চলকুমীরীকে 


পিতা মাতা, রাজসিংহ এবং চঞ্চলকুম j 
সে মহারাণী বলিয়! ডাকিতে অস্বীকৃত হইল-_এবং মহারাণার সাক্ষাৎ পাইলে, তাহাকে 


ছুই কথা শুনাইয়! দিবে, প্রতিজ্ঞা করিল। চঞ্চলকুমারী বলিল, “সে সকল কথা এখন থাক্‌ ৷ 
আমার সঙ্গে আমার একটি চেনা লোক নাই। আত্মীয় স্বজন কেহ নাই। আমি এ অবস্থায় 
এখানে থাকিতে পারি না। যদি ভগবান্‌ তোমাকে মিলাইয়াছেন, তবে আমি তোমাকে 
ছাঁড়িব না। তোমাকে আমার কাছে থাকিতে হইবে ৷” 

শুনিয়া, প্রথমে নির্মলের বোধ হইল, যেন বুকের উপর পাহাড় ভাঙ্গিয়া পড়িল । এই 
সে সবে স্বামী পাইয়াছে_ নূতন প্রণয়, নূতন সুখ, এ সব ছাড়িয়া কি চঞ্চলকুমারীর কাঁছে 
আসিয় থাকা যায়? নিৰ্ম্লকুমারী হঠাৎ সম্মত হইতে পারিল নাঁকোন মিছা ওজর 
করিল না-কিন্তু আসল কথা ভাঙ্গিয়াও বলিতে পারিল না। বলিল, “ও বেলা বলিব ৷” 


১১৬ রাজসিংহ 


চঞ্চলকুমারীর চক্ষে একটু জল আসিল ; মনে মনে বলিল, নিম্মলও আমায় ত্যাগ 
করিল! হে ভগবান্! তুমি যেন আমায় ত্যাগ করিও ন1।৮ তার পর চঞ্চলকুমারী একটু 
হাঁসিল, বলিল, “নিৰ্ম্মল, তুমি আমার জন্য এক! পদব্রজে রূপনগর হইতে চলিয়া আসিয়া, 
মরিতে বসিয়াছিলে! আর আজ ! আজ তুমি স্বামী পাইয়াছ !” 

নির্মল অধোবদন হইল । আপনাকে শত ধিক্কার দিল; বলিল, “আমি ও বেল! 
আসিব, যাহাঁকে মালিক করিয়াছি, তাহাকে এক বার জিজ্ঞাস! করিতে হইবে ৷ আর একটা! 
মেয়ে ঘাড়ে পড়িয়াছে, তাহার একটা ব্যবস্থা করিতে হইবে ৷” 

চঞ্চল। মেয়ে না হয়, এখানে আনিলে ? 

নির্মাল। সে খ্যান্‌ খ্যান্‌ প্যান্‌ প্যান্‌ এখানে কাজ নাই। একট! পাতান রকম 
পিসী আছে__সেইটাকে ডাকিয়। বাড়ীতে বসাইয়া আসিব । 

এই সকল পরামর্শের পর নির্শ্মলকুমারী বিদায় লইল। গৃহে গিয়৷ মাণিকলালকে সমস্ত 
বৃত্তান্ত জানাইল। মাঁণিকলালও নির্দ্মলকে বিদায় দিতে বড় কষ্ট বোধ করিল। কিন্তু সে 
নিতান্ত গ্রভুভক্ত, আপত্তি করিল না। পিসীম! আসিয়া কন্যাটির ভার লইলেন। 


পঞ্চম পরিচ্ছেদ 
সে প্রয়োজন কি? 


নির্মল শিবিকারোহণে দাস দাসী সঙ্গে লইয়। রাঁণার অন্তঃপুরাভিমুখে চলিতেছেন। 
পথিমধ্যে বড় চক বা চৌক। তাহার একট! বাড়ীতে বড় লোকের ভিড়। নির্ম্বলের দোলা 
বহুমূল্য বন্ে আবৃত ছিল। কিন্তু জনমৰ্দ্দের শব্দে তিনি কৌতুহলাক্রান্ত হইয়া, আবরণ 
উদঘাটিত করিয়া দেখিলেন। একজন  পরিচারিকাঁকে ইঙ্গিত করিয়! ডাকিয়া জিজ্ঞাস! 
করিলেন, “কি এ?” শুনিলেন, একজন বিখ্যাত “জ্যোতিবী” এই বাড়ীতে থাকে । সহস্র 
সহস্র লোক তাহার কাছে প্রত্যহ গণনা করাইতে আঁসে। যাহারা গণাইতে আসিয়াছে, 
তাহারাই ভিড় করিয়াছে। নির্মল আরও শুনিলেন, “এই জ্যোতিষী সকল প্রকার প্রশ্ন 
গণিতে পারে । এবং যাহাকে যাহা বলিয়! দিয়াছে, তাহ। ঠিক ফলিয়াছে।” নিৰ্ম্মল তখন 
দাসীদিগকে বলিলেন, “সঙ্গের পাইকদিগকে বল, লোক সকল সরাইয়া দেয়। আমি ভিতরে 
গিয়া গণনা করাইব। কিন্তু আমার পরিচয় দিবার প্রয়োজন নাই ।” 

পাইকদিগের বল্পমের গু'তায় লোক সকল সরিল--নির্ম্মলের শিবিক! জ্যোতিষীর 
গৃহমধ্যে প্রবেশ করিল। যে গণাইতে বসিয়াছিল-_সে উঠিয়া গেলে নির্দল গিয়া প্রশ্নকর্তার 

আসনে বসিল। জ্যোতিবীকে প্রণাম করিয়া কিঞ্চিৎ দর্শনী অগ্রিম দিল। জ্যোতিষী 
জিজ্ঞাস! করিলেন, “মা, তুমি কি গণাইবে ?” 

নিৰ্ম্মল বলিল, “আমি যাহা জিজ্ঞাসা করিব, তাহা গণিয়া বলিয়া দিন৷” 

জ্যোতিষী । প্রশ্ন । ভাল, বল। J 

নির্মাল বলিল, “আমার এক প্রিয়সখী আছেন ।” 

জ্যোতিষী একটু কি লিখিল। বলিল, “তাঁর পর ?* 

নিৰ্ম্মল বলিল, “তিনি অবিবাহিতা ৷” 

জ্যোতিষী আবার লিখিল। বলিল, “তার পর ?” 

নির্মল। তাঁর কবে বিবাহ হইবে? : 

জ্যোতিষী আবার লিখিল । পরে খড়ি পাতিতে লাগিল। লগ্নসারণী দেখিল। 
শঙ্কুপট্ট দেখিল । নির্ম্মলকে অনেক প্রশ্ন জিজ্ঞাসা করিল । অনেক অঙ্ক কসিল। অনেক 
পুথি খুলিয়া পড়িল । শেষে নিৰ্ম্মলের দিকে চাহিয়। ঘাড় নাড়িল। 

নির্মল বলিল, “বিবাহ হইবে না?” 

জ্যোতিষী । , প্রায় সেইরূপ উত্তর শাস্ত্রে লেখে। 


নিন্মল। প্রায় কেন? 
জ্যোতিষী । যদি সসাগরা পৃথিবীগতির মহিষী আসিয়। কখন তোমার সখীর 


পরিচর্যা করে, তখন বিবাহ হইবে। নহিলে হইবে না। তাঁহ| অসম্ভব বলিয়াই বলিতেছি, 


বিবাহ হইবে না। 


«অসম্ভব বটে ৷” বলিয়া নিৰ্ম্মল জ্যোতিষীকে আরও কিছু দিয়া চলিয়া গেল। 


ষষ্ঠ পরিচ্ছেদ 


আগুন জালিবার প্রস্তাব 
চঞ্চলকুমাঁরীর হরণে ভারতবর্ষে যে আগুন জলিল, তাহাতে হয় মোগল সাস্জাজ্য, নয় 
রাজপুতানা ধ্বংস প্রাপ্ত হইত। কেবল মহারাণা রাঁজসিংহের দয়া-দাক্ষিণ্যের জন্য এতটা 
হইতে পারে নাই । তবে কিছু না বলিলেও এই গ্রন্থের পরিশিষ্ট বুঝা যাইবে না । 
দিল্লীতে আসিয়! পৌছিল। দিল্লীতে অত্যন্ত 


রূপনগরের রাজকুমারীর হরণসংবাদ 
কোলাহল পড়িয়া গেল! বাদশাহ রাগে স্বসৈন্যের নেতৃগণের মধ্যে কাঁহীকে পদচ্যুত, 
কাহাঁকে আবদ্ধ, কাহাকে বাঁ নিহত করিলেন। কিন্তু যাহারা প্রধান অপরাধী__চ্চলকুমীরী 


১১৮ রাজসিংহ 


এবং রাঁজসিংহ_ তাঁহাদের তত শীত্র দণ্ডিত করা দুঃসাধ্য । কেন না, যদিও মেবার ক্ষুদ্র 
রাজ্য, তথাপি বড় “কঠিন ঠাই ৷” চারি দিকে ছুলভব্য পর্বতমালার প্রাচীর, রাজপুতেরা 
সকলেই বীরপুরুষ, এবং রাজসিংহ হিন্দুবীরচূড়ামণি । এ অবস্থায় রাজপুত কি করিতে পাঁরে, 
তাহা প্রতাপসিংহ আক্ববর শাহকেও শিখাইয়াছিল। ছুনিয়ার বাদশাহকে কিল খাইয়৷ 
কিছু দিনের জন্য কিল চুরি করিতে হইল । 

কিন্ত গুরন্গজেব কাহারও উপর রাগ সহ্য করিবার লোক নহেন। হিন্দুর অনিষ্ট 
করিতে তাহার জন্ম, হিন্দুর অপরাধ বিশেষ অসহা । একে হিন্দু মারহাটা পুনঃ পুনঃ অপমান 
করিয়াছে, আবার রাজপুত অপমান করিল । মাঁরহাষ্টার বড় কিছু করিতে পারেন নাই, 
রাজপুতের হঠাৎ কিছু করিতে পারিতেছেন নাঁ। অথচ বিষ উদ্‌গিরণ করিতে হইবে। 
অতএব রাজসিংহের অপরাধে সমস্ত হিন্দুজাতির গীড়নই অভিপ্রেত করিলেন । 

আমরা এখন ইন্কম্‌ টেকৃশকে অসহ্য মনে করি, তাহার অধিক অসহ্য একটা “টেকৃশ” 
যুদলমানি আমলে ছিল। তাহার অধিক অসহা--কেন না, এই «টেক্শ” মুসলমানকে দিতে 
হইত না) কেবল হিন্দুকেই দিতে হইত। ইহার নাম জেজেয়া। পরম রাজনীতিজ্ঞ 
“আক্ববর বাদশাহ, ইহার অনিষ্টকারিতা৷ বুঝিয়া, ইহ উঠাইয়। দ্রিয়াছিলেন। সেই অবধি 
উহা বন্ধ ছিল। এক্ষণে হিন্দুদ্েবী গুরঙ্গজেব তাহ! পুনর্ববার স্থাপন করিয়া হিন্দুর যন্ত্রণা 
বাড়াইতে প্রবৃত্ত হইলেন। 

ইতিূর্ব্েই বাদশাহ, জেজেয়ার পুনরাবির্ভাবের আজ্ঞা! প্রচারিত করিয়াছিলেন, কিন্ত 
এক্ষণে বড় বাড়াবাড়ি আরম্ভ হইল। হিন্দুরা ভীত, অত্যাচারগ্রস্ত, মর্ঘগীড়িত হইল। 
যুক্তকরে সহস্র সহস্র হিন্দু, বাদশাহের নিকট ক্ষম! ভিক্ষা, করিল, কিন্তু উরঙ্রজেবের ক্ষমা 
ছিল না। শুক্রবারে যখন বাদশাহ মস্জীদে ঈশ্বরকে ডাকিতে যান, তখন লক্ষ হিন্দু সমবেত 
হইয়া তাহার নিকট রোদন করিতে লাগিল । দুনিয়ার বাদশাহ দ্বিতীয় হিরণ্যকশিপুর মত 
আজ্ঞা দিলেন, “হস্তীগুলা পদতলে ইহাদিগকে দলিত করুক।” সেই বিষম জনমর্দি 
হস্তিপদতলে দলিত হইয়া নিবারিত হইল । 


ওরন্দজেবের অধীন ভারতবর্ষ জেজেয়া দিল। ্রহ্মপুজর হইতে সিন্ধুতীর পর্য্যন্ত হিন্দুর 
দেবপ্রতিম৷ চুর্ণাকৃত, বহুকালের গগনস্পর্শা দেবমন্দির সকল ভগ্ন ও বিলুপ্ত হইতে লাগিল, 
তাহার স্থানে মুসলমানের মস্জীদ প্রস্তুত হইতে লাগিল। কাশীতে বিশ্বেশ্বরের মন্দির গেল; 
মখুরায় কেশবের মন্দির গেল) বাঙ্গালায় বাঙ্গালীর যাহ! কিছু স্থাঁপত্যকীন্তি ছিল, 
চিরকালের জন্য তাহা অস্তহিত হইল। 

উরদজের এক্ষণে আজ্ঞা দিলেন যে, রাজপুতানার রাজপুতেরাও জেজেয়া দিবে। 
রাজগুতানার প্রজা তাহার প্রজা নহে, তথাপি হিন্দু বলিয়া তাহাদের উপর এ দণ্ডাজ্ঞ প্রচারিত 


রকি পরাজয় করিবার জন্য সে 

হইল। রাজপুতেরা প্রথমে অস্বীকৃত হইল; কিন্তু উদয়পুর ভিন্ন আর সর্ববত্র রাজপুতানা 
কর্ণধারবিহীন নৌকার ন্যায় অচল ৷ জয়পুরের জয়সিংহ_ যাহার বাহুবল মোগল সাআীজ্যের 
একটি প্রধান অবলম্বন ছিল, তিনি এক্ষণে গতাস্থু বিশ্বাসঘাতক বন্ধুহস্তা' গুরঙ্গজেবের 
কৌশলে বিষপ্রয়োগ দ্বারা তাহার মৃত্যু সাধিত হইয়াছিল। তাহার বয়ঃপ্রাপ্ত পুত্র দিল্লীতে 
আবদ্ধ । স্থুতরাং জয়পুর জেজেয়া দিল। 
যৌধপুরের যশোবস্ত সিংহও লোকান্তরগত॥ তাহার রাণী এখন রাঁজপ্রতিনিধি । 
স্ত্রীলোক হইয়াও তিনি বাদশাহের কর্ম্মচারীদিগকে হাঁকাইয়া দিলেন । ওরজজেব তাহার 
বিরুদ্ধে যুদ্ধ করিতে উদ্যত হইলেন ৷' স্ত্রীলোক যুদ্ধের ধমকে ভয় পাইলেন । রাণী জেজেয়া 
দিলেন না, কিন্তু তৎপরিবর্তে রাজ্যের কিয়দংশ ছাড়িয়া দিলেন । 
রাঁজসিংহ জেজেয় দিলেন না। কিছুতেই দিবেন না; সৰ্ব্বস্ব পণ করিলেন। জেজেয়া 
. সন্বন্ধে ওরঙ্গজেবকে একখানি পত্র লিখিলেন। রাজপুতানার ইতিহাসবেত্তা সেই পত্ৰসম্বন্ধে 


লিখিয়াছেন, “The Rane reomonstrated by letter, in the name of the nation 
of which he was the head, in @ style of such uncompromising dignity, 
such lofty yet temperate resolve, 50 much of soul-stirring rebuke 
mingled with @ boundless and tolerating benevolence, such elevating 
excess of the Divinity with such pure philanthropy, that it may 
challenge competition with any epistolary production of any age, clime 
0080802"  পত্রখানি বাদশাহের ক্রোধানলে ঘৃতাহুতি দিল। 
বাদশাহ রাজনিংহের উপর আজ্ঞা প্রচার করিলেন, জেজেয়। ত দিতে হইবেই, তাহা! 
ছাড়া রাজ্যে গোহত্য! করিতে দিতে হইবে, এবং দেবালয় সকল ভাঙ্গিতে হইবে । রাজসিংহ 
যুদ্ধের উদ্যোগ করিতে লাগিলেন । 
উর্গজেবও যুদ্ধের উদ্যোগ করিতে লাগিলেন। এরূপ ভয়ানক যুদ্ধের উদ্যোগ 
করিলেন যে, তিনি কখন এমন আর করেন নাই ৷ চীনের দম, কি পারস্তের রাজ! তাহার 
চিট প্ৰতিদ্বন্দী হইলে যে উতোগ করিতেন না এই ক্ষুদ্র রাজ্যের রাজার বিরুদ্ধে সেই উদ্ভোগ 
করিলেন । আদ্ধেক আঁসিয়ার অধিপতি সের (4998 ) যেমন ক্ষুদ্র গ্রীস রাজ্য জয় 
করিবার জন্য আয়োজন করিয়াছিলেন, সপ্তদশ শতাব্দীর সের, ক্ষুদ্র রাজ! বাণ রাজসিংহকে 
ইরূপ উদ্যোগ করিয়াছিলেন। এই দুইটি ঘটনা পরস্পর তুলনীয়, 


ইহার তৃতীয় তুলনা, আর নাই । আমরা গ্রীক ইতিহাস মুখস্থ করিয়া মরি__রাঁজসিংহের 
ইতিহাসের কিছুই জানি না। আধুনিক শিক্ষার সুফল ! 

ষষ্ঠ খণ্ড 
অগ্নির উৎপাদন 


প্রথম পরিচ্ছেদ 

অরণিকাষ্ঠ__উর্ধবশী 
রাজসিংহ যে তীব্রঘাতী পত্র গরঙ্গজেবকে লিখিয়াছিলেন, ততপ্রেরণ হইতে এই 
অগ্ন€ৎপাদন খণ্ড আরম্ভ করিতে হইবে। সেই পত্র গুরঙ্গজেবের কাছে কে লইয়া যাইবে, 


তাহার মীমাংসা কঠিন হইল। কেন না, যদিও দূত অবধ্য, তথাপি পাপে কুণঠাশূন্য উরঙ্গজেব 
“লিক দূত বধ করিয়াছিলেন, ইহ। প্রসিদ্ধ । অতএব প্রাণের শঙ্কা রাখে, অন্ততঃ এমন সুচতুর. 


এ সংবাদ শুনিয়। চঞ্চলকুমারী, নিৰ্ম্মলকুমারীকে ডাকিলেন। বলিলেন, “তুমিও কেন 
তোমার স্বামীর সঙ্গে যাও না?” 


নিৰ্ম্মল বিস্মিত হইয়। বলিল, “কোথা যাব ? দিল্লী? কেন?” 
চঞ্চল। একবার বাদশাহের রঙ্মহালটা বেড়াইয়া আসিবে । 
নির্মল । শুনিয়াছি, সে না কি নরক ৷ 


চঞ্চল। নরকে কি কখন তোমায় যাইতে হইবে না ? তুমি গরিব বেচারা 
মাণিকলালের উপর যে দৌরাত্ম্য কর, তাহাতে তোমার নরক হইতে নিস্তার নাই। 

নির্মল । কেন, সুন্দর দেখে বিয়ে করেছিল কেন ? 

চঞ্চল। সে বুঝি তোমায় গাছতলায় মরিয়| পড়িয়৷ থাকিতে সাধিয়াছিল ? 

নির্শল। আমি ত আর তাকে ডাকি নাই। এখন সে ভূতের বোঝা বহিয়! দিল্লী 
গিয়া কি করিব বলিয়া! দাও । 

চঞ্চল। উদীপুরীকে নিমন্্রপত্র দিয়া আসিতে হইবে । 

নিৰ্ম্মল । কিসের? 

চঞ্চল। তামাকু সাজার । 


নিৰ্ম্মল । বটে, কথাটা! মনে ছিল না। পৃথিবীশ্বরী তোমার পরিচর্য্যা না করিলে, 
তোমারও ভূতের বোঝা মিলিবে না। 

চঞ্চল। দুর হু পাপিষ্ঠা। আমিই এখন ভূতের বোঝা । হয়, বাদশাহের বেগম 
আমার দাসী হইবে__নহিলে আমাকে বিষ খাইতে হইবে । গণকের ত এই গণনা । 

নির্মল । তা, পত্র ছারা নিমন্ত্রণ করিলেই কি বেগম আসিবে ? 

চঞ্চল। না। আমার উদ্দেশ্য বিবাদ বাধান। আমার বিশ্বাস, বিবাদ বাধিলেই 
মহারাণার জয় হইবে । আর বেগম বীদী হইবে । আর উদ্দেশ্য, তুমি বেগমদিগকে চিনিয়া 
আসিবে । 

নির্দল। তা কি প্রকারে এ কাজ পারিব, বলিয়া দাও । 

চঞ্চল। আমি বলিয়া দিতেছি। তুমি জান যে, যোধপুরী বেগমের পাঞ্জাটা আমার 
কাছে আছে। সেই পাঞ্জা তুমি লইয়া যাও। তাহার গুণে তুমি রঙ্মহালে প্রবেশ করিতে 
পারিবে। এবং তাহার গুণে তুমি যোধপুরীর সঙ্গে সাক্ষাৎ করিতে পারিবে। তাহাকে 
সবিশেষ বৃত্তান্ত বলিবে। আমি উদিপুরীর নামে যে পত্র দিতেছি, তাহা তাহাকে দেখাইবে। 
তিনি এ পত্র কোন প্রকারে, উদ্দিপুরীর কাছে পাঠাইয়া দিবেন। যেখানে নিজের বুদ্ধিতে 
কুলাইবে না, সেখানে স্বামীর বুদ্ধি হইতে কিছু ধার লইও। 

নির্দল। ইঃ! আমি যাই মেয়ে, তাই তার সংসার চলে। 

হাসিতে হাদিতে নির্শালও পত্র লইয়া চলিয়া গেল। এবং যথাকালে স্বামীর সঙ্গে, 
উপযুক্ত লোক জন সমভিব্যাহারে দিল্লীযাত্রার উদ্যোগ করিতে লাগিল। 


দ্বিতীয় পরিচ্ছেদ 
অরণিকাষ্ট_পুর্ররবা 
উষ্চোগ, মাণিকলালেরই বেশী । তাহার একটা নমুনা সে একদিন নির্মলকুমারীকে 
দেখাইল। নির্মল সবিন্ময়ে দেখিল, তাহার একট! আহ্কুলের স্থানে আবার নুতন আঙ্গুল 
হইয়াছে। সে মাঁনিকলালকে জিজ্ঞাসা করিল, “এ আবার কি?” 
মাণিকলাল বলিল, “গড়াইয়াছি।” 


নির্মল। কিসে? 
মানিক। হাতীর দীতে। কল কজা বেমালুম লাগাইয়াছি, তাহার উপর ছাগলের 


পাতলা চামড়া মুড়িয়া আমার গায়ের মত রঙ করাইয়াছি। ইচ্ছান্ুুসারে খোলা যায়, পরা যায়। 


নির্মল। এর দরকার ? 
. মানিক । দিল্লীতে জানিতে পারিবে। দিল্লীতে ছদ্মবেশের দরকার হইতে পারে। 


আন্ুলকাটার ছদ্মবেশ চলে না। কিন্তু ছুই রকম হইলে খুব চলে । 


১৬ 


চং রাজসিংহ 


নির্মল হাসিল । তার পর মাণিকলাল একটি পিঞ্জরমধ্যে একট। পোষা পায়রা 
লইল। এই পারাবতটি অতিশয় সুশিক্ষিত । দৌত্যকার্ধ্ে স্থনিপুণ। যাহার! আধুনিক 
ইউরোপীয় যুদ্ধে “Carrier-Digeon”লির গুণ অবগত আছেন, তাহারা ইহা বুঝিতে 
পারিবেন । পূর্বে ভারতবর্ষে এই জাতীয় শিক্ষিত পারাবতের ব্যবহার চলিত ছিল। 
পারাবতের গুণ মাণিকলাল সবিশেষ নির্ন্বলকুমারীকে বুঝাইয়া দিলেন। 

রীতি ছিল যে, দিল্লীর বাদশাহের নিকট দূত পাঠাইতে হইলে, কিছু উপঢৌকন সঙ্গে 
পাঠাইতে হয়। ইংলণ্ড, পর্ভগাল প্রভৃতির রাজারাও তাহা পাঠাইতেন। 
ব্য সামগ্রী মাণিকলালের সঙ্গে পাঠাইলেন। 

না। 

অন্যান্য দ্রব্যের মধ্যে শ্বেতপ্রস্তর 

সামগ্রী পাঠাইলেন। মাণিকলাল তাহা 


রাজসিংহও কিছু 
তবে, অপ্রণয়ের দৌত্য, বেশী সামগ্রী 


নির্মিত, মণিরত্বখচিত কারুকার্য্যযুক্ত কতকগুলি 
পৃথক্‌ বাহনে বোঝাই করিয়া লইলেন। 


ং রাণার আজ্ঞালিপি ও পত্র লইয়া, নির্ম্মলকুমারী 
সমভিব্যাহারে, দাস দাসী, লোকজন, হাতী ঘোড়া, উট বলদ, শকট, একা, দোলা, রেশালা 


ণিকলাল যাত্রা করিলেন। যাইতে অনেক দিন 


ও অন্যান্য লোকজনকে তথায় রাখিয়া, একজন মাত্র বিশ্বাসী লোক সঙ্গে 


আর সেই পাথরের সামগ্রীগুলিও সঙ্গে লইল। গড়া আঙ্গুল খুলিয়। নির্মলকুমারীর কাছে 
রাখিয়া গেল। বলিল, “কাল আসিব ।” 


নিৰ্ম্মল জিজ্ঞাসা করিল, “ব্যাপার কি ?৮- 

মাণিকলাল একখান! পাথরের জিনিস নিৰ্ম্মলকে দেখাইয়া, তাহাতে একটি ক্ষুদ্র চিহ্ন 
দেখাইল। বলিল, “সকলগুলিতেই এইরূপ চিহ্ন দিয়াছি।৮ 

নির্মল। কেন? 

মাণিক। দিল্লীতে তোমাতে আমাতে ছা 
প্রতিবন্ধকতায়, পরস্পরের সন্ধান না পাই, 
পাঠাইও। যে দোকানের জিনিসে তুমি এই 

এইরূপ পরামর্শ জীটিয়। মাণিকল 


ড়াছাড়ি অবশ্য হইবে। তার পর যদি মোগলের 
তাহা হইলে, তুমি পাথরের জিনিস কিনিতে বাজারে 
চিহ্ন দেখিবে, সেই দোকানে আমার সন্ধান করিও । 
'ল বিশ্বাসী লোকটি ও প্রস্তরনিক্সিত দ্রব্যগুলি লইয়। 
দিল্লী গেল। সেখানে গিয়া, একখানা ঘর ভাড়া লইয়া, পাথরের দোকান সাজাইয়া, এ 
সমভিব্যাহারী লোকটিকে দোকানদার সাজাইয়া, শিবিরে ফিরিয়া আসিল । 

পরে সমস্ত ফৌজ ও রেশালা এবং নির্শলকুমারীকে লইয়া, পুনবর্বার দিল্লী গেল। এবং 
“খানে যথারীতি শিবির সংস্থাপন করিয়া বাদশাহের নিকট সংবাদ পাঠাইল । 


তৃতীয় পরিচ্ছেদ 
অগ্নিচয়ন 


অপরাধে ওুরঙ্গজেব দরবারে আসীন হইলে, মাণিকলাল সেখানে গিয়া হাজির 
হইলেন। দিল্লীর বাদশাহের আমখাস অনেক গ্রন্থে বর্ণিত হইয়াছে, এখানে তাহার বিস্তারিত 
বর্ণনা আমার অভিপ্রেত নহে । মাণিকলাল প্রথম সোপানাবলী আরোহণ করিয়া একবার 
কুর্ণিশ করিলেন। তার পর উঠিতে হইল । একপদ উঠিয়া আবার কুপ্রিশ__আবার একপদ 
উঠিয়া আবার কুর্িশ। এইরূপ তিন বার উঠিয়া তক্তে তাউস্‌ সন্নিধানে উপস্থিত হইলেন। 
মাণিকলাল অভিবাদন করিয়া রাজসিংহপ্রেরিত সামান্য উপহার বাদশাহের সম্মুখে অপিত 
করিলেন । নজরের অনর্ঘত! দেখিয়া গুরক্রজেব রুষ্ট হইলেন, কিন্ত মুখে কিছু বলিলেন না । 
প্রেরিত দ্রব্যের মধ্যে ছুইখানি তরবারি ছিল; একখানি কোষে আবৃত, আর একখানি 
নিফ্ষোষ। ওুঁরঙ্গজেব নিষ্কোষ অসি গ্রহণ করিয়৷ আর সব উপহার পরিত্যাগ করিলেন। 
মাণিকলাল রাজসিংহের পত্র দিলেন। পত্রার্থ অবগত হইয়া ওরঙ্গজেব ক্রোধে 
অন্ধকার দেখিতে লাগিলেন । কিন্তু তিনি ক্রুদ্ধ হইলে সচরাচর বাহিরে কোপ প্রকাশ 
করিতেন না। তখন মাণিকলালকে বিশেষ সমাদরের সহিত জিজ্ঞাসাবাদ করিলেন। 
তাহাকে উত্তম বাসস্থান দিবার জন্য বখ্শীকে আদেশ করিলেন। এবং আগামী কল্য 
মহারাঁণার পত্রের উত্তর দিবেন বলিয়া মাণিকলালকে বিদায় করিলেন । fe 
তখনই দরবার বরখাস্ত হইল। দরবার হইতে উঠিয়া আসিয়াই ওরক্গজেব মাণিক- 
লালের বধের আজ্ঞা করিলেন। বধের আজ্ঞা হইল, কিন্তু যাহারা মাণিকলালকে বধ করিবে, 
তাহারা মানিকলালকে খুজিয়া পাইল না। যাহাদিগের প্রতি মাণিকলালের সমাঁদরের 
আদেশ হইয়াছিল, তাহারাও খুজিয়া পাইল না। দিল্লীর সৰ্ব্বত্ৰ খুঁজিল, কোথাও মাণিক- 
লালকে পাওয়া গেল না। তাহার বধের আজ্ঞা প্রচার হইবার আগেই মাণিকলাল সরিয়া 
পড়িয়াছিল। বলা বাহুল্য যে, যখন মাণিকলালের জন্য এত খৌজ তল্লাস হইতেছিল, তখন 
সে আপনার পাথরের দোকানে ছদ্মবেশে সওদাঁগরি করিতেছিল। আঁহদীরা মাণিকলালকে 
না পাইয়া, তাহার শিবিরে যাহাকে যাহাকে পাইল, তাহাকে তাহাকে ধরিয়া কোতোয়ালের 
নিকট লইয়। গেল। তাহার মধ্যে নির্দলকুমারীকেও ধরিয়া লইয়া গেল। | 
কোঁতোয়াল, অপর লোকদিগের কাছে কিছু সন্ধান পাইলেন না। ভয়প্রদর্শন ও 
মারপিটেও কিছুই হইল না । তাহারা কৌন সন্ধান জানে না, কি প্রকারে বলিবে ? 
কোতোয়াল শেষ নির্শলকুমারীকে জিজ্ঞাসাবাদ আরম্ভ করিলেন-_পরদানিশীন বলিয়া 
তাহাকে এতক্ষণ তফাৎ রাখা হইয়াছিল--কোতোয়াল, এখন নির্মীলকুমারীকে জিজ্ঞাস। 


করিলেন। সে উত্তর করিল, “রাণীর এল্চিকে আমি চিনি না৷” 


১২৪ টু রাজসিংহ 


কোতোয়াল। তাহার নাম মাণিকলাল সিংহ ৷ 
নির্মল । মাণিকলাল সিংহকে আমি চিনি না। 
কো। তুমি রাণার এল্‌চির সঙ্গে উদয়পুর হইতে আস নাই ? 
নি। উদয়পুর আমি কখন দেখিও নাই। 
কো। তবে তুমি কে? 
নি। আমি জুনাব যোধপুরী বেগমের হিন্দু বাদী । 
কো। জুনাব যোধপুরী বেগমের বাদীর! মহালের বাহিরে আসে না। 
নি। আমিও কখন আসি নাই। এইবার হিন্দু এল্‌চি আসিয়াছে শুনিয়া বেগম 
সাহেব আমাকে তাহার তাম্বুতে পাঠাইয়া দিয়াছিলেন। 
কো। সেকি? কেন? 
নি। কিষণজীর চরণামূতের জন্য । তাহা সকল রাজপুত রাখিয়া থাকে । 
কৌ। তোমাকে ত একা দেখিতেছি। তুমি মহালের বাহিরেই বা আসিলে কি 
প্রকারে? 
নি। ইহার বলে। 
এই বলিয়া! নির্মালকুমারী যোধপুরী বেগমের পাঞ্জা বন্ত্রধ্য হইতে বাহির করিয়া 
দেখাইল। দেখিয়া কোতোয়াল তিন সেলাম করিল। নির্লকে বলিল, “তুমি যাও। 
তোমাঁকে কেহ আর কিছু বলিবে না।৮ 
নির্মল তখন বলিল, কোতোয়াল সাহেব! আর একটু মেহেরবানি করিতে হইবে। 
আমি কখন মহালের বাহির হই নাই। আজ বড় ধর পাকড় দেখিয়া আমার বড় ভয় 
হইয়াছে । আপনি বদি দয়া করিয়া একট আহদী, কি পাইক সঙ্গে দেন, যে আমাকে 
মহাল পৰ্য্যন্ত পৌছাইয়া দিয়া আসে, তাহা হইলে বড় ভাল হয় ৷» 
কোতোয়াল তখনই একজন অস্ত্রধারী রাজপুরুষকে উপযুক্ত উপদেশ দিয়া নির্ম্লকে 
বাদশাহের অস্তঃপুরে পাঠাইয়া দিলেন। বাদশাহের প্রধান। মহিষীর পাঞ্ধ। দেখিয়া খোজার! 
কেহ কিছু আপত্তি করিল না। নির্ম্মলকুমারী একটু চাতুরীর সহিত জিজ্ঞাসাবাদ করিতে 
করিতে যোধপুরী বেগমের সন্ধান পাইল। তাঁহাকে প্রণাম করিয়া সেই পাঞ্জা দেখাইল। 
_দেখিবামাত্র সতর্ক হইয়া, রাজমহিষী তাহাকে নিভৃতে লইয়া গিয়া জিজ্ঞাসাবাদ করিলেন। 
বলিলেন, “তুমি এ পাঞ্জা কোথায় পাইলে ঢা 
নিৰ্ম্মলকুমারী বলিল, “আমি সমস্ত কথা সবিস্তার বলিতেছি।” 
নির্দমলকুমারী প্রথমে আপনার পরিচয় দিল। তার পর দেবীর রূপনগরে যাওয়ার কথা, 
পে যাহা বলিয়াছিল, সে কথা, পাঞ্জা দেওয়ার কথা, তার পর চঞ্চল ও নির্মালের যাহ! যাহা 


৮ 


| 

ঘটিয়াছিল, তাহা বলিল। মাণিকলাঁলের পরিচয় দিল। মাণিকলালের সঙ্গে যে নির্মল 
আসিয়াছিল, চঞ্চলকুমারীর পত্র লইয়া আসিয়াছিল, তাহা বলিল। পরে দিল্লীতে আসিয়া 
যে প্রকার বিপদে পড়িয়াছিল, তাহা বলিল; যে প্রকারে উদ্ধার পাইয়া, যে কৌশলে মহাল 
মধ্যে প্রবেশ করিয়াছিল, তাহা বলিল। পরে চঞ্চলকুমারী উদিপুরীর জন্য যে পত্র 
দিয়াছিলেন, তাহা দিল। শেষ বলিল, “এই পত্র কি প্রকারে উদ্দিগুরী বেগমের কাছে 


.পৌঁছাইতে পারিব, সেই উপদেশ পাইবার জন্যই আপনার কাছে আসিরাছি ৷” 


রাজমহিষী বলিলেন, “তাহার কৌশল আছে। জেব-উন্নিসা বেগমের হুকুমের 
সাপেক্ষ । তাহা এখন চাহিতে গেলে গোলযোগ হইবে, রাত্রে যখন এই পাপিষ্ঠারা শরাব 
খাইয়া বিহ্বল হইবে, তখন সে উপায় হইবে। এখন তুমি আমার হিন্দু বাদীদিগের মধ্যে 


থাক। হিন্দুর অন্নজল খাইতে পাইবে ।” 
নির্মলকুমারী সম্মত হইলেন। বেগম সেইরূপ আজ্ঞা প্রচার করিলেন । 


চতুর্থ পরিচ্ছেদ 

সমিধসংগ্রহ-_উদিপুরী 
রাত্রি একটু বেশী হইলে যোধপুরী বেগম নির্মালকে উপযুক্ত উপদেশ দিয়া, একজন 
তুকাঁঁ (তাতারী ) প্রহরিণী সঙ্গে দিয়া জেব-উন্নিসার কাছে পাঠাইয়া দিলেন। নিৰ্ম্মল 
জেব-উন্নিসার কক্ষমধ্যে প্রবেশ করিয়া আতর গোলাবের, পুষ্পরাশির, এবং তামাকুর সদ্গন্ধে 
বিমুগ্ধ হইল। নানাবিধ রত্তরাজিখচিত হর্ম্্যতল, শয্যাভরণ, এবং গৃহাভরণ দেখিয়া বিস্মিত 
হইল । সৰ্বাপেক্ষা জেব-উন্নিসার বিচিত্র, রত্বপুষ্পমিশ্রিত অলঙ্কারপ্রভায়, চন্দৰসর্য্যতুল্য 
উজ্জল সৌনদর্ধ্যপ্রভায় চমকিত হইল। এই সকলে সজ্জিত! পাপিষ্ঠা জেব-উন্নিসাকে 


দেবলোকবাসিনী অপ্সরা বলিয়া বোধ হইতে লাগিল । 
কিন্ত অগ্রার তখন চক্ষু ঢুলু চুল; মুখ রক্তবর্ণ; চিত্ত বিভ্রান্ত ; দ্রাক্ষাস্সুধার তখন 


পূর্ণাধিকার নির্মলকুমারী তাহার সম্মুখে দাড়াইলে, তিনি জড়িত রসনায় জিজ্ঞাসা 


করিলেন, ৫ কে তুই ?” 
নিৰ্ম্মলকুমারী বলিল, “আনি উদয়পুরের রাজমহিষীর দুতী ৷” 


জেব। মোগল বাদশাহের তক্তে তাউস্‌ লইয়া যাইতে আসিয়াছিস্‌ 


নির্শল। না। চিঠি লইয়া আসিয়াছি। 
জেব। চিঠি কি হইবে? পুড়াইয়া রৌশনাই করিবি? 


নির্দল। না। উদ্দিপুরী বেগম সাহেবাকে দিব। 


পারি 

জেব। সে বাঁচিয়া আছে, না মরিয়া গিয়াছে? 
নির্মল । বোধ হয় বাচিয়া আছেন। 
জেব। না। সে মরিয়া গিয়াছে । এ দাসীটাকে কেহ তাহার কাছে লইয়া! যা৷ 
জেব-উন্নিসার উত্মস্-প্রলাপবাক্যের উদ্দেশ্য যে, ইহাকে যমের বাড়ী পাঠাইয়া দাও। 
কিন্তু তাতারী প্রহরিণী তাহা বুঝিল না। সাদা অর্থ বুঝিয়া নিক্মলকুমারীকে উদিপুরী 
বেগমের কাছে লইয়া গেল। 
সেখানে নির্মল দেখিল, উদিপুরীর চক্ষু উজ্জল, হাস্য উচ্চ, মেজাজ বড় প্রফুল্ল। নিৰ্ম্মল 
খুব একট! বড় সেলাম করিল। উদিপুরী জিজ্ঞাসা করিল, “কে আপনি ?” 
নির্মল উত্তর করিল, “আমি উদয়পুরের রাঁজমহিষীর দূতী। চিঠি লইয়া আসিয়াছি।” 
উদ্রিপুরী বলিল, “না। না। তুমি ফার্স মুলুকের বাদশাহ । মোগল বাদশাহের 
হাত হইতে আমাকে কাড়িয়া লইতে আসিয়াছ ৷” 
নিৰ্ম্মলকুমারী হাসি সামলাইয়| চঞ্চলের পত্রখানি উদিপুরীর হাতে দিল । উদিপুরী 
তাহা পড়িবার ভাগ করিয়া বলিতে লাগিলেন, “কি লিখিতেছে? লিখিতেছে, “অয় নাজ্নী ! 
পিয়ারে মেরে! তোমার স্থরং ও দৌলৎ শুনিয়া আমি একেবারেই বেহোস্‌ ও দেওয়ান! 
হইয়াছি। তুমি শীপ্র আসিয়া আমার কলিজা ঠাণ্ডা করিবে? আচ্ছা, তা করিব । হুজুরের 
অপেক্ষা করুন_-আমি একটু শরাব খাইয়া লই। 
আপনি একটু শরাব মোলাহেজা করিবেন? আচ্ছা শরাব ! ফেরেঙন্গের এল্চি ইহা! নজর 
দিয়াছে। এমন শরাব আপনার মুলুকেও পয়দা হয় না” 
উদ্দিপুরী পিয়াল মুখে তুলিলেন, সেই অবসরে নির্শলকুমারী বহির্গত হইয়। যোধগুরী 
বেগমের কাছে আসিয়া উপস্থিত হইল। এবং যোধপুরীর জিজ্ঞাসামত যেমন যেমন ঘটিয়াছিল, 
তাহা! বলিল। শুনিয়া যোধপুরী বেগম হাসিয়া বলিল, “কাল পত্রখান! ঠিক হইয়া পড়িবে । 
তুমি এই বেল! পলায়ন কর। নচেৎ কাল একটা গণ্ডগোল হইতে পারে। আমি তোমার 
সঙ্গে একজন বিশ্বাসী খোজা দিতেছি । সে তোমাকে মহালের বাহির করিয়া তোমার স্বামীর 
শিবিরে পৌঁছাইয়া দিবে। সেখানে যদি তোমার আত্মীয় স্বজন কাহাকেও পাও, তাঁর সঙ্গে 
আঁজিই দিল্লীর বাহিরে চলিয়া যাইও । যদি শিবিরে কাহাঁকেও না পাও, তবে ইহার সঙ্গে 
দিল্লীর বাহিরে যাইও । তোমার স্বামী বোধ হয়, দিল্লী ছাঁড়াইয়। কোথাও তোমাদের জন্য 
“পিক! করিতেছেন। পুথে তাহার সঙ্গে যদি সাক্ষাৎ ন! হয়, তাহা হইলে এই খোজাই 
তোমাকে উদয়পুর পর্য্যন্ত রাখিয়া আসিবে। খরচ পত্র তোমার কাছে না থাকে, তবে তাহাঁও 
আমি দিতেছি। কিন্ত সাবধান! আমি ধরা না পড়ি ।” 


নির্মল বলিল, “হজরৎ সে বিষয়ে নিশ্চিন্ত থাকুন। আমি রাজপুতের মেয়ে ৷” 

তখন যোধপুরী বনাসী নামে তাহার এক বিশ্বাসী খোজাকে ডাকাইয়া যাহা করিতে 
হইবে, তাহা বুঝাইয়া বলিলেন। জিজ্ঞাস! করিলেন, “এখনই যাইতে পারিবে ত ?? 
বনাসী বলিল, “তা পারিব। কিন্তু বেগম সাহেবার দস্তখতি একখানা পর্ওয়ানা না 
পাইলে এত করিতে সাহস হইতেছে না।” 
যোধপুরী তখন বলিলেন, “যেরূপ পর্ওয়ানা চাহি, লিখাইয়া আন, আমি বেগম 
সাহেবার দস্তখত করাইতেছি ৷” 
খোজা পর্ওয়ান। লিখাইয়া আনিল। 
রাজমহিষী বলিলেন, “ইহাতে বেগম সাহেবার দস্তখত করাইয়া আন ৷” 
প্রহরিণী জিজ্ঞাসা করিল, “যদি জিজ্ঞাসা করে, কিসের পর্ওয়ানা ?” 
যোধপুরী বলিলেন, “বলিও, ‘আমার কোতলের পর্ওয়ানা।' কিন্ত কালি কলম 
লইয়া'যাইও। আর পাঞ্জা ছেপ্ত করিতে ভুলিও না” 
প্রহরিণী কালি কলম সহিত পর্ওয়ানা লইয়া গিয়া জে 
জেব-উন্নিসা পূর্ব্বভাবাপন, জিজ্ঞাসা করিল, “কিসের পর্ওয়ানা ?” 
প্রহরিণী বলিল, “আমার কোতলের পর্ওয়ানা 1” 
জেব। কি চুরি করেছিস্‌ ? 
প্রহরিনী। হজরৎ উদিপুরী বেগমের পেশ্ওয়াজ । 


আচ্ছা করেছিস_কোতলের পর পরিস্‌ । 
ত করিয়া দিলেন। প্রহরিণী মোহর ছেপ্ত 


বনাসী সেই পর্ওয়ানা এবং নির্ম্মলকে 
নির্মলকুমারী অতি প্রফুল্লমনে খোজার সঙ্গে 


তাহা সেই তাতারী প্রহরিণীর হাতে দিয়া 


ব-উন্নিসার কাছে ধরিল। 


জেব। 
এই বলিয়া বেগম সাহেবা পর্ওয়ানা দস্তখ 


করিয়া লইয়া, যোধপুরী বেগমকে আনিয়া দিল। 
লইয়। যৌধপুরীর মহাল হইতে যাত্রা করিল । 
চলিলেন। 

ল-_রঙ্মহালের ফটকের নিকট আসিয়া! খোজা ভীত, 


কিন্ত সহস! সে গ্রফুল্লতা দূর হই 
স্তম্ভিত হইয়া দীড়াইল। বলিল, “কি বিপদ্‌ ! পালাও! পালাও!” এই বলিয়া খোজা 


উদ্ধন্বাসে পলাইল। 


পঞ্চম পরিচ্ছেদ 


সমিধসংগ্রহ-_য়ং যম 
তে হইবে। এদিক ওদিক্‌ নিরীক্ষণ করিল__ 


নিৰ্ম্মল বুঝিল না৷ যে, কেন পলাই 
কেবল দেখিল, ফটকের নিকট, পরিণতবয়ন্ষ, 


পলাইবাঁর কারণ কিছুই দেখিতে পাইল না। 


১২৮ রাজসিংহ 


শুত্রবেশ একজন লোক দীড়াইয়া আছে। মনে করিল, এটা কি ভূত প্রেত যে, তাই ভয় 
পাইয়া খোজা পলাইল ? নিৰ্ম্মল নিজে ভূতের ভয়ে তেমন কাতর নহে। এ জন্য সে না 
পলাইয়া ইতস্ততঃ করিতেছিল,__ইতিমধ্যে সেই শুভ্রবেশ পুরুষ আসিয়া, নির্শ্বলের নিকট 
দাড়াইল। নির্মলকে দেখিয়া সে জিজ্ঞাস! করিল, “তুমি কে?” 

নির্মল বলিল, “আমি যে হই না কেন ?” 

শুভ্রবেশী পুরুষ জিজ্ঞাস! করিল, “তুমি কোথা যাইতেছিলে ?” 

নির্মল । বাহিরে 

পুরুষ। কেন? 

নি। আমার দরকার আছে। 

পু! দরকার ভিন্ন কেহ কিছু করে না, তাহ! আমার জানা আছে। কি দরকার? 


নি। আমি বলিব না। 

পু। তোমার সঙ্গে কে আসিতেছিল ? 

নি। আমি বলিব না। 

পু তুমি হিন্দুর মেয়ে দেখিতেছি। কি জাতি? 
নি। রাজপুত। 


পু॥ তুমি কি যৌধপুরী বেগমের কাছে থাক ? 

নির্মল দৃঢ় প্রতিজ্ঞা করিল, যোধপুরী বেগমের নাম কাহারও সাক্ষাতে করিবে না 
কি জানি, বদি তাহার কোনরূপ অনিষ্ট ঘটে । অতএব বলিল, “আমি এখানে থাকি না। 
আজ আসিয়াছি।” | 


সে পুরুষ জিজ্ঞাস! করিল, “কোথা হইতে আসিয়াছ ?” 
নির্মল মনে ভাবিল, মিথ্যা কথা কেন বলিব? এ ব্যক্তি আমার কি করিবে? কার 


ভয়ে রাজপুতের মেয়ে মিথ্যা বলিবে? অতএব উত্তর করিল, “আমি উদয়পুর হইতে 
আসিয়াছি।” 


তখন সে পুরুষ জিজ্ঞাসা করিল, “কেন আসিয়াছ ?” 
নির্মল ভাবিল, ইহাকে বা এত পরিচয় কেন দিব ? বলিল, “আপনাকে এত পরিচয় 


দিয়া কি হইবে? এত জিজ্ঞাসাবাদ না করিয়া আপনি যদি আমাকে ফটক পাঁর করিয়া 
দেন, তাহ! হইলে বিশেষ উপকৃত হইব ৷” 


পুরুষ উত্তর করিল, “তোমাকে জিজ্ঞাসাবাদ করিয়া উত্তরে যদি সন্ত্ট হই, তবে 
তোমাকে ফটক পার করিয়া দিতে পারি ।» 


নির্মল। আপনি কে, তাহা না জানিলে আমি সকল কথা আপনাকে বলিব না। 

পুরুষ উত্তর করিল, “আমি আলমগীর বাদশাহ ৷? 

তখন সেই তস্বীর, যাহা চঞ্চলকুমারী পদাঘাতে ভাঙ্দিয়াছিল, নির্মলকুমারীর মনে 
উদয় হইল। নিৰ্ম্মল একটু জিব কাটিয়া, মনে মনে বলিল, “হা, সেই ত বটে !” 

তখন নির্মলকুমারী ভূমি স্পর্শ করিয়া বাঁদশাহকে রীতিমত সেলাম করিল । যুক্তকরে 
বলিল, “হুকুম ফরমাউন্‌ ৷” - 

বাদশাহ বলিলেন, “এখানে কাহার কাছে আসিয়াছিলে ?” 

নির্দমাল। হজরৎ বাদশাহ বেগম উদিপুরী সাহেবার কাছে। 

বাদশাহ। কি বলিলে? উদয়পুর হইতে উদিপুরীর কাছে? কেন, 


নি। পত্র ছিল। 

বাদ। কাহার পত্র? 

নি। মহারাণার রাজমহিষীর | 

বাদ। কৈসে পত্র? = 

নি। হজরৎ বেগম সাহেবাকে তাহা দিয়াছি। 

বাদশাহ বড় বিস্মিত হইলেন। বলিলেন, “আমার সঙ্গে এসো” 

নির্ঘলকে সঙ্গে লইয়া বাদশাহ উদিপুরীর মন্দিরে গমন করিলেন। দ্বারে নির্মলকে 
দাঁড় করাইয়া, তাঁতারী প্রহরিণীদিগকে বলিলেন, “ইহাকে ছাড়িও না” নিজে উদিপুরীর 
রা দেখিলেন, উদিপুরী ঘোর নিপ্রাভিভূত। তাহার বিছানায় 


শষ্যাগৃহমধ্যে প্রবেশ করি 
পত্রখানা পড়িয়া আছে। গুরঙ্গজেব তাহা লইয়া! পাঠ করিলেন । পত্রখানি, তখনকার 


রীতিমত, ফাসীতে লেখা । 


পত্র পাঠ করিয়া, নিদাঘসন্ধ্যাকাদব্িনী তুল্য ভীষণ কান্তি লইয়া গুরঙ্গজেব 


“তুই কি প্রকারে এই মহাল মধ্যে প্রবেশ 


বাহিরে আঁসিলেন। নির্মলকে বলিলেন, 
করিলি ?” J ৰ 
নির্মল যুক্তকরে বলিল, “বাদীর অপরাধ মাৰ্জ্জন! হউক__আমি এ কথার উত্তর 
দিব ন৷ ৷” 
হেমাকৎ ? আমি দুনিয়ার 


গুর্গজেব বিস্মিত হইলেন। বলিলেন, “কি এত 


বাদশাহ-_আমি জিজ্ঞাসা করিতেছি, তুই উত্তর দিবি না 1 
নিৰ্ম্মল করজোড়ে বলিল, “দুনিয়া হুজুরের ৷ কিন্ত রসনা আমার । আমি যাহ! না 


বলিব, দুনিয়ার বাদশাহ তাহা কিছুতেই বলাইতে পারিবেন না|” 
উরঙ্গ। তা না পারি, যে রসনার বড়াই করিতেছ, তা এখনই তাঁতারী প্রহরিণীর 


হাতে কাটিয়া ফেলিয়া কুকুরকে খাওয়াইতে পাঁরি। 


১৭ 

নির্শল। দিলীশ্বরের মর্জি! কিন্তু তাহা হইলে, যে সংবাদ আপনি খুঁজিতেছেন, 
তা প্রকাশের পথ চিরকালের জন্য বন্ধ হইবে। 

গুরজ। সেই জন্য তোমার জিব রাখিলাম। তোমার প্রতি এই হুকুম দিতেছি যে, 
আগুন আলিয়া তোমাকে কাপড়ে যুড়িয়া, একটু একটু করিয়া তাঁতারীরা পোঁড়াইতে 
থাকুক। আমার কথার যাহা বলিবে না, আগুনের জালায় তাহা বলিবে। এ 

নিৰ্ম্মলকুমারী হাসিল। বলিল, “হিন্দুর মেয়ে আগুনে পুড়িয়া মরিতে ভয় করে না। 
হিন্দুস্থানের বাদশাহ কি কখনও শুনেন নাই যে, হিন্দুর মেয়ে, হাসিতে হাসিতে স্বামীর সঙ্গে 
জলন্ত চিতায় চড়িয়া পুড়িয়া মরে? আপনি যে মরণের ভয় দেখাইতেছেন, আমার মা 
মাতামহী প্রভৃতি পুরুষানুক্রমে সেই আগুনেই মরিয়াছেন। আমিও কামনা করি, যেন 
ঈশ্বরের কৃপায় আমিও স্বামীর পাশে স্থান পাইয়। আগুনেই জীবন্ত পুড়িয়া মরি ৷” 

বাদশাহ মনে মনে বলিলেন, “বাহব1! বাহব।!” প্রকাশ্যে বলিলেন, “সে কথার 
মীমাংসা পরে করিব। আপাততঃ তুমি এই মহালের একঞ্র কামরার ভিতর চাবি বন্ধ 
থাক। ক্ষুধাতৃষ্ণায় কাতর হইলে কিছু খাইতে পাইবে না। তবে যখন নিতান্ত প্রাণ যায় 
বিবেচনা করিবে, তখন কবাটে ঘা মারিও, প্রহরীর! দ্বার খুলিয়া দিয়া আমার কাছে লইয়া 
যাইবে। তখন আমার নিকট সকল উত্তর দিলে, পান আহার করিতে পাইবে 1৮ 

নিৰ্ম্মল । শাহান্শাহ! আপনি কখনও কি শুনেন নাই যে, হিন্দু স্ত্রীলোকের ব্রত 
নিয়ম করে? ব্রত নিয়ম জন্য এক দিন, ছুই দিন, তিন দিন নিরদ্কু উপবাস করে? 
নাই, শর্ণা ধর্ণার জন্য অনিয়মিতকাল উপবাস করে? 
উপবাস করিয়া! ইচ্ছাপূর্ব্বক প্রাণত্যাগ করে ? জী 
আমার মৃত্যু পর্য্যন্ত পরীক্ষা, করিয়| দেখুন । 

গুরক্জেব দেখিলেন, এ মেয়েকে ভয় দেখাইয়া! কিছু হইবে না । 
কিছু হইবে না। গীড়ন করিলে কি হয় বলা যায় না। কিন্ত তার পূর্বের একবার প্রলোভনের 
শক্তিটা পরীক্ষা করা ভাল। অতএব বলিলেন, “ভাল, নাই তোমাকে গীড়ন করিলাম । 


তোমাকে ধন দৌলৎ দিয়া বিদায় করিব। তুমি এ সকল কথা আমার নিকট যথার্থ প্রকাশ 
কর | 


শুনেন 
শুনেন নাই, তারা কখন কখন 
হাপানা, এ দাসীও তা পারে। ইচ্ছ। হয়, 


মারিয়া ফেলিলেও 


নি। রাজপুতকন্তা, যেমন মৃত্যুকে ঘৃণা করে, ধন দৌলৎকেও তেমনই। সামান্ত। 
স্ত্রীলোক আমি নিজগুণে আমাকে বিদায় দিন । 


গুরঙ্গ। দিল্লীর বাদশাহের অদেয় কিছু নাই। তাহার কাছে প্রার্থনীয় তোমার কি 
কিছুই নাই? 


নি। আছে। নিধিবদ্ধে বিদায় । 

রঙ্গ। কেবল সেইটি এখন পাইতেছ নাঁ। তা ছাড়া আর জগতে তোমার প্রার্থনা 
করিবার, কি ভয় করিবার কিছু নাই? 

নি। প্রার্থনার আছে বৈকি? কিন্ত দিল্লীর বাদশাহের রত্বাগারে সে রত্ব নাই। 

উর । এমন কি সামগ্রী? 

নি। আমরা হিন্দু, আমরা জগতে কেবল ধর্দমকেই ভয় করি, ধর্মই কামনা করি। 
দিল্লীর বাদশাহ শ্লেচ্ছ, আর দিল্লীর বাদশাহ এখর্য্যশালী । দিল্লীর বাদশাহের সাধ্য কি যে, 
আমার কাম্য বস্তু দিতে পারেন, কি লইতে পারেন? 

দিল্লীশ্বর নির্ম্লকুমারীর সাহস ও চতুরতা দেখিয়া, ক্রোধ পরিত্যাগ করিয়া বিস্ময়াবিষ্ট 
হইয়াছিলেন, কিন্তু এই কটুক্তিতে পুনর্ববার ক্রুদ্ধ হইয়া উঠিলেন। বলিলেন, “বটে! বটে! 
এ কথাটা! তুলিয়া গিয়াছিলাম।৮ তখন তিনি একজন তাঁতারীকে আদেশ করিলেন, “যা! 
বাবষ্চি মহল হইতে কিছু গোমাংস আনিয়া, ছুই তিন জনে ধরিয়া ইহার মুখে গু জিয়া দে।” 

নিৰ্ম্মল তাহাতেও টলিল না। বলিল, “জানি, আপনাদিগের সে বিদ্ধ আছে। সে 
বিদ্যার জোরেই এই সোনার হিন্দুস্থান কাড়িয়া লইয়াছেন। জানি, গোরুর পাল সম্মুখে 
রাখিয়। লড়াই করিয়াই মুসলমান হিন্দুকে পরাস্ত করিয়াছে_-নহিলে রাজপুতের বাহুবলের 
কাছে মুসলমানের. বাহুবল, সমুদ্রের কাছে গোষ্পদ। কিন্ত আবার একটা কথা আপনাকে 
মনে করিয়া দিতে হইল । শুনেন নাই কি যে, রাজগুতের মেয়ে বিষ সঙ্গে না লইয়া এক পা 
চলে না? আমার নিকটে এমন তীব্র বিষ আছে বে, আপনার ভৃত্যগণ গোমাংস লইয়া এ 
ঘরে পা দেওয়ার পরেও যদি তাহ! আমি মুখে দিই, তবে জীবস্তে আর আমার মুখে কেহ 
গোমাংস দিতে পারিবে না। জীহাপনা! আপনার বড় ভাই দাঁরা শেকোঁকে বধ করিয়া 
তাহার দুইটা কবিল৷ কাড়িয়া আনিতে গিয়াছিলেন__পারিয়াছিলেন কি?__-অধম খিষ্টিয়ানীটা 
আসিয়াছিল জানি, রাজপুতনী দিল্লীর বাদশাহের মুখে সাত পয়জার মারিয়া স্বর্গে চলিয়া যায় 
নাই কি? আমিও এখনই তোমার মুখে সাত পয়জার মারিয়া স্বর্গে চলিয়া যাইব ৷” 

বাদশাহ বাক্াশুন্য ৷ যিনি পৃথিবীপতি বলিয়া খ্যাত, পৃথিবীময় যাহার গৌরব ঘোষিত, 
যিনি সমস্ত ভারতবর্ষের ত্রাস, তিনি আজ এই অনাথা, নিঃসহায় অবলার নিকট অপমানিত-__ 
পরাস্ত । ওরঙ্গজেব পরাজয় স্বীকার করিলেন । মনে মনে বলিলেন, “এ অমূল্য রত্ন, ইহাকে 
নষ্ট করা হইবে না। আমি ইহাকে বশীভূত করিব” প্রকান্ঠে অতি মধুরম্বরে বলিলেন, 
“তোমার নাম কি, পিয়ারি ?” 

নির্লকুমারী হাসিয়। বলিল, “ও কি জীহাঁপনা! আরও রাজপুত মহিষীতে সাধ 
আছে না কি? তা সে সাধও পরিত্যাগ করিতে হইতেছে । আমি বিবাহিতা, আমার 

ও। সে কথা এখন থাক্‌ । এখন তুমি কিছু দিন আমার এই রঙ্মহাল মধ্যে বাস 
কর। এ হুকুম বোধ করি তুমি অমান্য করিবে না? 

নি। কেন আমাকে আটক করিতেছেন? 

ও। তুমি এখন দেশে গেলে, আমার বিস্তর নিন্দা করিবে। যাহাতে তুমি আমার 
প্রশংসা করিতে পার, এক্ষণে তোমার সঙ্গে এমন ব্যবহার করিব। পরে তোমাকে ছাড়িয়া 
দিব। 

নি। যদি আপনি না ছাড়েন, তবে আমার যাইবার সাধ্য নাই। কিন্ত আপনি 
কয়েকটি কথা প্রতিশ্রুত হইলেই আমি দিন কত থাকিতে পারি। 


গু। কিকি কথা? 
নি। হিন্দুর অন্নজল ভিন্ন আমি স্পর্শ করিব না। 
ও | তাহা স্বীকার করিলাম। 


নি। কোন মুসলমান আমাকে স্পর্শ করিবে না। 
ও। তাহাও স্বীকার করিলাম। 
নি। আমি কোন রাজপুত বেগমের নিকটে থাকিব। 


ও। তাহাও হইবে। আমি তোমাকে যোধপুরী বেগমের নিকট রাখিয়া! দিব। 
নির্দলকুমারীর জন্য বাদশাহ সেইরূপ বন্দোবস্ত করিলেন। 


যষ্ঠ পরিচ্ছেদ 
পুনশ্চ সমিধসংগ্রহের জন্য 


পরদিন গুরঙ্গজেব, জেব-উদ্নিস| ও নির্ম্মলকুমারীকে সঙ্গে লইয়| রঙ্মহাল মধ্যে তদারক 
করিলেন, কে ইহাকে অস্তঃপুর মধ্যে আসিতে দিয়াছে । অন্তঃপুরবাসী সমস্ত খোজা, তাতারী 
বাঁদীদিগকে ডাকিয়া জিজ্ঞাসা করিলেন। যাহারা নির্মালকে আসিতে দিয়াছিল, তাহার! 
তাহাকে চিনিল, কিন্তু একটা গঠিত কাজ হইয়াছে, বুঝিয়া কেহই অপরাধ স্বীকার করিল 
না। ওরদজেব বা জেব-উন্নিসা কোন সন্ধানই পাইলেন না। 

তখন ওুঁরঙ্গজেব ও জেব-উন্নিসা অপর পৌরবর্গকে এইরূপ আদেশ করিলেন যে, 
“ইহাকে আসিতে দেওয়ায় তত ক্ষতি হয় নাই, কিন্তু ইহাকে কেহ আমাদের হুকুম ব্যতীত 
বাহির হইতে দিও না। তবে ইহাকে কেহ কোন প্রকার গীড়ন বা অপমান করিও না। 


বেগমদিগের মত ইহাকে মান্ত করিবে। এ যোধপুরী বেগমের হিন্দু বাদীদিগের পাক ও জল 
খাইবে, মুসলমান ইহাকে ছু'ইবে না” 

তখন নির্মলকুমারীকে সকলে সেলাম করিল । জেব-উন্নিসা তাহাকে আদর করিয়া 
ডাকিয়া লইয়া আপন মন্দিরে বসাইলেন এবং নানাবিধ আলাপ করিলেন। নির্ম্মলের কাছে 
ভিতরের কথা কিছু পাইলেন ন । | 

সেই দিন অপরাহে একজন তাতারী প্রহরিণী আসিয়া যোধপুরী বেগমকে সংবাদ দিল 
যে, একজন সওদাগর পাথরের জিনিস লইয়া! ছুর্গমধ্যে বেচিতে আসিয়াছে । কতকগুলা৷ সে 
মহাল মধ্যে পাঠাইয়া দিয়াছে। জিনিসগুল। ভাল নহে__কোন বেগমই তাহা পসন্দ করিলেন 
না। আপনি কিছু লইবেন কি? ৃী এ 

মাণিকলাল বাছিয়া বাছিয়া মন্দ জিনিস আনিয়াছিল_-যে সে বেগম যেন পসন্দ করিয়া 
কিনিয়| ন। রাখে । যখন প্রহরিণী এই কথা বলিল, তখন নির্মলকুমারী_ যোধপুরীর নিকটে 
ছিল। সে যোধপুরীকে একটু চক্ষুর ইঙ্গিত করিয়া! বলিল, “আমি নিব” 

পুর্বরাত্রিতে নির্মলকুমারীর সঙ্গে যেরূপে বাদশীহের সাক্ষাৎ ও কথোপকথন 
হইয়াছিল, নির্মল সকলই তাহা যোধগুরী বেগমের কাছে বলিয়াছিল। যোধপুরী শুনিয়া 
নির্দমলের অনেক প্রশংসা এবং নির্মলকে অনেক আশীর্ব্বাদ করিয়াছিলেন ৷ তাহাকে বহু যত্ন 
করিতেছিলেন। এক্ষণে নির্ম্মলের অভিপ্রায় বুঝিয়া পাথরের "ব্য আনাইতে হুকুম 
দিলেন। | 

প্রহরিণী বাহিরে গেলে নিৰ্ম্মল সংক্ষেপে যোধপুরীকে মাণিকলালের সন্কেতকৌশল 
বুঝাইয়া দিল । যোধপুরী তখন বলিলেন, “তবে তুমি ততক্ষণ তোমার স্বামীকে একখান! 
পত্র লেখ। আমি পাথরের জিনিস পছন্দ করি । এই সুযোগে তাহাকে তোমার সংবাদ 
দিতে হইবে৷” উপযুক্ত সময়ে সেই প্রস্তরনিক্সিত দ্রব্যগুলি আসিয়া উপস্থিত হইল । 

নিৰ্ম্মল দেখিল যে, সকল দ্রব্যেই মাঁণিকলালের চিহ্ন আছে। দেখিয়া নিৰ্ম্মল পত্র 
লিখিতে বসিল। যতক্ষণ না নির্শলের পত্র লেখা হইল, ততক্ষণ যোধপুরী পসন্দ করিতে 
লাগিলেন । ভ্রব্যজাতের মধ্যে প্রস্তরনিন্মিত মূল্যবান্‌ রত্বরাজির কারুকার্ধ্যবিশিষ্ট একটা 
কৌটা ছিল। তাহাতে জড়াইয়া চাবি তালা বন্ধ করিবার জন্য একট! স্ুবর্ণনিম্মিত শৃঙ্খল 
' ছিল। নির্মালের পত্র লেখা হইলে যোধপুরী অন্যের অলক্ষ্যে সেই পত্র এ কৌটার মধ্যে 


রাখিয়া চাবি বন্ধ করিলেন । 
যোধপুরী সকল দ্রব্য পসন্দ করিয়া রাখিলেন, কেবল সেই কৌটাটি না পছন্দ করিয়া 
ফেরৎ দিলেন । ফেরৎ দিবার সময়ে ইচ্ছাপুর্ববক চাঁবিটা ফেরৎ দিতে ভুলিয়া গেলেন। 
ছদ্মবেশী সওদাগর মাণিকলাল, কেবল কৌটা ফেরৎ আসিল, তাঁহার চাবি আসিল না, 
দেখিয়া! প্রত্যাশাপন্ন হইল ৷ সে টাকা কড়ি সব বুঝিয়। লইয়া, কৌটা লইয়া দোকানে গেল। 
সেখানে নির্জনে কৌটার ভিতরে নির্মলকুমারীর পত্র পাইল । ওই 

1101 


১৩৪ রাঁজসিংহ 


পত্রে যাহা! লিখিত হইয়াছিল, তাহ! বিস্তারে জানিবাঁর পাঠকের প্রয়োজন নাই। 
হুল কথা যাহা, তাহা পাঠক বুঝিতে পারিতেছেন। আনুষঙ্গিক কথা পরে বুঝিতে 
পারিবেন। পত্র পাইয়া, নির্মল সম্বন্ধে নিশ্চিন্ত হইয়া মাণিকলাল স্বদেশযাত্রার উদ্ভোগ 
করিতে লাগিলেন। কিন্তু সেই দিনেই দোকানপাট উঠাইলে পাছে কেহ সন্দেহ করে, 
- এজন্য দিনকতক বিলম্ব কর! স্থির করিলেন । 


4; সপ্তম পরিচ্ছেদ 
সমিধসংগ্রহ--জেব-উন্নিসা 


এখন একবার নির্ম্মলকুমারীকে ছাড়িয়া মোগলবীর মোবারকের সংবাদ লইতে হইবে । 
বলিয়াছি, যাহার! রূপনগর হইতে পরাজুখ হইয়। ফিরিয়। আসিয়াছিল, গরঙ্গজেব তাহাদিগের 
মধ্যে কাহাকে বা পদচ্যুত, কাহাকে বা দণ্ডিত করিয়াছিলেন। কিন্ত মোবারক সে শ্রেণীভুক্ত 
হয়েন নাই। ওরঙ্গজেব সকলের নিকট তাহার বীরত্বের কথা শুনিয়া তাহাকে বহাল 
রাখিয়াছিলেন। 

জেব-উন্নিসাও সে সুখ্যাতি শুনিলেন। মনে করিলেন যে, মোবারক নিজে উপযাঁচক 
হইয়া তাহার নিকট হাজির হইয়া সকল পরিচয় দিবে । কিন্তু মোবারক আদিল না। 

মোবারক দরিয়াকে নিজালয়ে লইয়! আসিয়াছিল। তাহার খোজা বাঁদী নিযুক্ত 
করিয়| দিয়াছিল। তাহাকে এল্বাস পোবাক দিয়া সাজাইয়াছিল। যথাসাধ্য অলঙ্কারে 
ভুষিত করিয়াছিল । মোবারক পবিত্র পরিণীত| লইয়া ঘরকরনা সাজাইভেছিল । 

মোবারক স্বেচ্ছাক্রমে আসিল না দেখিয়া জেব-উন্নিসা বিশ্বাসী খোজ। আসিরদ্দীনের 
দারা তাহাকে ডাকাইলেন। তথাপি মোবারক আদিল না। জেব-উন্নিসার বড় রাগ 
হইল। বড় হেমাকৎ__বাদশাহজাদী মেহেরবানি করমাইয়। ইয়াদ্‌ করিতেছেন__তবু নফর 
হাজির হয় না_ বড় গোস্তাকী । 

দিনকতক জেব-উন্নিস। রাগের উপর রহিলেন__মনে মনে বলিলেন, “আমার ত সকলই 
সমান।” কিন্ত জেব-উন্নিসা তখনও জানিতেন না যে, বাদশা হজাদীরও ভুল হয় যে, খোদা 
বাদশাহজাদীকে ও চাষার মেয়েকে এক ছাঁচেই ঢালিয়াছেন *__ধন দৌলত, তক্তে তাউস্‌, 
সকলই কর্ম্মভোগ মাত্র, আর কোন প্রভেদ নাই। 

সব সমান হয় না, জেব-উন্নিসারও সব সমান নয়। কিছু দিন রাগের "উপর থাকিয়া, 
জেব-উন্নিসা মোবারকের জন্য একটু কাতর হইলেন। মান খোওয়াইয়া_শাঁহজাদীর মান, 
নায়িকার মান, ছুই খোওয়াইয়া, আবার সেই মোবারককে ডাকিয়া পাঠাইলেন। মোবারক 

বলিল, «আমার বহৎ বহৎ তস্লিমাত, শাহজাদীর অপেক্ষা আমার নিকট বেশ্কিন্মং আর 
দুনিয়ায় কিছুই নাই। কেবল এক আছে। খোদা আছেন, প্দীন্” আছে। গুনাহগ্রারী 
আর আমা হইতে হইবে না। আমি আর মহালের ভিতর যাইব না_-আমি দরিয়াকে ঘরে 
আনিয়াছি।” 4 

উত্তর গুনিয়। জেব-উন্নিসা রাগে ফুলিয়৷ আটখানা হইল এবং মোবারকের ও দরিয়ার 
নিপাঁতসাধন জন্য কৃতসঙ্কল্প হইল। ইহা বাদশাহী দস্তর। 

মহাঁল মধ্যে নির্মলকুমারীর অবস্থানে, জেব-উন্নিসার এ অভিপ্রায় সাধনের কিছু স্থুবিধা 
ঘটিল। নির্মলকুমারী, উরঙ্গজেবের নিকট ক্রমশঃ আদরের বস্তু হইয়া উঠিলেন। ইহার 
মধ্যে কন্দর্প ঠাকুরের কোন কারসাজি ছিল না; কাজটা সয়তানের। গুরঙগজেব প্রত্যহ 
অবসর মত, সুখের ও আয়েশের সময়ে, “রূপনগরী নাজ্নীকে” ডাকিয়া কথোপকথন 
করিতেন। কথোপকথনের প্রধান উদ্দেশ্য, রাঁজসিংহের রাজকীয় অবস্থাঘটিত সংবাদ লওয়া। 
তবে চতুর-চুড়ামণি উরঙ্গজেব এমন ভাবে কথাবার্তা কহিতেন যে, হঠাৎ কেহ বুঝিতে না 
পারে যে, তিনি যুদ্ধকাঁলে ব্যবহার্ধ্য সংবাদ সংগ্রহ করিতেছেন । কিন্তু নিন্মলও চতুরতায় 
ফেলা যায় না, সে সকল কথারই অভিপ্রায় বুঝিত, এবং সকল প্রয়োজনীয় কথার মিথ্যা 
উত্তর দিত। 

অতএব গুরঙ্গজেব তাহার কথাবার্তায় সম্পূর্ণ সন্তষ্ট হইতেন না। তিনি মনে মনে 
এইরূপ বিচার করিলেন,_মেবার আমি সৈন্যের সাগরে ডুবাইয়া দিব, তাহাতে সন্দেহই করি 
না__রাঁজসিংহের রাজ্য থাকিবে না। কিন্ত তাহাতেই আমার মান বজায় হইবে না। তাঁহার 
রূপনগরী রাণীকে না কাড়িয়া আনিতে পাঁরিলে আমার মান বজায় হইবে না। কিন্ত রাজ্য 
পাঁইলেই যে আমি রাজমহিষীকে পাইব, এমন ভরসা করা যায় না। কেন না, রাজপুতের 
মেয়ে, কথায় কথায় চিতায় উঠিয়! পুড়িয়া মরে, কথায় কথায় বিষ খার | আমার হাতে 
পড়িবার আগে সে সয়তানী প্রাণত্যাগ করিবে। কিন্ত এই বাঁদীটাকে যদি হস্তগত করিতে 
পারি-_বশীভূত করিতে পারি__তবে ইহ! দ্বারা তাহাকে ভুলাইয়া আনিতে পারিব না? 
এ বাদীটা কি বশীভূত হইবে না? আমি দিল্লীর বাদশাহ, আমি একটা বাদীকে বশীভূত 
করিতে পারিব না? না পারি, তবে আমার বাঁদশাহী নামোনাসেফ্‌ ৷” 

তাঁর পর - বাদশাহের ইঙ্গিতে জেব-উন্নিসা নিৰ্ম্মলকুমারীকে রত্বালঙ্কারে ভূষিত 
করিলেন। তীর বেশভূষা, এল্বাঁস পোষাক, বেগমদ্দিগের সঙ্গে সমান হইল ৷ নির্মল যাহা 
বলিতেন, তাহা হইত ; যাহা চাঁহিতেন, তাহা পাইতেন। কেবল বাহির হইতে পাঁইতেন না। 

এ সব কথা লইয়া যোধপুরীর সঙ্গে নির্ম্মলের আন্দোলন হইত। একদা হাসিয়! 


নিৰ্ম্মল, যোধপুরীকে বলিল৮_ 

সোনে কি পি জিরা, সোনে কি চিড়িয়া, 
সোনে কি জিঞ্জির পয়ের মে, 
সোনে কি চানা, সোনে কি দানা, 


মটি কেঁও সেরেফ.থয়ের মে। 


যোধপুরী জিজ্ঞাসা করিল, “তুই নিস্‌ কেন ?” 

নির্মল বলিল, “উদয়পুরে গিয়! দেখাইব যে, মোগল বাঁদশাহকে ঠকাইয়! আনিয়াছি ৷” 

জেব-উন্নিসা ওরঙ্গজেবের দাহিন হাত। ওুরক্গজেবের আদেশ পাইয়া, জেব-উন্নিসা 
নির্দলকে লইয়৷ পড়িলেন। আসল কাজটা শাহজাদীর হাতে রহিল-__বাদশাহ নিজে মধুর 
- আলাপের ভারটুকু আপন হাতে রাখিলেন। নির্মলের সঙ্গে রঙ্গ রসিকতা করিতেন, কিন্ত 
তাহাও একটু বাদশাহী রকমের মাজা ঘষা থাকিত-_নির্ম্মল রাগ করিতে পাঁরিত না, কেবল 
উত্তর করিত, তাঁও মেয়েলী রকম মাজা ঘষা, তবে রূপনগরের পাহাড়ের কর্কশতাশৃন্য নহে। 
এখনকার ইংরেজী রুচির সঙ্গে ঠিক মিলিবে ন! বলিয়া সেই বাদশাহী রুচির উদাহরণ দিতে 
পারিলাম না। 

জেব-উন্নিদার কাছে নির্ম্বলের যাহা বলিবার আপত্তি নাই, তাহা সে অকপটে 
বলিয়াছিল। অন্যান্য কথার মধ্যে রূপনগরের ুদ্ধটা কি প্রকারে হইয়াছিল, সে কথাও 
পাড়িয়াছিল। নিৰ্ম্মল যুদ্ধের প্রথম ভাগে কিছুই দেখে নাই, কিন্ত চঞ্চলকুমারীর কাছে সে 
সকল কথ শুনিয়াছিল। যেমন শুনিয়াছিল, জেব-উদ্লিসাকে তেমনই শুনাইল। মোবারক যে 
মোগল সৈন্যকে ডাকিয়া, চঞ্চলকুমারীর কাছে পরাভব স্বীকার করিয়া, রণভয় ত্যাগ করিতে 
বলিয়াছিল, তাহা৷ বলিল; চঞ্চলকুমারী যে রাজপুতগণের রক্ষার্থ ইচ্ছাপুর্র্বক দিল্লীতে 
আসিতে চাহিয়াছিল, তাহাও বলিল; বিষ খাইবার ভরসার কথাও বলিল ১ মোবারক যে 
চঞ্চলকুমারীকে লইয়া আসিল না, তাহাও বলিল। 

শুনিয়া জেব-উন্নিসা মনে মনে বলিলেন, “মোবারক সাহেব! 
হইতে মাথা নামাইব ৷” উপযুক্ত অবসর পাইলে, জেব-উদ্নিসা ও 
ইতিহাস শুনাইলেন। 

গুরঙ্গজেব শুনিয়া বলিলেন, “যদি সে নফর এমন বিশ্বাসঘাতক হয়, তবে আজি সে 
জহান্নামে যাইবে” গুরজজেব কাণ্টা না বুঝিলেন, তাহা নহে। জেব-উন্নিসার কুচরিত্রের 
কথা তিনি সৰ্ব্বদাই শুনিতে পাইতেন। কতকগুলি লোক আছে, এদেশের লোকে তাহাদের 
বর্ণনার সময় বলে, “ইহারা কুকুর মারে, কিন্ত হাড়ি ফেলে না” মোগল বাদশাহেরা সেই 
সম্প্রদায়ের লোক ছিলেন। তাহারা কন্তা বা ভগিনীর দুশ্চরিত্র জানিতে পারিলে কন্তা কি 
ভগিনীকে কিছু বলিতেন না, কিন্তু যে ব্যক্তি কন্তা বা ভগিনীর অনুগৃহীত, তাহার ঠিকানা 


এই অস্ত্রে তোমার কাধ 
র্গজেবকে যুদ্ধের সেই 

পাইলেই কোন ছলে কৌশলে তাহার নিপাত সাধন করিতেন। $রঙ্গজেব অনেক দিন হইতে 
মোবারককে জেব-উন্নিসার প্রীতিভাজন বলিয়া সন্দেহ করিয়া আসিতেছিলেন, কিন্তু এ পর্য্যন্ত 
ঠিক বুঝিতে পারেন নাই। এখন কন্যার কথায় ঠিক বুঝিলেন, বুঝি কলহ ঘটিয়াছে, তাই 
বাঁদশাহজাদী, যে পিগীলিকা তাহাকে দংশন করিয়াছে, তাহাকে টিপিয়। মারিতে 


গরক্গজেব তাহাতে খুব সন্মত। কিন্তু এক বার নিৰ্ম্মলের নিজমুখে এ সকল 


চাহিতেছেন। 
ভিতরের কথা নিন্মল 


কথা বাদশাহের শুনা কর্তব্য বোধে, তিনি নির্মালকে ডাকাইলেন। 
কিছু জানে না বা বুঝিল না, সকল কথাই ঠিক বলিল। 

যথাবিহিত সময়ে বখ্ীকে তলব করিয়া, বাদশাহ মোবারকের সম্বন্ধে আজ্ঞাপ্রচার 
করিলেন। বখুলীর আজ! পাইয়া আট জন আঁহদী গিয়। মৌবারককে ধরিয়া আনিয়। বখ্শীর 
নিকট হাজির করিল। মোবারক হাসিতে হাসিতে বখ্শীর নিকট উপস্থিত হইলেন । 
দেখিলেন, বখ্শীর সম্মুখে দুইটি লৌহপিপ্রর। তন্মধ্যে একটি একটি বিষধর সর্প গর্জন 


করিতেছে । 


এখনকার দিনে যে রাজদণ্ডে প্রাণ হারায়, তাহাকে ফাসি যাইতে হয়, অন্য প্রকার 


রাজকীয় বধোপায় প্রচলিত নাই । মোগলদিগের রাজ্যে এরূপ অনেক প্রকার বধোপায় 
প্রচলিত ছিল। কাহারও মস্তকচ্ছেদ হইত ; কেহ শূলে যাইত; কেহ হস্তিপদতলে নিক্ষিপ্ত 
হইত ; কেহ বা বিষধর সর্পের দংশনে প্রীণত্যাগ করিত। যাহাকে গোপনে বধ করিতে 
হইবে, তাহার প্রতি বিষপ্রয়োগ হইত। - 

মোবারক সহাস্তবদনে বখ্শীর কাছে উপস্থিত হইয়া এবং ছুই পাশে দুইটি বিষধর 
সর্পের পিগ্রর দেখিয়া পূর্বববৎ হাসিয়া বলিল, “কি? আমায় যাইতে হইবে ?” 

বখ্শী বিষগ্রভাবে বলিল, “বাদশাহের হুকুম 1” 

মোবারক জিজ্ঞাসা করিল, “কেন এ হুকুম হইল, কিছু প্রকাশ পাইয়াছে কি ?” 


বথ্শী। নাঁ_আপনি কিছু জানেন না? 


মোবারক ॥ এক রকম__আন্দীজী আন্দাজী। বিলম্বে কাজ কি? 
বখ্শী। কিছু না। ্ 
তখন মোবারক জুতা খুলিয়া একটা পিঞ্জরের উপর পা দিলেন। সর্প গর্জাইয়। 


ংশন করিল । 
করিলেন। বখ্শীকে বলিলেন, “সাহেব! 


রিল, তখন মেহেরবাঁনি করিয়। বলিবেন, 


আসিয়া পি'জরার ছিদ্রমধ্য হইতে দ 
দংশনজালায় মোবারক একটু মুখ বিকৃত 
যদি কেহ জিজ্ঞাসা করে যে, মোবারক কেন ম 
শাহজাদী আলম্‌ জেব-উদ্নিসা বেগম সাহেবার ইচ্ছা ।” 
বখ্শী সভয়ে, অতি কাতরভাবে বলিলেন, “চুপ! চুপ! এটাও 


৯৮ 


Ve 

যদি একটা সাপের বিব না থাকে, এজন্য ছুইটা সর্পের দ্বারা হন্য ব্যক্তিকে "দংশন 
করান রীতি ছিল। মোবারক তাহা জানিতেন | তিনি দ্বিতীয় পিপ্রুরের উপর পা রাখিলেন, 
দ্বিতীয় মহাসর্পও তাঁহাকে দংশন করিয়া তীক্ষ বিষ ঢাঁলিয়া দিল। ৃ 

মোবারক তখন বিষের জালায় জঙ্ঞরীভূত ও নীলকান্তি হইয়া, ভূমে. জান্গু পাতিয়। 
বসিয়া যুক্তকরে ডাকিতে লাগিল, “আল্লা আক্বর! যদি কখনও তোমার দয়া পাইবার 
যোগ্য কাৰ্য্য করিয়া থাকি, তবে এই সময়ে দয়! কর ৷” নন.) 

এইরূপে জগদীশ্বরের ধ্যান করিতে করিতে, তীব্র সর্প বিষে জর্জরীভূত হইয়া, মৌগলবীর 
মোবারক আলি প্রাণত্যাগ করিল । 


অষ্টম পরিচ্ছেদ 

 রঙ্মহালে সকল সংবাদই আসে-_সকল সংবাদই: জেব-উন্নিস! নিয়! থাকেন-__তিনি 

নাএবে বাদশাহ । মোবারকের বধসংবাদও আসিয়া পৌছিল। মা 
জেব-উ্নিসা প্রত্যাঁশ। করিয়াছিলেন যে, তিনি এই সংবাদে - অত্যন্ত সুখী হইবেন । 
সহসা দেখিলেন যে, ঠিক বিপরীত ঘটিল ।- সংবাদ আসিবামাত্র সহস1 তাহার চচ্ষু জলে 
ভরিয়া গেল-_এ শুকনা মাটিতে কখন জল উঠে নাই -দেখিলেন, কেবল- তাই নহে, -গণ্ড 
বাহিয়া ধারায় ধারায় সে জল গড়াইতে লাগিল শেষ দেখিলেন; চীৎকার করিয়া কাঁদিতে 
ইচ্ছা করিতেছে। জেব-উন্নিসা! দ্বার রুদ্ধ করিয়া 
করিয়া কাঁদিতে লাগিলেন। ৰ 
কৈ শাহজাদী? হস্তিদন্তনিন্মিত রত্বদণ্ডভুষিত পালঙ্কে শুইলেও ত চক্ষুর জল থামে 
না! তুমি যদি বাহিরে গিয়া দিল্লীর সহরতলীর ভগ্ন কুটীরমধ্যে প্রবেশ করিতে, তাহা 
হইলে দেখিতে পাইতে, কত লোক ছেঁড়া কীথায়-গুইয়! কত হা্িতেছে। 

কান্না কেহই কীদিতেছে না। - 
জেব-উন্নিসার প্রথমে কিছু বোধ হইল যে, তাহার আপনার স্থুখের হানি তিনি আপনিই 
করিয়াছেন। ক্রমশঃ বোধ হইল যে, সব সমান নহে-=বাদশাহজাদীরাও ভালবাসে ; জানিয়া 
হউক, না৷ জানাইয়া হউক, নারীদেহ ধারণ করিলেই এ পাপকে "হৃদয়ে আশ্রয় দিতে হয়। 
জেব-উন্নিস। আপনা আপনি জিজ্ঞাসা করিল, “আমি, তারে এত ভালবাঁসিতাম;ত সে. কথা! 
এত দিন জানিতে পারি নাই কেন?” কেহ তাহাকে বলিয়া: দিলনা যে, এধবর্য্যমদে তুমি 
অন্ধ হইয়াছিলে, রূপের গর্বের তুমি অন্ধ হইয়াছিলে, ইন্দ্রিয়ের দাসী হইয়া, তুমি ভালবাসাকে 

তোমার মত 

না করে। 

কেহ বলিয়া না দিক--তার নিজের মনে এ সকল কথা কিছু কিছু আপনা আপনি: 
উদয় হইতে লাগিল। সঙ্গে সঙ্গে এমনও মনে হইল, ধৰ্ম্মাধৰ্ম্ম বুঝি আছে। যদি থাকে, তবে 
বড় অধর্শের কাজ হইয়াছে । শেষ ভয় হইল, ধর্ম্মাধর্ম্মের পুরস্কার দণ্ড যদি থাকে? তাহার 
পাপের যদি দণ্ডদীতা কেহ থাকেন ? তিনি বাদশাহজাদী বলিয়া জেব-উন্নিসাকে মাজ্জন৷ 


করিবেন কি ?; জন্তব-নয় | -জেক-উন্নিসার মনে ভয়ও হইল 


“দুঃখে; শোকে? ভয়ে জেব-উন্নিসা দ্বার খুলিয়া তাহার বিশ্বাসী খোঁজা আসিরদ্দীনকে 
ডাঁকাইল।.-সে আসিলে তাহাকে -জিজ্ঞাসা করিল, «সাপের বিষে মানুষ মরিলে তার কি 
চিকিৎসা আছে? 7 - ৃ 

_. আসিরদ্দীন বলিল; “মরিলে আবার চিকিৎসা কি?” 


জেব ।. কখনও শুন.নাই ? 
আসি ॥= হাতেম" মাল -এমনই একটা চিকিৎসা করিয়াছিল, কাণে শুনিয়াছি, চক্ষে 


দেখি নাই: = 
“জেব-উন্নিসা একটু হাঁপ ছাড়িল। = বলিল, “হাতেম মালকে চেন ?” 
আসি। চিনি । ভুত 


জেব.-. সে কোথায় থাকে? 

আসি৷৷ ' দিললীতেই থাকে । 

জেব 1 বাড়ী চেন? 

আসি। চিনি। 

জৈব। এখন সেখানে যাইতে পারিবে! 

আঁসি। হুকুম দিলেই পারি। 

জেব। আজ মোবারক আলি ( একটু গল! কীপিল ) স 
আসি। জানি। 


কোথায় তাহাকে গোর দিয়াছে, জান ? 
দেখি নাই, কিন্তু যে গোরস্থানে গোর দিবে, তাহা আমি জানি। নুতন 


পীঁঘাতে মরিয়াছে জান? 


জেব। 
আসি। 


গোর, ঠিকানা করিয়া লইতে পাঁর্র। কও ক 
জেব। আসি. তোমাকে, ছুই. শত _আশরফি দিতেছি ৷. এক-শ হাতেম মালকে 


দিবে, এক-শ আপনি লইবে। মোৰ রক আলির গোর খুঁডিয়া৷ মোৱদার বাহির করিয়া, 


/ 

চিকিৎসা করিয়া তাহাকে বাঁচাইবে । যদি বাঁচে, তাঁহাকে আমার কাছে লইয়া আসিবে । 
এখনই যাঁও৷ 


আশরফি লইয়। খোঁজা আসিরদ্দীন তখনই বিদায় হইল। 


নবম পরিচ্ছেদ 
সমিব-সংগ্রহ--দরিয়া 

আর এক বার রঙ্মহালে পাথরের দ্রব্য বেচিয়া, মাঁণিকলাল নির্ম্মলকুমারীর খবর লইল। 
এবারও সেই পাথরের কৌটা চাবি বন্ধ হইয়া আসিয়াছিল। চাবি খুলিয়া, নির্ম্মল পাইল-_ 
সেই দৌত্য পারাবত। নির্মল সেটিকে রাখিল। পত্রের দ্বারা, পূর্ব্বমত সংবাদ পাঁঠাইল। 
লিখিল, সব মঙ্গল। তুমি এখন যাও, আমি পূর্বেই বলিয়াছি, আমি বাদশাহের সঙ্গে যাইব। 

মাণিকলাল তখন দোকান পাঁট উঠাইয়া উদয়পুর যাত্রা করিল। রাত্রি প্রভাত হইবার 
তখন অল্প বিলম্ব আছে। দিল্লীর অনেক “দর্ওয়াজা”। পাছে কেহ কিছু সন্দেহ করে, 
এজন্য মাণিকলাল আজমীর দর্ওয়াজায় না গিয়া, অন্য দর্ওয়াজায় চলিল। পথিপার্শ্বে 
একটা সামান্য গোরস্থান আছে। একটা গোরের নিকট ছুইটা লোক দীড়াইয়। আছে। 
মাঁণিকলালকে এবং তাহার সমভিব্যাহারীদিগকে দেখিয়া, সেই: ছুইটা মানুষ দৌড়াইয়। 
পলাইল। মাণিকলাল তখন ঘোড়া, হইতে নামিয়| নিকটে গিয়া, দেখিল। দেখিল যে, 
গোরের মাটি উঠাইয়া, উহার! মৃতদেহ বাহির করিয়াছে। মাণিকলাল, সেই মৃতদেহ খুব 
যন্ত্রের সহিত, উদয়োন্মুখ উষার আলোকে পর্য্যবেক্ষণ করিল। তার পর কি বুঝিয়৷ এ দেহ 
আপনার অশ্বের উপর তুলিয়া বাধিয়া কাপড় ঢাকা দিয়৷ আপনি পদত্রজে চলিল। 

মাণিকলাল দিল্লীর দর্ওয়াজার বাহিরে গেল। কিছু পরে স্থ্ধ্যোদয় হইল, তখন 
মাণিকলাল এ মৃতদেহ ঘোড়া হইতে নামাইয়া, জঙ্গলের ছায়ায় লইয়! গিয়। রাখিল। এবং 
আপনার প্টোর! হইতে একটি ওষধের বড়ি বাহির করিয়া, তাহা কোন অন্নপান দিয়! 
মাড়িল। তার পর ছুরি দিয়! মৃতদেহট! স্থানে স্থানে একটু একটু চিরিয়া, ছিদ্রমধ্যে সেই গষধ 
প্রবেশ করাইয়া দিল। এবং জিবে ও চক্ষুতে কিছু কিছু মাখাইয়া দিল। ছুই দণ্ড পরে আবার 
এরূপ করিল। এইরূপ তিন বার ওঁষধ প্রয়োগ করিলে মৃত ব্যক্তি নিশ্বাস ফেলিল। চারি 
বারে সে চক্ষু চাহিল ও তাহার চৈতন্য হইল। পাঁচ বারে সে উঠিয়া বসিয়া কথা কহিল । 

মাণিকলাল একটু দুগ্ধ সংগ্রহ করাইয়াছিল। তাহ! মোবারককে পান করাইল। 
মোবারক ক্রমশঃ দুগ্ধ পান করিয়। সবল হইলে, সকল কথা তাহার স্মরণ হুইল॥ তিনি 
মাণিকলালকে জিজ্ঞাসা করিলেন, «কে আমাকে বীচাইল? আপনি ? 

মাণিকলাল বলিল, “হা * 

মোবারক বলিল, “কেন বাঁচাইলেন রি. আপনাকে আমি চিনিয়াছি। আপনার সঙ্গে 
রূপনগরের পাহাড়ে যুদ্ধ করিয়াছি। আপনি আমায় পরাভব করিয়াছিলেন ।” 
মাণিক। আমিও আপনাকে চিনিয়াছি। আপনিই মহারাণাকে পরাজয় করেন। 


আপনার এ অবস্থা কেন ঘটিল? 
মোবারক । এখন বলিবার কথা নহে। সময়ান্তরে বলিব। আপনি কোথায় 


যাইতেছেন__উদয়পুরে ? 
মাঁণিক। হা। 
মোবা । আমাকে সঙ্গে লইবেন? দিল্লীতে আমার ফিরিবাঁর যো নাই, তা 


বুঝিতেছেন বোধ হয় । আমি রাজদণ্ডে দণ্ডিত। 
মাণিক । সঙ্গে লইয়া যাইতে পারি। কিন্তু আপনি এখন বড় দুৰ্ব্বল ৷ 
মোবা ৷. সন্ধ্যা লাগায়েৎ শক্তি পাইতে পারি । ততক্ষণ বিলম্ব করিতে পাঁরিবেন কি? 


মাণিক । করিব। i 
মোবারককে আরও কিছু দুগ্ধাদি খাওয়াইল। গ্রাম হইতৈ মাণিকলাল একটা টাটু 


কিনিয়। আনিল তাঁহার উপর মোবারককে চড়াঁইয়া উদয়পুর যাত্রা করিল । 
পরে যাইতে যাইতে ঘোড়া পাশাপাশি করিয়া, নির্জনে মোবারক জেব-উন্নিসার সকল 


কথা মাণিকলালকে বলিল। মাণিকলাল বুঝিল যে, জেব-উন্নিসার কোঁপানলে মোবারক 


ভন্মীভূত হইয়াছে। : 
এদিকে আসিরদ্দীন ফিরিয়া আসিয়া জেব-উন্নিসাকে জানাইল যে, কিছুতেই বাঁচান 


গেল ন৷৷॥ ৷ জেব-উন্নিসা আতরমাখা রুমালখানি চক্ষুতে দিয়াছিল, এখন পাথরে লুটাইয়া 
পড়িয়া) চাধার মেয়ের মত মাথা কুটিতে লাগিল । 
তাহা সহা করা বড়ই কষ্ট । বাঁদশাহ- 


যে দুঃখ কাহারও কাছে প্রকাশ করিবার নয়, 8 রাকা 
জাঁদীর সেই দুঃখ হইল । জেব- ভাবিল, "যদি টাষার মেয়ে হইতাম !” | 


এ সময়ে কক্ষদ্বারে বড় গণ্ডগোল উপস্থিত হইল। কেহ কক্ষপ্রবেশ করিবার জন্য 
জিদ্‌ করিতেছে-_প্রতিহারী তাহাকে আসিতে দিতেছে না। জেব-উন্নিস! যেন দরিয়ার গলা 
শুনিলেন। প্রতিহারী তাহাকে আটক করিয়া রাখিতে পারিল না। দরিয়া প্রতিহারীকে 
ঠেলিয়। ফেলিয়া দিয়া কক্ষমধ্যে প্রবেশ করিল। তাহার হাতে তরবারি ছিল। জে জেব- 
উন্নিসাকে কাটিবার জন্য তরবারি উঠাইল। কিন্তু সহসা তরবারি ফেলিয়া দিয়! জেব-উন্নিসার 

বলিল, “বহৎ আচ্ছা, _চোখে জল 1” এই বলিয়। উচ্চস্বরে 


স্তু করিল । 
bt । জেব-উন্নিসা প্রতিহারীকে ডাকিয়া উহাকে ধৃত করিতে আজ্ঞা দিলেন। 
প্রতিহারী তাহাকে ধরিতে পারিল না। সে উদ্ধশ্বাসে পলায়ন করিল। প্রতিহারী তাহীর 
পশ্চাদ্ধাবিত হইয়া তাহার বস্ত্র ধরিল। দরিয়া বস্ত্র খুলিয়া ফেলিয়া দিয়| নগ্নাবস্থায় পলায়ন 
করিল। সে তখন ঘোর উন্মাদগ্রস্ত। মোবারকের মৃত্যুসংবাদ সে শুনিয়াছিল। 


০০ 


হিম 


০১০৯ ০২ সপ্তম খণ্ড, রা 
অগ্নি জ্বলিল 
_ প্রথম পরিচ্ছেদ 


দ্বিতীয় 567:9৪- দ্বিতীয় Plates, 
| 


'রাজসিংহের রাজ্য ধ্বংস করিবার জন্য ঁরঙ্গজেবের যাত্রা-করিতে যে বিলম্ব হইল, 
তাহার কারণ, তাঁহার সেনোগ্তোগ অতি ভয়ঙ্কর । দর্য্যোধন ও যুধিষ্ঠিরের ন্যায় তিনি 
ব্ৰহ্মপুত্ৰ পার হইতে বাহলীক পর্য্যন্ত, কাশ্মীর হইতে কেরল ও পাণ্ত্য পর্য্যন্ত, যেখানে যত 
সেনা ছিল, সব এই মহাযুদ্ধে আহুত করিলেন দক্ষিণাপথের মহাসৈন্য, গোলকুণ্ড! 
বিজয়পুর মহারাষ্ট্রের সমরের অবিশ্রান্ত -বজাঘাতে; দ্বিতীয় বৃত্রাস্থুরের ন্যায় যাহার পৃষ্ঠ 
অশনিছূর্ভে্চ হইয়াছিল-_তাহা৷ লইয়| বাদশাহের জ্যেষ্ঠ পুত্র শাহ আলম, দক্ষিণ হইতে 
উদয়পুর ভাসাইতে আসিলেন। অন্য পুত আজমশাহ,__বাঙ্গালার রাজপ্রতিনিধি, 
গুররবভারতবর্ষের মহতী চমু লইয়া.মেবারের পরর্বতমালার দ্বারে উপস্থিত হইলেন ৷ পশ্চিমে 
মুলতান হইতে পঞ্জাব কাবুল-কাশ্মীরের-অজেয় যোদ্বুর্গ লইয়া, অপর. পুত্র আকব্বর শাহ 
আসিয়া, সেনামাগরের অনন্ত স্রোতে আপনার সেনাসাগর মিশাইলেন ৷ উত্তরে স্বয়ং 
শাহান্‌ শাহ বাদশাহ দিল্লী হইতে অপরাজেয় বাদশাহী সেন! লইয়। উদয়পুরের নাম পৃথিবী 
হইতে বিলুপ্ত করিবার জন্য মেবারে দর্শন দিলেন। সাগরমধ্যস্থ উন্নত. পরর্বতশিখরসদৃশ 
সেই অনন্ত মোগল সেনাসাগর মধ্যে উদয়পুর শোভা পাইতে.লাগিল। 

অনস্তসর্পশ্রেণীপরিবেষ্টিত: গরুড়, 'যতটুকু শক্রভীত হওয়ার সম্ভাবনা, রাজসিংহ এই 
সাগরসদৃশ মোগলসেন। দেখিয়া ততটুকুই ভীত হইয়াছিলেন। ভারতবর্ষে এরূপ সেনোছ্যোগ 
কুরুকষেত্রের পর হইয়াছিল কি না, বলা যায় নাঁ। ' যে সেনা চীন, পারস্ত বা রুষ জয়ের জন্যও 
আবশ্যক হয় না_-ুত্র উদয়পুর জয়ের জন্য রঙ্গজেব বাদশাহ, তাহা রাজপুতানায় আনিয়া 
উপস্থিত করিলেন। এক বার মাত্র পৃথিবীতে এরূপ ঘটনা হইয়াছিল । যখন পারস্ত পৃথিবীর 
মধ্যে বড় রাজ্য ছিল, তখন তদধিপতি শের (59798) পঞ্চাশ লক্ষ লোক লইয়া গ্রীস নামা 
ক্ষুদ্র ভূমিখণ্ড জয় করিতে গিয়াছিলেন। থার্মপিলিতে Leonidas, সালামিসে Themis- 
০০০5 এবং প্নাতীয়ায় Pau৪ni2৪ তাহার গর্ব খর্ব করিয়া; তাহাকে দূর করিয়া দিল-_ 
খুগাল কুকুরের মত শের পলাইয়া আদিলেন। সেইরূপ ঘটনা পৃথিবীতলে এই দ্বিতীয় বাঁর 
মাত্র ঘটিয়াছিল। বহু লক্ষ সেনা লইয়া ভারতপতি__শেরের অপেক্ষাও দোর্দগুপ্রতাঁপশালী 


রাজা রাজপুতনার একটু ক্ষুদ্র ভূমিখগ জয় করিতে গিয়াছিলেন__রাজসিংহ তাঁহাকে 
কি করিলেন, তাহ! বলিতেছি || : 

ুদ্ধবিগ্ঠা, ইউরোপীয় বিগ্ভা'। আসিয়া খন্ডে ভারতবর্ষে ইহার বিকাশ কোন কালে 
নাই৷, যে পুরাণেতিহাসবর্ণিত 'আধ্যবীরগলের এত খ্যাতি শুনি, তাহাদের কৌশল কেবল 
তীরন্দাজী ও লাঠীয়ালিতে। ইতিহাঁসলেখক ব্রাহ্মণের! যুদ্ধবিগ্ঠা কি, তাহা; বুবিতেন না 
বলিয়াই হৌক; আর খুদ্ধবিদ্য! বস্তুতঃ প্রাচীন কালে. ভারতবর্ষে ছিল না৷ বলিয়াই হৌক, 
রামচন্দ্র অঙ্জুনীদির সেনাপতিত্বের কোন পরিচয় পাই না। অশোক, চন্দ্রগুপ্ত, বিক্ৰমাদিত্য, 
শকাদিত্য) শিলাদিত্য--কাহাঁরও সেনাপতিত্বের কোন পরিচয় পাই না। যাহারা ভারতবর্ষ 
জয় করিয়াছিলেন, মহম্মদ কাসিম, গজনবী মহম্মদ, শাহাবুদ্দীন, আলাউদ্দীন, বাবর, তৈমুর, 
নাদের, “শের-_কাহাঁরও সেনাপতিত্বের কোন পরিচয় পাই না। বোধ হয়, মুসলমান 
লেখকেরা ইহ। বুঝিতেন না । আক্ববরের সময় হইতে এই সেনাপতিত্বের কতক কতক 
পরিচয় পাওয়া যায়। আঁক্ববর, শিবাজী, আহাম্মদ আবদালী, হৈদর আলি, হরিসিংহ 
প্রভৃতিতে সেনাঁপতিত্থের লক্ষণ, রণপান্তিত্যের লক্ষণ দেখা যায়। | ভারতবর্ষের ইতিহাসে _ 


যত রণপণ্ডিতের কথা আছে, রাজসিংহ কাহারও অপেক্ষা ন্যুন নহেন। ইউরোপেও এরূপ 


রণপপ্তিত' অতি অল্প লা অল্প সেনার সাহায্যে এরূপ মহৎ কার্ধ্য 'ওলন্দাজ বীর 


বট ভিত তি হি সা 
মুকাখ্য উলিয়মের পর পৃথিবীতে আর কেহ করে নাই| 
চয় দিবার এ স্থল নহে। সংক্ষেপে বলিব। 


সে অপূৰ্ব্ব সেনাপতিত্বের পরি 
; সতুর্ভাগে বিভক্ত গুরঙ্গজেবের মহতী সেনা.সমাগতা হইলে, রণপণ্ডিতের যাহ! কর্তব্য; 


রাজসিংহ প্রথমেই তাহা করিলেন? পর্ব্বতমালার বাহিরে, রাজ্যের যে অংশ সমতল, তাহা 
ছাঁড়িয়া দিয়া, পর্র্বতোঁপরি আরোহণ করিয়া সেনাঁজংস্থাপিত করিলেন। তিনি নিজ সৈন্য 
তিন ভাগে “বিভক্ত করিলেন। এক ভাগ, তাঁহার জ্যেষ্ঠ পুত্র জয়সিংহের কর্তৃত্বাধীনে 
পৰ্ব্বতশিখরে সংস্থাপিত করিলেন । দ্বিতীয় ভাগ, দ্বিতীয় পুত্র ভীমসিংহের অধীনে পশ্চিমে 
সংস্থাপিত করিলেন; সে দিকের পথ খোলা থাকে, অন্যান্ত রাজপুতগণ সেই পথে প্রবেশ 
করিয় সাহায্য করেন, ইহাও অভিপ্রেত। নিজে তৃতীয় ভাগ লইয়া পূর্বদিকে নয়ন নামে 
গিরিসঞ্কটমধ্ো উপবিষ্ট হইলেন । 

আজম শাহ সৈন্য লইয়া যেখানে উপস্থিত হইলেন, সেখানে ত পর্বতমালায় তাহার 
গতিরোঁধ হইল আরোহণ করিবার সাধ্য নাই; উপর হইতে গোলা ও শিলা বৃষ্টি হয়। 
ক্রিয়াবাড়ীর দ্বার বন্ধ হইলে, কুকুর যেমন রুদ্ধ দ্বার ঠেলাঠেলি করে, কিছু করিতে পারে নাঃ 


তিনি সেইরূপ পীর্বত্য দ্বার ঠেলাঠেলি করিতে লাঁগিলেন_-টুকিতে পাইলেন না । 
ওরঙ্রজেবের সঙ্গে আজমীরে আক্ববরের মিলন হইল । 'পিতাপুত্র সৈন্য মিলাইয়া 
পর্ব্বতমালার মধ্যে যেখানে তিনটি পথ খোলা, সে দিকে আসিলেন। এই তিনটি পথ, 


গিরিস্কট । একটির নাম দোবারি; আর একটি দয়েলবারা ; আর একটি পূর্ববকথিত 

নয়ন। দোবারিতে পৌছিলে পর, উরহ্রজেব, আক্ববরকে এ পথে পঞ্চাশ হাজার সৈন্য 
লইয়া আগে আগে যাইতে অনুমতি করিয়া উদয়সাগর নামে বিখ্যাত সরোবরত্রীরে শিবির 
সংস্থাপনপূর্ববক স্বয়ং কিঞ্চিৎ বিশ্রাম লাভের চেষ্টা করিলেন । | 

শাহজাদা আক্ববর, পার্ববত্য পথে উদয়পুরে প্রবেশ করিতে চলিলেন। জনপ্রাণী 
তাঁহার গতিরোধ করিল ন1। রাজপ্রাসাদমালা, উপবনশ্রেণী, সরোবর, তন্মধ্যস্থ উপদ্বীপ 
সকল দেখিলেন, কিন্ত মনত্য মাত্র দেখিতে পাইলেন ন|। সমস্ত নীরব। আক্ববর তখন, 
শিবির সংস্থাপন করিলেন; মনে করিলেন যে, তাহার ফৌজের ভয়ে দেশের লোক 
পলাইয়াছে। মোগলশিবিরে আমোদ প্রমোদ হইতে. লাগিল। কেহ. ভোজনে, কেহ 
খেলার, কেহ নেমাজে রত। এমন সময়ে সুপ্ত পথিকের উপর যেমন বাঘ লাফাইয়া পড়ে, 
কুমার ভয়সিংহ তেমনই শাহজাদা আকবরের উপর. লাফাইয়া পড়িলেন।- বাধ, প্রায় ' 
সমস্ত মোগলকে দংট্রামধ্যে পুরিল-_প্রায় কেহ বাচিল না । পঞ্চাশ সহস্র মোগলের মধ্যে 
অল্পই ফিরিল। শাহজাদা গুজরাট অভিমুখে পলাইল । j 

মাজুম শাহ, বাহার নামান্তর শাহ আলম, তিনি দাক্ষিণাত্য হইতে সৈন্যরাশি লইয়া, 
আহম্মদাবাদ ঘুরিয়া, পর্ববতমালার পশ্চিম প্রান্তে আসিয়। উপস্থিত ,হইলেন। সেই পথ, 
গণরাও নামক পার্বত্য পথ। তিনি সেই পথ উত্তীর্ণ হইয়া কাকরলির সমীপবর্তী সরোবর" 
ও রাজপ্রাসাদমালার নিকট উপস্থিত হইয়! দেখিলেন, আর. পথ নাই। 'পথ করিয়! অগ্রসর , ০ 
হইতেও পারেন না। : তাহা হইলে রাঁজপুতের। তাহার পশ্চাতের পেথ বন্ধ করিবে__রসদ 
আনিবার আর উপায় থাকিবে নান! খাইয়া মরিবেন। যাহার। যথার্থ সেনাপতি, তাহারা 
জানেন যে, হাতে মাঁরিলে যুদ্ধ হয় না__পেটে মারিতে হয়।  যাহারা*যথার্থ সেনাপতি, 
তাহারা জানেন ঘে, পেট চলিবার উপায় বজায় রাখিয়া- হাত চালান চাই। শিখেরা আজিও 
রোদন করিয়া বলে, শিখ সেনাপতিরা শিখসেনার রসদ বন্ধ করিল বলিয়া শিখ পরাজিত 
হইল। সর বার্ট ল্‌ ক্রিয়র একদা বলিয়াছিলেন, বাঙ্গালী যুদ্ধ করিতে জানে ন! বলিয়া দ্বণা 
করিও না-_বাঙ্গালী একদিনে সমস্ত খা লুকাইতে পারে। শাহ আলম যুদ্ধ বুঝিতেন, 
সুতরাং আর অগ্রসর হইলেন না। ট Re ra 

রাজসিংহের সেনাসংস্থাপনের গুণে (এইটিই সেনাপতির প্রধান কাৰ্য্য ) বাঙ্গালার 
সেনা ও দাক্ষিণাত্যের সেনা, বৃষ্টিকালে কপিদলের মত-_কেবল জড়সড় হইয়া'বসিয়।৷ রহিল । 
মুনতানের সেনা, ছিন্নভিন্ন হইয়া ঝড়ের মুখে ধূলার মত কোথায় উড়িয়। গেল। বাকি খোদ 
বাঁদশাহ-_ছুনিয়াবাজ বাদশাহ আলম্‌গীর । 


EA 


oe 


দ্বিতীয় পরিচ্ছেদ 
নয়নবহ্ধিও বুঝি জলিয়াছিল 

শাহজাদা আক্ববর শাহকে আগে পাঠাইয়া, খোদ বাদশাহ উদয়সাগরতীরে শিবির 
ফেলিয়াছেন। পাশ্চাত্য পরিব্রাজক, মোগলদিগের দিল্লী দেখিয়া বলিয়াছিলেন, দিল্লী একটি 
বৃহৎ শিবির মাত্র ৷ পক্ষান্তরে ইহা বল। যাইতে পারে যে, মোগল বাঁদশাহদিগের শিবির একটি 
দিল্লী নগরী । নগরের যেমন চক, তেমনই বড় বড় চক সাজাইয়া তান্ধু পাতা হইত। এমন 
অসংখ্য চত্বরশ্রেণীতে একটি বন্ত্রনিন্মিতা মহানগরীর স্থপ্টি হইত। সকলের মধ্যে বাঁদশাহের 
তান্বুর চক। দিল্লীতে যেমন মহার্ঘ হর্ম্্যত্রেণীমধ্যে বাদশাহ বাস করিতেন, তেমনই মহার্ঘ 
্্যশ্রেণীমধ্যে এখানেও বাস করিতেন: তেমনই দরবার, আমখাস, গোসলখানা, রঙ্মহাল । 
এই সকল বাদশাহী তান্ধু কেবল বস্ত্রনির্মিত নহে । ইহার লৌহ পিতলের সজ্জা! ছিল_এবং 
ইহাতে দ্বিতল ত্রিতল কক্ষও থাকিত। সম্মুখে দিল্লীর দুর্গের ফটকের ন্যায় বড় ফটক। বাঁদশাহী 
তান্থু সকলের বন্তরনিশ্মিত প্রাচীর বা পথ পাদক্রোশ দীর্ঘ, সমস্তই চারু কারুকার্ধ্যখচিত পটটবন্্র- 
নির্মিত ।- যেমন ছুর্সপ্রাচীরের বুরুজ গন্থুজ প্রভৃতি থাকিত, ইহাতে তাহ! ছিল। পিতলের 
স্তম্ভের দ্বার! এই প্রাচীর রক্ষিত হইত। কক্ষপকলের বাহিরে উজ্জল রক্তিম পটের শোভা । 
ভিতরে সমস্ত দেয়াল “ছবি”মোড়া। ছবি আমরা এখন যাহাকে বলি তাই, অর্থাৎ কাঁচের 
পরকলার ভিতর চিত্র। দরবার তান্থৃতে শিরোপরে স্বর্খচিত চন্দ্রাতপ-_নিম্নে বিচিত্র . 
গালিচা, মধ্যে রত্রমণ্ডিত রাজসিংহাসন ৷ চারি দিকে অস্ত্রধারিণী তাতারন্ুন্দরীগণের প্রহর । 

রাজপ্রাসাদাবলীর পরে আমীর ওম্রাহদিগের পটমণ্ডপরাজির শোভা । এমন শোভা 
- অনেক ক্রোশ ব্যাপিয়া। কোন পটনিন্মিত অট্টালিকা রক্তবর্ণ কোনটি গীতবর্ণ, কোনটি শ্বেত, 


কোনটি হরিৎকপিশ, কোনটি নীল; সকলের নুবর্ণকলস চন্দ্রনূর্য্যের কিরণে ঝলসিতে থাকে । 
দিল্লীর চকের প্যায় বিচিত্র পণ্যবীথিকা-__বাঁজারের পর 


তীরে, এই সকলের চারি দিকে, 
রে এই রমণীয় মহানগরীর স্থষ্টি হইল 


বাজার । সহসা বাদশাহের শুভাগমনে উদয়সাগরতী 


দেখিয়া লোক বিস্বয়াপন্ন হইল । 
বাদশাহ যখন শিৰিরে আসিতেন, তখন অন্তঃগুরবাসিনী সকলেই সঙ্গে আঁসিত। 


বেগমেরা সকলেই আিত। এবারও আসিয়াছিল। যোধপুরী, উদ্দিপুরী, জেব-উন্নিমা সকলেই 
আসিয়াছিল। যোধপুরীর সঙ্গে নির্মলকুমারীও আসিয় [ছিল।, দিল্লীর রঙ্মহালে যেমন 
তাহাদের পৃর্থীক্‌ পৃথক্‌ মন্দির ছিল, শিবিরে রঙ্মহালেও তেমনই তাহাদের পৃথক্‌ পৃথক্‌ 
মন্দির ছিল । জু 

= যাহাকে মোগল বাদশাহের| গোসলখানা বলিতেন, তাহাতে আধুনিক বৈঠকখানার মত কার্খ্য হইত । 


সেইটি আয়েশের স্থান । 
১৯ 


১৪৬ রাজসিংই 


এই সুখের শিবিরে, গুরজরজেব রাত্রিকালে যোধপুরীর মহালে আসিয়া সুখে 
কথোপকথন করিতেছেন । নিন্মলকুমারীও সেখানে উপস্থিত । 

“ইিম্‌লি বেগম !” বলিয়া বাদশাহ নির্দালকে ডাকিলেন। নির্দলকে তিনি ইতিপূর্বে 
“নিম্লি বেগম” বলিতেন, কিন্ত বাক্যের যন্ত্রণা ভুগিয়। এক্ষণে “ইম্লি বেগম” বলিতে আরন্ত 
করিয়াছিলেন । বাদশাহ নির্ম্মলকে বলিলেন, “ইম্লি বেগম ! তুমি আমার, না রাজপুতের ?” 
নিৰ্ম্মল যুক্তকরে বলিল, “দুনিয়ার বাদশাহ দুনিয়ার বিচার করিতেছেন, এ কথারও তিনি 
বিচার করুন।৮ 

গুরঙ্গ । আমার বিচারে এই হইতেছে যে, তুমি রাজপুতের কন্যা, রাজপুত তোমার 
স্বামী, তুমি রাজপুতমহিষীর সখী_-তুমি রাজপুতেরই । 

নিৰ্ম্মল । জীহাপনা! বিচার কি ঠিক হইল? আমি রাজপুতের কন্তা। বটে, কিন্তু 
হজরৎ যোধপুরীও তাই। আপনার পিতামহী ও প্রপিতামহীও তাই- তাহারা মোগল 
বাদশাহের হিতাকাজ্কিণী ছিলেন না কি? i 

ওরঙ্গ। ইহারা মোগল বাদশাহের বেগম, তুমি রাজপুতের স্ত্রী । 

নিৰ্ম্মল । (হাসিয়া) আমি শাহান্শাহ আলম্গীর বাদশাহের ইম্লি বেগম । 

উর । তুমি রূপনগরীর সখী ৷ 

নিৰ্ম্মল । যোধপুরীরও তাই । 

গুরঙ্গ। তবে তুমি আমার? 

নিৰ্ম্মল । আপনি যেমন বিবেচনা করেন। 

৪ আমি তোমাকে একটি কাৰ্য্যে নিযুক্ত করিতে চাই। তাহাতে আমার উপকার 
আছে, রাজসিংহের অনিষ্ট আছে। এমন কার্ধ্যে তোমাকে নিযুক্ত করিতে ইচ্ছা .করি, 
তুমি তাহা করিবে? 

নি। কি কাৰ্য্য তাহা না জানিলে আমি বলিতে পারি না। 


আমি কোন দেবত। 
ব্রাহ্মণের অনিষ্ট করিতে পারিব না। 


ও। আমি তোমাকে, সে সব কিছু করিতে বলিব না। আমি উদয়পুর নগর দখল 
করিব__রাজসিংহের রাজপুরী দখল করিব, সে সকল বিষয়ে আমার কোন সন্দেহ নাই। 
কিন্তু রাজপুরী দখল হইলে পর রূপনগরীকে হস্তগত করিতে পারিব কি না৷ সন্দেহ । তুমি 
সেই বিষয়ে সহায়তা করিবে । 

নি। আমি আপনার নিকট গঙ্গাজী যমুনাজীর শপথ করিতেছি যে, আঁপনি যদি 


উদয়পুরের রাজপুরী দখল করেন, তবে আনি চঞ্চলকুমারীকে আনিয়া আপনার হস্তে সমর্পণ 
করিব । 


সপ্তম খণ্ড দ্বিতীয় পরিচ্ছেদ ? নয়নবহ্নিও বুঝি জলিয়াছিল ১৪৭ 


$। সে কথা বিশ্বাস করি ; কেন না, তুমি নিশ্চয় জান যে, যে আমার সঙ্গে প্রবঞ্চনা 
করে, তাহাকে টুকরা টুকরা কাটিয়া কুকুরকে খাওয়াইতে পারি। 

নি। পারেন কি না, সে বিষয়ের বিচার হইয়া গিয়াছে । কিন্ত আমি শপথ করিয়া 
বলিতেছি, আমি আপনাকে প্রবঞ্চনা করিব না । তবে আপনি পুরী অধিকার করার পর 
তাঁহাকে আমি জীবিত পাইব কি না সন্দেহ। রাজপুততমহিষীদিগের রীতি এই যে, শত্রুর 
হাতে পড়িবার আগে চিতায় পড়িয়া পুড়িয়া মরে । তাহাকে জীবিত পাইব না বলিয়াই 
এ কথা স্বীকার করিতেছি । নহিলে আমা হইতে চঞ্চলকুমারীর কোন অনিষ্ট ঘটিবে না। 

ওঁ । ইহাতে অনিষ্ট কি? সে ত বাদশাহের বেগম হইবে । 

নিৰ্ম্মল উত্তর করিতে যাইতেছিল, এমন সময়ে খোজা আসিয়া নিবেদন করিল, পেন্ধার 


_ দরবারে হাজির, জরুরি আর্জি পেষ করিবে । হজরৎ শাহজাদা আক্ববর শাহের সংবাদ 


আসিয়াছে । এ 
ওঁরঙ্গজেব অতিশয় ব্যস্ত হইয়া দরবারে গেলেন। 'পেক্ষার আর্জি পেষ করিল। 


উরঙ্গজেব শুনিলেন, আক্ববরের পঞ্চাশ হাজার মোগল সেনা ছিন্নভিন্ন হইয়া প্রায় নিঃশেষ 
নিহত হইয়াছে। হতাবশিষ্ট কোথায় পলায়ন করিয়াছে, কেহ জানে না। 

উরজ্গজেব তখনই শিবির“ভঙ্গ করিতে আজ্ঞা দিলেন। 

আক্ববরের সংবাদ রঙ্মহালেও পৌছিল। শুনিয়া নির্মলকুমারী পেষোয়াজ পরিয়া 
দ্বার রুদ্ধ করিয়া যোধপুরী বেগমের নিকট রূপনগরী নাচের মহল! দিল। 

বে পরিত্যাগ করিয়া নির্্মলকুমারী ভাল মানুষ হইয়। বিলে বাদশাহ তাহাকে 
তলব করিলেন। নির্মল হাজির হইলে বাদশাহ বলিলেন, “আমরা তাম্ব ভাঙ্গিতেছি__ 
লড়াইয়ে যাইব_তুমি কি এখন উদয়পুর যাইতে চাও ?” 

নি। না, এক্ষণে আমি ফৌজের সঙ্গে যাইব। যাইতে যাইতে যেখানে স্থবিধা বুঝিব, 
সেইখান হইতে চলিয়া যাইব । 

ওরল্গজেব একটু ছুঃখিতভাঁবে বলিলেন, “কেন যাইবে?” 

নিৰ্ম্মল বলিল, “শাহান্শীহের হুকুম ।” 

রঙ্গজেৰ প্রফুল্লভাবে বলিলেন, “আমি যদি 


রঙ্মহালে থাকিতে সম্মত হইবে ?” 
নিৰ্শ্মলকুমারী যুক্তকরে বলিল, “আমার স্বামী আছেন ।” 
উরঙ্গজেব একটু ইতস্ততঃ করিয়া বলিলেন, “যদি তুমি ইস্লাম ধৰ্ম্ম গ্রহণ কর__যদি 


সে স্বামী ত্যাগ কর__-তবে উদিপুরী অপেক্ষা তোমাকে গৌরবে রাখিব ৷” 
নিৰ্ম্মল একটু হাসিয়া, অথচ সসন্ত্রমে বলিল, “তাহা হইবে না, জীহাঁপন। !” 


যাইতে না দিই, তুমি কি চিরদিন আমার 


১৪৮ রাজসিংহ 


ও । কেন হইবে না? কত রাজপুতরাজকন্া ত মোগলের ঘরে আসিয়াছে । 

নি। তাঁহারা কেহ স্বামী ত্যাগ করিয়া আসে নাই। 

ও । যদি তোমার স্বামী ন! থাকিত, তাহ! হইলে আসিতে ? 

নি। এ কথা কেন? 

ও। কেন, তাহা বলিতে আমার লজ্জা করে, আমি তেমন কথা কখনও কাঁহাকেও 
বলি নাই। আমি প্রাচীন হইয়াছি, কিন্ত কখন কাহাঁকেও ভালবাসি নাই । এ জন্মে কেবল 
তোমাকেই ভালবাসিয়াছি। তাই, তুমি যদি বল যে, তোমার স্বামী ন! থাকিলে তুমি আমার 
বেগম হইতে, তাহা হইলে এ ন্নেহশৃ্য হৃদয়__পোড়া পাহাড়ের মত হৃদয়-_একটু জিগ্ধ হয়। 

নির্মল ওরহ্গজেবের কথায় বিশ্বাস করিল-_কেন না, গুঁরঙ্গজেবের কঠের স্বর 
বিশ্বাসের যোগ্য বলিয়া বোধ হইল। নিৰ্ম্মল গর্রজেবের জন্য কিছু দুঃখিত হইয়। বলিল, 
“জীহাপনা, এ বাদী এমন কি কাজ করিয়াছে যে, সে আপনার ভালবাসার যোগ্য হয়?” 

গু। তাহা বলিতে পারি না। তুমি সুন্দরী বটে, কিন্তু সৌন্দর্যে মুগ্ধ হইবার 
বয়স আমার আর নাই। আর তুমি সুন্দরী হইলেও উদ্দিপুরী অপেক্ষা নও। বোধ করি, 
আমি তোমার কাছে ভিন্ন আর কোথাও সত্য কথা কখন পাই নাই, সেই জন্য । বোধ করি, 
তোমার বুদ্ধি, চতুরতা, আর সাহস দেখিয়! তোমাকেই আমার উপযুক্ত মহিষী বলিয়। বিশ্বাস 
হইয়াছে। যাই হৌক, আলম্গীর বাদশাহ তোমার ভিন্ন আর কাহারও কখন বশীভূত হয় 
নাই। আর কাহারও চক্ষুর কটাক্ষে মোহিত হয় নাই। 

নি। শাহান্শাহ! আমাকে একদা রূপনগরের রাজকন্যা! জিজ্ঞাস! করিয়াছিলেন যে, 
“তুমি কাহাকে বিবাহ করিতে ইচ্ছা কর?” আমি বলিয়াছিলাম, আলম্গীর বাঁদশীহকে। 
তিনি আমাকে জিজ্ঞাসা করিলেন, “কেন ?” আমি তাহাকে বুঝাইলাম যে, আমি বাঁলককালে 
বাঘ পুিয়াছিলাম, বাঘকে বশ করাতেই আমার আনন্দ ছিল। বাঁদশাহকে বশ করিতে 
পারিলে আমার সেই আনন্দ হইবে। আমার ভাগ্যবশতঃই অবিবাহিত অবস্থায় আপনার 
সঙ্গে আমার সাক্ষাৎ হয় নাই । আমি যে দীন দরিদ্রকে স্বামিত্বে বরণ করিয়াছি, তাহাতেই 
আমি সুখী । এক্ষণে আমায় বিদায় দিন। 

গুঁর্গজেব দুঃখিত হইয়া বলিলেন, “ছুনিয়ার বাদশাহ হইলেও কেহ সুখী হয় না 
কাহারও সাধ মিটে না। এ পৃথিবীতে আমি কেবল তোমায় ভাল বাসিয়াছি_কিন্ত 
তোমাকে পাইলাম না। তোমায় ভাল বাসিয়াছি, অতএব তোমায় আটকাইব না-ছাড়িয়া 
দিব। তুমি যাহাতে সুখী হও, তাহাই করিব। যাহাতে তোমার দুঃখ হয়, তাহা করিব 
না। তুমিযাও। আমাকে স্মরণ রাখিও। যদি কখনও আমা হইতে তোমার কোন 
উপকার হয়, আমাকে জানাইও। আমি তাহা করিব ৷” 


সপ্তম খণ্ড ঃ তৃতীয় পরিচ্ছেদ ঃ বাদশাহ বহিচক্রে . ১৪৯ 


নির্মল কুর্ঘিশ করিল। বলিল, “আমার একটি মাত্র ভিক্ষা রহিল। যখন উভয় 
পক্ষের মঙ্গলার্থ সন্ধি করিতে আমি আপনাকে অন্থুরোধ করিব, তখন আমার কথায় কর্ণপাঁত 


করিবেন ৷” 

ওরর্জেব বলিল, “সে কথার বিচার সেই সময়ে হইবে” 

তখন নিৰ্ম্মল উরক্রজেবকে তাহার কপোত দেখাইলেন। বলিলেন, “এই শিক্ষিত 
পায়রা আপনি রাখিবেন । যখন এ দাসীকে আপনি স্মরণ করিবেন, এই পায়রাটি আপনি 
ছাড়িয়া দিবেন। ইহা দ্বারা আমার নিবেদন আপনাকে জানাইব। আমি এক্ষণে সৈন্যের 
সঙ্গে রহিলাম। যখন আমার বিদায় লইবার সময় হইবে, বেগম সাহেবা যেন আমাকে 


বিদায় দেন, এই অনুমতি তীর প্রতি থাক be 
তখন উরঙ্গজেব সৈন্য চালনার ব্যবস্থা করিতে নিযুক্ত হইলেন। 
কিন্তু তাঁহার মনে বড় বিষাদ উপস্থিত হইল। নির্মালের মত কথোপকথনে সাহস, 
আর কোথাও দেখেন নাই । যদি কোন রাজা” 


বাক্চাতুৰ্য্য এবং স্পষ্টবক্তৃত্ব মোগল বাদশীহ 
শিবজী বা রাজসিংহ, যদি কোন সেনাপতি-_দিলীর কি তয়বার, যদি কোন শাহজাদা 


আজিম কি আক্ববর, এরূপ সাহসে এরূপ স্পষ্ট কথা বলিত, রঙ্গজেব তাহা সহ্য করিতেন 
নাঁ। কিন্তু রূপবতী যুবতী, সহায়হীন। নির্মলের কাছে তাহা মিষ্ট লাগিত। বুড়ার উপর 
যতটুকু কন্দর্পের অত্যাচার হইতে পারে, বোধ হয় তাহা হইয়াছিল।] গুরক্গজেব প্রেমান্ধের 
মত বিচ্ছেদে শোকে শোকাকুল ন! হইয়া। একটু বিষণ হইলেন মাত্র /- উরহগজেব মার্ক, 


আস্তনি বা অগ্নিবর্ণ ছিলেন নাঃ কি মনুষ্য কখন পাষাণও হ Lx 
তৃতীয় পরিচ্ছেদ 
বাদশাহ বহ্নিচক্তে 
প্রভাতে বাদশাহী সেনা কুচ করিতে আরম্ভ করিল। সর্বাগ্রে পথপরিষ্কারক সৈন্য 


পথ পরিষ্কারের জন্য সশস্সরে ধাৰিত। তাঁহাদের অন্তর কোদালি, কুড়ালি, দা ও কাটারি। 
তাহারা সম্মুখের গাছ সকল কাটিয়া, সরাইয়া, খান পয়গার বুজাইয়া, মাটি টাচিয়া, বাদশাহী 
সেনার জন্য প্রশস্ত পথ প্রস্তুত করিয়৷ অগ্রে আগ্রে চলিল। সেই প্রশস্ত পথে কামানের শ্রেণী, 
শকটের উপর আরূঢ হইয়া ঘড় ঘড় হু হড়. করিয়া চলিল, সঙ্গে গৌলন্দাজ সেনা। অসংখ্য 
গোলন্দাজি গাড়ির ঘড় ঘড় শব্দে কর্ণ বধির,_তাহার চক্রসহত হইতে বিঘুর্ণিত উদ্ধোখিত 
ধুলিজালে নয়ন অন্ধ; কালীস্তক যমের ন্যায় ব্যাদিতাস্ত কামান সকলের আকার দেখিয়া 
হৃদয় কম্পিত। এই গোলন্দাজ সেনার পশ্চাৎ রাজকোঁাগার ৷ বাঁদশাহী কোষাগার 


৫০ রাজাসংহ 


সঙ্গে সঙ্গে চলিত; দিল্লীতে কাহাকেও বিশ্বাস করিয়া ইরজজেব ধনরাশি রাখিয়। যাইতে 
পাঁরিতেন না; গুরঙ্গজেবের সাম্রাজ্য শাসনের মূলমন্ত্র সর্বজনে অবিশ্বাস। ইহাও স্মরণ 
রাখা কর্তব্য যে, এইবার দিল্লী হইতে যাত্রা করিয়। উরক্গজেব আর কখন দিল্লী ফিরিলেন না । 
শতাব্দীর একপাদ শিবিরে শিবিরে ফিরিয়া দাক্ষিণাত্যে প্রাণত্যাগ করিলেন । 

অনন্ত ধনরত্বরাজিপরিপূর্ণ গজাদিবাহিত রাজকোষের পর, বাদশাহী দফ্তরখান! 
চলিল । থাকে থাকে থাকে, গাড়ি, হাতী, উটের উপর সাজান খাঁতা পত্র বহিজাঁত ; সারির 
পর সারি; শ্রেণীর পর শ্রেণী; অসংখ্য, অনন্ত, চলিতে লাগিল। তার পর. গঙ্গাজলবাহী 
উটের শ্রেণী । গঙ্গজলের মত স্ুপেয় কোন নদীর জল নহে; তাই বাদশাহদিগের সঙ্গে 
অর্ধেক গঙ্গার জল চলিত। জলের পর আহাধ্য-_আটা, ঘৃত, চাউল, মশালা, শর্করা, 
নানাবিধ পক্ষী, চতুষ্পদ- প্রস্তুত অপ্রস্তুত, পক, অপক, ভক্ষ্য চলিত। তাঁর সঙ্গে সঙ্গে 
সহঅর সহস্র বাবচি। তৎপম্চাৎ তোবাখানা__এল্বাস পোষাকের, জেওরাঁতের হুড়াহুড়ি 
ছড়াছড়ি; তার পর অগণনীয় অশ্বারোহী মোগল সেনা। 

এই গেল সৈন্যের প্রথম ভাগ । দ্বিতীয় ভাগে বাদশাহ খোদ। আগে আগে অসংখ্য 
উ্টশ্রেণীর উপর জলম্তবহ্ছিবাহী, বৃহৎ কটাহ সকলে, ধূনা, গুগ্গুল, চন্দন, মৃগনাভি প্রভৃতি 
গন্ধদ্রব্য। সুগন্ধে ক্রোশ ব্যাপিয়া পৃথিবী ও অন্তরীক্ষ আমোদিত তৎপশ্চাৎ বাদশাহী খাস 
আহদী সেনা, দোষশূন্য রমণীয় অশ্বরাজির উপর আর্ট, ছুই পারে শ্রেণীবদ্ধ হইয়া চলিতেছে। 
মধ্যে বাদশাহ নিজে মণিরত্বকিস্বিণীজালাদি শোভায় উজ্জল উচ্চৈঃশ্রবা তুল্য অশ্বের উপর 
আরঢ-_শিরোপরে বিখ্যাত শ্বেতছত্র । তার পর সৈন্যের সার, দিল্লীর সার, বাদশাহীর সার, 
গুরজজেবের অবরোধবাসিনী সুন্দরী সম্প্রদায়। কেহ বা এরাবততুল্য গজপৃষ্ঠে, সুবর্ণ নিন্মিত 
কারুকার্ধ্যবিশিষ্ট মখমলে মোড়া, মুক্তাঝালরভূষিত, অতি সু লুতাতন্ততুল্য. রেসমী বস্ত্র 
আবৃত, হাওদার ভিতরে, অতি ক্ষীণমেঘাবৃত উজ্জ্বল’ পূর্ণচন্দ্রতুল্য জলিতেছে_ রত্বমালাজড়িত 
কালতুজঙ্গীতুল্য বেণী পৃষ্ঠে ছলিতেছে__কৃষ্ণতার, বৃহচ্চ্ষুর মধ্যে কালাগ্রিতুল্য কটাক্ষ 
খেলিতেছে ; উপরে কালো ভ্রযুগ, নীচে সুর্মার রেখা, তাহার মধ্যে সেই বিদ্যাব্দামবিস্ফুরণে, 
সমস্ত সৈন্য বিশৃঙ্খল হইয়া উঠিতেছে; মধুর তাম্থুলারক্ত অধরে মাধুর্্যময়ী সুন্দরীকুল মধুর 
মধুর হাসিতেছে। এমন এক জন নয়, ছুই জন নয়,__হাতীর গায়ে হাতী, হাতীর পিছু 
হাঁতী, তার পিছু হাতী। সকলের উপরেই তেমনই হাওদা, সকল হাওদার ভিতর তেমনই 
সুন্দরী, সকল সুন্দরীর নয়নেই মেঘযুগলমধ্যস্থ বিছ্যদ্দামের ক্রীড়া! কালো পৃথিবী আলো 
হইয়া গেল। কেহ বা কদাচিৎ দোলায় চলিল-_দোলার বাহিরে কিংখাপ, ভিতরে জরদোজী 
কামদার মখমল, উপরে মুক্তার ঝালর, রূপার ডাণ্ডা, সোনার হাজর-_তাহার ভিতর 
র্মগ্ডিতা জুন্দরী। যোধপুরী ও নির্ম্মলকুমারী, উদিপুরী ও জেব-উন্লিসা, ইহারা গজপৃষ্ঠে ৷ 

উদদিপুরী হাস্তময়ী ৷ যোধপুরী অপ্রসন্নী। নিৰ্ম্মলকুমারী রহস্তময়ী। জেব-উন্নিসা, গ্রীষ্মকালে 
উন্মুলিতা লতার মত ছিন্ন বিচ্ছিন্ন, পরিশুদ্ধ, শীর্ণ, মৃতকল্প । জেব-উন্নিসা ভাবিতেছে, “এ 
হাতিয়ার লহরী মাঝে আমার ডুবিয়া মরিবার কি উপায় নাই ?” | 

এই মনোমোহিনী বাহিনীর পশ্চাৎ কুটুম্বিনী ও দাসীবৃন্দ ৷ সকলেই অশ্বারঢ়া, 
লম্বিতবেণী, রক্তাধরা, বিদ্যুৎকটাক্ষ ; অলঙ্কারশিঞ্জিতে ঘোড়া সকল নাচিয়া উঠিতেছে। এই 
অশ্বারোহিণী বাহিনীও অতিশয় লোকমনোমোহিনী। ইহাদের পশ্চাতে আবার গোলন্দীজ 
সেনা__কিন্ত ইহাদের কামান অপেক্ষাকৃত ক্ষুদ্র ৷ বাদশাহ বুঝি স্থির করিয়াছিলেন, কামিনীর 
কমনীয় কটাক্ষের পর আর বড় কামানের প্রয়োজন নাই । 

তৃতীয় ভাগে পদাতি সৈন্য । তৎপশ্চাৎ দাস দাসী, মুটে মজুর, নর্তকী প্রভৃতি 


বাজে লোক, খালি ঘোড়া, তান্বুর রাশি এবং মোট ঘাট । 
দেশ ভাসাইয়া_তিনি মকর আবর্তাদিতে ভয়ঙ্করী, বর্ধা- 


যেমন ঘোর নাদে গ্রাম প্র 
বিপ্লাবিতা আ্রোতম্বতী, ক্ষুদ্ৰ সৈকত ডুবাইতে যায়, তেমনই মহাকোলাহলে, মহাবেগে এই 
পরিমাণরহিতা অসংখ্যেয়া, বিস্ময়করী মোগলবাহিনী রাজসিংহের রাজ্য ডুবাইতে চলিল । 


কিন্তু হঠাৎ একটা প্রতিবন্ধক উপস্থিত হইল। যে পথে আক্ব্বর সৈন্য লইয়া 
ই পথে সৈন্য লইয়া যাইতেছিলেন। অভিপ্রায় এই যে, 


নিজ সৈন্য মিলিত করিবেন। মধ্যে যদি কুমার জয়সিংহের 
ফেলিয়। টিপিয়া মারিবেন, পরে ছুই জনে উদয়পুর প্রবেশ 
করিয়। রাজ্য ধ্বংস করিবেন। কিন্তু পার্বত্য পথে আরোহণ করিবার পূর্বে সবিস্ময়ে 
দেখিলেন যে, রাজসিংহ উর্দ্ধে পর্বতের উপত্যকায় তাহার পথের পার্শ্বে সৈন্য লইয়া বসিয়া 
আছেন। রাজসিংহ নয়ননামা গিরিসন্কটে পার্বত্য পথ রোধ করিয়াছিলেন, কিন্তু অতি 
দ্রুতগামী দূতমুখে আক্ববরের সংবাদ শুনিয়া, রণপাণ্ডিত্যের অদ্ভুত প্রতিভার বিকাশ করিয়া! 
আমিধলোলুপ শ্ঠেন পক্ষীর মত দ্রুতবেগে সেনা সহিত পুর্ব্পরিচিত পার্বত্য পথ অতিক্রম 


করিয়। এই গিরিসানুদেশে সসৈন্যে উপবিষ্ট হইয়ীছিলেন। 
মোগল দেখিল, রাজসিংহের এই অদ্ভুত রণপাণ্ডিত্যে 


গিয়াছিলেন, উরঙগজেবও সে 
আক্ববর শাহের সৈন্যের সঙ্গে 
সৈন্য পান, তবে তাহাকে মাঝে 


তাহাদিগের সর্বনাশ উপস্থিত। 
কেন না, মোঁগলেরা যে পথে যাইতেছিল, সে পথে আর চলিলে রাজসিংহকে পার্থ রাখিয়া 
যাইতে হয় । শক্রসৈন্তকে পার্থ রাখিয়া যাওয়ার অপেক্ষা বিপদ্‌ অল্পই আছে। পাৰ্শ হইতে 
যে আক্রমণ করে, তাহাকে রণে বিমুখ করা যায় না, সেই জয়ী হইয়া বিপক্ষকে ছিন্নভিন্ন 
করিয়া ফেলে ৷ সালামাস্ক। ও উস্তরলিজে ইহাই ঘটিয়াছিল। র্্রজেবও এ স্বতঃসিদ্ধ রণতত্ত 
জানিতেন। তিনি ইহাও জানিতেন যে, পার্সস্থিত শত্রুর সঙ্গে যুদ্ধ কর! যায় বটে, কিন্তু তাহা 
করিতে গেলে নিজ সৈন্যকে ফিরাইয়! শত্রুর সন্মখব্তী করিতে হয়। এই পার্ব্বত্য পথে তাদশ 


১৫২ | রাজসিংহ 
মহতী সেনা ফিরাইবার ঘুরাইবার স্থান নাই, এবং সময়ও পাওয়া যাইবে না। কেন না, 
সেনার মুখ ফিরাইতে না ফিরাইতে রাজসিংহ পর্বত হইতে অবতরণপূর্ব্বক তাহার সেনা ছুই 
খণ্ডে বিভক্ত করিয়া এক এক খণ্ড পৃথক্‌ করিয়া বিনষ্ট করিতে পারেন। এরূপ যুদ্ধে সাহস 
করা অকর্তব্য। তার পর এমন হইতে পারে, রাজসিংহ যুদ্ধ না করিতেও পারেন । নিবন্ধে 
উরঙ্গজেবকে যাইতে দিতেও পারেন। তাহা হইলে আরও বিপদ্‌। তাহা হইলে 
ওরঙ্গজেব চলিয়া গেলে রাজসিংহ পর্ব্বতাবতরণ করিয়া ওরঙ্গজেবের পশ্াঁদগামী হইবেন । 
হইলে, তিনি যে মোগলের পশ্চাদ্বন্তী মাল আসবাব লুঠপাট ও সেনাধ্বংদ করিবেন, সেও 
ক্ষুদ্র কথা । আসল কথা, রসদের পথ বন্ধ হইবে। সম্মুখে কুমার জয়সিংহের সেনা। 
রাজসিংহের সেনা ও জয়সিংহের সেনা উভয়ের মধ্যে পড়িয়া, ফাঁদের ভিতর প্রবিষ্ট মূৰিকের 
মত, দিল্লীর বাদশাহ সসৈন্যে নিহত হইবেন। 

ফলে দিল্লীশ্বরের অবস্থা জালনিবদ্ধ রোহিতের মত,_কোন মতেই নিস্তার নাই । 
তিনি প্রত্যাবর্তন করিতে পারেন, কিন্তু তাহ! হইলে রাজসিংহ তাহার পক্চাদ্বত্তা হইবেন। 
তিনি উদয়পুরের রাজ্য অতল জলে ডুবাইতে আসিয়াছিলেন_সে কথা দূরে থাকুক, এখন 
উদয়পুরের রাজা তাহার পশ্চাৎ করতালি দিতে দিতে ছুটিবে_ পৃথিবী হাসিবে। মোগল 
বাদশাঁহের অপরিমিত গৌরবের পক্ষে ইহার অপেক্ষা অবনতি আর কি হইতে পারে? 
উুরঙ্রজেব ভাবিলেন_-সিংহ হইয়া মূবিকের ভয়ে পলাইব? কিছুতেই পলায়নের কথাকে 
মনে স্থান দিলেন না।, 

তখন আর কি হইতে পারে? এক মাত্র ভরসা__উদয়পুরে যাইবার যদি অন্য পথ 
থাকে। গুরঙ্গজেবের আদেশে চারি দিকে অশ্বারোহী পদাতি অন্য পথের সন্ধানে ছুটিল। 
গুরহ্গজেব নির্লকুমারীকেও জিজ্ঞাসা করিয়। পাঠাইল। নির্ম্মলকুমারী বলিল, “আমি 
পর্দানিশীন ভ্্রীলোক__-পথের কথ| আমি কি জানি ?” কিন্তু অল্পকাল মধ্যে সংবাদ আসিল 
যে, উদয়পুরে যাইবার আর একটা পথ আছে। একজন মোগল সওদাগরের সাক্ষাৎ পাওয়া 
গিয়াছে, সে পথ দেখাইয়া দিবে । একজন মন্সবদার সে পথ দেখিয়! আসিয়াছে । সে একটি 
পার্বত্য রন্ধরপথ ; অতিশয় সন্কীর্ণ। কিন্তু পথট! সোজা পথ, শীঘ্র বাহির হওয়া যাইবে । সে 
দিকে কোন রাজপুত দেখা যাইতেছে ন!। যে মোগল সংবাদ দিয়াছে, সে বলিতেছে যে, সে 
দিকে কোন রাজপুত সেনা নাই। 


গুরঙ্গজেব ভাবিলেন। বলিলেন, “নাই, কিন্তু লুকাইয়! থাকিতে পারে 1৮ 

থে মন্সবদার পথ দেখিয়। আসিয়াছিল--বখ্ত খাঁঁ-সে বলিল যে, “যে মোগল 
আমাকে প্রথমেই এই পথের সন্ধান দেয়, তাহাকে আমি পর্র্বতের উপরে পাঠাইয়। দিয়াছি। - 
সে যদি রাজপুত সেন| দেখিতে পায়, তবে আমাকে সঙ্কেত করিবে ।৮ 

ওরজজেব জিজ্ঞাসা করিলেন, “সে কি আমার সিপাহী ?৮ 

বখ্ত খা । না, সে একজন সওদাগর। উদয়পুরে শাল বেচিতে গিয়াছিল। এখন 
শিবিরে বেচিতে আসিয়াছিল । 

ওরঙ্গ। ভাল, সেই পথেই তবে ফৌজ লইয়া যাও। 

তখন বাদশাহী হুকুমে, ফৌজ ফিরিল। ফিরিল- কেন না, কিছু পথ ফিরিয়া আসিয়া 
তবে রন্ত্রপথে প্রবেশ করিতে হয়। ইহাতেও বিশেষ বিপদ্‌-_-তবে জালনিবদ্ধ বৃহৎ রোহিত 

- আর কোন্‌ দিকে যায়? যেরূপ পারম্পর্য্যের সহিত মোগলসেনা আসিয়াছিল--তাহা আর 

রক্ষিত হইতে পারিল না। যে ভাগ আগে ছিল, তাহা পিছে পড়িল; যাহা পিছনে ছিল, 
তাহা আগে চলিল। সেনার তৃতীয় ভাগ আগে আগে চলিল। বাদশাহ হুকুম দিলেন 
যে, তান্ু-ও মোট ঘাট ও বাজে লোক সকল, এক্ষণে উদয়সাগরের পথে যাক্‌--পরে সেনার 
পশ্চাতে তাহারা আগিবে। তাহাই হইল। গুরঙ্গজেব নিজে, পদাতি ও ছোট কামান ও 
গোলন্দাজ সেন! লইয়া রন্রপথে চলিলেন। আগে আগে বখ্ত খা। 

দেখিয়া, রাজসিংহ, সিংহের মত লাফ দিয়া, পর্বত হইতে অবতরণ করিয়া মোগল 
সেনার মধ্যে পড়িলেন। অমনই মোগল সেনা দ্বিখণ্ড হইয়া গেল__ছুরিকাঘাতে যেন ফুলের 
মাল! কাটিয়া গেল। এক ভাগ গুরঙ্গজেবের সঙ্গে রন্ত্রমধ্যে প্রবিষ্ট ; আর এক ভাগ, এখন 
পুর্ববপথে, কিন্তু রাজসিংহের সম্মুখে 

মোগলের বিপদের উপর বিপদ্‌ এই যে, যেখানে হাতী ঘোড়া দোলার উপর 
বাঁদশাহের পৌরাঙ্গনাগণ, ঠিক সেইখানে, পৌরাঙ্গনাদিগের সম্মুখে, রাজসিংহ সসৈন্য অবতীর্ণ 
হইলেন। দেখিয়া, যেমন চিল পড়িলে চড়ইয়ের দল কিল কিল করিয়া উঠে, এই সসৈন্ত 
গরুডকে দেখিয়া, রাজাবরোধের কালভূজঙ্গীর দল তেমনই আর্তনাদ করিয়া উঠিল । এখানে 
যুদ্ধের নাম মাত্র হইল না। যে সকল আহদীয়ান্‌ তাহাদের প্রহরায় নিযুক্ত ছিল_ তাহার! 
কেহই অস্তরসঞ্চালন করিতে পারিল না পাছে বেগমেরা আহত হয়েন। রাঁজগুতেরা বিনা! 
যুদ্ধে আহদীদিগকে বন্দী করিল। সমস্ত মহিষীগণ এবং তাহাদিগের অসংখ্য অশ্বারোহিণী 
অনুচরীবর্গ, বিনা যুদ্ধে রাজসিংহের বন্দিনী হইলেন । 

মাণিকলাল রাজসিংহের নিকটে নিকটে থাকেন_-তিনি রাজসিংহের অতিশয় প্রিয় । 
মাণিকলাল আসিয়া যুক্তকরে নিবেদন করিলেন, “মহারাজাধিরাজ! এখন এই মার্জারী 
সম্প্রদায় লইয়। কি করা যায়? আজ্ঞা হয় ত উদর পুরিয়া দধিছুপ্ধ ভোজনের জন্য ইহাদের 
উদয়পুরে পাঠাইয়া দিই ।” 

রাজসিংহ হাসিয়া বলিলেন, 
মার্জারীদের পেট মোটা । কেবল উদ্দীপুরীকে মহি 


৯০ 


“এত দই দুধ উদয়পুরে নাই। শুনিয়াছি, দিল্লীর 
যী চঞ্চলকুমারীর কাছে পাঠাইয়া দাও। 


১৫৪ রাজসিংহ 


তিনি ইহার জন্য আমাকে বিশেষ করিয়া বলিয়াছেন। আর সব ওরঙ্গজেবের ধন 
গরজজেবকে ফিরাইয়া দাও ৷” 
মাণিকলাল ঘোড়হাতে বলিল, “লুঠের সামগ্রী সৈনিকের! কিছু কিছু পাইয়া থাকে ৷” 
রাজসিংহ, হাসিতে হাসিতে বলিলেন, “তোমার কাহাকেও প্রয়োজন থাকে, গ্রহণ 
করিতে পার। কিন্তু যুসলমানী, হিন্দুর অন্পর্শীয়া 1৮ | 

মাণিক । উহার! নাচিতে গায়িতে জানে । 

রাজ । নাচ গানে মন দিলে, রাজপুত কি আর তোমাদিগের মত বীরপনা দেখাইতে 
পারিবে? সব ছাড়ি! দাও। উদিপুরীকে কেবল উদয়পুরে পাঠাইয়! দাও । 

মাণিক । এ সমুদ্রমধ্যে সে রত্ব কোথায় খুজিয়া পাইব? আমার ত চেনা নাই। 
যদি আজ্ঞা হয়, তবে হনুমানের মত, এ গন্ধমাদন লইয়া গিয়! মহিষীর কাছে উপস্থিত করি। 
তিনি বাছিয়া লইবেন। যাহাকে রাখিতে হয়, রাখিবেন, বাকিগুল! ছাড়িয়া দিবেন। 
তাহারা উদয়পুরের বাজারে সুর্ম| মিশি বেচিয়| দিনপাত করিবে। 

এমন সময়ে মহাগজপৃষ্ঠ হইতে নিৰ্ম্মলকুমারী রাজসিংহ ও মাণিকলাল উভয়কে 
দেখিতে পাইল। করযুগল উত্তোলন করিয়! সে উভয়কে প্রণাম করিল । দেখিয়! রাজসিংহ 
মাণিকলালকে জিজ্ঞাসা করিলেন, “ও আবার কোন্‌ বেগম? হিন্দু বোধ হইতেছে--সেলাম 
না করিয়া, আমাদের প্রণাম করিল ৷” ং 

মাণিকলাল দেখিয়া উচ্চ হাসন্ত করিলেন। বলিলেন, “মহারাজ! ও একটা! 
বাদী_-ওটা বেগম হইল কি প্রকারে ? উহাকে ধরিয়া আনিতে হইবে 1৮ 

এই বলিয়া মাণিকলাল, হুকুম দিয়া, নির্মলকুমারীকে হাতীর উপর হইতে নামাইয়া 
আপনার নিকট আনাইল। নিৰ্ম্মল কথা না কহিয়! হাসিতে আরম্ভ করিল। মাণিকলাল 
জিজাসা করিল, “এ আবার কি? তুমি বেগম হইলে কবে?” 

নির্মল, মুখ চোখ ঘুরাইয়া বলিল, “মেয় নে হজরৎ ইম্লি বেগম। তস্লিম দে৷” 

মাণিকলাল। তা না হয় দিতেছি__বেগম ত তুমি নও জানি; তোমার বাপ দাঁদাও 
কখনও বেগম হয় নাই__কিন্ত এ বেশ কেন? 

নির্মল। পহেলা মেরা হুকুম তামিল কর্‌-_বাজে বাত্‌ আব্হি রাখ্‌। 

মাণিকলাল! সীতারাম! বেগম সাহেবার ধমক দেখ ! 

নিৰ্ম্মল । হামারি হুকুম যেহি হৈ কি হজরৎ উদিপুরী বেগম সাহেব সামনেকা পঞ্জ- 
কলম্দার হাওদাওয়ালে হাথিপর তশরিফ রাখ্তী হেঁই । উন্কো হামার! হুজুর মে হাজির কর্‌ ৷ 

বলিতে বিলম্ব সহিল না--মাণিকলাল তখনই উদ্বিপুরীকে হাতী হইতে নামাইতে 
বলিল। উদিপুরী অবগুঠনে মুখ আবৃত করিয়া কাঁদিতে কাঁদিতে নামিল। মাঁণিকলাল 


নিও 


সপ্তম খণ্ড £ তৃতীয় পরিচ্ছেদ £ বাদশাহ বহিচক্রে ১৫৫ 


একখানা দোল! খালি করিয়া, সে দৌলা উদিপুরীর হাতীর কাছে পাঠাইয়া দিয়া, দোলায় 
চড়াইয়া উদিপুরীকে লইয়া আসিল। তার পর মাণিকলাল, নির্মালকুমারীকে কাণে কাণে 
বলিল, “জী হাম্লী বেগম সাহেবা! আর একটা কথা_” 

নির্মল। চুপ্‌ রহ, বেতমিজ ! মেরে নাম হজরৎ ইম্লি বেগম। 

মাণিক। আচ্ছা, যে বেগমই হও না কেন, জেব-উন্নিসা বেগমকে চেন ? 

নিৰ্ম্মল । জান্তে নেহিন্? বহ হামারি বেটী লাগ্তী হৈ। দেখ, আগাড়ী সোনেকা 
তিন কলস যো হাওদে পর জলুষ দেতা হয়, বস্পর জেব-উন্নিসা বৈঠী হৈ। 

মাণিকলাল ভাহাকেও হাতী হইতে নামাইয়া দোলায় তুলিয়া লইয়া আসিলেন। 

সেই সময়ে আবার কোন মহিষী হাওদার জরির পরদা টানিয়া মুখ বাহির করিয়া, 
নিৰ্ম্মলকুমারীকে ডাকিল । মাণিকলাল নির্মলকে জিজ্ঞাসা করিল, “আবার তোমাকে কে 
ডাকিতেছে না ?” ও 
নিৰ্ম্মল দেখিয়া বলিল, “হা । যোধপুরী বেগম। কিন্ত উহাকে এখানে আনা হইবে 
আমাকে হাতীর উপর চড়াইয়া উহার কাছে লইয়! চল। শুনিয়া আসি ৷” 
মাঁনিকলাল তাহাই করিল। নির্মলকুমারী যোধপুরীর হাতীর উপর উঠিয়া তাহার 
ইন্্রীসনতুল্য হাওদার ভিতর প্রবেশ করিল । যোধপুরী বলিলেন, “আমাকে তোমাদের সঙ্গে 


না। 


লইয়া চল ৷” 
নির্দল। কেন মা? 
যোধপুরী ৷ কেন, তাঁত কত 
ভিতর আর থাকিতে পারি না। 


বার বলিয়াছি । আমি এ ফ্লেচ্ছপুরীতে, এ মহাপাপের 


নিৰ্ম্মল । তাহা হইবে না। তোমার যাওয়া হইবে না। আজ যদি মোগল সাআাজ্য 

টিকে, তবে তোমার ছেলে দিল্লীর বাদশাহ হইবে । আমরা সেই চেষ্টা করিব । তার রাজত্বে 
আমরা সুখে থাকিব। ৃ 

বাদশাহ শুনিলে, আমার ছেলে 


অমন কথা মুখে আনিও না, বাছা। 


বিষগ্রয়োগে তাহার প্রাণ যাইবে। 
যাহা শাহজাদার হক্‌, কালে তিনি 


রিবেন না। আপনি যদি আমার সঙ্গে 


যোধপুরী । 
এক দিনও 'বাঁচিবে না। 

নির্মল । এখনকার কথা বলিতেছি না। 
পাইবেন । আপনি আমাকে আর কোন আজ্ঞা ক 
এখন যান, আপনার পুলের অনিষ্ট হইতে পারে । 

যোধপুরী ভাবিয়। বলিল, “সে কথা সত্য । 


না। তুমি যাও!” ; 
নির্মলকুমারী তখন তাঁহাকে প্রণাম করিয়া বিদায় গ্রহণ করিলেন। 


তোমার কথাই শুনিলাম। আমি যাইব 


১৫৬ = বাজসিংহ 


উদিপুরী এবং জেব-উন্নিসা উপযুক্ত সৈন্যে বেষ্টিত হইয়| নিৰ্শ্মলকুমারীর সহিত 
উদয়পুরে চঞ্চলকুমারীর নিকট প্রেরিতা হইলেন। 


চতুর্থ পরিচ্ছেদ 
অগ্নিচক্ত বড় ভীষণ হইল 


তখন রাজসিংহ আর সকল পৌরাঙ্গনাগণকে__গজারূঢা শিবিকারূঢ়া এবং অশ্বারঢ়া = 
সকলকেই, ওঁরঙ্গজেবকে যে রন্্রপথে প্রবেশ করাইয়াছিলেন, সেই পথে প্রবেশ করিতে 
দিলেন। তাহারা প্রবেশ করিলে পর, উভয় সেনা নিস্তব্ধ হইল। উরজজেবের অবশিষ্ট 
সেনা অগ্রসর হইতে পারিতেছে না__কেন না, রাজসিংহ পথ বন্ধ করিয়া বসিয়াছেন। কিন্ত 
গুরহজেবের সাগরতুল্য অশ্বারোহী সেন! যুদ্ধের উদ্যোগ করিতে লাগিল। তাহারা ঘোড়ার 
মুখ ফিরাইয়া রাজপুতের সম্মুখীন হইল । তখন রাজসিংহ একটু হঠিয়া গিয়া তাহাদের পথ 
ছাড়িয়া দিলেন__তাহাদের সঙ্গে যুদ্ধ করিলেন না। তাহারা “দীন্‌ দীন্” শব্দ করিতে 
করিতে বাদশাহের আজ্ঞানুসারে, বাদশাহ যে সংকীর্ণ রন্্রপথে প্রবেশ করিয়াছিলেন, সেই 
- পথে প্রবেশ করিল। রাজসিংহ আবার আগু হইলেন। 
__ তার পর বাদশাহী তোবাখানা আসিয়। উপস্থিত হইল। রক্ষক নাই বলিলেই হয়, 
রাজপুতের তাহা! লুঠিয়া লইল। তার পর খাদ্য দ্রব্য। যাহ! হিন্দুর ব্যবহার্ধ্য, তাহ! 
রাজসিংহের রসদের সামিল হইল। যাহা হিন্দুর অব্যবহার্ধ্য, তাহ! ডোম দোসাদে লইয়া 
গিয়া কতক খাইল, কতক পৰ্ব্বতে ছড়াইল-_শুগাল কুকুর এবং বন্য পশুতে খাইল। 
রাজপুতেরা দফ্তরখানা হাতীর উপর হইতে নামাইল-_কতক বা পুড়াইয়া দিল, কতক বা 
ছাড়িয়া দিল। তার পর মালখান! ; তাহাতে যে ধনরত্বরাশি আছে, পৃথিবীতে এমন আর 
কোথাও নাই,_জানিয় রাজপুত সেনাপতিগণ লোভে উন্মত্ত হইল। তাহার পশ্চাতে বড় 
গোলন্দাজ সেনা। রাজসিংহ আপন সেন! সংযত করিলেন। বলিলেন, “তোমরা ব্যস্ত 
হইও না। ও সব তোমাদেরই । আজ ছাড়িয়া দাও। আজ এখন যুদ্ধের সময় নহে।” 
রাজসিংহ নিশ্চেষ্ট হইয়া রহিলেন। গুঁরঙ্গজেবের সমস্ত সেনা রন্ধপথে প্রবেশ করিল। 

তার পর মানিকলালকে বিরলে লইয়া গিয়া বলিলেন, “আমি সেই মৌগলের উপর 
অত্যন্ত সন্তষ্ট হইয়াছি। এতট। স্থবিধ! হইবে, আমি মনে করি নাই । আমি যাহা অভিপ্রেত 
করিয়াছিলাম, তাহাতে যুদ্ধ করিয়! মোগলকে বিনষ্ট করিতে হইত। এক্ষণে বিনা যুদ্ধেই 


মোগলকে বিনষ্ট করিতে পারিব। মোবারককে আমার নিকট লইয়া আসিবে । আমি 
তাহাকে সমাদর করিব ।” 


সপ্তম খণ্ড চতুর্থ পরিচ্ছেদ £ অগ্রিচক্র বড় ভীষণ হইল ১৫৭ 


পাঠকের স্মরণ থাকিতে পারে, মোবারক মাণিকলালের হাতে জীবন পাইয়া তাহার 
সঙ্গে উদয়পুর আসিয়াছিলেন। রাজসিংহ তাহার বীরত্ব অবগত ছিলেন, অতএব তাহাঁকে 
নিজসেনা মধ্যে উপযুক্ত পদে নিযুক্ত করিয়াছিলেন। কিন্তু মোগল বলিয়া তাহাকে সম্পূর্ণ 
বিশ্বাস করিতেন না । তাহাতে মোবারক কিছু দুঃখিত ছিল। আজ সেই দুঃখে গুরুতর 
কার্ধ্যের ভার লইয়াছিল। সে গুরুতর কার্ধ্য যে সুসম্পন্ন হইয়াছে, তাহা পাঠক দেখিয়াছেন। 
পাঠক বুঝিয়া থাকিবেন যে, মৌবারকই ছদ্মবেশী মোগল সওদাগর ৷ A 

মাণিকলাল আজ্ঞা পাইয়া মোবারককে লইয়া আসিলেন। রাজসিংহ মোবারকের 
অনেক প্রশংসা করিলেন। বলিলেন, “তুমি এই সাহস ও চাতু্ধ্য প্রকাশ করিয়া, মোগল 
সওদাগর সাজিয়া, মোগল সেন! রক্্রপথে না লইয়া গেলে অনেক প্রাণিহত্যা হইত। 
তোমাকে কেহ চিনিতে পারিলে তোমারও মহাবিপদ্‌ উপস্থিত হইত ৷” 

মোবারক বলিল, “মহারাজ ! যে ব্যক্তি সকলের সমক্ষে মরিয়াছে, যাহাঁকে সকলের 
সমক্ষে গোর দিয়াছে, তাহাকে কেহ চিনিতে পাঁরিলেও চেনে না__মনে করে, ভ্রম হইতেছে । 
আমি এই সাহসেই গিয়াঁছিলাম |” 

রাজসিংহ বলিলেন, “এক্ষণে যদি আমার কার্ধ্য সিদ্ধ না হয়, তবে সে আমার দোষ ৷ 
তুমি যে পুরস্কার চাহিবে, আমি তাহাই তোমাকে দিব৷? 

মোবারক কহিল, “মহারাজ ! বে আদবী মাফ হৌক ! আমি মোগল হইয়া! মোৌগলের 
রাজ্য ধ্বংসের উপায় করিয়া দিয়াছি। আমি মুসলমান হইয়া হিন্দুরাজ্য স্থাপনের কাৰ্য্য 
করিয়াছি। আমি সত্যবাদী হইয়| মিথ্যা প্রবঞ্চনা করিয়াছি। আমি বাদশীহের নেমক 
খাইয়া নেমকহারামী করিয়াছি। আমি মৃত্যুযনত্রণার অধিক কষ্ট পাইতেছি । আমীর আর কোন 
আমি কেবল এক পুরস্কার আপনার নিকট ভিক্ষা করি। আমাকে 


পুরস্কারে সাধ নাই। 
তোপের মুখে রাখিয়া উড়াইয়া দিবার আদেশ করুন। আমার আর বাঁচিবার ইচ্ছা নাই।” 
রাজসিংহ বিস্মিত হইয়া বলিলেন, “যদি এ কাজে তোমার এতই কষ্ট, তবে এমন 


কাজ কেন করিলে? আমাকে জানাইলে না কেন? আমি অন্ত লোক নিযুক্ত করিতাম। 


আমি কাহাকেও এত দূর মনঃগীড়া দিতে চাহি না।” 
হয়| দিয় বলিল, “এই মহাত্ম৷ আমার জীবন দান 


মোবারক, মাঁণিকলাঁলকে দেখা 
করিয়াছিলেন। ইহার নিতান্ত অনুরোধ যে, আমি এই কাৰ্য্য সিদ্ধ করি । আমি নহিলেও 
এ কাজ সিদ্ধ হইত না; কেন না, মোগল ভিন্ন হিন্দুকে মৌগলেরা বিশ্বাস করিত না । আমি 
ইহা! অস্বীকার করিলে অকৃতজ্ঞতা পাপে পড়িতাম। তাই এ কাজ করিয়াছি। এক্ষণে এ 
প্রাণ আর রক্ষা করিব না স্থির করিয়াছি। আমাকে তোপের মুখে উড়াইয়া দিতে আদেশ 


করুন। অথবা আমাকে বাঁধিয়া বাঁদশাহের নিকটে পাঠাইয়া দিন, অথবা অনুমতি দিন যে, 


১৫৮. রাঁজসিংহ 
আমি যে প্রকারে পারি, মোগল সেনা মধ্যে প্রবিষ্ট হইয়া, আপনার সঙ্গে যুদ্ধ করিয়া 
প্ৰাণত্যাগ করি ।৮ 

রাজসিংহ অত্যন্ত সম্তষ্ট হইলেন। বলিলেন, “কাল তোমাকে আমি মোগল সেনায় 
প্রবেশের অনুমতি দিব। আর একদিন মাত্র থাক । আমার কেবল এক্ষণে একটা কথা 
জিজ্ঞান্ত আছে। গুরঙ্গজেব তোমাকে বধ করিয়াছিলেন কেন ?” 

মোবারক | তাহা মহারাজের সাক্ষাৎ বক্তব্য নহে। 

রাজসিংহ। মাণিকলালের সাক্ষাৎ ? 

মোবারক । বলিয়াছি। 

রাজসিংহ। আর একদিন অপেক্ষা কর। 

এই বলিয়া রাজসিংহ মোবারককে বিদায় দিলেন। 

তার পর, মাণিকলাল মোবারককে নিভৃতে লইয়া গিয়া জিজ্ঞাস! করিলেন, “সাহেব! 
যদি আপনার মরিবার ইচ্ছা, তবে শাহজাদীকে ধরিতে আমাকে অনুরোধ করিয়াছিলেন 
কেন ?” 

মোবারক বলিল, “ভুল! সিংহজী ভুল! আমি আর শাহজাদী লইয়া কি করিব? 
মনে করিয়াছিলাম বটে যে, যে শয়তানী আমার ভালবাসার বিনিময়ে আমাকে কাল সাপের 
বিষদস্তে সমর্পণ করিয়া মারিয়াছিল, তাহাকে তাহার কর্মের প্রতিফল দিব। কিন্ত মানুষ 
যাহা আজ চাহে, কাল তাঁহার ইচ্ছ! থাকে না। আমি এখন মরিব নিশ্চয় করিয়াছি__-এখন 
আর শাহজাদী প্রতিফল পাইল না৷ পাইল, তাহাতে আমার কি? আমি আর কিছুই 
দেখিতে আসিব না৷” 

মাণিকলাল। জেব-উন্নিসাকে রাখিতে যদি আপনি অনুমতি না করেন, তবে আমি 
বাদশাহের নিকট কিছু ঘুষ লইয়া তাহাকে ছাড়িয়া দিই ৷ 

মোবারক । আর একবার তাহাকে আমার দেখিতে ইচ্ছা আছে। একবার জিজ্ঞাসা 
করিবার ইচ্ছা আছে যে, জগতে ধর্ম্মাধর্ব্মে তাহার কিছু বিশ্বাস আছে কি না? একবার 
শুনিবার ইচ্ছা আছে যে, সে আমায় দেখিয়া কি বলে? একবার জানিবার ইচ্ছা আছে যে, 
আমাকে দেখিয়া সেকি করে? 

মাণিকলাল। তবে, আপনি এখনও তাহার প্রতি অনুরক্ত? 


মোবারক । কিছুমাত্র না। একবার দেখিব মাত্র। আপনার কাছে এই পর্য্যন্ত 
ভিক্ষা । 


অস্টম খণ্ড 
আগুনে কে-কে পুড়িল 
প্রথম পরিচ্ছেদ 
বাদশাহের দাহনারম্ভ 


এদিকে বাদশাহ বড় গোলযোগে পড়িলেন। তাহার সমস্ত সেনা রক্তরপথে প্রবেশ 
করিবার অল্প পরেই দিবাবসান হইল । কিন্তু রক্ধের অপর মুখে কেহই পৌছিল না। অপর 
মুখের কোন সংবাদ নাই । সন্ধ্যার পরেই সেই সক্কীর্ণ রন্্রপথে অতিশয় গাঢ় অন্ধকার হইল । 
সমস্ত সেনার পথ আলোকযুক্ত হয়, এমন রোশনাইয়ের সরঞ্জাম সঙ্গে কিছুই নাই । বাদশাহের 
ও বেগমদ্িগের নিকট রোশনাই হইল-_কিন্ত আর সমস্ত সেনাই গাঢ় তিমিরাচ্ছন্ন। তাহাতে 
আবার বন্ধুর পার্ববত্য তলভুমি, বিকীর্ণ উপলখণ্ডে ভীষণ হইয়া আছে । ঘোড়া সকল টক্কর 
খাইতে লাগিল । কত ঘোড়া আরোহী সমেত পড়িয়া গেল; অপর আশ্বের পাদদলনে পিষ্ট 
হইয়া অশ্ব ও আরোহী উভয়ে আহত বা নিহত হইল । কত হাতীর পায়ে বড় বড় শিলাখণ্ড 
ফুটিতে লাগিল-_হস্তিগণ ছর্দমনীয় হইয়া ইতস্ততঃ ফিরিতে লাগিল। অশ্বারোহিনী স্্রীগণ, 
ভূপতিতা হইয়া, অশ্বপদে, হস্তিপদে দলিত হইয়া, আর্তনাদ করিতে লাগিল। দোলার 
বাহকদ্দিগের চরণ সকল ক্ষতবিক্ষত হইয়া, রুধিরে পরিপুত হইতে লাগিল। পদাতিক সেনা 
আর চলিতে পারে না__পদশ্থলনে' এবং উপলাঘাতে অত্যন্ত পীড়িত হইল । তখন গুরঙ্গজেব 
রাত্রিতে সেনার গতি বন্ধ করিয়া শিবির সংস্থাপন করিতে অনুমতি করিলেন। 

কিন্তু তা্ু ফেলিবার স্থান নাই। অতি কষ্টে বাদশাহ ও বেগমদিগের তাস্থুর স্থান 
হইল। আর কাহারও হইল না। যে যেখানে ছিল, সে সেইখানে রহিল। অশ্বারোহী 
অঙ্পৃষ্ঠে_গজারোহী গপুষ্ঠে__পদাতিক চরণে ভর করিয়া রহিল। কেহ বা কষ্টে পর্বত- 
সানুদেশে একটু স্থান করিয়া, তাহাতে পা ঝুলাইয়া বসিয়া রহিল। কিন্তু সান্ুদেশ 
দুরারোহণীয়,_এমন খাড়া যে, উঠা যায় না। অধিকাংশ লোকই এরূপ বিশ্রামের স্থান 


পাইল না। 
তার পর বিপদের উপর--খাগ্ের অত্যন্ত অতাব। সঙ্গে যাহা ছিল, তাহা ত 


রাঁজপুতেরা লুঠিয়া লইয়াছে। যে রক্ত্রপথে সেনা উপস্থিত_ সেখানে অন্ত খান্তের কথা দূরে 
থাক, ঘোড়ার ঘাস পর্য্যন্ত পাওয়া যায় না। সমস্ত দিনের পরিশ্রমের পর কেহ কিছু খাইতে 
পাইল না । বাদশাহ, কি বেগমেরাও নয়। ক্ষুধায়, নিদ্রার অভাবে সকলে মৃতপ্রায় হইল। 


রি যার 


১৬5 রাঁজনিংহ 


এ দিকে বাদশাহ উদদিপুরী এবং জেব-উন্নিসার হরণ-সংবাদ প্রাপ্ত হইলেন। ক্রোধে 
অগ্রিতুল্য জলিয়া উঠিলেন। একা সমস্ত সৈনিকদিগকে নিহত করা যায় না, নহিলে গুরঙ্গজেব 
তাহা করিতেন। বিবরে নিরুদ্ধ সিংহ, সিংহীকে পিঞ্ররাবদ্ধ দেখিলে যেরূপ গর্জন করে, 
ওরঙ্গজেব সেইরূপ গর্জন করিতে লাগিলেন । 

গভীর রাত্রে সেনার কোলাহল কিছ নিবৃত্ত হইলে, অনেকে শুনিল, অতি দূরে অনেক 
পাহাড়ের উপর যেন বহুসংখ্যক বৃক্ষ উন্মুলিত হইতেছে। কিছু বুঝিতে না পারিয়া অথবা 
ভৌতিক শব্দ মনে করিয়া, সকলে চুপ করিয়া রহিল। 


দ্বতীয় পরিচ্ছেদ 
দাহনে বাদশাহের বড় জালা 


রাত্রি প্রভাতে গুরঙ্গজেব সৈশ্তচালনার আদেশ করিলেন। সেই বৃহতী সেনা,_তোপ 
লইয়া চতুরঙ্দিণী__অতি ক্রতপদে রক্মুখের উদ্দেশে চলিল । ক্ষুৎপিপাসায় সকলেই অত্যন্ত 
করি্ট_বাহির হইলে তবে পানাহারের ভরসা_সকলে শ্রেনী ভঙ্গ করিয়৷ ছুটিল। গুরঙ্গজেব 
নিজে উদিপুরী ও জেব-উন্নিসাকে মুক্ত করিয়া উদয়পুর নিঃশেষ ভম্ম করিবার জন্য আপনার 


'ক্রোধাগ্নিতে আপনি দগ্ধ হইতেছিলেন-__তিনি আর কিছুমাত্র ধৈর্যাবলম্বন করিতে পারিলেন 


না। বড় ছুটাছুটি করিয়া মোগল সেনা রক্মুখে উপস্থিত হইল। উপস্থিত হইয়| দেখিল, 
মোগলের সর্ববনাশ ঘটিবার উপক্রম হইয়া আছে। রক্ধমুখ বন্ধ! রাত্রিতে রাজপুতের। 
সংখ্যাতীত মহামহীরুহ সকল ছেদন করিয়। পর্ব্বতশিখর হইতে রন্সমুখে ফেলিয়া -দিয়াছে__ 
পর্বতাকার সপল্লব ছিয় বৃক্ষরাশি রক্ধমুখ একেবারে বন্ধ করিয়াছে; হস্তী অশ্ব পদাতিক দূরে 
থাক, শুগাল কুক্কুরেরও যাতায়াতের পথ নাই । 

মোগল সেনা মধ্যে ঘোরতর আর্তনাদ উঠিল--স্ত্রীগণের রোদনধ্বনি শুনিয়া, 
গুরঙ্গজেবের পাষাণনিন্মিত হৃদয়ও কম্পিত হইল । 

সৈন্যের পথপরিষারক সম্প্রদায় অগ্রে থাকে, কিন্তু এই সৈন্যকে বিপরীত গতিতে রক্ধে 
প্রবেশ করিতে হইয়াছিল বলিরা তাহার! পশ্চাতে ছিল। গুঁরঙ্গজেব প্রথমতঃ তাহাদিগকে 
সম্মুখে আনিবার জন্য আজ্ঞা প্রচার করিলেন। কিন্তু তাহাদের আসা কালবিলম্বের কথা । 
তাহাদের অপেক্ষা করিতে গেলে, হয় ত সে দিনও উপবাসে কাটিবে। অতএব উরজজেব 
হুকুম দিলেন যে, পদাতিক সৈন্য, এবং অন্য যে পারে, বহু লোক একত্র হইয়া, গাছের 
প্রাচীরের উপর চড়িয়া, গাছ সকল ঠেলিয়! পাশে ফেলিয়া দেয়, এবং এই পরিশ্রমের সাহায্য 
ভা নিত রি নি০০ ৬2০১২, 


অষ্টম খণ্ড £ দ্বিতীয় পরিচ্ছেদ £ দাহনে বাদশাহের বড় জ্বালা" ১৬১ 


বৃক্ষপ্রাকার ভগ্ন করিতে ছুটিল । কিন্তু যখন এ সকল, বৃক্ষপ্রাকারমূলে সমবেত হইল, তখন 
অমনই গিরিশিখর হইতে, যেমন ফাল্গুনের বাত্যায় শিলাবৃষ্টি হয়, তেমনই বৃহৎ প্রস্তরখণ্ডের 
অবিশ্রান্ত ধারা পড়িতে লাগিল। পদাতিক সকলের মধ্যে কাহারও হস্ত, কাহারও পদ, 
কাহারও মস্তক, কাহারও কক্ষ, কাহারও বক্ষ চুণীকৃত হইল-__কাহারও বা সমস্ত শরীর 
কর্দমপিগুবৎ হইয়! গেল। হস্তী সকলের মধ্যে কাহারও কুম্ভত, কাহারও দন্ত, কাহারও 
মেরুদণ্ড, কাহারও পঞ্জর ভগ্ন হইয়া গেল; হস্তী সকল বিকট চীৎকার করিতে করিতে, 
পদাতিক সৈন্য পদতলে বিদলিত করিতে করিতে পলায়ন করিল, তদ্দারা গুরক্গজেবের সমস্ত 
সেনা বিত্রস্ত ও বিধ্বস্ত হইয়া উঠিল। সকলে উর্দদৃষ্টি করিয়া সভয়ে দেখিল, পর্বতের 
শিরোদেশে সহস্র সহস্র রাজপুত পদাতিক পিগীলিকার মত শ্রেণীবদ্ধ হইয়া আছে। যাহার! 
প্রস্তরথণ্ডের আঘাতে আহত বা নিহত না হইল, রাজপুতগণের বন্দুকের গুলিতে তাহারা 
মরিল। রঙ্গজেবের সৈনিকেরা বৃক্ষপ্রাকারমূলে ক্ষণমাত্র তিিতে পারিল না। 

শুনিয়া ওরঙ্গজেব সৈন্যাধ্যক্ষগণকে তিরস্কৃত করিয়া পুনর্ববার বৃক্ষপ্রাচীরভঙ্ষের উদ্যম 
করিতে আদেশ করিলেন । তখন ৭্দীন্‌ দীন্” শব্দ করিয়া মোগল সেনা আবার ছুটিল 
আবার রাজপুতসেনাকৃত গুলির বৃষ্টি এবং শিলাবৃগ্নিতে বাত্যা সমীপে ইন্মুক্ষেত্রের ইক্ষুর মত 
ভূমিশীয়ী হইল। এইরূপ পুনঃ পুনঃ উদ্ধম করিয়। মোগল সেনা দুর্গপ্রাকার ভগ্ন করিতে 
পারিল না। 
তখন ওঁরঙ্গজেব হতাশ হইয়া, সেই বৃহতী সেনা রন্রপথে ফিরিতে আদেশ করিলেন। 
সনা প্রবেশ করিয়াছিল, সেই মুখে বাহির হইতে হইবে । সমস্ত সেন! 
ক্ুৎপিপাসায় ও পরিশ্রমে অবসন্ন, ওরঙ্গজেবও তাহার জন্মে এই প্রথম ক্ষুৎপিপাসায় অধীর ; 
বেগমেরাও তাই। কিন্তু আর উপায়ান্তর নাই-_পর্ব্বতের সানুদেশ আরোহণ করা যায় না 


কেন না, পাহাড় সোজা উঠিয়াছে। কাজেই ফিরিতে হইল । . 
_ ফিরিয়া আসিয়া অপরাহে, যে মুখে গঁরঙ্গজেব সসৈন্য রন্ত্রমধ্যে প্রবেশ করিয়াছিলেন, 


পুনশ্চ রন্ধের সেই মুখে আসিয়া উপস্থিত 
তাহাকে সসৈন্যে গ্রাস করিবার জন্য দাড়া ইয়া আঁ 
পর্ববতপ্রমাণ বৃক্ষপ্রাকারে বন্ধ ! নির্গমের উপায় না 
শ্রেণীবদ্ধ হইয়া দাঁড়াইয়া আছে। 

কিন্তু নির্গত না হইলে ত নিশ্চিত সসৈন্য মৃত্যু - 
ডাকিয়। উরঙ্গজেব স্তুতি মিনতি উৎসাহবাক্যে এবং ভয় প্রদর্শনের দ্বারা পথ মুক্ত করিবার জন্য 
প্রাণ পর্যন্ত পতন করিতে স্বীকৃত করাইলেন। সেনাপতিগণ সেনা লইয়া পুনশ্চ বৃষ্ষপ্রাকার 
এবার একটু সুবিধাও ছিল--পথপরিষারক সেনাও উপস্থিত ছিল। 


রন্ধের যে মুখে ৫ 


হইলেন । দেখিলে, সেখানেও প্রত্যক্ষমত্তি মৃত্যু, 
ছ। রন্ধের মে মুখও, সেইরূপ অলজ্ঘ্য 
ই। পর্রবতোপরি রাজপুতসেনা পৃবর্ববৎ 


অতএব সমস্ত মোগল সেনাঁপতিকে 


আক্রমণ করিলেন। 


১৬২ পল ঃ ঃ রাজসিংহ : 
মোগলেরা মরণ তৃণজ্ঞান করিয়া বৃক্ষরাজি ছিন্ন ও আকৃষ্ট করিতে লাগিল। কিন্ত সে 
ক্ষণমাত্র। পব্বতশিখর হইতে যে লৌহ ও পাবাণবৃ্টি হইতেছিল-_ভাদ্রের বর্ষায় যেমন 
ধান্ক্ষেত্র ডুবিয়! যায়, মোগল সেনা তাহাতে তেমনই ডূবিয়া গেল । 

তার পর বিপদের উপর বিপদ্‌, সম্মুখস্থ পর্রবতসান্থদেশে রাজসিংহের শিবির । তিনি 
দূর হইতে মোগল সেনার প্রত্যাবর্তন জানিতে পারিয়া, তোপ সাজাইয়া সন্মুখে প্রেরণ 
করিলেন। রথ 

রাজসিংহের কামান ডাকিল বৃক্ষপ্রাকার লঙ্ঘিত করিয়। রাজসিংহের গোল। ছুটিল__ 
হস্তী, অশ্ব, পত্তি, সেনাপতি সব চূর্ণ হইয়া গেল। মোগল সেনা রন্্রমধ্যে হটিয়া গিয়া, ক্রুর 
সর্প যেমন অগ্নিভয়ে কুণ্ডলী করিয়া বিবরে লুকায়, মোগল সেনা রন্্রবিবরে সেইরূপ লুকাইল। 
শাহান্শাহ বাদশাহ, হীরকমণ্ডিত শ্বেত উষ্ণীষ মস্তক হইতে খুলিয়া দূরে নিক্ষিপ্ত করিয়া, 
জাঙ্গু পাতিয়া, পর্র্বতের কাকর তুলিয়া আপনার মাথায় দিলেন। দিল্লীর বাদশাহ রাজপুত 
ডু ইএগার নিকট সসৈন্যে পিঞ্জরাবদ্ধ মুষিক। একটা মূষিকের আহার পাইলেও আপাততঃ 
তার প্রাণরক্ষা হইতে পারে । 


তখন ভারতপতি ক্ষুত্রা রাজপুতকুলবালাকে উদ্ধারকারিণী মনে করিয়া তাহার 
পারাবত উড়াইয়| দিলেন । ০ 


তৃতীয় পরিচ্ছেদ 
উদদিপুরীর. দাহনারভ্ত 
নির্মলকুমারী, উদিপুরী বেগম ও জেব-উন্নিস। বেগমকে উপযুক্ত স্থানে রাখিয়া, 
মহারাণী চঞ্চলকুমারীর নিকট গিয়া প্রণাম করিলেন। এবং আদ্যোপান্ত সমস্ত বিবরণ 
তাহার নিকট নিবেদন করিলেন। সকল কথ! সবিশেষ শুনিয়। চঞ্চলকুমারী আগে 
উদ্দিপুরীকে ডাকাইলেন। উদিপুরী আসিলে তাহাকে পৃথক্‌ আসনে বসিতে দিলেন ; এবং 
তাহাকে সম্মান করিবার জন্য আপনি উঠিয়। দাড়াইলেন। উদিপুরী অত্যন্ত বিষণ ও 
বিনীতভাবে চঞ্চলকুমারীর নিকট আসিয়াছিলেন, কিন্তু এক্ষণে চঞ্চলকুমারীর সৌজন্য দেখিয়! 
মনে করিলেন, ক্ষুদ্রপ্রাণ হিন্দু ভয়েই এত সৌজন্য করিতেছে । তখন খ্রেচ্ছকন্তা বলিল, 
“তোমরা মোগলের নিকট মৃত্যু বাসন! করিতেছ কেন ?” f 
চঞ্চলকুমারী ঈমু$ হালিয়| বলিলেন, “আমর! তাহার নিকট মৃত্যু কামনা করি নাই। 
তিনি যদি সে সামগ্রী আমাদিগকে দিতে পারেন, সেই আশায় আসিয়াছেন। তিনি ভুলিয়া 
গিয়াছেন যে, আমির! হিন্দু; যবনের দান গ্রহণ করি না।৮ 

এগার সা না ie 
ন্‌ নের কথা ছাড়িয়া দিই ; মোগল বাদশাহ 

আক্ববর শাহ, এবং তাহার পৌত্রের নিকটও রাণা রাজসিংহের পূর্বপুরুষের! এ দান স্বীকার 
করিয়াছেন ।৮ 

চঞ্চল। বেগম সাহেব! আপনি ভুলিয়া যাইতেছেন, সে আমরা দান বলিয়া স্বীকার 
করি নাই ; খণ বলিয়া গ্রহণ করিয়াছিলাম । আক্ববর বাদশাহের ঝণ, প্রতীপসিংহ নিজে 
পরিশোধ করিয়া গিয়াছেন। আপনার শ্বশুরের খণ এক্ষণে আমরা পরিশোধে প্রবৃত্ত 
হইয়াছি। তাহার প্রথম কিস্তী লইবার জন্য আপনাকে ভাকিয়াছি। আমার তামাকু 
নিবিয়া গিয়াছে । অনুগ্রহপূর্ববক আমাকে তামাকুটা সাজিয়! দ্িন। 

চঞ্চলকুমারী প্রথমে বেগমের প্রতি যেরূপ সৌজন্য প্রকাশ করিয়াছিলেন, বেগম যদি 
তাহার উপযোগী ব্যবহার করিতেন, তাহা হইলে বোধ করি, তাহাকে এ অপমানে পড়িতে 
হইত না। কিন্তু তিনি পরুষ বাক্যে তেজস্বিনী চঞ্চলকুমারীর গর্বব উদ্রিক্ত করিয়াছে: 
কাজেই এখন ফল ভোগ করিতে হইল। তামাকু সাজার কথায়, সেই তামাকু সাজার 
নিমন্ত্রপত্রখানা মনে পড়িল। উদ্দিপুরীর সর্ব্বশরীরে স্বেদোদগম হইতে লাগিল। তথাপি 
অভ্যস্ত গর্ব্বকে হৃদয়ে পুনঃ স্থাপন করিয়া কহিলেন, “বাদশাহের বেগমে তামাকু সাজে না৷? 

চঞ্চলকুমারী। যখন তুমি বাদশাহের বেগম ছিলে, তখন তামাকু সাজিতে না। 
এখন তুমি আমার বাদী। তামাকু সাজিবে। আমার হুর ! 

উদ্দিপুরী কীদিয়া ফেলিল__ছঃখে নহে; রাগে। বলিল, “তোমার এত বড় স্পদ্ধা 


যে, আলম্গীর বাদশাহের বেগমকে তামাক সাঁজিতে বল ?” 
চঞ্চল। আমার ভরসা আছে, কাল আলম্‌গীর বাদশাহ স্বয়ং এখানে আসিয়া 


মহারাণার তামাকু সাজিবেন। তাহার যদি সে বিদ্যা ন! থাকে, তবে তুমি তাহাকে কাল 


শিখাইয়া দিবে। আজ আপনি শিথিয়া রাখ ' 
চঞ্চলকুমারী তখন পরিচারিকাকে আজ্ঞা দিলেন, “ইহা দ্বারা তামাকু সাঁজাইয়! লও ৷” 


উদ্দিপুরী উঠে না। 
তখন পরিচারিকা ৰলিল, “ছিলিম উঠাও ৷” 
উদ্িপুরী তথাপি উঠিল না। তখন পরিচারিকা তাহার হাত ধরিয়া তুলিতে আঁসিল। 


অপমানভয়ে, কম্পিতহ্বদয়ে শাহান্শাহের প্রেয়পী মহিষী ছিলিম তুলিতে গেলেন । তখন 
ছিলিম পৰ্য্যন্ত পৌছিলেন না। আসন ত্যাগ করিয়া উঠিয়া, এক পা বাঁড়াইতে না বাড়াইতে 
থর থর করিয়া কীপিয়াপ্রস্তরনিন্মিত হন্দ্যতলৈ পড়িয়া গেলেন। পরিচারিকা ধরিয়া 
ফেলিল-_-আঘাত লাগিল নাঁ। উদিপুরী হন্ম্যতলে শয়ন করিয়া মুচ্ছিতা হইলেন। 


১৬৪ রাজসিংহ 


তখন চঞ্চলকুমারীর আঁজ্ঞামত, যে মহার্থ পালক্কে তাহার জন্য মহার্ঘ শয্যা রচিত 
হইয়াছিল, তথায় তিনি পরিচারিকাঁগণের দ্বারা বাহিত ও নীত হইলেন। সেখানে 
পৌরাঙ্গনাগণ তাহার যথাবিহিত শুশ্রাা করিল। অল্প সময়েই তাহার চৈতন্য লাভ হইল। 
চঞ্চলকুমারী আজ্ঞা দিলেন যে, আর কেহ কোন প্রকারে বেগমের অসম্মান না করে। 
আহারাদি, শয়ন ও পরিচর্ধ্য। সম্বন্ধে চঞ্চলকুমারীর নিজের যেরূপ বন্দোবস্ত, বেগম সম্বন্ধে 
ততোধিক যাহাতে হয়, তাহা করিতে চঞ্চলকুমারী নির্শলকুমারীকে আদেশ করিলেন। 

নিৰ্ম্মল বলিল, “তাহা সবই হইবে। কিন্তু তাহাতে ইহার পরিতৃপ্তি হইবে না ।” 

চঞ্চল! কেন, আর কি চাই? 

নিৰ্ম্মল । তাহা রাজপুরীতে অপ্রাপ্য । 

চঞ্চল। সরাব? যখন তাহা চাহিবে, তখন একটু গোময় দিও ৷ 

উদিপুরী পরিচর্যায় সন্তষ্ট হইলেন । কিন্তু রাত্রিকালে উপযুক্ত সময় উপস্থিত হইলে, 
উদিপুরী নির্ম্মলকুমারীকে ডাকাইয়া মিনতি করিয়া বলিলেন, “ইমূলি বেগম-_থোড়া। সরাব 
হুকুম কি জিয়ে।৮ 

নির্মল “দিতেছি” বলিয়া রাজবৈগ্ঞকে গোপনে সংবাদ পাঠাইলেন। রাজবৈদ্য এক 
বিন্দু গুষধ পাঠাইয়| দিলেন, এবং উপদেশ দিলেন যে, সরবং প্রস্তুত করিয়া এই গুষ্ধবিন্দু 
তাহাতে মিশাইয়া, সরাব বলির পান করিতে দিবে। নিৰ্ম্মল তাহাই করাইলেন। উদিপুরী 
তাহা পান করিয়া, অতিশয় গ্রীত হইলেন। বলিলেন, “অতি উৎকৃষ্ট মগ্য।৮ এবং অল্পকাল 
মধ্যেই নেশায় অভিভূত হইয়া, গভীর নিদ্রায় মগ্ন হইলেন। 


চতুর্থ পরিচ্ছেদ 
জেব-উদ্লিসার দাহনারম্ত 


জেব-উন্নিদা একা বসিয়া আছেন। ছুই একজন পরিচারিকা তাহার তত্বাবধান 
করিতেছে। নির্ম্মলকুমারীও দুই একবার তাহার খবর লইতেছেন। ক্রমশঃ জেব-উন্নিস। 
উদিপুরীর বিভ্রাটবার্তা শুনিলেন। শুনিয়া তিনি নিজের জন্য চিন্তিত হইলেন। 

পরিশেষে তাহাকেও নির্দলকুমারী চঞ্চলকুমারীর নিকট লইয়৷ গেলেন। তিনি না 
বিনীত, না৷ গর্ধিবত ভাবে চঞ্চলকুমারীর নিকট উপস্থিত হইলেন। মনে মনে স্থির 
করিয়াছিলেন, আমি যে আলম্গীর বাদশাহের কন্যা, তাহা কিছুতেই ভুলিব না। 

চঞ্চলকুমারী অতিশয় সমাদরের সহিত তাহাকে উপযুক্ত পৃথক্‌ আসনে বসাঁইলেন এবং 
নানাবিধ আলাপ করিলেন। জেব-উদ্নিসাও সৌজন্যের সহিত কথার উত্তর করিলেন । 

পরস্পরে বিদ্বেষ ভাব জন্মে, এমন কথা কেহই কিছুই বলিলেন নাঁ। পরিশেষে চঞ্চলকুমারী 
তাহার উপযুক্ত পরিচর্যার আদেশ দিলেন । এবং জেব-উন্নিসাকে আতর ও পান দিলেন । 

কিন্তু জেব-উন্নিসা, না উঠিয়া বলিলেন, “মহারাণি! আমাকে কেন এখানে আনা 
হইয়াছে, আমি কিছু শুনিতে পাই কি?” 

চঞ্চল । সে কথা আপনাকে বলা হয় নাই। না বলিলেও চলে। কোন দৈবজ্ঞের 
আদেশমত আপনাকে আনা হইয়াছে । আপনি অগ্য একা শয়ন করিবেন। দ্বার খুলিয়া 
রাখিবেন। প্রহরিণীগণ অলক্ষ্যে প্রহর দিবে, আপনার কোন অনিষ্ট ঘটিবে না। দৈবজ্ঞ 
বলিয়াছেন, আপনি আজ রাত্রে কোন স্বপ্ন দেখিবেন | যদি স্বপ্ন দেখেন, তবে আমাকে 
কাল তাহা বলিবেন, ইহা আপনার নিকট প্রার্থনা । 

শুনিয়! চিন্তিতভাবে জেব-উন্নিসা চঞ্চলকুমারীর নিকট বিদায় গ্রহণ করিলেন। নিৰ্ম্মল- 
কুমারীর যত্বে তাহার আহার, শব্যা ও শয্যার পারিপাট্য যেমন দিল্লীর রঙ্মহালে ঘটিত, 
তেমনই ঘটিল। তিনি শয়ন করিলেন, কিন্তু নিদ্র। যাইলেন নাঁ। চঞ্চলকুমারীর আজ্ঞামত 
দ্বার খুলিয়া রাখিয়। একাই শয়ন করিলেন; কেন না, অবাধ্য হইলে যদি চঞ্চলকুমারী, 
বীর দশার মত তাহারও কোন ছুর্দশা ঘটান, সে ভয়ও ছিল। কিন্তু একা সমস্ত রাত্রি 


উদ্দিপুর 
দ্বার খুলিয়া রাখাতেও অত্যন্ত শঙ্কা উপস্থিত হইল । মনে ভাবিলেন যে, ইহাই সম্ভব যে, 
গোপনে আমার উপর কোন অত্যাচার হইবে, এই জন্য এমন বন্দোবস্ত হইয়াছে । অতএব 


স্থির করিলেন, নিদ্রা যাইবেন না, সতর্ক থাঁকিবেন। 
কিন্তু দিবসে অনেক কষ্ট গিয়াছিল, এজন্য নিদ্রা যাইব না, জেব-উন্নিসা এরূপ প্রতিজ্ঞা 


করিলেও, তন্দর। আসিয়া মধ্যে মধ্যে তাহাকে অধিকার করিতে লাগিল। যে নিদ্রা যাইব না 
প্রতিজ্ঞা করে, তন্দ্রা আসিলেও মধ্যে মধ্যে নিদ্রা ভঙ্গ হয়? তন্দ্রাভিভূত হইলেও একটু বোধ 
থাকে যে, আমার ঘুমান হইবে না। জেব-উন্দিসা মধ্যে মধ্যে এইরূপ তন্দ্রীভিভূত হইতে- 
ছিলেন । কিন্তু মধ্যে মধ্যে চমকে চমকে ঘুম ভাঁজিতেছিল। ঘুম ভাজিলেই আপনার অবস্থা 
মনে পড়িতেছিল। কোথায় দিল্লীর বাঁদশাহজাদী, কোথায় উদয়পুরের বন্দিনী! কোথায় 
মোগল বাদশাহীর রঙ্গভূমির প্রধান! অভিনেত্রী, মোগল বাদশাহীর আকাশের পূৰ্ণচন্দ্ৰ, তক্তে 
তাউসের সর্ব্বোজ্জল রত্ন, কাবুল হইতে বিজয়পুর গোলকুণ্ড বাহার বাহুবলে শাসিত, তাহার 
দক্ষিণ বাহু__আর কোথায় আজ গিরিগুহানিহিত উদয়পুরের কোঁটরে মুষিকবৎ_পিঞ্জরাবদ্ধা, 
রূপনগরের ভু'ইঞার মেয়ের বন্দিনী, হিন্দুর ঘরে অল্পরশীয়া শুকরী, হিন্দুপরিচারিকামগ্ুলীর 
চরণকলঙ্ককাঁরী কীট ! মরণ কি ইহা৷ অপেক্ষা ভাল নহে! ভাল বৈকি? যে মরণ তিনি. 
প্রাণাধিক প্রিয় মৌবারককে দিয়াছেন, সে ভাল নাত কি? যা মোবারককে দিয়াছেন, তাহা! 
অমূল্য_নিজে কি তিনি সেই মরণের যোগ্য? হায় মোবারক! মোবারক ! মোবারক! 

তোমার অমোঘ বীরত্ব কি সামান্য ভূজঙগমগরলকে জয় করিতে পারিল না? সে অনিন্দনীয় 
মনোহর মূত্তিও কি সাপের বিষে নীল হইয়া গেল! এখন উদয়পুরে কি এমন সাপ পাওয়া 
যায় না যে, এই কালভুজঙ্গীকে দংশন করে? মান্ুবী কালভুজঙ্গী কি ফণিনী কাঁলভূজঙ্গীর 
দংশনে মরিবে না! হায় মোবারক! মোবারক! মোবারক ! তুমি একবার সশরীর দেখা 
দিয়া, কালভুজঙ্গী দিয়া আমায় একবার দংশন করাও; আমি মরি কি না দেখ। 

ঠিক এই কথা ভাবিয়া, যেন মোবারককে সশরীর দর্শন করিবার মানসেই জেব-উন্নিস। 
নয়ন উন্মীলিত করিলেন । দেখিলেন, সন্মুখে সশরীর মোবারক ! জেব-উন্নিসা চীৎকার 
করিয়া, চক্ষু পুননিমীলিত করিয়া অজ্ঞান হইলেন । 


পঞ্চম পরিচ্ছেদ 
অগ্নিতে ইন্ধনক্ষেপ-_জালা৷ বাঁড়িল : 


পরদিন যখন জেব-উন্নিসা৷ শব্যাত্যাগ করিয়া উঠলেন, তখন আর তাহাকে চেন! যায় 


না। একে ত পূর্বেই মৃত্তি শীর্ণ বিবর্ণা, কাদম্বিনীচ্ছায়াপ্রচ্ছন্নাবৎ হইয়াছিল-_-আজ আরও 


যেন কি হইয়াছে, বোধ হইতে লাগিল। সমস্ত দিনরাত্র আগুনের তাঁপের নিকট বসিয়। 
থাকিলে মানুষ যেমন হয়, চিতারোহণ করিয়া, ন! পুড়িয়া কেবল ধূম ও তাপে অন্দদগ্ধা হইয়। 
চিতা হইতে নামিলে যেমন হয়, জেব-উন্নিসাকে আজ তেমনই দেখাইতেছিল। জেব-উন্নিস। 
মুহূর্তে মুহূর্তে পুড়িতেছিল। } 

বেশভুষা না ক্লুরিলে নয়; জেব-উন্সিসা অত্যন্ত অনিচ্ছায় বেশভুষ!| করিয়া, নিয়ম ও 
অনুরোধ রক্ষার্থ জলযোগ করিল। তার পর প্রথমে উদিপুরীর সঙ্গে সাক্ষাৎ করিতে গেল। 
দেখিল, উদদিপুরী একা বসিয়া আছে-_সম্মুখে কুমারী মেরির প্রতিমূত্তি এবং একটি যিশুর 
ক্রস্। অনেক দিন উদ্দিপুরী ঘিশুকে এবং তাহার মাতাকে তুলিয়া গিয়াছিলেন। আজ 
দুদ্দিনে তাহাদের মনে পড়িয়াছিল। খিষ্টিয়ানির চিহ্নন্বরূপ এই দুইটি সঙ্গে সঙ্গে ফিরিত ; 
বৃষ্টির দিনে ছুঃখীর পুরাণ ছাতির মত, আজ তাহা বাহির হইয়াছিল। জেব-উন্নিসা দেখিলেন, 
উদিপুরীর চক্ষে অবিরল অশ্রুধারা বরিতেছে; বিন্দুর পশ্চাৎ বিন্দু, বিন্দুর পশ্চাৎ বিন্দু, 
নিঃশব্দে দুগ্ধালক্তকনিন্দী গণ্ড বাহিয়া ঝরিতেছে। জেব-উন্নিসা উদিপুরীকে এত সুন্দর 
কখনও দেখেন নাই । সে স্বভাবতঃ পরম সুন্দরী__কিন্তু গর্বে, ভোগবিলাসে, ঈর্ধাদির 
জালায়, সর্বদাই সে অতুল সৌন্দর্য্য একটু বিকৃত হইয়! থাকিত। আজ অশ্রুআোতে সে 
বিকৃতি ধুইয়া গিয়াছিল- অপূর্ব রূপরাশির পুর্ণ বিকাশ হইয়াছিল । 


অষ্টম খণ্ড পঞ্চম পরিচ্ছেদ £ অগ্নিতে ইন্ধনক্ষেপ_ জালা বাড়িল Lo 


উদ্িপুরী জেব-উন্নিসাকে দেখিয়া আপনার ছুঃখের কথা বলিতেছিলেন। বলিলেন, 
«আনি বাদী ছিলাম_বাঁদীর দরে বিক্রীত হইয়াছিলাম_কেন বাদীই রহিলাম না! ক 
আমার কপালে এশব্্য ঘটিয়াছিল !_” . 

এই পৰ্য্যন্ত বলিয়া উদিপুরী, জেব-উন্নিসার মুখ পানে চাহিয়া বলিলেন, টি 
এমন কেন? কাল তোমার কি হইয়াছিল? কাফের তোমার উপরও কি অত্যাচার করিয়াছে?” 

জেব-উন্নিসা দীর্ঘনিশ্বীস পরিত্যাগ করিয়া বলিলেন, “কাঁফেরের সাধ্য কি? আানগী 
করিয়াছেন ।” 

উদ্দিপুরী। সকলই তিনি করেন, কিন্ত কি ঘটিয়াছে, শুনিতে পাই না? 

জেব। এখন সে কথা মুখে আনিতে পারিব না। মৃত্যুকালে বলিয়া যাইব। 

উদ্দি। যাই হৌক, ঈশ্বর যেন রাজপুতের এ স্পর্ধার দণ্ড করেন। 

জেব। রাজপুতের ইহাতে কোন দোষ নাই। _ 

এই কথা বলিয়া জেব-উন্নিসা নীরব হইয়া রহিল। উদিপুরীও কিছু বলিল না। পরিশেষে 
রীর সঙ্গে সাক্ষাৎ করিবার জন্য জেব-উন্নিস! উদিপুরীর নিকট বিদায় চাহিল। 


চঞ্চলকুম 
উদ্দিগুরী বলিল, “কেন, তোমাকে কি ডাকিয়াছে ?” 
জেব। না। 
উদ্দি। তবে উপযাচক হইয়া তাহার সঙ্গে সাক্ষাৎ করিও না। তুমি বাদশাহের কন্যা ৷ 
জেব। আমার নিজের বিশেষ প্রয়োজন আছে। 


উদ্দি। সাক্ষাৎ কর ত জিজ্ঞাসা করিও যে, কত আশরফি পাইলে এই গাঁওয়ারের! 


আমাদিগকে ছাড়িয়া দিবে? 
“করিব 1৮ বলিয়া জেব- 

লইয়। তাহার সহিত সাক্ষাৎ করিলেন । 

করিলেন, এবং রীতিমত স্বাগত জিজ্ঞাসা করিলেন । 


উন্নিসা বিদায় লইলেন। পরে চঞ্চলকুমারীর অনুমতি 
চঞ্চলকুমারী তাহাকে পুরর্বদিনের মত সম্মান 
শেষ জিজ্ঞাসা করিলেন, “কেমন, উত্তম 


নিদ্রা হইয়াছিল ত?” 
জেব। নাঁ। আপনি যেরূপ আজ্ঞা করিয়াছিলেন, তাহা পালন করিতে গিয়া ভয়ে 
ঘুমাই নাই। 


চঞ্চল। তবে কিছু স্বপ্নে দেখেন নাই? 
জেব। স্বপ্ন দেখি নাই । কিন্ত প্রত্যক্ষ কিছু দেখিয়াছি। 


চঞ্চল | ভাল, না মন্দ ? 
জেব। ভাল, না মন্দ, তাহ! বলিতে পারি না__ভাল ত নহেই ৷ 


আপনার কাছে আমীর ভিক্ষা আছে। 


কিন্ত সে বিষয়ে 

চঞ্চল। বলুন। 

জেব। আর তাহা দেখিতে পাই কি? 

চঞ্চল। দৈবজ্ঞকে জিজ্ঞাসা না করিলে বলিতে পারি না। আমি পাচ সাত দিন 
পরে, দৈবজ্ঞের কাছে লোক পাঠাইব। 

জেব। আজ পাঠান যায় না? 

চঞ্চল । এত কি ত্বর! বাদশাহজাদী ? 

জেব। এত ত্বরা, যদি আপনি এই মুহুর্তে তাহ! দেখাইতে পারেন, তবে আমি 
আপনার বাঁদী হইয়া থাকিতেই চাহিব । 

চঞ্চল। বিস্ময়কর কথা শাহজাদী! এমন কি সামগ্রী? 

জেব-উন্নিসা উত্তর করিল না। তাহার চক্ষু দিয়া জল পড়িতে লাগিল । দেখিয়া চঞ্চল- 
কুমারী দয়া করিল না। বলিল, “আপনি পাঁচ সাত দিন অপেক্ষা করুন, বিবেচনা করিব ৷” 

তখন জেব-উন্নিসা, হিন্দু মুসলমানের প্রভেদ ভুলিয়া গেল। যেখানে তাহার যাইতে 
নাই, সেখানে গেল। যে শয্যার উপর চঞ্চলকুমারী বসিয়া, তাহার উপর গিয়! দাড়াইল। 
তার পর ছিন্ন লতার মত নহসা চঞ্চলকুমারীর চরণে পড়িয়া গিয়া, চঞ্চলকুমারীর পায়ের 
উপর মুখ রাখিয়া, পদ্মের উপর পদ্মখানি উল্টাইয়া দিয়া, অশ্রুশিশিরে তাহ! নিষিক্ত করিল। 
বলিল, “আমার প্রাণ রক্ষা কর! নহিলে আজ মরিব ৷” 

চঞ্চলকুমারী তুহাকে ধরিয়া উঠাইয়| বসাইলেন__তিনিও হিন্দু মুসলমান মনে 
রাখিলেন না। তিনি বলিলেন, “শাহজাদী ! আপনি যেমন কাল রাত্রিতে দ্বার খুলিয়া 
শুইয়াছিলেন, আজিও তাই করিবেন। নিশ্চিত আপনার মনস্কামন! সিদ্ধ হইবে৷” 

এই বলিয়। তিনি জেব-উন্লিসাকে বিদায় দিলেন ৷ 

এ দিকে উদিপুরী জেব-উন্নিসার প্রতীক্ষা করিতেছিল। কিন্তু জেব-উন্নিসা তাহার 
সহিত আর সাক্ষাৎ করিল না। নিরাশ হইয়া উদিপুরী স্বয়ং চঞ্চলকুমারীর কাছে যাইবার 
অনুমতি চাঁহিলেন | 

সাক্ষাৎ হইলে উদ্িপুরী চঞ্চলকুমারীকে জিজ্ঞাসা করিলেন যে, কত আশরফি পাইলে 
চঞ্চলকুমারী তাহাদিগকে ছাড়িয়া দিতে পারেন। চঞ্চলকুমারী বলিলেন, “যদি বাদশাহ 
ভারতবর্ষের সকল মস্জীদ্‌_-মায় দিল্লীর জুন্মা মস্জীদ্‌ ভাঙ্গিয়া ফেলিতে পারেন, আর 
ময়্রতক্ত এখানে বহিয়া দিয়া যাইতে পারেন, আর বৎসর বৎসর আমাদিগকে রাজকর দিতে 
স্বীকৃত হয়েন, তবে তোমাদের ছাড়িয়া দিতে পারি ৷” 


উদিপুরী ক্রোধে অধীর হইল। বলিল, পাওয়ার তূইঞ্ার ঘরে এত স্পর্ধা 
আশ্চর্য বটে ৷» 

এই বলিয়া উদ্দিপুরী উঠিয়া চলিয়া যায় । চঞ্চলকুমারী হাসিয়া বলিল, “বিনা হুকুমে 
যাও কোথায়? তুমি গাওয়ার ভু'ইঞানীর বাদী, তাহা মনে নাই ?? পরে একজন 
পরিচারিকাকে আদেশ করিলেন, “আমার এই নূতন বাদীকে আর আর মহিষীদিগের নিকট 
লইয়া গিয়া দেখাইয়া আসিও | পরিচয় দিও, ইনি দাঁরাসেকোর খরিদ! বাঁদী ৷” 

উদ্দিপুরী কাঁদিতে কাঁদিতে পরিচারিকার সঙ্গে চলিল। পরিচারিকা রাজসিংহের 
আর আর মহিষীদ্দিগের নিকট, গুরঙ্গজেবের প্রেয়সী মৃহিষীকে দেখাইয়া আনিল। 

নির্মল আপিয়! চঞ্চলকে বলিল, “মহারাণী ! আসল: কথাটা ভুলিতেছ ? কি জন্য 
উদ্দিপুরীকে ধরিয়া আনিয়াছি? জ্যোতিষীর গণনা! মনে নাই ?” 

চঞ্চলকুমারী হাসিয়া বলিল, “সে কথা ভুলি নাই। তবে সে দিন বেগম বড় কাতর 
হইয়। পড়িল বলিয়। আর গীড়ন করিতে পারিলাম না। কিন্তু বেগম আপনা হইতেই 


আমার দয়াটুকু শুকাইয়! তুলিতেছে ৷" 


যষ্ঠ পরিচ্ছেদ 
শাহজাদী ভন্ম হইল 


অর্ধ রাত্রি অতীত; সকলে নিঃশব্দে নিদ্রিত। জেব বাদশাহ-ছুহিতা স্ুখশধ্যায় 
অশ্রুমোচনে বিবশী, কদাচিৎ দাবাগ্নিপরিবেষ্টিত ব্যাীর মত কো তীৰ বি 
বা শরবিদ্ধা হরিণীর মত কাঁতরা। রাত্রিটা ভাল নহে ; মধ্যে মধ্যে গভীর হুঙ্কারের সহিত 
প্রবল বায়ু বহিতেছে, আকাশ মেঘাচ্ছন্ন, বাতায়নপথলক্ষ্য গিরিশিখরমালায় প্রগাঢ় অন্ধকার 
_ কেবল যথায় রাজপুতের শিবির, তথায় বসন্তকাননে কুক্থমরাজি তুলা, সমুদ্রে 
ফেননিচয় তুল্য, এবং কামিনীকমনীয় দেহে রত্বরাশি তুল্য, এক স্থানে বহুসংখ্যক দীপ 
জ্বলিতেছে_-আর সর্বত্র নিঃশব্দ, প্রগাঢ় অন্ধকারে আচ্ছন্ন, AE সিপাহীর 
তিধ্বনিতে ভীষণ । কখনও বাঁ মেঘের “্অদ্রিগ্রহণগুরুগঞ্জিত,”__কখন বা একমাত্র 
মুল কোলাহল । রাজপুরীর অশ্বশালায় ভীত অশ্থের 
{তরোক্তি। সেই ভয়ঙ্করী নিশীথিনীর সকল শব্দ 
মান ডাকিল, বোধ হয় 


বন্দুকের প্র 
কামানের, শৃঙ্গে শৃদে প্ৰতিধ্বনিত তু 


হ্রেষা ; রাজপুরীর উদ্যানে ভীত হরিণীর ক টা 
শুনিতে শুনিতে বিষষ্নমনে জেব-উন্নিসা ভাঁবিতেছিল, “এ যে AEE 
মোগলের কামান-_নহিলে কামান অমন ডাকিতে জানেত আমার নি 
ডিন 77111. খা ইস রি জুড়াই ? কাল 
করিলে এই তোপের মুখে বুক পাতিয়া দিয়া তোপের আগুনে সক al সা 
সৈন্যমধ্যে গভপুষ্ঠে চড়িয়া লক্ষ সৈন্যের শ্রেনী দেখিয়া ছিলাম, লক্ষ অন্তে 


২২ 


১৭৮ - রাঁজসিংই 


তার একখানিতে আমার সব জাল! ফুরাইতে পারে; কৈ, সে চেষ্টী ত করি নাই ? হাতীর 
উপর হইতে লাফাইয়া পড়িয়া, হাতীর পায়ের তলে পিবিয়া মরিতে পারিতাম,_কৈ? 
সে চেষ্টাও ত করি নাই। কেন করি নাই? মরিবার ইচ্ছ| আছে, কিন্তু মরিবার উদ্যোগ 
নাই কেন? এখনও ত অঙ্গে অনেক হীরা আছে, গু'ড়াইয়। খাইয়া মরি না কেন ? আমার 
মনের আর সে শক্তি নাই যে, উদ্যোগ করিয়া মরি ।৮ 
"এমন সময়ে বেগবান্‌ বায়ু, মুক্তদ্বার কক্ষমধ্যে অতি বেগে প্রবেশ করিয়া সমস্ত বাতি 
নিবাইয়। দিল। অন্ধকারে জেব-উন্নিসার মনে একটু ভয়ের সঞ্চার হইল । জেব-উন্নিসা 
ভাবিতে লাগিল, “ভয় কেন? এই ত মরণ কামনা করিতেছিলাম ! যে মরিতে চাহে, তার 
আবার কিসের ভয় ? ভয়? কাল মরা মানুষ দেখিয়াছি, আজও বাঁচিয়া আছি । বুঝি যেখানে 
মরা মানব থাকে, সেইখানে যাইব, ইহা নিশ্চিত ; তবে ভয় কিসের ? তবে বেহেস্ত আমার 
কপালে নাই-_বুঝি জাহান্নায় যাইতে হইবে, তাই এত ভয়! তা, এত দিন এ সকল কথ। 
কিছুই বিশ্বাস করি নাই। জাহান্নাও মানি নাই, বেহেস্ত মানি নাই; খোদাও জানিতাঁম 
না, দীন্ও জানিতাম না। কেবল ভোগবিলাসই জানিতাম। আল্লা রহিম! তুমি কেন 
এখর্য্য দিয়াছিলে? এই্বধ্যেই আমার জীবন বিষময় হইল । তোমায় আমি তাই চিনিলাম না। 
এশব্্ে সুখ নাই, তাহা আমি জানিতাম না, কিন্ত তুমি ত জান! জানিয়! শুনিয়! নিৰ্দয় হইয়া 
কেন এ দুঃখ দিলে? আমার মত এঁধর্য্য কাহার কপালে ঘটিয়াছে ? আমার মত দুঃখী কে?” 
শয্যায় পিগীলিকা, কি অন্য একট! কীট ছিল-_রত্বশয্যাতেও কীটের সমাগমের নিষেধ 
নাই_কীট জেব-উন্নিদাকে দংশন করিল। যে কোমলাঙ্গে পুষ্পধন্বাও শরাঘাতের সময়ে 
সৃদুহস্তে বাণক্ষেপ করেন, তাহাতে কীট অবলীলাক্রমে দংশন করিয়! রক্ত বাহির করিল। 
জেব-উন্নিস। জালায় একটু কাতর হুইল । তখন জেব-উন্নিসা মনে মনে একটু হাসিল । 
ভাবিল, “পিগীলিকার দংশনে আমি কাতর! এই অনন্ত দুঃখের সময়েও আমি কাতর ! 
আপনি পিগীলিকা-দংশন সহা করিতে পারিতেছি না, আর অবলীলাক্রমে আমি, যে আমার 
প্রাণাধিক প্রিয়, তাহাকে তুজঙ্গমদংশনে প্রেরণ করিলাম । এমন কেহ নাই কি যে, আমাকে 
তেমনই বিষধর সাপ আনিয়া দেয়! হয় সাপ, নয় মোবারক !” ১ 
প্রায় সকলেরই ইহ! ঘটে যে, অধিক মানসিক যন্ত্রণার সময়, অধিক ক্ষণ ধরিয়া একা, 
মৰ্ম্মভেদী চিন্তায় নিমগ্ন হইলে মনের কোন কোন কথা মুখে ব্যক্ত হয়। জেব-উন্নিসার শেষ 
কথা কয়টি সেইরূপ মুখে ব্যক্ত হইল । তিনি সেই অন্ধকার নিশীথে, গাঢ়ান্ধকার কক্ষমধ্য 
হইতে, সেই বায়ুর হুঙ্কার ভেদ করিয়া যেন কাহাকে ডাকিয়া বলিলেন, “হয় সাপ! নয় 
মোবারক!” কেহ সেই অন্ধকারে উত্তর করিল, “মোবারককে পাইলে তুমি কি মরিবে না ?” 
“এ কি এ!” বলিয়া জেব-উদ্লিসা উপাধান ত্যাগ করিয়া উঠিয়া বসিল। যেমন 


ডি 

গীতধ্বনি শুনিয়া হরিণী উন্নমিতাননে উঠিয়া বসে, তেমনই করিয়া জেব-উ্লিসা উঠিয়। বসিল। 
বলিল, “এ কি এ? একি শুনিলাম! কার এ আওয়াজ ?” 

উত্তর হইল, “কার ?” 

জেব-উন্নিসা বলিল, “কার ! যে বেহেস্তে গিয়াছে, তারও কি কণ্ঠস্বর আছে! সে কি 
ছাঁয়া মাত্র নহে? তুমি কি প্রকারে বেহেস্ত হইতে আঁসিতেছ, যাইতেছ, মোবারক ? তুমি 
কাল দেখা দিয়েছিলে, আজ তোমার কথা শুনিলাম-_তুমি মৃত, না জীবিত? আসিরদ্দীন 
কি আমার কাছে মিছ! কথা বলিয়াছিল? তুমি জীবিত হও, মৃত হও তুমি আমার কাঁছে_ 
আমার এই পালক্কে মুহূর্ত জন্য বসিতে পার না? তুমি যদি ছায়! মাত্রই হও, তবু আমার 
TAT একবার বলো 1 

উত্তর “কেন?” 

জেব-উন্নিসা সকাতরে বলিল, “আমি কিছু বলিব। আমি যাহা কখন বলি নাই, 
তাহা বলিব ৷” 

মোবারক--(বলিতে হইবে না যে, মোবারক সশরীর উপস্থিত ) তখন অন্ধকারে 
জেব-উন্নিসার পার্শ্বে পালক্কের উপর বসিল। জেব উন্নিসার বাহুতে তাহার বাহু স্পর্শ হইল,_ 
জেব-উন্লিসার শরীর হর্ষকণ্টকিত, আহ্লাদে পরিধ্ুত হইল ;_অন্ধকারে মুক্তার সারি গণ্ড 
দিয়া বহিল। জেব-উন্লিসা আদরে মোবারকের হাত আপনার হাতের উপর তুলিয়া লইল। 
বলিল, “ছায়া নও প্রাপনাথ! আমায় তুমি যা বলিয়া ভুলাও আমি ভুলিব না। আমি 
তোমার; আবার তোমায় ছাঁড়িব না।” তখন জেব-উন্নিসা সহস! পালঙ্ক হইতে নামিয়া, 
পড়িল ; বলিল, “আমায় ক্ষমা কর! আমি এই্বর্ষ্যের গৌরবে 
আজ শপথ করিয়া এখর্য্য ত্যাগ করিলাম_তুমি যদি আমায় 
র, আমি আর দিলী ফিরিয়। যাইব না। বল তুমি জীবিত!” 
মোবারক দীর্ঘনিশ্বাস ত্যাগ করিয়া বলিল, “আমি জীবিত। একজন রাজপুত 
হইতে তুলিয়া চিকিৎসা করিয়া প্রাণদান দিয়াছিল, তাহারই সঙ্গে আমি 


মোবারকের পায়ের উপর 
পাগল হইয়াছিলাম ৷ আমি 
ক্ষমী ক 


আমাকে কবর 
এখানে আসিয়াছি।” 

জেব-উন্নিসা পা ছাঁড়িল না। 
বারক তাহার হাত ধরিয়া উঠাইতে গে 

তাহার চক্ষুর জলে মোবারকের পা ভিজিয়। গেল । 
টা ল। কিন্ত জেব-উন্নিস। উঠিল না; বলিল, “আমায় 
দয়া কর, আমায় ক্ষমা কর। 
মোবারক বলিল, “তে 
জেব-উন্নিসা বলিল, 
রিয়া, ইচ্ছা হয় আমাকে সাপের 


মায় ক্ষমা করিয়াছি। না করিলে, তোমার কাছে আসিতাম না।” 
প্যদি আঁসিয়াছ, যদি ক্ষমা করিয়াছ, তবে আমায় গ্রহণ কর। 
গ্রহণ ক মুখে সমর্পণ কর, না ইচ্ছ। হয়, যাহা বল, তাহাই 

করিব। আমায় আর ত্যাগ করিও না। আমি তোমার নিকট শপথ করিতেছি যে, আর 
দিল্লী যাইতে চাহিব না) আলম্গীর বাদশাহের রড্মহাঁলে আর প্রবেশ করিব না। আমি 
শাহজাদা বিবাহ করিতে চাহি না । তোমার সঙ্গে যাইব ৷” 

মোবারক সব ভুলিয়া গেল__সর্পদংশনজবাল! ভুলিয়া গেল-__ আপনার মরিবার ইচ্ছা 
ভুলিয়া গেল__দরিয়াকে ভুলিয়া গেল। জেব-উন্নিসার গ্রীতিশুন্ অসহ্য বাক্য ভুলিয়া গেল। 
কেবল জেব-উন্নিপার অতুল রূপরাশি তাহার নয়নে লাগিয়া রহিল ; জেব-উন্িসাঁর প্রেম- 
পরিপূর্ণ কাতরোক্তি তাহার কর্ণমধ্যে ভ্রমিতে লাগিল ; শাহজাদীর দর্প চিত দেখিয়া তাহার 
মন গলিয়|। গেল। তখন মোবারক জিজ্ঞাসা করিল, “তুমি কি এখন এই গরিবকে স্বামী 
বলিয়া গ্রহণ করিতে সম্মত ?” 

জেব-উন্নিস| যুক্তকরে, সজলনয়নে বলিল, “এত ভাগ্য কি আমার হইবে 1” 

বাদশাহজাদী আর বাদশাহজাদী নহে, মানুষী মাত্র। মোবারক বলিল, “তবে নির্ভয়ে, 
নিঃসঙ্কোচে, আমার সঙ্গে আইস 1৮ ১ 

আলো জালিবার সামগ্রা তাহার সঙ্গে ছিল। মোবারক আলে! জালিয়া ফান্গুসের 
ভিতর রাখিয়া বাহিরে আসিয়া দাড়াইলেন। তাহার কথামত জেব-উন্নিসা বেশ ভূষা 
করিলেন। তাহা সমাপন হইলে, মোবারক তাহার হাত ধরিয়। লইয়। কক্ষের বাহিরে গেলেন। 
তথা প্রহরিগীগণ নিযুক্ত ছিল। তাহার! মোবারকের ইঙ্গিতে ছুই জনে মোবারক ও জেব- 
উন্নিসার সঙ্গে চলিল । মোবারক যাইতে যাইতে জেব-উন্লিসাকে বুঝাইলেন যে, রাঁজাবরোঁধ 
মধ্যে পুরুষের আসিবার উপায় নাই। বিশেষ মুসলমানের ত কথাই নাই। এই জন্য তিনি 
রাত্রিতে আসিতে বাধ্য হইয়াছেন। তাঁও মহারাণীর বিশেষ অনুগ্রহেই পারিয়াছেন, এবং 
তাই এই প্রহরিনীদিগের সাহায্য পাইয়াছেন। সিংহদ্বার পর্য্যন্ত তাহাদের হাঁটিয়া যাইতে 
হইবে। বাহিরে মোবারকের ঘোড়া এবং জেব-উন্নিসার জন্য দোল! প্রস্তুত আছে। 

প্রহরিণীদিগের সাহায্যে সিংহদ্বারের বাহির হইয়া, তাহারা উভয়ে স্ব স্ব যানে আরোহণ 
করিলেন। উদয়পুরেও ছুই চারি জন মুসলমান সওদাগরী ইত্যাদি উপলক্ষে বাস করিত। 
তাহারা রাণার অন্নুমতি লইয়া নগরপ্রান্তে একটি ক্ষুদ্র মস্জীদ নির্মাণ করিয়াছিল। মোবারক 
জেব-উন্নিসাকে সেই মস্জীদে লইয়া! গেলেন । সেখানে একজন মোল্লা! ও উকীল ও গোওয়া 
উপস্থিত ছিল। তাহাদের সাহায্যে মোবারক ও জেব-উন্নিসার সর! মত পরিণয় সম্পাদিত হইল। 

তখন মোবারক বলিলেন, “এখন তোমাকে যেখান হইতে লইয়| আসিয়াছি, সেইখানে 
রাখিয়া আসিতে হইবে । কেন না, এখনও তুমি মহারাণীর বন্দী। কিন্তু ভরসা করি, তুমি 
শীঘ্র মুক্তি পাইবে ৷” 


এই বলিয়া মোবারক জেব-উন্লিসাকে পুনর্ববার তাঁহার শয্যাগৃহে রাখিয়া! গেলেন। 


ত্ 


সপ্তম পরিচ্ছেদ 
দঞ্ধ বাদশীহের জলভিক্ষা 


পরদিন পূর্ববাহুকালে চঞ্চলকুম]ুরীর নিকট জেব-উন্নিসা বসিয়া প্রফুল্লবদনে কথোপকথনে 
প্রবৃত্ত। ছুই দিনের রাত্রিজাগরণে শরীর ম্লান দুশ্চিন্তার দীর্ঘকাল ভোগে বিশীর্ঘ। যে 
জেব-উন্নিসা রত্বরাশি, পুষ্পরাশিতে মণ্ডিত হইয়া সীস্‌ মহলের দর্পণে দর্পণে আপনার 
প্রতিমূত্তি দেখিয়া হাসিত, এ সে জেব-উন্নিসা নহে । যে জানিত যে, বাদশীহজাদীর জন্ম 
কেবল ভোগবিলাসের জন্য, এ সে বাদশাহজাদী নহে। জেব-উন্নিসা বুঝিয়াছে যে, 
বাদশাহজাদীও নারী, বাদশাহজাদীর হৃদয়ও নারীর হৃদয় ; সেহশূন্ত নারীহৃদয়, জলশুন্ত নদী 
মাত্র__কেবল বালুকাঁময় অথবা জলশৃন্য তড়াগের মত-_কেবল পক্বময়। 

জেব-উন্লিসা এক্ষণে অকপটে, গর্ব পরিত্যাগ করিয়া, বিনীতভাবে চঞ্চলকুমারীর নিকট 
গত রাত্রির ঘটনা সকল বিবৃত করিতেছিলেন। চঞ্চলকুমারী সকলই জাঁনিতেন। সকল 
বলিয়া, জেব-উন্নিসা৷ যুক্তকরে চঞ্চলকুমীরীকে বলিলেন, “মহারাণী! আমায় আর বন্দী 
রাখিয়া আপনার কি ফল? আমি যে আলম্গীর বাদশাহের কন্যা, তাহা আমি ভুলিয়াছি। 
আপনি তাঁহার কাছে পাঠাইলেও আমার আর যাইতে ইচ্ছা নাই। গেলেও বোধ করি, 
আমার প্রাণরক্ষার সম্ভাবনা নাই। অতএব আমাকে ছাড়িয়া দিন, আমি আপনার স্বামীর 
সঙ্গে তাহার স্বদেশ তুরকস্থানে চলিয়া যাই” | 

শুনিয়া চঞ্চলকুমারী বলিলেন, “এ সকল কথার উত্তর দিবার সাধ্য আমার নাই। কর্তা 
মহারাণা স্বয়ং । তিনি আপনাকে আমার কাছে রাখিতে পাঠাইয়াছেন, আমি আপনাকে 
রাখিতেছি। তবে এই যে ঘটনাটা ঘটিয়া গেল, ইহার জন্য মহারাণার সেনাপতি মাঁণিকলাল 
মি মাণিকলালের নিকট বিশেষ বাধিত, তাই তাহার কথায় এতটা করিয়াছি। 


সিংহ দায়ী। আ 
কিন্ত ছাড়িয়া দিবার কোন উপদেশ পাই নাই । অতএব সে বিষয়ে কৌন অঙ্গীকার করিতে 
পারিতেছি না।” ৰ 

জেব-উদলিা বিষ্ভাবে বলিল, “মহারাণাকে আমার এ ভিক্ষা আপনি কি জানাইতে 


তাহার শিবির এমন অধিক দূরে ত নহে। কাল রাত্রে পর্বতের উপর তাহার 
খিতে পাইয়াছিলাম ৷” 

চঞ্চলকুমারী বলিল, “পাহাড় যত নিকট দেখায়, তত নিকট নয়। আমরা পাহাড়ে 
দেশে বাঁস করি, তাই জানি। আপনিও কাশ্মীর গিয়াছিলেন, এ কথা আপনার স্মরণ 
হইতে পারে। তা যাই হোক, লোক পাঠান কষ্টসাধ্য নহে। তবে, রাণা যে এ কথায় 
সন্মত হইবেন, এমন ভরসা! করি না। যদি এমন সম্ভব হইত যে, উদয়পুরের ক্ষুদ্র সেনা 


পাঁরেন না? 
শিবিরের আলো দে 

মোগল রাজ্য এই এক যুদ্ধে একেবারে ধ্বংস করিতে পারিত, যদি বাঁদশাহের সঙ্গে আমাদের 
আর সন্ধিস্থাপনের সম্ভাবনা না থাকিত, তবে অবশ্য তিনি আপনাকে স্বামীর সঙ্গে যাইতে 
অনুমতি দিতে পারিতেন। কিন্তু যখন সন্ধি অবশ্য এক দিন না এক দিন করিতে হইবে, 
তখন আপনাদিগকেও বাদ্রশাহের নিকট অবশ্য ফেরৎ দিতে হইবে ।৮ 

জেব। তাহা হইলে, আমাকে নিশ্চিত মৃত্যুমুখে পাঠাইবেন। এ বিবাহের কথ! 
জানিতে পাঁরিলে, বাদশাহ আমাকে বিষভোজন করাইবেন । আর আমার স্বামীর ত কথাই 
নাই। তিনি আর কখনও দিল্লী যাইতে পারেন না । গেলে মৃত্যু নিশ্চিত । এ বিবাহে 
কোন্‌ অভীষ্ট সিদ্ধ হইল, মহারাণী ? 

চঞ্চল। যাহাতে কোন উৎপাত না ঘটে, এমন উপায় করা যাইতে পারে, বোধ হয়। 

এইরূপ কথোপকথন হইতেছিল, এমন সময়ে নির্ম্মলকুমারী সেখানে কিছু ব্যস্তভাবে 
আসিয়! উপস্থিত হইল। নিৰ্ম্মল, চঞ্চলকে প্রণাম করার পর, জেব-উন্নিসাকে অভিবাদন 
করিলেন। জেব-উন্নিসাও তাহাকে প্রত্যভিবাদন করিলেন। তাঁর পর চঞ্চল জিজ্ঞাস! 
করিলেন, “নির্ম্মল, এত ব্যস্তভাবে কেন ?” 

নির্মল । বিশেষ সংবাদ আছে। 

তখন জেব-উন্নিসা উঠিয়া গেলেন। চঞ্চল জিজ্ঞাসা করিল, “যুদ্ধের সংবাঁদ না কি?” 

নির্দাল। আজ্ঞা হা। 

চঞ্চল। তা ত লোকপরম্পরায় শুনিয়াছি। ইন্দুর গর্তের ভিতর প্রবেশ করিয়াছে। 
মহারাণা গর্তের মুখ বুজাইয়া দিয়াছেন। শুনিয়ীছি, ইন্দুর না কি গর্তের ভিতর মরিয়া 
পচিয়া থাকিবার মত হইয়াছে । 

নি। তার পর, আর একটা কথা আছে। ইন্দুর বড় ক্ষুধার্ত । আমার সেই 
পায়রাটি আজ.ফিরিয়। আসিয়াছে। বাদশাহ ছাড়িয়া দিয়াছেন__তাহার পায়ে একখানি 
রোক্কা বাঁধিয়া দিয়াছেন । 

চ। রোঁকৃকা দেখিয়াছ? 

নি। দেখিয়াছি । 

চ। কাহার বরাবর? 

নি। ইমূলি বেগম। 


চ। কি লিখিয়াছে? 


Tl পত্রখাঁনি বাহির করিয়া কিয়দংশ এইরূপ পড়িয়! শুনাইলেন,__ 


আমি তোমায় যেরূপ স্নেহ করিতাঁম, কোন 


ভিজা দিল ণ মনুয্যকে কখনও এমন স্নেহ করি নাই। 
লনা অম্গত হইয়াছিলে। আজ পৃথিবীশ্বর ছুর্দশাপন্ন_লোকের সুখে শুনিয়া 


Borie 


সালা রা লোলা যারা তল 

থাকিবে। অনাহারে মরিতেছি। দিল্লীর aie আজ এক টুকরা রুটির ভিখারী । কোন 
উপকার করিতে পার না কি? সাধ্য থাকে, করিও । এখনকার উপ ভুলিব ৪ ভুলিব না 

শুনিয়া চঞ্চলকুমারী জিজ্ঞাসা করিলেন, “কি উপকার করিবে?” 

নির্মল বলিলেন, “তাহ! বলিতে পারি না। আর কিছু না পারি, বাদশাহের জন্য 
আর যৌধপুরী বেগমের জন্য কিছু খাদ্য পাঠাইয়া দিব ।” 

চ। কি রকমে? “সেখানে ত মনুষ্য সমাগমের পথ নাই। 

নি। তাহা এখন বলিতে পারি না। আমায় একবার শিবিরে যাইতে অন্থুমতি 
দিন। কি করিতে পারি, দেখিয়া আসি। 

চঞ্চলকুমারী অনুমতি দিলেন। নির্মলকুমারী গজপৃষ্ঠে আরোহণ করিয়া রক্ষিবর্গ- 
পরিবেষ্টিত হইয়া, শিবিরে স্বামিসন্দর্শনে গেলেন । যাইবামাত্র মাণিকলালের সঙ্গে সাক্ষাৎ 
হইল। মাণিকলাল জিজ্ঞাসা করিলেন, “যুদ্ধের অভিপ্রায়ে না কি?” 

নি। কাহার সঙ্গে যুদ্ধ করিব? তুমি কি আমার যুদ্ধের যোগ্য? 

মাণিক। তা তনই। কিন্ত আলম্গীর বাদশাহ ? 

নি। আমি তার ইম্লি বেগম__তীর সঙ্গে কি যুদ্ধের সম্বন্ধ ? আমি তার উদ্ধারের 
জন্য আসিয়াছি। আমি যাহ! আজ্ঞা করি, তাহা মনোযোগপুর্বক শ্রবণ কর। 

তার পর মাঁণিকলালে ও নির্মলকুমারীতে কি কথোপকথন হইল, তাহা আমরা জানি 
না। অনেক কথা হইল, ইহাই জানি । 

মাণিকলাল, নির্মলকুমারীকে উদয়পুরে প্রতিপ্রেরণ করিয়া, রাজসিংহের সাক্ষাৎকার 
লাভের অভিপ্রায়ে রাণার তান্ধুতে গেলেন। 


অষ্টম পরিচ্ছেদ 
অগ্নিনির্ববাণের পরামর্শ 


মহারাণার সাক্ষাৎ পাইয়া, প্রণাম করিয়! মাণিকলাল যুক্তকরে নিবেদন করিলেন, 
“যদি এ দাসকে অন্য কোন যুদ্ধক্ষেত্রে পাঠান মহারাজের অভিপ্রায় হয়, তবে বড় অনুগৃহীত 
হইব ।৮ 

রাণা জিজ্ঞাসা করিলেন, “কেন, এখানে কি হইয়াছে ?” 

মাণিকলাল উত্তর করিল, “এখানে ত কোন কীজ নাই। কাজের মধ্যে ক্ষুধার্ত - 
মৌগলদিগের শুক্ষ মুখ দেখা ও আর্তনাদ শুনী। তাহা কখনও কখনও পর্বতের উপর গাছে 
চড়িয়! দেখিয়া আসিতেছি। কিন্তু সে কাজ, যে সে পারিবে । আমি ভাবিতেছি কি যে, 


১৭৬ রাজসিংহ 


এতগুলা মানুষ, হাতী, ঘোড়া, উট, এই রন্ধে পচিয়া মরিয়া থাকিবে,_র্গন্ধে উদয়পুরেও 
কেহ বাঁচিবে না__বড় মরক উপস্থিত হইবে ৷» 


রাণা বলিলেন, “মতএব তোমার বিবেচনা এই, মোগল সেনাকে অনাহারে মারিয়া 


ফেল! অকর্তব্য ।৮ 
মাণিক। বোধ হয়। যুদ্ধে লক্ষ জনকে মারিলেও দেখিয়া দুঃখ হয় না। বসিয়া 
বসিয়া অনাহারে একজন লোকও মরিলে দুঃখ হয় । ৪ 


রাণা। তবে উহাদিগের সম্বন্ধে কি করা যায় ? 

মাণিক। মহারাজ! আমার এত বুদ্ধি নাই যে, আমি এমন বিষয়ে পরামর্শ দিই। 
আমার ক্ষুদ্র বুদ্ধিতে সব্ধিস্থাপনের এই উত্তম সময়। জঠরাগ্নির দাহের সময়ে মোগল যেমন 
নরম হইবে, ভরা পেটে তেমন হইবে না। আমার বোধ হয়, রাজমন্ত্িগণ ও সেনাপতিগণকে 
ডাকিয়া পরামর্শ করিয়া এ বিষয়ের মীমাংসা কর! ভাল। 

রাজসিংহ এ প্রস্তাবে সন্মত ও স্বীকৃত হইলেন। উপবাসে এত মানুষ মারাঁও তাহার 
ইচ্ছা নহে । হিন্দু, ্ষুধার্তের অন্ন যোগান পরমধর্ম্ম বলিয়া জানে। অতএব হিন্দু, শত্রুকেও 
সহজে উপবাসে মারিতে চাহে না। 

সন্ধ্যার পর শিবিরে রাজসভা সমবেত হইল। তথা প্রধান সেনাপতিগণ, প্রধান 


রাজমন্ত্রিগণ উপস্থিত হইলেন । রাজমন্ত্রিগণের মধ্যে প্রধান দয়াল সাহা । তিনিও উপস্থিত 
ছিলেন। মাণিকলালও ছিল। 


রাজপিংহ কিচার্য্য বিষয়টা সকলকে বুঝাইয়। দিয়া, 
করিলেন। অনেকেই বলিলেন, “মোগল এখানে 
ওরঙ্গজেবের বেটাকে ধরিয়া আনিয়। উহাদের গোর 
আনিয়া মাটি চাঁপা দেওয়াইব । মোগল হইতে বার বার রাজপুতের যে অনিষ্ট ঘটিয়াছে, 
তাহা স্মরণ করিলে, কাহারও ইচ্ছা হইবে না৷ যে, মোগলকে হাতে পাইয়া ছাড়া যায়৷” 
ইহার উত্তরে মহারাণা বলিলেন, “না হয় স্বীকার করিলাম যে, এই মোগলদিগকে | 
এইখানে শুকাইয়া মারিয়৷ মাটি চাপা দেওয়া! গেল। কিন্ত গুরঙ্গজেব আর ওরঙ্রজেবের 
উপস্থিত সৈন্যগণ মরিলেই মোগল নিঃশেষ হইল না। গরঙ্গজেব মরিলে শাহ আলম বাদশাহ ! 
হইবে । শাহ আলমের সঙ্গে দাক্ষিণাত্যবিজয়ী মহাসৈন্য পর্বতের অপর পারে সশস্ত্রে উপস্থিত 
আছে। আর দুইটা মোগলসেনা আর ছুই দিকে বসিয়া আছে। আমর! কি এই সকলগুলিকে / 


নিঃশেষ ধ্বংস করিতে পারিব ? যদি না পারি, তবে অবশ্য একদিন সন্ধিস্থাপন করিতে হইবে। 
যদি সন্ধি করিতে হয়, তবে এমন স্থুদময় আর কবে হই? 


এখন তাহার কাছে যাহা! চাহিব, তাহাই পাইব। 


সভাসদ্গণের মত জিজ্ঞাসা 
ক্ষুধা তৃষ্ণায় মরিয়া পচিয়া থাকুক : ন্‌ 
দেওয়াইব। না হয়, দোসাদের দল 4 


ব? এখন ওরঙ্গজেবের প্রাণ কণ্ঠাগত 
সময়ান্তরে কি তেমন পাইব ?” 


অষ্টম খণ্ড ঃ অষ্টম পরিচ্ছেদ £ অগ্নিনির্ব্বাণের পরামর্শ ১৭৭ 


[দয়াল সাহা বলিলেন, “নাই পাইলাম । অ এই নহাপাপি পবা 
গুরঙ্গজেবকে বধ করিলে পৃথিবীকে পুনরুদ্ধার করা হইবে । এমন পুণ্য আর কোন কাধ্যে 
নাহ মহারাজ মতান্তর করিবেন) | ১7777 

রাজসিংহ বলিলেন, “সকল মোগল বাদশাহই দেখিলাম- পৃথিবীর কণ্টক। গুরঙ্গজেব 
শাহজীহার অপেক্ষাও কি নরাধম? খস্ হইতে আমাদের যত অমঙ্গল ঘটিয়াছে, গুরঙ্গজেব 
হইতে কি তত হইয়াছে? শাহ আলম যে পিতৃপিতামহ হইতেও ছুরাচার না হইবে, তাহার 
স্থিরতা কি? আর তোমরা যদি এমন ভরসাই কর-_সে ভরসা আমিও না করি, তা নয়__ 
যে এই চারিটি মোগল সেনাই আমরা পরাজিত করিতে পারিব, তবে ভাবিয়া দেখ, কত 
অসংখ্য মন্ুয্যহত্যার পর সে আশ! ফলে পরিণত হইবে । কত অসংখ্য রাজপুত বিনষ্ট হইবে । 
অবশিষ্ট থাকিবে কয় জন? আমরা অল্পসংখ্যক ; মুসলমান বহুসংখ্যক। আমরা সংখ্যায় 
কমিয়া গেলে, আবার যদি মোগল আসে, তবে কার বাহুবলে তাদের আবার তাড়াইৰ ?৮ 

দয়াল সাহা বলিল, “মহারাজ! সমস্ত রাজপুতানা একত্রিত হইলে মোগলকে সিন্ধু 
পার করিয়া রাখিয়া আসিতে কতক্ষণ লাগে ?” 

রাজসিংহ বলিলেন, “সে কথা সত্য ৷ কিন্ত তাহ! কখন হইয়াছে কি? এখনও ত 
সে চেষ্টা করিতেছি__ঘটিতেছে কি? তবে সে ভরস। কি প্রকারে করিব ?” 

দয়াল সাহ। বলিলেন, “সন্ধি হইলেও ওরঙ্গজেব সন্ধি রক্ষা করিবে, এমন ভরসা করি 
না। অমন মিথ্যাবাদী, ভণ্ড কখন জন্মগ্রহণ করে নাই। মুক্তি পাইলেই, সে সন্ধিপত্র 
ছি"ড়িয়া ফেলিয়! দিয়া, যা করিতেছিল, তাহাই করিবে ।৮ 

রাজসিংহ বলিলেন, “তাহা ভাবিলে কখনই সন্ধি করা হয় না। তাই কি মত?” 

এইরূপ অনেক বিচার হইল । পরিশেষে সকলেই রাণার কথার. যাথার্থ্য স্বীকার 
করিলেন। সন্ধিস্থাপনের কথাই স্থির হইল । 

তখন কেহ আপত্তি করিল, “গুরঙ্গজেব ত কই, সন্ধির চেষ্টায় দূত পাঠান নাই। 
তার গরজ, না আমাদের গরজ ?” 

তাহাতে রাজসিংহ উত্তর করিলেন, “দুত আসিবে কি প্রকারে? সে রন্রপথের 
ভিতর হইতে একটি পিপ্ড়া উপরে আসিবার পথ রাখি নাই ৷” 

দয়াল সাহা জিজ্ঞাসা করিলেন, “তবে আমাদেরই বা দূত যাইবে কি প্রকারে? সে 
বার গুঁরঙ্গজেব আমাদিগের দূতকে বধ করিবার আজ্ঞা দিয়াছিল, এবার যে সে আজ্ঞা 
দিবে না, তার ঠিকীনা কি?” 

রাঁজসিংহ বলিলেন, “এবার যে বধ করিবে না, তাহা স্থির। কেন নী, এখন কপট 
সন্ধিতেও তাহার মঙ্গল। তবে দূত সেখানে যাইবে কি প্রকারে, তাঁহার গোলযোগ আছে বটে 

তখন মাণিকলাল নিবেদন করিল, “সে ভার. আমার উপর অপিত হউক। আমি 
মহারাণার পত্র গুরজরজেবের নিকট পৌছাইয়! দিক; এবং উত্তর আনিয়া দিব ।” | 

সকলেই সে কথায় বিশ্বাস করিল ; কেন না, সকলেই জানিত, কৌশলে ও সাহসে 
মাণিকলাল অদ্বিতীয়। অতএব পত্র লিখিবার হুকুম হইল। দয়াল সাহা পত্র প্রস্তুত 
করাইলেন। তাহার মর্ম্ম এই যে__বাদশাহ, সমস্ত সৈন্য মেবার হইতে উঠাইয়া লইয়া 
যাইবেন। মেবারে গোহত্যা ও দেবালয়ভঙ্গ নিবারণ করিবেন, এবং জেজেয়ার কোন দাবি 
করিবেন না । তাহ হইলে রাজসিংহ পথ মুক্ত করিয়া দিবেন, নিরুদ্বেগে বাদশাহকে যাইতে 
দিবেন। 

পত্র সভাসদ্‌ সকলকে শুনান হইল শুনিয়া মাণিকলাল বলিল, “বাদশা হের স্ত্রী কন্যা! 
আমাদিগের নিকট বন্দী আছে। তাহারা থাকিবে ?” 

বলিবামাত্র সভামধ্যে একটা হাসির ঘটা পড়িয়া গেল। সকলে একবাক্যে বলিল, 
“ছাড়া হইবে না» কেহ বলিল, “থাক্‌ । উহারা মহারাণার আঙিনা ঝাঁটাইবে।” কেহ 
বলিল, “উহাদের ঢাকায় পাঠাইয়া দাও। হিন্দু হইয়া, বৈষ্ণৰী সাজিয়া, হরিনাম করিবে 
কেহ বলিল, “উহাদের মূল্যন্বরূপ এক এক ক্রোর টাক! বাদশাহ দিবেন।” ইত্যাদি নানা 
প্রকার প্রস্তাব হইল। মহারাঁণা বলিলেন, “দুইটা মুসলমান বাদীর জন্য সন্ধি ত্যাগ কর! 
হইবে না। সে ছুইটাকে ফিরাইয়া৷ দিব, লিখিয়া দাও ৷” 

সেইরূপ লেখা হইল । পত্রখানি মাণিকলালের জেম্ম। হইল । তখন সভাভঙ্গ হইল । 


নবম পরিচ্ছেদ 
অগ্রিতে জলসেক 


সভাভঙ্গ হইল, তবু মাণিকলাল গেল না । সকলেই চলিয়া গেল, মাণিকলাল গোপনে 
মহারাণাকে জানাইল, “মোবারকের বখুশিষের কথাটা এই সময়ে মহারাজকে স্মরণ করিয়া 
দিতে হয়।” 

রাজসিংহ জিজ্ঞাসা করিলেন, “সে কি চায় ?” 

মাণিক। বাদশাহের যে কন্যা আমাদিগের কাছে বন্দী আছে, তাহাঁকেই চায় । 

রাজসিংহ। তাহাকে যদি বাদশাহের নিকট ফেরৎ না পাঠাই, তবে বোধ করি, সন্ধি 
হইবে না। আর স্ত্রীলোকের উপর কি প্রকারে আমি গীড়ন করিব? 


রঃ মাণিক। গীড়ন করিতে হইবে না। শাহাজাঁদীর সঙ্গে মোবারকের গত রাত্রে সাদী 
হইয়াছে। নর 


রাজমিংহ। সেই কথ শাহজাদী বাদশাহকে বলিলেই বোধ হয়, সব গোল মিটিবে। 

মানিক। এক রকম-__কেন না, ছুই জনের মাথা কাটা যাইবে। 

রাজসিংহ। কেন? 

মানিক। শাহজাদীদের শাহজাদা ভিন্ন বিবাহ নাই। এই শাহজাদী একজন ক্ষুদ্র 
সৈনিককে বিবাহ করিয়া দিল্লীর বাদশাহের কুলের কলঙ্ক করিয়াছে। বিশেষ বাদশীহকে না 
জানাইয়। এ বিবাহ করিয়াছে, এজন্য তাহাকে দিল্লীর রঙ্মহালের প্রথান্ুসারে বিষ খাইতে 
হইবে । আর মোবারক সাপের বিষে যখন মরেন নাই, তখন তাহাকে হাতীর পায়ে, কি 
শুলে যাইতে হইবে । যদি সে অপরাধও মার্জনা হয়, তবে তিনি মহারাজের যে উপকার 
করিয়াছেন, তাহার জন্য বাদশাহের কাছে শূলে যাইবার যোগ্য । জানিতে পারিলে বাদশাহ 
তাহাকে শূলে দিবে। তাহা ছাড়া তিনি বিনান্ুুমতিতে শাহজাঁদী বিবাহ করিয়াছেন, সে 
জন্যও শূলে যাইতে বাধ্য । ৃ 

রাঁজসিংহ। আমি ইহার কিছু প্রতীকার করিতে পারি কি? 

মাণিক। গুরঙ্গজেব, কন্া। জামাতাকে মার্জনা না করিলে আপনি সন্ধি করিবেন না, 
এই নিয়ম করিতে পারেন । 

রাঁজসিংহ বলিলেন, “তাহা আমি করিতে স্বীকৃত হইতেছি। উহাদের জন্য আমি 
একখানি পৃথক্‌ পত্র বাদশাহকে লিখিতেছি। তাহাও তুমি এ সঙ্গে লইয়া যাঁও। ওুরঙ্গজেব 
কন্যাকে মার্জনা! করিতে পারেন । কিন্তু মৌবারককে মার্জনা করিতে তিনি আপাততঃ 
স্বীকৃত হইলেও, তাঁহাকে যে, তিনি নিষ্কৃতি দিবেন, এমন আমার ভরসা হয় না । যাই হউক, 
মোবারক যদি ইহাতে সন্তষ্ট হয়, তবে আমি ইহা করিতে প্রস্তুত আছি।” 

এই বলিয়া রাজসিংহ একখানি পৃথক্‌ পত্র স্বহস্তে লিখিয়া মাঁণিকলালকে দিলেন। 
মাণিকলাল পত্র ছুইখানি লইয়া সেই রাত্রিতে উদয়পুর চলিল। 

উদয়পুরে গিয়! মাণিকলাল প্রথম নির্ম্মলকুমারীকে এই সকল সংবাদ দিলেন। নিৰ্ম্মল 
সন্তষ্ট হইল। সেও একখানি পত্র বাদশাহকে এই মৰ্ম্মে লিখিল_ 

“শাহান্শাহ ! 

বাদীর অসংখ্য কুর্ণিশ। হজুর যাহা আজ্ঞা করিয়াছিলেন, বাদী তাহা সম্পন্ন করিয়াছে। 
এক্ষণে হজুরের সম্মতি পাইলেই হয়। আমার শেষ ভিক্ষাট। স্মরণ রাখিবেন। সন্ধি করিবেন ৷” 

সে পত্রও নিৰ্ম্মল মাণিকলালকে দিল। তার পর নিৰ্ম্মল, জেব-উন্নিসীকে সকল কথা 
জানাইল, তিনিও তাহাতে সন্তষ্ট হইলেন। এ দিকে মাণিকলাল মৌবারককে সকল কথা 
জানাইলেন। মোবারক কিছু বলিল নাঁ। মাণিকলাল তাহাকে সতর্ক করিবার জন্য বলিল, 
«সাহেব! বাদশাহের নিকট ফিরিয়া গেলে, তিনি যে আপনাকে যথার্থ মার্জনা করিবেন, 


এমন ভরসা আমি করি না” 


১৮০ রাঁজসিংহ 


মোবারক বলিল, “নাই করুন|» 

পরদিন প্রাতে মাবিকলাল, নির্ম্বলকুমারীর পায়রা! চাহিয়া লইয়া গিয়া, পত্রগুলি 
কাটিয়া ছোট করিয়া তাহার পায়ে বাধিয়া দিল। পায়রা ছাড়িয়া দিবামাত্র সে আকাশে 
উঠিল। পায়ের ভরে বড় গীড়িত। তথাপি কোন মতে উড়িয়া যেখানে ওরঙ্গজেব, উর্দমুখে 
আকাশ নিরীক্ষণ করিতেছিলেন, সেইখানে বাদশাহের কাছে পত্র পৌছাইয়৷ দিল। 


দশম পরিচ্ছেদ 
অগ্নিনির্ববাণকালে উদিপুরী ভস্ম 


কপোতি শীঘ্রই গুরঙ্গজেবের উত্তর লইয়া আসিল । রাজসিংহ যাহা যাহা চাহিয়াছিলেন, 
গুরঙ্গজেব সকলেতেই সম্মত হইলেন। কেবল একটা গোলযোগ করিলেন, লিখিলেন, 
“চঞ্চলকুমারীকে দিতে হইবে ।” রাজসিংহ বলিলেন, “তদপেক্ষ| আপনাকে এখানে সসৈন্যে 
কবর দেওয়া আমার মনোমত।” কাজেই গুরঙ্গজেবকে সে বাহন! ছাড়িতে হইল। তিনি 
সন্ধিতে সম্মত হইয়া মুন্শীর দ্বারা সেই মর্মে সন্ধিপত্র লেখাইয়া আপনার পাঞ্জা 
স্বহস্তে তাহাতে “গর” লিখিয়। দিলেন। জেব-উন্নিসা ও মোবারক সম্বন্ধে 
পত্রে তাহাদিগকে মার্জন| করিতে স্বীকৃত হইলেন, কিন্তু একটি সর্ত এই 
বিবাহের কথা কাহারও সাক্ষাতে কখন প্রকাশ করিবে না। 
করিলেন যে, কন্যা যাহাতে স্বামিসন্দর্শনে বঞ্চিত না 

রাজসিংহ সন্ধিপত্র পাইয়া, মোগল সেনা মুক্তি দিবার আজ্ঞা প্রচার ইন 
রাজপুতের! হাতী লাগাইয়া গাছ সকল টানিয়া বাহির করিল। মোগলের! হঠাৎ আহীর্ধ্য 
হ দয়া করিয়া, বহুতর হাতীর পিঠে বোঝাই দিয়া, অনেক 
রিলেন। এবং শেষে উদিপুরী, জেব-উন্নিসা ও মোবারককে 
ন। তখন নির্মল, চঞ্চলকে 
“বগম তোমার দাসীপনা করিল কৈ?” এই বলিয়া 
য নিমন্ত্রণ করিতে দিল্লী গিয়াছিলাম, সে নিমন্ত্রণ রক্ষা 


অঙ্কিত করিয়া, 
একখানি পৃথক্‌ 
করিলেন যে, এ 


ইঙ্গিত করিয়া কাণে কাণে বলিল, « 


উদিপুরী বলিল, “তোমার জিব আমি টুকর! টুকরা করিয়া কাঁটিব। 
কি যে, আমাকে দিয়! তামাকু সাজাও? তোমাদের মত 
বাদশাহের বেগম আটক রাখ ? কেমন, এখন ছাড়িতে হইল 
তাহার প্রতিফল দিব। উদয়পুরের চিহ্ন মাত্র রাখিব না।” 


তোমাদের সাধ্য 
ক্ষুদ্র লোকের সাধ্য কি যে, 


ত? কিন্তু যে অপমান করিয়াছ, 

তখন চঞ্চলকুমারী স্থিরভাবে বলিলেন, “শুনিয়াছি, মহারাঁণা বাদশীহকে দয়া করিয়া 
তোমাদের ছাড়িয়া দিয়াছেন। আপনি তাহার জন্য একটা মিষ্ট কথাও বলিতে জানেন না। 
অতএব আপনাকে ছাড়া হইবে না। আপনি বীদী মহলে গিয়া, আমার জন্য তামাকু প্রস্তুত 
করিয়। আনুন ৷” 

জেব-উন্নিসা বলিল, “সে কি মহারাণি ! আপনি এত নির্দয় ?” 

চঞ্চলকুমারী বলিল, “আপনি যাইতে পারেন-_কেহ বিদ্ব করিবে না। ইহাকে আমি 
এক্ষণে যাইতে দিতেছি নী ৷” 

জেব-উন্নিসা অনেক অনুনয় করিল, শেষ উদ্দিপুরীও কিছু বিনীত ভাব অবলম্বন 
করিল। কিন্তু চঞ্চলকুমারী বড় শক্ত । দয়া করিয়া কেবল এইটুকু বলিলেন, “আমার জন্য 
একবার তামাকু প্রস্তুত করুক, তবে যাইতে পারিবে” 

তখন উদ্িপুরী বলিল, “তামাকু প্রস্তুত করিতে আমি জাঁনি না।” 

চঞ্চলকুমাঁরী বলিল, “বাদীর দেখাইয়া দিবে ।” 

অগত্যা। উদিপুরী স্বীকৃত হইল। বীঁদীরা দেখাইয়া দিল। উদ্দিপুরী চঞ্চলকুমারীর 


১ জন্য তামাকু সাজিল। 


তখন চঞ্চলকুমারী সেলাম করিয়া তাঁহাদের বিদায় করিলেন। বলিলেন, “এখানে 
যাহা যাহ! ঘটিয়াছে, সমস্তই আপনি বাদশীহকে 'জানাইবেন, এবং তাহারে স্মরণ করিয়া 
দিবেন যে, আমিই তস্বীরে নাথি মারিয়! নাক ভাঙ্গিয়। দিয়াছিলাম। আরও বলিবেন, 
পুনশ্চ যদি তিনি কোন হিন্দুবালার অপমানের ইচ্ছা করেন, তাহা হইলে আমি কেবল 


তস্বীরে পদাঘাত করিয়া সন্তুষ্ট হইব না1৮ 
তখন উদিপুরী নিদাঘের মেঘের মত সজলকান্তি হইয়া বিদায় হইল ৷ 


মহিষী, কন্যা ও খাগ্ঠ পাইয়া, ওরঙ্গজেব বেত্রাহত কুকুরের মত বদনে লাঙ্গুল নিহিত 
করিয়। রাঁজসিংহের সম্মুখ হইতে পলায়ন করিলেন । 


একাদশ পরিচ্ছেদ 


অগ্নিকাণ্ডে তৃষিতা চাতকী 

বেগমদিগকে বিদায় দিয়! চঞ্চলকুমারী আবার আ্্/কার দেখিল। মোগল ত পরাভূত 

হইল, বাঁদশীহের বেগম তাহার পরিচর্ধ্যা করিল, কিন্তু কৈ, রাণ| ত কিছু বলেন না। 

চঞ্চলকুমারী কাদিতেছে দেখিয়া নির্মল আনিয়া কাছে বসিল। মনের কথা বুঝিল। নির্মল 
বলিল, “মহারাণাকে কেন কথাটা স্মরণ করিয়া দাও না? 


১৮২ রাজসিংহ 


চঞ্চল বলিল, “তুমি কি ক্ষেপিয়াছ? স্ত্রীলোক হইয়া বার বার এই কথা কি বলা যায় ?” 
নিৰ্ম্মল । তবে রূপনগরে, তোমার পিতাকে কেন আসিতে লেখ না ? 
চঞ্চল। কেন? সেই পত্রের উত্তরের পর আবার পত্র লিখিব ? 
নির্মল । বাপের উপর রাগ অভিমান কি? 
চঞ্চল। রাগ অভিমান নয়। কিন্তু একবার লিখিয়াঁ-সে আমারই লেখা__যে 
অভিসম্পাত প্রাপ্ত হইয়াছি, তাহা মনে হইলে এখনও বুক কাপে । আর কি লিখিতে 
সাহস হয়? 
নিৰ্ম্মল । সে ত বিবাহের জন্য লিখিয়াছিলে ? 
চঞ্চল। এবার কিসের জন্য লিখিব ? 
নিৰ্ম্মল । যদি মহারাণা কোন কথা না পাঁড়িলেন__তবে বোধ করি, পিত্রালয়ে গিয়া 
বাস করাই ভাল,_-ওরঙ্গজেব এ দিকে আর থেঁষিবে না। সেই জন্য পত্র লিখিতে 
বলিতেছিলাম। পিত্রালয় ভিন্ন আর উপায় কি ? 
চঞ্চল কি উত্তর করিতে বাইতেছিল। উত্তর মুখ দিয়া বাহির হইল না_ চঞ্চল 
কাদিয়৷ ফেলিল। নির্মলও কথাট। বলিয়াই অপ্রতিভ হইয়াছিল। 
চঞ্চল, চক্ষুর জল মুছিয়া, লজ্জায় একটু হাসিল। নির্ম্মলও হাসিল। তখন নিৰ্ম্মল 
হাসিয়া বলিল, “আমি দিল্লীর বাদশাহের কাছে কখন অপ্রতিভ হই নাই-_তোমার কাছে 
অপ্রতিভ হইলাম-_ইহা দিল্লীর বাদশাহের পক্ষে বড় লজ্জার কথা। ইম্লি বেগমেরও কিছু 
লজ্জার কথা। তা, তুমি একবার ইমূলি বেগমের মুন্শীআনা দেখ । দোয়াত কলম লইয়৷ 
লিখিতে আরম্ভ কর-_-আমি বলিয়া যাইতেছি।» 
চঞ্চল জিজ্ঞাসা করিল, “কাহাকে লিখিব__মাকে, না বাপকে ?* 
নিৰ্ম্মল বলিল, “বাপকে ৷” 
চঞ্চল পাঠ লিখিলে, নিৰ্ম্মল বলিয়া যাইতে লাগিল, « 
হস্তে’ 


“বাদশাহ” পৰ্য্যন্ত লিখিয়া চঞ্চলকুমারী বলিল, “মহারাণার হস্তে” লিখিব না 
“রাজপুতের হস্তে লিখিব।” নিৰ্ম্মলকুমারী ঈষৎ হাসিয়া বলিল, “তা লেখ।” তার পর 
নিৰ্ম্মলেরকথন মতে চঞ্চল লিখিতে লাগিল 

তস্তে পরাভব প্রাপ্ত নত রাজপুতান! হইতে তাড়িত হইয়াছেন। এক্ষণে আর 
তাহার আমাদিগের উপর বলপ্রকাশ করিবার সম্ভাবনা নাই। এক্ষণে আপনার সম্ভানের 
প্রতি আপনার কি আজ্ঞা ? আমি আপনারই অধীন» 

পরে নির্মল বলিল, “মহারাণার. অধীন নই 1৮ 


এখন মোগল বাদশাহ মহারাণার 


| 

চঞ্চল বলিল, “দূর হ পাপিষ্ঠা ৮ সে কথা লিখিল ন! । নিৰ্ম্মল বলিল, “তবে লেখ, 
‘আর কাহারও অধীন নই’ ।৮ অগত্যা চঞ্চল তাহাই লিখিল । 
এইরূপ পত্র লিখিত হইলে, নির্মল বলিল, “এখন রূপনগরে পাঠাইয়া দাও ৷? পত্র 


। ব্ূপনগরে প্রেরিত হইল । উত্তরে রূপনগরের রাও লিখিলেন, “আমি ছুই হাজার ফৌজ 


লইয়া উদয়পুর যাইতেছি। ঘাট খুলিয়া রাখিতে রাণাকে বলিবে ৷” 

এই আশ্চৰ্য্য উত্তরের অর্থ কি, তাহা চঞ্চল ও নির্মল কিছুই স্থির করিতে পারিল না। 
পরিশেষে তাহার! বিচারে স্থির করিল যে, যখন ফৌজের কথা আছে, তখন ঝ্ণাকে অবগত 
করা আবশ্যক । নির্ম্মলকুমারী মাণিকলালের নিকট সংবাদ পাঠাইয়! দিল। 

রাণাও সেইরূপ গোলযোগে পড়িয়াছিলেন। চঞ্চলকুমারীকে ভুলেন নাই। তিনি 
বিক্রম সোলাঙ্কীকে পত্র লিখিয়াছিলেন। পত্রের মৰ্ম্ম, চঞ্চলকুমারীর বিবাহের কথ|। বিক্রম 
সিংহ কন্যাকে শাপ দিয়াছিলেন, রাণা তাহা স্মরণ করাইয়া দিলেন। আর তিনি যে 
অঙ্গীকার করিয়াছিলেন যে, তিনি যখন রাজসিংহকে উপযুক্ত পাত্র বিবেচনা করিবেন, তখন 
তাহাকে আশীব্বাদের সহিত কন্যা সম্প্রদান করিবেন, তাহাও স্মরণ করাইলেন। রাণা৷ 
জিজ্ঞাসা করিলেন, “এখন আপনার কিরূপ অভিপ্রায় ?” 

এই পত্রের উত্তরে বিক্রম সিংহ লিখিলেন, “আমি ছুই হাজার অশ্বারোহী লইয়া: 
আপনার নিকট যাইতেছি।. ঘাট ছাড়িয়া দিবেন ৷ 

রাজসিংহ, চঞ্চলকুমারীর মত, সমস্ত বুঝিতে পাঁরিলেন ন।। ভাঁবিলেন, “ছুই হাজার 
মাত্র অশ্বারোহী লইয়। বিক্রম আমার কি করিবে? আমি সতর্ক আছি।”৮ অতএব তিনি 
বিক্রমকে ঘাট ছাড়িয়া দিবার আদেশ প্রচার করিলেন। 


৫০ দ্বাদশ পরিচ্ছেদ 
অগ্নি পুনজর্শলিত 


উদরয়সাগরের তীরে ফিরিয়। আসিয়া, গুঁরঙ্গজেব তথায় শিবির স্থাপন ও রাত্রি যাপন 
করিলেন । সৈনিক ও বাহনগণ খাইয়া বাঁচিল। তখন সিপাহী মহালে গান গল্প এবং নানাবিধ 
রসিকতা আরম্ভ হইল। একজন মোগল বলিল, “হিন্দুর রাজ্যে আসিয়াছি বলিয়া আমরা 
একাদশীর উপবাস করিয়াছিলাম ৮ শুনিয়া একজন মোগলানী বলিল, “বাচিয়া আছ, তবু 
ভাল। আমরা মনে করিয়াছিলাম, তোমরা নাই__তাই আমরাও একাদশী করিয়াছিলাম।” 
একজন গায়িকা কতকগুলি মৌকীন মোগলদিগের সম্মুখে গীত করিতেছিল গায়িতে গায়িতে ৷ 
তাঁহার তাল কাটিয়া গেল। একজন শ্রোতা জিজ্ঞাস। করিল, “বিবিজান! এ কি হইল? তাল 

কাটিল যে?” গায়িকা বলিল, “আপনাদের যে বীরপনা দেখিলাম, তাহাতে আর হিন্দুস্থানে 
থাকিতে সাহস হয় না । উড়িয্যায় যাইব মনে করিয়াছি__তাই তাল কাটিতে শিখিতেছি।” 
কেহ বা উদিপুরীর হরণবৃত্তান্ত লইয়া দুঃখ করিতে লাগিল-_কোন খয়েরখ হিন্দু সৈনিক 
রাবণকৃত সীতাহরণের সহিত তাহার তুলনা! করিল-_কেহ তাহার উত্তরে বলিল, “বাদশাহ 
এত বানর সঙ্গে আনিয়াছিল, তবু এ সীতার উদ্ধার হইল না কেন?” কেহ বলিল, “আমরা 
শিপাহী-_কাঠুরিয়া নহি, গাছ কাটা বিষ্ভা আমাদের নাই, ভাই হারিলাম।” কেহ উত্তরে 
বলিল, “তোম্ণুদের ধান কাটা পর্যন্ত বিদ্যা, তা গাছ কাটিবে কি?” এইরূপ রঙ্গ রহস্য 
চলিতে লাগিল । 

এ দিকে বাদশাহ শিবিরের রঙ্মহালে প্রবেশ করিলে জেব-উন্নিস! তাহার নিকট 
যুক্তকরে দীড়াইল। বাদশাহ জেব-উন্নিসাকে বলিলেন, “তুমি যাহা করিয়াছ, তাহ ইচ্ছা পূর্বক 
কর নাই, বুঝিতে পারিতেছি। এজন্য তোমাকে মাঙ্জনা করিলাম। কিন্তু সাবধান | 
বিবাহের কথা প্রকাশ না পায়।৮ 

তার পর উদিপুরী বেগমের সঙ্গে বাদশাহ সাক্ষাৎ করিলেন। উদিপুরী তাহার 
অপমানের কথা আদ্যোপান্ত সমস্ত বলিল । দশটা বাড়াইয়া বলিল, ইহ! বলা বাহুল্য । 
গুর্গজেব শুনিয়া অত্যন্ত ক্রুদ্ধ ও বিমর্ষ হইলেন । 

পরদিন দরবারে বসিয়া, আম দরবার খুলিবার আগে, নিভূতে মোবারককে ডাকিয়। 
বাদশাহ বলিলেন, “এক্ষণে তোমার সকল অপরাধ আমি মার্জনা করিলাম । কেন না, তুমি 
আম ।র জামাত! । আমার জামাতাকে নীচ পদে নিযুক্ত রাখিতে পারি না । অতএব তোমাকে 
দুই হাজারের মন্সব্দার করিলাম । পর্ওয়ান| আজি বাহির হইবে। কিন্তু এক্ষণে তোমার 
এখানে থাকা হইতে পারিতেছে না। কারণ, শাহজাদা আক্ববর, পর্বত মধ্যে আমার 
স্তায় জালে পড়িয়াছেন। তাহার উদ্ধারের জন্য দিলীর খা সেনা লইয়| অগ্রসর 
হইতেছেন। সেখানে তোমার স্যায় যোদ্ধার সাহায্যের বিশেষ প্রয়োজন । তুমি অগ্ঠই 
যাত্রা কর।৮ 

মোবারক এ সকল কথায় আহ্লাদিত হইলেন ন! ; কেন না, জানিতেন, ওরজজেবের 

আদর শুভকর নহে। কিন্তু মনে যাহ! স্থির করিয়াছিলেন, তাহ! ভাবিয়া দুঃখিতও হইলেন 

না। অতি বিনীত ভাবে বাদশাহের নিকট বিদায় লইয়। দিলীর খাঁর শিবিরে যাইবার 
উদ্যোগ করিতে লাগিলেন । রি 

“ তার পর গুরহ্গজেব একজন বিশ্বাসী দূতের দ্বার! দিলীর খাঁর নিকট এক লিপি প্রেরণ 

করিলেন। পত্রের মর্ম এই যে, মোবারক খাকে ছইহাগারি মন্সব্দার করিয়! তোমার নিকট 

পাঠাইয়াছি। সে যেন একদিনও জীবিত ন! থাকে। যুদ্ধে মরে ভালই, __নহিলে অন্য 

প্রকারে যেন মরে । দিলীর মৌবারককে চিনিতেন না। বাদশাহের আজ্ঞা অবশ্য পালনীয় 
বলিয়া স্থির করিলেন। 

তার পর ওুঁরঙ্গজেব আমদরবারে বসিয়া আপনার অভিপ্রায় প্রকাশ করিলেন। 
বলিলেন, “আমরা কাঠুরিয়ার ফাদে পড়িয়া সন্ধিস্থাপন করিয়াছি। সে সন্ধি রক্ষণীয় নহে। 
ক্ষুদ্র একজন ভূঁইয়া রাজার সঙ্গে বাদশীহের আবার সন্ধি কি? আমি সন্ধিপত্র ছিড়িয়। 
ফেলিয়াছি। বিশেষ, সে রূপনগরের কুঙারীকে ফেরৎ পাঠায় নাই। রূপনগরীকে তাহার 
পিত।আমাকে দিয়াছে । অতএব রাঁজসিংহের তাহাতে অধিকার নাই ৷ তাহাকে ফিরাইয়া 
না দিলে, আমি রাজসিংহকে ক্ষমা করিতে পারি না । অতএব যুদ্ধ যেমন চলিতেছিল, 
তেমনই চলিবে-। রাণার রাঁজ্যমধ্যে গোরু দেখিলে, মুসলমান তাহা মারিয়া ফেলিবে। 
দেবালয় দেখিলেই তাহ! ভগ্ন করিবে । জেজেয়া সর্বত্রই আদায় হইবে ৷” 

এই সকল হুকুম জারি হইল। এদিকে দিলীর খা দাইন্ুরীর পথ দিয়া, মীড়বাঁর 
হইতে উদয়পুরে প্রবেশের চেষ্টার আপিতেছেন, শুনিয়! রাজসিংহ, গুরঙ্গজেবের কাছে লোক 
পাঁঠাইলেন। এবং জিজ্ঞাসা করিলেন যে, সন্ধির পর আবার যুদ্ধ কেন? গুরজজেব 
বলিলেন, “ভূ'ইয়ার মন্দে বাদশাহের সন্ধি? বাদশীহের রূপনগরী বেগম ফেরৎ না পাঠাইলে 
বাদশাহ তোমাকে ক্ষমা করিবেন না”? শুনিয়া, রাজসিংহ হাসিয়া বলিলেন, “আমি এখনও 
জীবিত আছি।” রূপনগরের রাজকুমারীর অপহরণটা গুরঙ্গজেবের শেল সমান বি'ধিতেছিল। 
তিনি রাজসিংহের নিকট অভীষ্টসিদ্ধির সম্ভাবনা নাই বিবেচনা করিয়া, রূপনগরের “রাও 
সাহেবকে” এক পর্ওয়ানা দিলেন, তাহাতে লিখিলেন, “তোমার কন্যা এখনও আমার নিকট 
উপস্থিত হয় নাই। শীত্র তাহাকে উপস্থিত করিবে__নহিলে রূপনগরের গড়ের চিহ্ন 
রাখিব না।৮ গুরঙ্গজেবের ভরসা যে, পিতা জিদ্‌ করিলে চঞ্চলকুমারী তাহার নিকটে 
আসিতে সম্মত হইতে পারে। পর্ওয়ানা পাইয়া বিক্রম সিংহ উত্তর লিখিল, “আমি শীন্ত 
দুই হাজার অশ্বারোহী সেনা লইয়া! আপনার হজুরে হাজির হইব ৷” 

উরঙ্গজেব ভাঁবিলেন, “সেনা কেন ?” মনকে এইরূপ বুঝাঁইলেন যে, তাঁহার সাহায্যার্থ 


বিক্রমসিংহ সেনা লইয়া আসিতেছে । 

সৌন্দর্য্যের কি মহিমা! মোবারক জেব-উন্নিমাকে দেখিয়। আবার সব ভুলিয়া গেল। 


গৰ্বিত, নেহাভাবদর্পেগ্রযুল্না জেব-উন্নিসাকে দেখিলে আঁর তেমন হইত কি না, বলা যায় 

না, কিন্তু সেই জেব-উন্নিসা এখন বিনীতা, দর্সশৃন্যা, স্নেহশালিনী, অশ্রয়ী। মোবারকের 
ূ্ববান্থরাগ সম্পূর্ণরূপে ফিরিয়া আসিল | দরিয়া, দরিয়ায় ভাসিয়া গেল। মনুষ্য স্রীজাতির 
প্রেমে অন্ধ হইলে, আর তাহার হিতাহিত ধর্মাধর্ম জ্ঞান থাকে না। তাহার মত 
বিশ্বাসঘাতক, পাপিষ্ঠ আর নাই। 

সহস্র দীপের রশ্মিপ্রতিবিষ্বসমন্থিত, উদয়পাগরের অর্ধকার জলের চতুঃপার্খে 
পর্বতমালা নিরীক্ষণ করিতে করিতে, পটমগুপের ছুর্গমধ্যে ইন্দ্রভবন তুল্য কক্ষে বসিয়া 
মোবারক জেব-উন্নিসার হাত, আপন হাতের ভিতর তুলিয়। লইল। মোবারক বড় দুঃখের 
সহিত বলিল, “তোমাকে আবার পাইয়াছি, কিন্তু দুঃখ এই যে, এই সখ দশ দিন ভোগ 
করিতে পারিলাম না” 

জেব-উন্নিসা। কেন? কে বাধা দিবে? বাদশাহ ? 

মোবারক। সে সন্দেহও আছে। কিন্তু বাদশাহের কথা এখন বলিতেছি না। আমি 
কাল যুদ্ধে যাইব । যুদ্ধে মরণ জীবন ছুই আছে। কিন্ত আমার পক্ষে মরণ নিশ্চয় । আমি 
রাজপুতদিগের যুদ্ধের যে সুবন্দোবস্ত দেখিয়াছি, তাহাতে আমি নিশ্চিত জানি যে, পার্বত্য 
যুদ্ধে আমরা তাহাদিগকে পরাভব করিতে পারিব না। আমি একবার হারিয়া আসিয়াছি, 
আর একবার হারিয়া আসিতে পারিব না। আমাকে যুদ্ধে মরিতে হইবে। 

জেব-উন্নিসা সজল নয়নে বলিল, “ঈশ্বর অবশ্য করিবেন যে, তুমি যুদ্ধে জয়ী হইয়। 
আসিবে। তুমি আমার কাছে না আসিলে আমি মরিব।” 

উভয়ে চক্ষুর জল ফেলিল। তখন মোবারক ভাবিল, “মরিব, ন! মরিব না?” অনেক 
ভাবিল। সম্মুখে সেই নক্ষত্রখচিতগগনস্প্শী পর্বতমালাপরিবেষ্টিত অন্ধকার উদয়সাগরের 
জল--তাহাতে দীপমালাপগ্রভাসিত পট-নিশ্মিতা মহানগরীর মনোমোহিনী ছায়া__দূরে 
ডি চূড়ার উপর চূড়া_ তাঁর উপর চড়া-বড় অন্ধকার। ছুই জনে বড় অন্ধকারই 

খল। 


সহস| জেব-উন্নিসা বলিল, “এই অন্ধকারে, শিবিরের পাচীরের তলায়, কে লুকাইল? 
তোমার জন্য আমার মন সর্বদা সশঙ্কিত |” 


“দেখিয়া আসি,” বলিয়া! মোবারক ছুটিয়া দুৰ্গপ্রাকারতলে গেলেন । দেখিলেন, 
একজন যথার্থই লুকাইয়া শুইয়া আছে বটে । মোবারক তাহাকে ধৃত করিলেন ।+ হাত 
রি তুলিলেন। যে লুকাইয়াছিল, সে দাড়াইয়া উঠিল। অন্ধকারে মোবারক কিছু 
রা কা না। তাহাকে টানিয়া দুৰ্গমধ্যে দীপালোকের নিকট আঁনিলেন। দেখিলেন 
৫ একটা স্ত্রীলোক ৷ সে মুখে কাপড় দিয়া মুখ ঢাকিয়া রহিল--মুখ খুলিল না। মোবারক 
তাহাকে একজন প্রতিহারীর জিন্মায় রাখিয়া, স্বয়ং জেব-উন্নিদার নিকট গিয়া সবিস্তার 


অষ্টম খণ্ড ঃ চতুর্দশ পরিচ্ছেদ ই অগ্নির নূতন ক্ফুলিঙ্গ ১৮৭ 


নিবেদন করিলেন। জেব-উন্নিসা কৌতুহলবশতঃ তাহাকে কক্ষমধ্যে আনিতে অনুমতি 
দিলেন। মোবারক তাহাকে কক্ষমধ্যে লইয়া আসিলেন। 

জেব-উন্লিসা বলিল, “তুমি কে? কেন লুকাইয়াছিলে ? মুখের কাপড় খোল ৷” 

সে স্ত্রীলোক তখন মুখের কাপড় খুলিল। দুই জনে সবিম্ময়ে দেখিল__দরিয়া বিবি ! 

বড় সুখের সময়ে, সহসা বিন! মেঘে সম্মুখে বজ্রপতন দেখিলে, যেমন বিহ্বল হইতে 
হয়, জেব-উন্নিসা ও মোবারক সেইরূপ হইল । তিন জনের কেহ কোন কথা কহিল না। 

অনেক ক্ষণ পরে দীর্ঘনিশ্বাস ত্যাগ করিয়া মোবারক বলিল, “ইয়া আল্লা! আমাকে 
মরিতেই হইবে ৷” 

জেব-উন্নিসা তখন অতি কাঁতরকণ্ঠে বলিল, “তবে আমাকেও ৷ 

দরিয়া বলিল, “তোমরা কে?” 

মোবারক তাঁহাঁকে বলিল, “আমার সঙ্গে আইস ৷” 

তখন মোবারক অতি দীনভাবে জেব-উন্নিসার নিকট বিদায় লইল 


চতুর্দশ পরিচ্ছেদ 
অগ্নির নূতন শ্ফুলিঙগ 


রাজসিংহ রাজনীতিতে ও যুদ্ধনীতিতে অদ্বিতীয় পণ্ডিত। মোগল যতক্ষণ না সমস্ত 
সৈন্য লইয়া রাণার রাজ্য ছাড়িয়া অধিক দূর যায়, ততক্ষণ শিবির ভঙ্গ করেন নাই বা স্বীয় 
সেনার কোন অংশ স্থানবিচ্যুত করেন নাই। তিনি শিবিরেই রহিয়াছেন, এমন সময় সংবাদ 
আসিল যে, বিক্রম সিংহ রূপনগর হইতে ছুই সহস্র সেন! লইয়া আসিতেছেন। রাজসিংহ 
যুদ্ধের জন্য প্রস্তুত হইলেন। 

একজন অশ্বারোহী অগ্রবর্তী হইয়া আসিয়া দূতব্বরূপ, রাজসিংহের দর্শন পাইবার 
কামনা জানাইল। রাজসিংহের অনুমতি পাইয়া গ্রতিহারী তাহাকে লইয়া আসিল। সে 
রাজসিংহকে প্রণাম করিয়া জানাইল যে, রূপনগরাধিপতি বিক্রম সোলাক্কি মহারাণার দর্শন 
মানসে সসৈন্যে আসিয়াছেন। 

রাঁজসিংহ বলিলেন, “যদি শিবিরের ভিতরে আসিয়া সাক্ষাৎ করিতে চাঁহেন, তবে 
একা আসিতে বলিবে। যদি সসৈন্যে সাক্ষাৎ করিতে চাঁহেন, তবে শিবিরের বাহিরে 
থাকিতে বলিবে। আমি সসৈন্যে যাইতেছি।” 

বিক্রম সৌলাস্ি, একা শিবিরমধ্যে আসিয়া সাক্ষাৎ করিতে সম্মত হইলেন । তিনি 
আসিলে রাঁজসিংহ তাঁহাকে সাদরে আসন প্রদান করিলেন । বিক্রম সিংহ, রাঁণীকে কিছু নজর 


১৮৮ রাজসিংহ 


দিলেন উদয়পুরের রাণা রাজপুতকুলের প্রধান,_এ জন্য এ নজর প্রাপ্য। কিন্ত রাঁজসিংহ 
ওঁ নজর না গ্রহণ করিয়া বলিলেন, “আপনার কাছে এ নজর, মোগল বাদশাহেরই প্রাপ্য ৷” 

বিক্রমসিংহ বলিল, “মহারাণা রাজসিংহ জীবিত থাকিতে, ভরস!| করি, আর কোন 
রাজপুত মোগল বাদশাহকে নজর দিবে না। মহারাজ! আমাকে মার্জনা করিতে হইবে। 
আমি না জানিয়াই তেমন পত্রখানা লিখিয়াছিলাম। আপনি মোগলকে যেরূপ শাসিত 
করিয়াছেন, তাহাতে বোঁধ হয়, সমস্ত রাজপুত মিলিত হইয়া! আপনার অধীনে কায করিলে 
মোগল সাআ্রাজ্যের উচ্ছেদ হইবে । আমার পত্রের শেষ ভাগ স্মরণ করিবেন। আমি আপনাকে 
কেবল নজর দিতে আসি নাই' আমি আরও দুইটি সামগ্রী আপনাকে দিতে আসিয়াছি। 
এক আমার এই ছুই সহস্র অশ্বারোহী; দ্বিতীয় আমার নিজের এই তরবারি ; আজিও 
এ বাহুতে কিছু বল আছে; আমাকে যে কার্য্যে নিযুক্ত করিবেন, শরীর পতন করিয়াও 
সে কাৰ্য্য সম্পন্ন করিব ।” 

রাজসিংহ অত্যন্ত প্রফুল্ল হইলেন। আপনার আন্তরিক আনন্দ বিক্রমসিংহকে 


জানাইলেন। বলিলেন, “আজ আপনি সোলাফ্কির মত কথা বলিয়াছেন। দুষ্ট মোগল, . 


আমার হাতে নিপাত যাইতেছিল, সন্ধি করিয়া উদ্ধার পাইল। উদ্ধার পাইয়া! বলে, সন্ধি 
করি নাই। আবার যুদ্ধ করিতেছে। দিলীর খা সৈন্য লইয়া শাহজাদা আক্ববরের উদ্ধারের 
জন্য যাইতেছে । আপনি অতি সুসময়ে আসিয়াছেন। দিলীর খীকে পথিমধ্যে নিকাশ 
করিতে হইবে__সে গিয়া আক্ব্বরের সঙ্গে যুক্ত হইলে কুমার জয়সিংহের বিপদ্‌ ঘটিবে। 
জজ্জন্য আমি গোগীনাথ রাঠোরকে পাঠাইতেছিলাম। কিন্তু তাহার দেন! অতি অল্প। 
আমার নিজ সেনা হইতে কিছু তাহার সঙ্গে দিব-_মাণিকলাল সিংহ নামে আমার একজন 
সুদক্ষ সেনাপতি আছে__সে তাহা লইয়| বাইবে। কিন্তু উরঙ্গজেব নিকটে, আমি নিজে এ 
স্থান ছাড়িয়া যাইতে পারিতেছি না, অথবা অধিক সৈন্য মাণিকলালের সঙ্গে দিতে পাঁরিতেছি 
না। আমার ইচ্ছা, আপনিও আপনার অশ্বারোহী সেনা লইয়া সেই যুদ্ধে যান। আপনারা 
তিন জনে মিলিত হইয়া দিলীর খাঁকে পথিমধ্যে সগৈন্তে সংহার করুন ৷” 
বিক্রমসিংহ আহ্লাদিত হইয়া বলিলেন, “আপনার আজ্ঞা শিরোধার্য্য ৷” 


এই বলিয়া বিক্রম সোলাঙ্কি যুদ্ধে যাইবার উদ্ভোগার্থ বিদায় হইলেন ৷ ‘চঞ্চলকুমারীর ' 


কথা কিছু হইল ন|। 


র্‌ 
( 


পঞ্চদশ পরিচ্ছেদ 
মোবারক ও দরিয়া ভস্মীভূত 


গোগীনাথ রাঠোর, বিক্রম সোলাঙ্কি, এবং মাঁণিকলাল দিলীর খীর ধ্বংসাঁকাজ্ষীয় 
চলিলেন। যে পথে দিলীর খঁ। আসিতেছেন, সেই পথে তিন স্থানে তিন জন লুকায়িত 
রহিলেন। কিন্তু পরস্পরের অনতিদূরেই রহিলেন । বিক্রম সৌলাক্কি অশ্বারোহী সৈন্য 
লইয়া আঁসিয়াছিলেন, কাজেই তিনি উচ্চ সাম্থুদেশে থাকিতে পারিলেন না। তিনি পর্ববতবাসী 
হইলেও তাহাকে অশ্ব রাখিতে হইত ; তাহার কারণ, তদ্যতীত নিয়ভূমিনিবাসী শত্রু ও দস্থ্যর 
'পশ্টাদ্বাবিত হইতে পারিতেন না । আর এমন সকল ক্ষুদ্র রাজগণ, রাত্রিকালে সুযোগ 
পাইলে, নিজে নিজেও এক আধটা ডাকাতি__অর্থাৎ এক রাত্রিতে দশ পীঁচখানা গ্রাম লুণ্ঠন 
না করিতেন, এমন নহে। পর্ববতের উপর তাহার সৈনিকের! অশ্ব ছাড়িয়া পদাঁতিকের কাজ 
করিত। এক্ষণে মোগলের পশ্চাদন্ুসরণ করিতে হইবে বলিয়া, বিক্রমসিংহ অশ্ব লইয়া 
আসিয়াছিলেন। পার্বত্য যুদ্ধে তাহাতে অসুবিধা হইল । অতএব তিনি পৰ্ববতে না উঠিয়া 
অপেক্ষাকৃত সমতলভূমির অন্বেষণ করিলেন। মনোমত সেরূপ কিছু ভূমি পাইলেন। তাহার 
সম্মুখে কিছু বন জঙ্গল আছে। জঙ্গলের পশ্চাৎ তাঁহার অশ্বীরোহিগণকে শ্রেণীবদ্ধ করিয়া 
রাঁখিলেন। তিনি সর্বাগ্রবর্তী হইয়া রহিলেন। তৎপরে মাণিকলাল রাজসিংহের 
পদাঁতিকগণ লইয়া লুকায়িত হইল । সর্বশেষে গোপীনাথ রাঠোর রহিলেন। 

দিলীর খা আক্ববরের দুর্দশা স্মরণ করিয়া» একটু সতর্কভাবে আসিতেছিলেন__অগ্রে 
আগ্রে অশ্বারোহী পাঠাইয়া সন্ধান লইতেছিলেন যে, রাজপুত কোথাও লুকাইয়া আছে 
কিনা। অতএব বিক্রম সোলাক্কির অশ্বীরোহিগণের সন্ধান, তাহাকে সহজে মিলিল। তিনি 
তখন কতকগুলি সৈন্য, অশ্বারোহীদিগকে তাঁড়াইয়। দিবার জন্য পাঠাইয়৷ দিলেন। বিক্রম 
সোলাঙ্কি ন্তান্য বিষয়ে বড় স্থুবুদ্ধি, কিন্ত যুদ্ধকালে অতিশয় ধূর্ত এবং রণপণ্ডিত_অনেক 
সময়ে ধূর্ততাই রণপাণ্ডিত্য-_তিনি মোগল সেনার সঙ্গে অতি সামান্ত যুদ্ধ করিয়া সরিয়া 
পড়িলেন-__দিলীর খাঁর মুণ্ডপাত করিবার জন্য ৷ 

দিলীর মাণিকলালকে অতিক্রম করিয়া চলিলেন, মাণিকলাল যে পার্শ্বে লুক্বায়িত 
আছে, তাহা তিনিও জানিতে পারিলেন না--মাণিকলালও কোন শব্দ সাঁড়া করিল না। 
সোলাস্কিকে তাড়াইয়। দিলীর বিবেচন! করিয়াছিলেন, সব রাজপুতই হঠিয়াছে-_অতএব আর 
পূর্বববৎ অবধানের সহিত চলিতেছিলেন না'। মাঁণিকলাল বুঝিল, এ উপযুক্ত সময় নহে 


সেও স্থির রহিল। 


১৯০ রাজাসংহ 


পরে, যথায় গোপীনাথ রাঠোর লুকায়িত, তাহারই নিকট দিলীর উপস্থিত । সেখানে 
পর্ববতমধ্যস্থ পথ অতি কঙ্কীর্ণ হইয়া আসিয়াছে । সেইখানে সেনার মুখ উপস্থিত হইলে, 
গোপীনাথ রাঠোর লাফ দিয়া তাহার উপর পড়িয়া, বাঘ যেমন পথিকের সম্মুখে থাবা পাতিয়া 
বসে, সেইরূপ সসৈন্যে বসিলেন। 

দিলীর মৌবারককে আজ্ঞা করিলেন, “সম্মুখবর্তা সেনা লইয়া ইহাদিগকে তাড়াইয়া 
দাও।” মোবারক অগ্রসর হইলেন। কিন্ত গোগীনাথ রাঠোরকে তাড়াইবার তার সাধ্য কি? 
সঙ্কীর্ণ পথে অল্প মোগলই দাড়াইতে পারিল। যেমন গর্ত হইতে পিগীলিকা বাহির হইবার 
সময়ে, বালকে একটি একটি করিয়া টিপিয়া মারে, তেমনই রাজপুতেরা মোগলদিগকে সঙ্ধীর্ণ 
পথে টিপিয়া মারিতে লাগিল। এ দিকে দিলীর, সম্মুখে পথ না পাইয়া, সেন! লইয়া নিশ্চল 
হইয়া মধ্যপথে দাড়াইয়া রহিলেন। 

মাণিকলাল বুঝিল, এই উপযুক্ত সময়। সে সসৈন্য পর্র্বতাবতরণ করিয়া বজের ন্যায় 
দিলীরের উপর পড়িল। দিলীর খাঁর সেনা প্রাণপণ করিয়া যুদ্ধ করিতে লাগিল। কিন্তু এই 
সময়ে বিক্রম সোলাঙ্কি সেই ছুই হাজার অশ্বারোহী লইয়া হঠাৎ দিলীরের সৈন্যের পশ্চান্ভাগে 
উপস্থিত হইলেন। তখন তিন দিকে আক্রান্ত হইয়া মোগল সেন! আর এক দণ্ড তিষিল না। 
যে পারিল, সে পলাইয়া বাঁচিল। অধিকাংশই পলাইবাঁর পথ পাইল না-_-কৃষকের অস্ত্রের 
নিকট থান্যের ন্যায় ছিন্ন হইয়া রণক্ষেত্রে নিপতিত হইল। 

কেবল গোপীনাথ রাঠোরের সম্মুখে, কয় জন মোগল যোদ্ধা কিছুতেই হঠিল না 
মৃত্যুকে তৃণজ্ঞান করিয়া যুদ্ধ করিতেছিল। তাহার। মোগলসেনার সার- বাছা বাছা লোক। 
মোবারক তাহাদের নেতা । কিন্ত তাহারাও আর টিকে না। পলকে পলকে এক এক জন 
বহুসংখ্যক রাজপুতের আক্রমণে নিপাত যাইতেছিল। শেষ ছুই চারি জন মাত্র অবশিষ্ট ছিল। 

দূর হইতে ইহা দেখিতে পাইয়া মানিকলাল সেখানে শী উপস্থিত হইলেন। 
রাঁজপুতদিগকে ডাকিয়া তিনি বলিলেন, “ইহাদিগকে মারিও না। ইহার! বীরপুরুষ। 
ইহাদিগকে ছাড়িয়া দাও ৷” ৰ 


রাজপুতেরা মুহূর্ত জন্য নিরস্ত হইল। তখন মাণিকলাল বলিল, “তোমরা! চলিয়া যাও। 
তোমাদের ছাড়িয়া দিলাম। আমার অঙ্থরোধে তোমাদের কেহ কিছু বলিবে ন ৷” 
এন মোগল বলিল, “আমরা যুদ্ধে কখন পিছন ফিরি নাই। আজও ফিরিব না।৮ 


সেই কয় জন মোগল আবার যুদ্ধে প্রবৃত্ত হইল। তখন মাণিকলাল মোবারককে ডাকিয়া 
বলিলেন, “খুঁ| সাহেব! আর যুদ্ধ করিয়! কি করিবে ?” 
মোবারক বলিল, “মরিব 1৮ 


মাণিক। কেন মরিবে? 


অষ্টম খণ্ড ঃ ষোড়শ পরিচ্ছেদ ঃ পূর্ণাহুতি_ ইষ্টলাভ 5৯১ 


মোবা ৷ আপনি কি জানেন না যে, মৃত্যু ভিন্ন আমার অন্য গতি নাই ? 

মাণিক । তবে বিবাহ করিলেন কেন? 

মোব!|। মরিবার জন্য । 

এই সময়ে একট! বন্দুকের শব্দ পর্বতে পর্বতে প্রতিধ্বনিত হইল । প্রতিধ্বনি কর্ণে 
প্রবেশ করিতে না করিতে মোবারক মস্তকে বিদ্ধ হইয়া ভূতলশায়ী হইলেন। মাণিকলাল 


দেখিলেন, মোবারক জীবনশন্ত । মাথায় গুলি বিধিয়াছে। (মাণিকলাল চাহিয়া দেখিলেন, 
পর্বতের সান্গদেশে একজন স্ত্রীলোক বন্দুক হাতে দাড়াইয়৷ আছে। তাহার বন্দুকের 


মুখনিঃস্থত ধুম দেখা গেল। বলা বাহুল্য, সে উন্মাদিনী দরিয়া! 

মাণিকলাল জ্রীলৌককে ধরিতে আজ্ঞা দিলেন। সে হাসিতে হাসিতে পলাইয়৷ 
গেল। সেই অবধি দরিয়! বিবিকে পৃথিবীতে আর কেহ কখন দেখে নাই। 

যুদ্ধের পর জেব-উন্নিস! শুনিল, মোবারক যুদ্ধে মরিয়াছে। তখন সে বেশভূষা। দুরে 
নিক্ষেপ করিল, উদয়সাগরের প্রস্তরকঠিন ভূমির উপর পড়িয়া কাদিল-_ 


বছধালিঙগনধুসরপ্তনী 
বিললাপ বিকীর্ঘমর্দজা। 


যোড়শ পরিচ্ছেদ 

যুদ্ধান্তে জয়ন্রী বহন করিয়া বিক্রম সোলাষ্কি রাজসিংহের শিবিরে ফিরিয়া আসিল, 
রাজসিংহ তাহাকে সাদরে আলিঙ্গন করিলেন । বিক্রম সোলাক্কি বলিলেন, “একটা কথা 
বাকি আছে। আমার সেই কন্যাটা। কায়মনোবাঁক্যে আশীব্বাদ করিয়া আপনাকে সেই 
কন্তা। সম্প্ৰদান করিতে ইচ্ছা করি। গ্রহণ করিবেন কি ?” 

রাঁজসিংহ বলিলেন, “তবে উদয়পুরৈ চলুন ৷” 

বিক্রম সোলাস্কি সেই ছুই সহস্র ফৌজ লইয়া উদয়পুরে গেলেন । 

বল! বাহুল্য, সেই রাত্রেই রাঁজসিংহ চঞ্চলকুমারীর পাণিগ্রহণ করিলেন। তার পর 
যা ঘটিল, তাহাতে ইতিহাসবেত্তারই অধিকার, উপন্যাসলেখকের সে সব কথা বলিবার 
প্রয়োজন, নাই । আবার স্বয়ং ওুরল্গজেব রাঁজসিংহের সর্বনাশ করিতে প্রস্তুত হইলেন। 
আজিম আসিয়া ওুরঙ্গজেবের সঙ্গে মিলিত হইয়াছিল। রাঁজসিংহ বিখ্যাত মাঁড়বারী 
দুর্গাদাসের সঙ্গে মিলিত হইয়া, উবঙ্গজেবকে আক্রমণ করিলেন। শুরঙ্গজেব পুনশ্চ পরাজিত 


১৯২ রাজসিংহ 
ও অপমানিত হইয়া, বেত্রাহত কুকুরের ন্যায় পলায়ন করিলেন। রাজপুতেরা তাহার 
সৰ্ব্বস্ব লুঠিয়া লইল। গুঁরঙ্গজেবের বিস্তর সেন! মরিল। 

গুরহ্জেব ও আজিম ভয়ে পলাইয়া রাণাদিগের পরিত্যক্ত রাজধানী চিতোরে গিয়া 
আশ্রয় লইলেন। কিন্ত সেখানেও রক্ষা নাই। সবলদাস নামা একজন রাজপুত সেনাপতি 
পশ্চাতে গিয়া চিতোর ও আজমীরের মধ্যে সেনা স্থাপন করিলেন । আবার আহারবন্ধের 
- ভয়। অতএব খাঁ রহিলাকে বার হাজার ফৌজের সহিত স্থুবলদাসের সঙ্গে যুদ্ধ করিতে 
পাঠাইয়া দিরা গুরঙ্গজেব স্বয়ং আজমীরে পলায়ন করিলেন। আর কখনও উদয়পুরমুখ 
হইলেন না-। সে সাধ তাহার জন্মের মত ফুরাইল | 

এ দিকে সুবলদাস, খা রহিলাকে উত্তম মধ্যম দিয়া দূরীকৃত করিলেন। পরাভূত 
হইয়া, খা রহিলাও আজমীরে প্রস্থান করিলেন। দিগন্তরে রাজসিংহের দ্বিতীয় পুত্র কুমার 
ভীমসিংহ গুজরাট অঞ্চলে মোগলের অধিকারে প্রবেশ করিয়া সমস্ত নগর, গ্রাম, এমন কি, 
মোগল স্ুবাদারের রাজধানীও লুঠপাট করিলেন। অনেক স্থান অধিকার করিয়া সৌরাষ্ট্ 
পর্যন্ত রাজসিংহের অধিকার স্থাপন করিতেছিলেন, কিন্তু গীড়িত প্রজার! আসিয়া 
রাঁজসিংহকে জানাইল। করুণহৃদয় রাজসিংহ তাহাদিগের দুঃখে দুঃখিত হইয়া ভীমসিংহকে 
ফিরাইয়া৷ আনিলেন। দয়ার অনুরোধে হিন্দুসাস্াজ্য পুনঃস্থাপিত করিলেন না। 

কিন্ত রাজমন্ত্ী দয়াল সাহ সে প্রকৃতির লোক নহেন। তিনিও যুদ্ধে প্রবৃত্ত। মালবে 
মুসলমানের সর্বনাশ করিতে লাগিলেন। ওরহ্গজেব হিন্দুধর্মের উপর অনেক অত্যাচার 
করিয়াছিল। প্রতিশোধের স্বরূপে ইনি কাজিদিগের মস্তক মুণ্ডন করিয়৷ বাঁধিয়া রাখিতে 
লাগিলেন। কোরাণ দেখিলেই কুয়ায় ফেলিয়৷ দিতে লাগিলেন। 

দয়াল সাহ, কুমার জয়সিংহের সৈন্যের সঙ্গে আপনার সৈন্ত মিলাইলে, তাহার! 
শাহজাদা আজিমকে পাকড়া করিয়া, চিতোরের নিকট যুদ্ধ করিলেন। আজিমও হতসৈন্ত 
ও পরাজিত হইয়া পলায়ন করিলেন । 

চারি বৎসর ধরিয়া যুদ্ধ হইল। পদে পদে মোগলেরা পরাজিত হইলেন। শেষ 
গুরঙ্গজেব সত্য সত্যই সন্ধি করিলেন। রাণা যাহা যাহা চাহিয়াছিলেন, ওরঙ্গজেব সবই 
স্বীকার করিলেন। আরও কিছু বেশীও স্বীকার করিতে হইল। মোগল এমন শিক্ষা আর 
কখনও পায় নাই। | 


উপসংহার 
. গ্রস্থকারের নিবেদন 


গ্রন্থকাঁরের বিনীত নিবেদন এই যে, কোন পাঠক না মনে করেন যে, হিন্দু মুসলমানের 
কোন প্রকার তারতম্য নির্দেশ করা এই গ্রন্থের উদ্দেশ্য । হিন্দু হইলেই ভাল হয় না, মুসলমান 
হইলেই মন্দ হয় না, অথবা হিন্দু হইলেই মন্দ হয় না, মুসলমান হইলেই ভাল হয় না। ভাল 
মন্দ উভয়ের মধ্যে তুল্যরূপেই আছে । বরং ইহাও স্বীকার করিতে হয় যে, যখন মুসলমান 
এত শতাব্দী ভারতবর্ষের প্রভু ছিল, তখন রাজকীয় গুণে মুসলমান সমসাময়িক হিন্দুদিগের 
অপেক্ষা অবশ্য শ্রেষ্ঠ ছিল। কিন্তু ইহাও সত্য নহে যে, সকল মুসলমান রাজ! সকল হিন্দু 
রাজা অপেক্ষা শ্রেষ্ঠ ছিলেন । অনেক স্থলে মুসলমানই হিন্দুর অপেক্ষা রাজকীয় গুণে শ্রেষ্ঠ। 
অনেক স্থলে হিন্দু রাজ! মুসলমান অপেক্ষা রাজকীয় গুণে শ্রেষ্ঠ । অন্যান্য গুণের সহিত 
যাহার ধর্ম আছে_ হিন্দু হৌক, মুদলমান হৌক, সেই শ্রেষ্ঠ। অন্যান্ত গুণ থাকিতেও যাহার 
ধৰ্ম্ম নাই__হিন্দু হৌক,মুসলমান হৌক-_সেই নিকৃষ্ট । উর্গজেব ধর্মশূন্য, তাই তাহার 
সময় হইতে মোগল সাম্রাজ্যের অধঃপতন আরম্ভ হইল। রাজসিংহ ধাম্মিক, এজন্য তিনি 
ক্ষুদ্র রাজ্যের অধিপতি হইয়া মোগল বাদশীহকে অপমানিত এবং পরাস্ত করিতে পারিয়া- 
ছিলেন। ইহাই গ্রন্থের প্রতিপাছ্য। রাজা যেরূপ হয়েন, রাঁজানুচর এবং রাঁজপৌরজন 
. গ্রভৃতিও সেইরূপ হয়। উদিপুরী ও চঞ্চলকুমারীর তুলনায়, জেব-উন্নিস! ও নির্মলকুমারীর 
তুলনায়, মাণিকলাল ও মোবারকের তুলনায় ইহ| জানিতে পারা যায়। এই জন্য এ 
সকল কল্পনা। 

গরজজেবের উত্তম এতিহাসিক তুলনার স্থল স্পেনের দ্বিতীয় ফিলিপ। উভয়েই 
প্রকাণ্ড সাম্রাজ্যের অধিপতি ; উভয়েই এশ্বর্ষো, সেনীবলে, গৌরবে আর সকল রাঁজগণের 
অপেক্ষা অনেক উচ্চ। উভয়েই শ্রমশীলতা, সতর্কতা প্রভৃতি রাজকীয় গুণে বিভুষিত 
ছিলেন! কিন্ত উভয়েই নিষ্ঠুর, কপটাচারী, জুর, দাম্ভিক, আত্মমীত্রহিতৈষী, এবং প্রজা- 
গীড়ক। এজন্য উভয়ই আপন আপন সাম্রাজ্য ধ্বংসের বীজ বপন করিয়া গিয়াছিলেন। 
উভয়ই,ক্ষুদ্র শক্ত দ্বারা পরাজিত ও অপমানিত হইয়াছিলেন ফিলিপ ইংরেজ (তখন 
ক্ষুদ্র জাতি) ও ওলন্দাজের দ্বারা, উরঙ্গজেব মার্হাটা ও রাঁজপুতের দ্বারা । মার্হাটা, 
শিবজী ও ইংলণ্ডের তাৎকালিক নেত্রী এলিজাবেথ পরস্পর তুলনীয়। কিন্তু তদপেক্ষা 


১৯৪ রাজসিংহ 


ওলন্দাজ উইলিয়ম ও রাজপুত রাজসিংহ বিশেষ Ss তুলনীয় । উভয়ের কীন্তি ইতিহাসে 
অতুল । উইলিয়ম ইউরোপে দেশহিতৈষী ধর্ম বীরপুরুষের অগ্রগণ্য বলিয়া খ্যাতি লাভ 
করিয়াছেন_-এ দেশে ইতিহাস নাই, কাজেই রাঁজসিংহকে কেহ চেনে না। 


